
Bernardino de Sahagún, contemporanul lui Michelangelo și 
Erasmus, Copernic și Palestrina, Guicciardini și Neagoe Basa- 
rab, Holbein și Honterus, Rabelais și Olahus își întemeiază 
propriul său saeculum, departe de Europa, într-un Mexic răvă- 
şit de conchistadori și coloni, încercînd să salveze, printr-o 
Carte, un mileniu de istorie aztecă, un timp fără de care ființa 
umană n-ar fi reușit, poate, să se înțeleagă și să se cuprindă 
deplin. „Conchista“ lui Sahagún, acest Tit Liviu al Noii Spanii, 
avea să fie în cele din urmă, după sute de ani, recuperată 
şi reintegrată de cultura europeană, care adeverea astfel, prin 
acest act de justiție postumă, că o capodoperă — História ge- 
neral de las cosas de Nueva España — poate înnobila isto- 
ria, înălțînd-o la demnitatea destinului exemplar, pecetluind, 
printr-o veșnic pilduitoare întru spirit imagine a Omului, con- 
diția acestuia de adevăr, semnificație și valoare. 

SECOLUL LUI SAHAGUN 


Historia Imperiului lui Quetzalcoatl şi Moctezuma 
ar fi rămas, poate, asemenea unei „inscripții su- 
meriene“, fragmentară, aproape indescifrabilă, dacă 
Bernardino de Sahagún n-ar fi „tradus“ acea 
lume fabuloasă, mirifică, incomprehensibilă în- 
tr-un limbaj european „înghesuind-o“ în paturile 
procustiene ale logicii, fizicii şi metafizicii aristo- 
teliciene, folosind în permanenţă structurile men- 
tale ale universului renascentist. Nostalgia anti- 
chităţii, dublată de aspiraţiile titanice ale uma- 
nismului rinascimental, avea să-și demonstreze 
astfel — şi în cazul acestei Historia general de las 
cosas de Nueva España — eficiența, forța mo- 
delatoare, „apertura“, vocaţia recuperatoare şi in- 
tegratoare,  „imperialistă“ uneori, ca şi limitele 
orgolioase, prejudecățile, opacitatea, rigiditatea dog- 
matică. Menţinindu-se în acelaşi sistem de refe- 
rință, credem că o lectură modernă a Hist6riei 
sahaginiene implică reconstituirea — polifonică, 
spectrală, contrapunctică sau chiar „flash“ — a 
circuitelor istorice şi valorice europene, unele igno- 
rate, fără îndoială, de autor, dar definitorii pentru 
relieful şi cromatica Zeitgeist-ului. Doar astfel 
Historia poate ieși din regimul „insularităţii“, al 
„ezoticului“ inclasabil, transcategorial, şi accede 
la o condiţie semantică şi aziologică de tip „con- 
tinental“, sistemic și interferenţial. Reconteztuali- 

zarea situaţională, istorică — în fond, o prospee- 
tivă arheologică —, pe lingă faptul că reface — 
ipotetic, imaginar, desigur — fluxurile comuni- 


caționale între constelaţiile culturale şi civilizatorii, 
îşi propune să „corecteze“ chiar anumite proporții, 
raporturi, trasee ale paradigmei sahaginiene, da- 
dorate „îngustimii“ unghiului de vedere socio- 
eultural iniţial. 


Europa în contrapunct. Cele două forțe care 
dominaseră veacul al XV-lea — Imperiul german 
și Papalitatea — renunță la lupta peniru supre- 
maţie. Predicile franciscanilor, misticismul dez- 
lănțuit al lui Savonarola par anacronice, ca şi 
mortificările şi flagelările. Un vis utopic — gran- 
doarea Romei de altădată —, întreţinut şi de emi- 
grația bizantină de după 1453, începe să prindă 
eontur. Marile ginduri ale timpului se nasc în 
Italia. Modelul — destinul? — Europei moderne 
este cizelat la Roma, Florenţa, Veneţia, Milano, 
Bologna. Casele florentine — Medici, Strozzi, Gondi, 
Bonvisi, Lucque — şi sieneze — Chigi — încă mai 
stăpinesc finanţele, care vor trece treptat în „regia“ 
unor rivali puternici: banca germană (casa de 
Augsburg, Fugger, Welser, Hochstetter), urmată 
de cea iberică (Ruiz de Medina del Campo şi 
Espinosa) şi genoveză (Casele de San Giorgio, 
Grimaldi, Spinola), ultima sprijinindu-l chiar 
pe Filip al II-lea în lupta sa împotriva Franţei şi 
a Țărilor de Jos. La 1502, în Moldova, monahul 
Filip scrie un Evangheliar, iar în Italia, Leonardo 
da Vinci pictează surisul misterios al Giocondei. 
În 1503 începe pontificatul lui Iuliu al II-lea, 
un an mai tirziu Nifon al II-lea, fost patriarh al 
Constantinopolului, devine mitropolit al Țării Ro- 
mâneşti. În 1508, același flux istoric, acelaşi ritm 
temporal se întrupează în Amorul sacru şi amorul 
profan (Tiţian ), în Sixtina michelangiolescă, în 
altarul de la Tatirlana, zugrăvit de pictorul Vin- 
censius din Sibiu, şi în actul de înaltă cultură, 
inițiat de Radu cel Mare şi realizat de către Macarie 
— prima carte tipărită în Țara Românească : Li- 
turghieru] slavon, Războiul celor două roze, început 

în 1455, ia sfirşit odată cu urcarea pe tronul Angliei 
a lui Henric al VIII-lea în 1509. Pe continent, 
Erasmus publica Elogiul nebuniei, iar Rafael 
picta primele Stanze. Tensiunile Renaşterii se 
rezolvă fie prin focalizarea lor în capodopere, fie 
prin conflicte armate (în 1513 elveţienii şi englezii 
invadează Franța), fie prin ctitoriri ca aceea epis- 
copală a lui Neagoe Basarab de la Curtea de 
Argeş (1512—1517) sau printr-un nou pontificat 
— Leon al X-lea. Domnia lui Francisc I şi a lui 
Carol al V-lea marchează reluarea războaielor 
italiene. Între timp, pe acest fond de încordare 
politică şi luptă pentru putere, Macchiavelli scrie 
Principele, Ariosto — Orlando furioso, Thomas 
Morus — Utopia, Neagoe Basarab — Învățăturile, 
Luther — cele 95 de teze împotriva indulgențelor, 
iar Rafael pictează Madona Sixtină. Magellan 
face înconjurul pămîntului (1519—1522), Cortes 
pregăteşte cucerirea Mexicului (1521) şi Soliman 
Magnificul a lumii (1520—1566 ), Gavriil Protul 
tipăreşte Viaţa şi traiul sfinţiei sale părintelui 
nostru Nifon, Patriarhul Țarigradului, iar Luther 
este excomunicat. În același an, 1521, un oarecare 
Neacşu din Cimpulung ezpediază o scrisoare 
— care va fi considerată mult timp primul text în 
limba română — către judele Braşovului Hans 
Beckner. Aşadar, marile evenimente, generatoare 
de lungi serii istorice, ca şi cele „regionale“, sec- 
venţiale, „insignificante“, modelează fluxul socio- 
spiritual, ontic, al unei epoci, impregnează modul 
de a gindi și a simţi al indivizilor, se cristalizează 
în patterns istorice, valorice, noetice, care se gre- 
fează — dacă l-am urma pe Jung — pe trunchiul 
ancestral al „inconştientului colectiv“, îmbogăţin- 
du-l cu încă o spirală. Chiar dacă el, individul 
— pe numele său Sahagún sau Neagoe Basarab, 
Michelangelo sau Vincensius Sibianul —, nu reu- 
şeşte să aducă la suprafaţa conștiinței logica isto- 
rică a epocii sale, scenariul paradigmatic al tim- 
pului, biografia-destin şi opera sa cuprind latent 
intregul sistem informaţional-relațional al acelei 
epoci. O hermeneutică a spiritului ar putea deci 
să descifreze conștiința integrală a tuturor ritmurilor 

istorice, aziologice, noelice elc., circuitele şi reţelele 
dintre evenimente, stabilind o gramatică şi o se- 
mantică istorică, o logică în ceea ce pare întîmplă- 


tor şi absurd, o suntază în inima ambiguulățu şi a 
polimorfismului derutant. Sinteza, posibilă, între 
modelul hermeneutic Bloch- Braudel şi modelul 
Schleiermacher-Gadamer- Ricoeur mi se pare des- 
chizătoare de perspective surprinzătoare în această 
privinţă. 


Historia lui Sahagún se cere citită, așadar, dintr-o 
perspectivă polifonică europeană. Prin această 
lectură, fiul rătăcitor pe meleagurile lui Mocte- 
zuma se întoarce acasă. Secolul lui Tiţian și Hol- 
bein, allui Honterus şi Olahus îl revendică pe 
Bernardino. În 1522, cind pe scaunul pontifical 
urcă Adrian al VI-lea, Radu de la Afumaţi îl 
înfringe pe Mehmed-beg, iar Holbein lucrează 
la portretul lui Erasmus. Nimic din ruşinoasa 
înfrîngere a lui Francisc I la Pavia (1525) nu 
ranspare un an mai tîrziu din Cina lui Andrea 
del Sarto sau din Apostolii lui Diirer. Aceleași 
culori şi aceeaşi istorie care se refuzi orgohilor 
regale prea lumești le regăsim rînduiie cu evlavie 
pe murii ctitoriei episcopale de la Curtea-de-Argeș 
de pensulele zugravului Dobromir din Tîrgovişte. 
Europa este asediată de evenimente. 1527 — prima 
domnie alui Petru Rareş; 1528 — Fuggerii pri- 
mesc de la Ferdinand I dreptul de a exploata sarea 
din Transilvania; 1529 — Radu de la Afumaţi 
este ucis. Un destin din care istoria se retrage 
pentru a izbucni în fața Vienei, luată cu asalt 
de armatele otomane. Într-una din absidele tainice 
ale istoriei, Guillaume Budé îşi scrie ale sale 
Commentarii linguae graecae. 1529 este anul cînd 
Sahagún îşi părăsește secolul îmbarcindu-se pentru 
o altă istorie. O sintaxă încă obscură aşază într-o 
perspectivă vizionar-simbolică Noaptea și Aurora 
lui Michelangelo (1531) ca semne poate ale soa- 
relui european răsărind deasupra ruinelor aztece 
şi inca. Peste un an, Pizarro şi Almagro vor fi 
în Peru. Gargantua — imagine emblematică a unei 
Europe mereu înfometate de istorie — se naște în 


1534, sub pontificatul lui Paul al II-lea, odată 
cu revolta peruanulor împotriva spaniolilor. O 
necodificată lege a complementarilăţii istorice pla- 
sează în acelaşi an — 1535 — războiul Franţei cu 
Casa de Austria şi fondarea tipografiei de la 
Braşov de către loan Honterus, unde se vor tipări 
pînă în 1549 — anul publicării renumitei Apărări 
şi ilustrări ale limbii franceze semnate de Du 
Bellay şi al sosirii misionarului Francois Xavier 
în Japonia — treizeci şi şapte de cărţi. 


Aşa cum 1536 este anul cuceririlor întru spirit 
— căci Calvin îşi publică Institutio, la Veneţia se 
tipăreşte pentru prima oară o scriere românească, 
Pripealele lui Filotei, iar Olahus afirmă în pre- 
mieră în Hungaria unitatea tuturor românilor —, 
1538 va fi anul invaziilor, al războaielor singeroase, 
căci peste ocean spaniolii pornesc din Peru la 
cotropirea Americii de Sud, iar în Europa un 
alt imperiu, încarnat de Soliman Magnificul, 
atacă Moldova. Dar moartea care seceră mii de vieţi, 
foametea, epidemiile, năpăsiuirea şi frica, toate 
aceste latitudini şi longiludini ale fiinţei omeneşti 
se lasă transfigurate de Istorie în capodopere. 
În 1540, Tiţian pictează Prezentareala Templu; 
Michelangelo termină Judecata de apoi în anul 
1541, cînd zugravul Dragoş Coman, coborit de pe 
schele, își privește frescele acoperind. „trunchiul“ 
Arborelui, iar meşterul zidar Maxim începe, la 
porunca lui Radu Paisie, zidirea bolniţei coziene, 
pe care o va sfirşi în anul următor. Tot atunci, 
Macarie aşterne ultima slovă a cronicii sale. Cru- 
ciada spaniolă, „cruciadele“ lui Copernic (Revo- 
luţiile corpurilor cerești), Vesalius (Constituţia 
corpului omenesc) sau Ioan Honterus, care pro- 
pune noi reguli de organizare a învăţămîntului, 
dezmărginesc cunoaşterea umană. Un an mai 
tirziu (1544), Filip Moldoveanul tipăreşte prima 
carte în limba română — Catehismul românesc. 
Deși Conciliul din Trento (1545) va încerca să 
zăgăzmiască forțele expansioniste ale spiritului 
european — ponderea și presiunea Conciliului asu- 
pra deciziilor imperiale, implicit asupra destinului 

operei sahaginiene, nu este greu de demonstrat ! —, 
acesta sfidează canoanele, zdrobeşte dogmele : Michel- 
angelo lucrează la planul bazilicei San Pietro 
(1547), Tiţian pictează Venus şi Adonis, Saha- 
gún compune o culegere de discursuri morale în 
nahuatl. Oare ce „procent“ din polifonia Europei 
— lupta lui Mircea Ciobanu cu boierii (1548), 
portretul lui Carol al V-lea, făcut de Tipan, cartea 
aIV-aa lui Rabelais, misiunea lui François Xaţier 
în Japonia (1549), introducerea confesiunii lu- 
theriene în Transilvania (1550) sau înstăpinirea 
habsburgilor pe aceleași păminturi (1551—1556), 
războaiele italiene (1551), „iubirile“ ronsardiene 
şi venirea la tron a lui Lăpuşneanu (1552), execuţia 
lui Michel Servet în anul cînd se întemeia univer- 
sitatea din Mezico (1553), cite oare din aceste 
„linii muzicale“ întretăiate vor fi intrat în „missa“ 
lui Sahagún? Europa, lumea, par o imensă orgă, 
în registrele cărera Istoria inventează toccate, 
madrigaluri, ricercari, sacrae cantiones, mottetti, 
urmînd pilda unor Landini, Cavazzoni, Merulo 
sau Luzzaschi. Europa însă este, și mai ales va fi, 
o cutie de rezonanță pentru História de las cosas 
de Nueva España. 

Prin 1560, Sahagún pune la punct prima 
versiune a Históriei, Guicciardini pregăteşte peniru 
tipar Istoria Italiei, în vreme ce de cealaltă parte 
a lumii un copist anonim transcrie cu o mînă tre- 
murîndă pe filele Apostolului — cel mai vechi 
manuscris românesc datat — anul una mie cinci 
sute şaizeci, iar alți călugări cu înaltă simţire sînt 
pe cale să încheie psaltirea scheiană şi cea vorone- 
țeană. Nu peste mult timp avea să se întemeieze 
Scoala latină (Schola latina) de la Cotnari, unde 
predă şi învățatul Johannes Sommer, preacucer- 
nicul scriptor al biografiei lui vodă Despot. Ace- 
leaşi stele, sau poate altele, vor veghea asupra com- 
plotului împotriva lui Despot, ca şi asupra asasi- 
nării ducelui de Guise, în chiar anul cînd Conciliul 
din Trento îşi încheie dezbaterile. Sintem în 1563: 
se pun temeliile Escorialului. Rabelais face 
ultimele corecturi : peste un an va ieşi de sub teas- 
curi a cincea carte despre Gargantua. Este anul 

naşterii lui Shakespeare şi al Tilcului Evanghe- 
liilor, tipărit de Coresi la Braşov. Oare ce capriciu 
al istorici europene aşază în crisalida aceluiaşi 
timp — 1566 —, moartea lui Soliman Magnificul 
şi Gindurile despre iubirea divină ale Terezei 
de Avilla? Capriciu sau ironie care pune în scenă 
simultan represiunile bruiale ale ducelui de Alba 
în Țările de Jos şi primele încercări ale commediei 
dell’arte; excomunicarea reginei Elisabeta şi De- 
junul la Simon leprosul de Veronese. Europa, 
cit şi America sînt însctate de sînge proaspăt : 
Lepanto (1571), Noaptea Sf. Bartolomeu (1572), 
luminată poale doar de Franciada lui Ronsard. 
Sahagún se întreabă : „ce se va întîmpla cu opera 
mea? Oare ce gîndeşte noul papă, Grigorie al 
XIII-lea?“ Tiţian face portretul lui Filip al II-lea 
(1574), iar Tintoretto îl pictează pe Jupiter dind 
Veneţiei Imperiul lumii. Ocultele „intrigi“ diplo- 
maticeşti ale artelor ! Lumea este un vast teatru 
— Londra „legalizează“ metafora înfiinţind în 1576 
primul teatru permanent. O carte ciudată — Eu- 
phues, scrisă prin 1578, pentru secolul al X X-lea 
însă, de un oarecare John Lyly — nu reuşeşte, epi- 
dent, să schimbe planurile corsarului Drake, slu- 
jitor de taină al Elisabetei. În 1550, Europa 
încearcă uimită, indignată, ușor flatată să se recu- 
noască în Eseurile lui Montaigne, în Ierusalimul 
eliberat al lui Tasso, în Sf. Mauricius şi legiunea 
tebană zugrăvite de El Greco. 

Sahagún adună cu răbdare franciscană de 
aproape un secol — istoria a trecut pe lingă el, 
prin el, l-a străpuns — mărturii, imagini, relicve 
aztece, le pune în ordine, o ia mereu de la capăt. 
Departe, foarte departe, un copist necunoscut, 
incendiat ca şi Bernardino de aceleaşi stele, dă la 
iveală — era prin 1580! — după numai o viaţă 
de muncă înfrigurată un op cu filele vălurite: 
Codex  Sturdzanus, cuprinzind toată literatura 
apocrifă şi hagiografică tălmăcită pre limba româ- 
nească pină la acel sfirşit de veac. Sahagún nu va 
şti niciodată — din păcate — de Palia de la Orăştie 
(1582), va afla poate de reforma calendarului, 
inițială de Grigorie al XIII-lea... Vrea să ştie 

numai dacă mai are răgazul să termine Historia. 
Aude cum imperiul aztec este mistuit de focurile 
lui Cortes. Aude templele năruindu-se. Aude 
vaietele poporului aztec. História lui va fi poate 
unica şansă ca Istoria aztecă să supraviețuiască. 
Se grăbeşte să salveze o istorie, una din miile de 
istorii ale omului. Doar un mileniu. O carte care 
să salveze un imperiu! Cită sublimă ambiţie ! 
O carte, aproape scrijelită de un biet bătrin, cu 
ultimele-i pilpiiri, salvind Timpul, unul din tim- 
purile fără de care fiinţa umană n-ar fi reușit poate 
să se înţeleagă şi să se cuprindă pe deplin. 


La începutul secolului al XVI-lea, două naţiuni, 
două monarhii, se înfruntă pentru hegemonie în 
Europa : Spania şi Franţa. De o parte, Carlos 
al V-lea, moştenitor a patru coroane (Austria, 
Bourgogne, Castilla și Aragon), rege al Spaniei 
şi împărat al Germaniei, ultimul reprezentant al 
politicii dinastice medievale și primul pretendent 
la unificarea Europei; de cealaltă, Francisc 1, 
care, prin alianță cu Marele Turc, consacră ideea 
modernă de separare între politică şi religie. Astfel, 
în vreme ce lumea arabă cunoaște statul unitar 
(1514 — Selim I dă lovituri hotăritoare persanilor ), 
lumea Bizanțului se află în ultima fază, iar Occi- 
dentul inaugurează epoca „Regatelor Luptătoare“ 
(Contending States: Spania, Franța, Anglia, 
Germania, Rusia). Economiei agricole prioritare 
îi succede o economie comercială, dominată de 
«cetățile maritime și bancherii lombarzi. Opt secole 
«după dezagregarea Imperiului Roman, Italia rede- 
wine principalul focar de civilizaţie. Europa lui 
Sahagún, a lui Palestrina şi Monteverdi, reia și 
«desăvirşeşte modelul sintezelor, al armoniilor dintre 
Antichitate, Islam şi Bizanţ, testat prima oară în 
veacul al XIII-lea de Europa lui Frederic 
al II-lea de Hohenstaufen. 


Un secol de...180 de ani. Secolul al XVI-lea, 
ca şi următorul de alifel, avea să ateste „puterea 
cuceritoare“ a acelui imprevizibil şi simbolic Vor- 
bewusst, a fantaziei mereu însetate de noi ori- 

zonturi +, atunci cînd va depăşi coloanele lui Hercule 
Atmosfera unei asemenea „primăveri istorice“ pi- 
brează de o mulţime de proiecte care nu aşteaptă 
decit să fie executate. Omul simte că nu mai este 
o fiinţă limitată, condamnată fără drept de apel 
la un destin inexorabil. Acum, dobindeşte el con- 
ştiinţa că „face parte, împreună cu tot ce îl încon- 
jură, dintr-o mare misiune și că închide în el 
însuşi o imensă porțiune de viitor“ 2. 

Treptat, Europa ia cîrma istoriei. Europenii 
încep să „creștineze şi să europenizeze lumea“ 2. 
Secolul lui Sahagún coincide cu epoca de apogeu 
a Renașterii (1490—1500 şi 1550—1560), aşa 
cum se reflectă ea în modelele lui Michelet și Burck- 
hardt. Un secol dominat de individualism, sete 
de glorie şi grandoare. Secolul acelui fascinant 
uomo singolare, uomo unico! Evul Mediu nu 
dispăruse încă nici în 1453, o dată cu îndelung 
aşteptata cădere a Constantinopolului, nici în 
1492, cînd Columb anexează America pentru 
istoriografie. „Secolul lui Sahagún“ fusese inau- 
gurat de fapt prin 1485—1495, o dată cu trecerea 
Capului şi descoperirile columbiene, cu transferul 
asupra Anversului al privilegiilor comerciale deți- 
nute de Bruges, cu desăvirşirea unităţii spaniole 
şi începutul războaielor italiene, cu moartea lui 
Ludovic Magnificul, cu ultimele retușuri, aduse 
de Leonardo da Vinci Cinei, şi primele scrieri ale 
lui Erasmus. Un secol „mai lung decit altele“ 
(1450—1630), ale cărui cele din urmă acorduri 
sînt date de fondarea Companiei Indiilor engleze 
şi olandeze marcînd sfirşitul monopolului iberic, 
de „morţile regale“ ale lui Filip al II-lea, Elisa- 
betei, Henric al IV-lea, Akbar (India), ca şi de 
venirea la putere a Romanovilor în Rusia şi a lui 


1 E. BLOCH, Le principe Espérance. Das Prinzip 
Hoffnung, tr. fr., pen Gallimard, 1976, p. 145. 

2 Ibidem, p. 145 sqi 

3 R. MOUSNIER, Ts XV I-e et XVII-e siècles. La 
grande mutation intellectuelle de Phumanitt .., Paris, 
P.U.F., 1961, t. IV, p. 4. 

'okugawa în Japonia!. Între timp la Roma, 
idealul neoplatonic, sincretic, propus de Marsilio 
Ficino, se întrupase în operele lui Michelangelo, 
Rafael, Castiglione, Bramante; Copernic termina 
prin 1530 a sa „revolutionibus orbium eceles- 
tium“; oamenii se împărțeau în „curteni“, „eroi“ 
şt miles christi (cavaleri creștini) 2; Europa se 
lăsa „sfişiată“ de averoism şi alezandrinism, de 
polemica Pomponazzi — Toma d'Aquino sau de 
controversa Luther — Erasmus, care avea să mar- 
cheze ruptura dintre Renaștere şi Reformă. În 
„topul Eldorado“, Roma ocupă primul loc, urmată 
îndeaproape de Veneţia. Se cristalizează treptat 
— cu Bellini și Giorgione — un nou tip uman, un 
nou spațiu, o nouă viziune a lumii?. Perioada 
catedralelor (secolele al XII-lea — al XIV-lea) este 
urmată de cea a castelelor (secolele al XVI-lea — 
al XVIII-lea). Romanele cavalerești au tot atita 
succes ca sculpturile lui Donatello şi Michelangelo. 
„Secolul lui Sahagún“, al lui Meister Eckhart şi 
Giordano Bruno, al lui Bacon, Melanchthon și 
Montaigne îşi trăieşte contradicţiile cu fervoare, 
luminat de rugurile intoleranței, mistuit de orgolii 
sumbre şi patimi obscure. 


Din culisele unui „siglo d’oro“, Cu toate că los 
Reyes (regii catolici) Isabela I şi Fernando al 
V-lea sînt aceia care realizează unitatea națională, 
Spania își dobindeşte „universalitatea“, devenind 
țara cea mai influentă din concertul european 
— o putere de prim ordin — doar sub Carol al V-lea. 
El îi va cuceri pe „olandezi prin condescendenţă, 
pe italieni prin prudenţă, pe spanioli prin demni- 
tate“ 4. Dar apogeul puterii va fi alins o dată cu 
Filip al II-lea, „omul de afaceri cel mai activ din 


1 BENNASSAR, Le XV I-e siècle, Paris 1971, p. 117 
sqq. 

EEN ERASMUS, Enchiridion militis christiani, 1503. 

3 R. MOUSNIER, op. cit., p. 46. 

1 LEOPOLD RANKE, L'Espagne sous Charles Quint, 
Philippe II & III, Paris, 1873, p. 124, v. și IDEM, The 
Theory and practiceof history, ed. Georg G. Iggers și Konrad 
von Moltke, Indianapolis, New York, 1973; despre mo- 
dernitatea concepției rankiene cf. introducerea editoritor. 

lume“, „un mare promotor al sciziunii“ care la 
acea dată dezechilibra Europa! pentru ao putea 
domina. Deşi era convins, la fel ca „rivalul“ său 
de pe celălalt țărm al Atlanticului — Moctezuma —, 
că îndeplineşte o „misiune divină“ ?, regele spaniol 
avea oare şi intenția generoasă, pe măsura imensei 
sale puteri, să vindece „bolile“ epocii? 3. Întrebarea 
va continua să amenințe spectral secolul lui Saha- 
gun, acest aşa-zis siglo d'oro, contradictoriu și 
fascinant, în care alături de orizonturile raţiunii 
răscolite de umaniști de talia lui Lucio Marineo, 
zis Siculo, Oviedo, Pedro Martin de Angleria, 
Elio Antonio de Nebrija, Arias Barbosa, Hernán 
Nuñez de Toledo, se profilează umbrele iraționalului 
mistic, „codificat“ de Theresa de Avilla, fray Luis 
de Leon și Juan de la Cruz. Un Estuñiga polemi- 
zează cu Erasmus şi Ciruelo. Un protector al 
culturii, precum cardinalul Cisneros, arhiepiscop 
de Toledo, fondează universităţi la Salamanca 
şi Alcala de Henares. Filozofi de mărimea lui 
Luis Vives, Alfonso de Herrera, Alonso de Palencia 
sau Hernando de Talavera, teologi (Vitoria, Soto, 
Báñez, Molina, Marianna, Suárez) şi istorici 
(Gonzales de Ayora, Garcilaso de la Vega, Hernando 
del Pulgar, Andrés Berndldez), literați ca Alfonso 
de Baena, autor de romances, dramaturgi precum 
Juan de la Encina, Gil Vicente sau Bartolome de 
Torres Naharro, — un novelista — Diego San Pe- 
dro —, considerat drept un vértigo literario — 
toți acești contemporani ai lui Sahagún, citind 
pe ascuns La Celestina, copleșiți de verticalele 
gotice ale minăstirii San Juan de los Reyes din 
Toledo, a cărei construcţie urmînd planurile arhi- 
tectului favorit al Regilor Catolici — Enrique de 


Egas (1455—1534) — se apropie de sfirşit ; admi- 
ratori ai stilului „isabelin“ — sinteză de elemente 
nord germanice și orientale —, contribuie la înte- 


1 IDEM, L'Espagne ... pp. 131, 135. 

2 Ibidem, p. 134. 

3 v, în acest sens F. BRAUDEL, Mediterana și lumea 
mediteraneană în epoca lui Filip al II-lea, tr. rom., Buc., 
Ed. Meridiane, I—II (1985), III—IV (1986). 

meierea umanismului spaniol, la desăvirşirea unui 
destin istoric al Europei constituindu-se fiecare prin 
biografia sa singulară, ca şi prin operele lor sigilate 
de siglo d'oro, nu numai ca răspunsuri parțiale, 
false, manipulate sau sincere la interogaţiile. „isto- 
rice“ ale suveranului, ci în primul rînd. ca docu- 
mente, mărturii, generatoare de istorie şi focalizind 
semnificaţiile istoriei europene pentru un timp 
îndelungat. 

Spania lui Sahagún — împărțită între titulos 
(conetabilul de Castilla, ducii de Infantado, de 
Medina-Sidonia, de Albuquerque, conții de Bena- 
vente, de Luna), caballeros, membri ai ordinelor 
militare şi aristocratice şi hidalgos —, Spania lui 
Carlos al V-lea şi Filip al II-lea domină lumea : 
soldaţii şi diplomaţii ei sint prezenţi peste tot în 
Europa ; teologii se impun în Conciliul din Trento, 
pregătind contraofensiva catolică în faţa protestan- 
tismului ; conchistadorii şi misionarii spanioli 
anezează America; scriitorii şi artiştii — cei mai 
mulți grupați în cele două şcoli de pictură, salman- 
tină și sevillană, şi în cele două şcoli de sculptură, 
castellană şi andaluză — asigură gloria limbii şi 
culturii spaniole; negustorii cuceresc poziţii im- 
portante în Flandra !. 

Între Reconquistă (718—1492) şi Conquistă 
(1521—1535), adică între înfringerea musulma- 
nilor şi cea a aztecilor, trecînd desigur prin „eroarea 
fecundă“ a lui Cristofor Columb (1492—1493 ) 
—pe care se întemeiază de fapt imperiul transatlantic 
spaniol —, „eroare“ confirmată de călătoriile ulte- 
rioare ale lui Ojeda, Juan de la Cosa, Vasco Nuñez 
de Balboa, Cortes, Magellan, Sebastian del Cano, 
Jimenez de Quesada, Belalcazar, echilibrul spiritual 
al Spaniei este tulburat cînd de cele două conven- 


ticulos (grupuri) de alumbrados (iluminaţi ) — 
dejados și recogidos —, persecutate și reprimate 
de Inchiziţie (1510—1520), cînd de operele incen- 
diare ale lui Erasmus, în egală măsură persecutat 


1 J. P. AMALRIC, etalti., Lexique historique de l’ Espa- 
gne, XVI-e — X X-e siécles, Paris, 1976, p. 75. 

de Inchizuţie, care în Indexul spaniol din 1559 va 
interzice lectura mai multor opere erasmice. De 
altfel, erasmismul, încurajat de Carlos al V-lea, 
va avea şi o influență binefăcătoare asupra litera- 
tarii autohtone, atit a celei sacre (Juan de Valdés, 
Venegas, fray Luis de Granada), cît şi a celei 
profane (Alfonso de Valdés, Andres Laguna). 
Dar nu numai echilibrul spiritual este amenințat, 
ci şi echilibrul economic şi cel politic. Conquista, 
războaiele din Țările de Jos (1566—1609), bătă- 
lia de la Lepanto (1570—1571) cu turcii, unde 
un soldat pe nume Cervantes îşi pierde braţul 
drept, macină temeliile marelui regat. Iar una din 
cauzele decăderii Spaniei va fi, paradozal, succesul 
repurtat în cucerirea Lumii Noi. Pentru că, pecînd în 
Franţa, Anglia, Țările de Jos şi Germania acțio- 
mează fermenţii care aveau să genereze o nouă 
Europă economică şi politică, Spania se izolează 
şi sărăcește „graţie“ bogățiilor sale fantomatice 
de dincolo de ocean. Cu toate acestea centrul de 
greutate al Europei — date fiind războaiele reli- 
gioase care sfişiau şi dezechilibrau Franţa — se 
deplasează către Spania. Escorialul, construit între 
1563 şi 1584 — pe timpul domniei lui Filip al 
II-lea — după proiectele a trei arhitecţi celebri — 
Juan Bautista de Toledo, Juan Bautista Castello, 
Juan de Herrera — se constituie astfel ca un sim- 
bol al Spaniei lui Sahagún : barocă, orgolioasă, 
dogmatică, închistată şi fantastă, inezpugnabilă 
şi fragilă. O contradicție vie, în mişcare, necesară. 
Un simbol — Escorialul —, care se cere completat 
de faimoasele Leyes de Indias. Cele nouă cărţi, 


sinteză a sistemului colonial spaniol, cuprinzind 
codul funcţionării întregului mecanism economico- 
politic şi spiritual — biserică, Consiliul Indiilor, 
Audiencias și Chancillerias, jurisdicție, ceremonii, 
descoperiri, pacificări, repartiţii teritoriale, comerţ, 
mine, encomiendas, condiția indienilor, a mulatrilor 
şi negrilor, hacienda publică, marina etc. — vor 
constitui ceea ce s-a numit el humanitarismo 
escrito și la razón escrita, 

Deşi ibericii devin în Mediterana redutabili 
concurenţi pentru republicile maritime italiene, 
lupta împotriva turcilor avea să dea, atit Spaniei, 
cit şi Italiei, un nou avint, contribuind la dezvol- 
tarea în sinul celor două naţiuni a caracterelor lor 
specifice: „amestec de mindrie şi şiretenie, de 
prezumție şi ingenioasă curiozitate, de cavalerism 
romantic și politică artificioasă, de credinţă în 
astre şi misticism plin de abnesaţie“ 1. Mai mult, 
Spania şi Italia par a întemeia o invizibilă, dar 
reală „republică mediteraneană“, constituită treptat 
din călătoriile spaniolilor la Roma și Bologna sau 
ale prinților italieni, un Rovere, Medici, Farnese 
la Madrid ; din poemele castilliene compuse după 
modelul toscan; din multiplele rețele oficiale sau 
oculte ale catolicismului şi, nu în ultimul rînd, 
din cele două „colonii“ spaniole din Italia : Nea- 
pole şi Milano. 


Sahagún se află de mult în Mexic, departe de 
Spania, îndeplinindu-şi cu îndirjire şi sublimă 
ingenuilate donquijotescă misiunea pe care Re- 
nașterea i-o încredinţase. Citeva secole mai tirziu 
Europa îl va recupera şi reintegra pe acest aproape 
anonim Michelangelo şi „siziina“ sa, zugrăvită 
cu zeii, împărații şi oamenii obişnuiţi ai unui 
imperiu fabulos, o „siztină“ numită simplu His- 
tória General de las cosas de Nueva España. 


Acel an 1529! Bernardino Ribeira s-a născut 
către 1500 în satul Sahagún ? din provincia Leon 3. 
Îşi începe studiile în satul natal, probabil la minăs- 
tirea benedictinilor şi le continuă la Universitatea 
din Salamanca, la care aveau să se perinde între 
alții şi marii săi contemporani — astronomul Abra- 
ham ben Samuel Zacut, poetul şi prozatorul Fr. 


1 L. RANKE, op. cit., pp. 24—25. 

2 Numele de Sahagún îşi are originea în patronimul 
San Facundo devenit Safagun și apoi Sahagún. 

3 Provincie situată în regiunea medie a zonei septen- 
țrionale din nord-vestul peninsulei iberice. 

Luis de Leon, traducător al lui Horaţiu şi Petrarca 
Cervantes şi Góngora. Timpul era sub semnul lui 
Don Quijote. . . 

La virsta de şaisprezece ani intră la minăstirea 
franciscană din Salamanca, renunţă, după cum 
cereau regulile ordinului, la numele de familie 
şi-l adoptă pe cel al ținutului de baștină. Ceva 
mâi tîrziu avea să fie hirotonisit preot. Era prin 
1518. Dar evenimentul capital al vieţii lui Sahagún 
va avea loc în 1529, cînd unul din cei 12 monahi 
din ordinul fraților minoriţi ai observanţei — care 
debarcaseră în urmă cu cinci ani la Ulloa —, şi 
anume Fray Antonio de Ciudad- Rodrigo, se tn- 
toarce în metropolă cu misiunea de a recruta un 
nou grup de călugări care să meargă în Mezic. 
Alături de alţi nouăsprezece misionari, Sahagún 
se îmbarcă în acelaşi an îndreptindu-se către miri- 
ficul pămînt „profeţii“ — spune Columb — de Isaia 
(1—2, 5—8), întrezărit de Seneca (,„Veni-va o 
vreme | în şiragul de veacuri, şi-atuncea Oceanul, | 
Slobozindu-și cătușele, va să ivească | Un pămînt 
uriaş şi o tînără lume | Dezveli-ne-va Thetis. . .“ 
Medeea ), „cartografiat“ de Dante în Commedia 
sa (Infernul, XXVI, 112—120). 

De-acum înainte viaţa şi opera lui Sahagún 
se confundă. Urmiînd pilda misiunilor anterioare, 
Sahagún se apropie cu inima deschisă şi cu o 
insaţiabilă curiozitate ştiinţifică de uimitoarea 
civilizaţie indiană. La mii de kilometri de o Eu- 
ropă bintuită de războaie, un spirit renascentist 
— Bernardino de Sahagún — profund donquijotesc, 
de altfel, îşi începe propria sa Reconquista. Boicotat 
de istorie, personificată de Carlos al V-lea şi Filip 
al II-lea, oarecum și de unele luminate capete 
ecleziastice, acest conchistador întru spirit, deşi 
cunoaște destinul dramatic al lucrărilor cu greu 
înjehebate de cei patru predecesori ai săi — Fr. 
Andrés de Olmos, Fr. Toribio de Benavente Moto- 
linia, Fr. Martin de la Coruña și Fr. Francisco de 


las Navas —, se încăpăţinează (poate dintr-o sub- 
conștientă şi bizară voinţă de putere, modelată după 
paradigma cortesiană |) să reconstituie Imperiul 

aztec — să-l reîntemeieze prin logos — spre a-l 
putea aneza în toată splendoarea sa imperiului 
spaniol, care la acea dată se confunda cu Europa. 


Istoriografia. Două erau temele favorite oficiale 
abordate de majoritatea „tratatelor“ de istorie în 
prima jumătate a secolului al XVI-lea : conchista 
şi colonizarea, America şi politica împăratului. 
Elemente fantastice sau legendare se împleteau cu 
altele concrete, trăite, reale 1. Cronica obiectivă, 
sobră, scrisă de un Petro Mexia (1499—1551), 
reprezentativ pentru epoca Renașterii (Historia del 
Emperador Carlos V), coexistă cu imitaţiile cla- 
sicizante, epigonice, avindu-l ca model pe Caesar, 
de tipul acelui Comentario de la Guerra de Ale- 
mania, conceput de Luis de Ávila y Zúñiga, sau 
cu amuzanta cronică satirică, pe care bufonul lui 
Carol al V-lea, Francesillo de Zúñiga, o imagina 
pentru uzul suveranului său. Cealaltă dimensiune 
a istoriografiei spaniole inițiată de Colón sau 
Cristofor Columb prin Scrisorile (Cartas)? sale 
către regi, prin Jurnalul său (Diario), îşi are 
primul reprezentant de seamă în persoana milane- 
zului Pedro Mártir de Angleria, autor al unor 
Decades de Orbe Novo, scrise pe baza informațiilor 
primite de la conchistadori, călători, descoperitori, 
cu care întreținea o vie corespondenţă. 

Istoricul Conquistei prin excelență, comparat 
de Menéndez y Pelayo cu Caesar ?, rămîne însă 
Hernán Cortés (Cartas de Relación), concurat 
poate numai de Gonzalo Fernández de Oviedo 
(1478—1557), participant la Conquistă, aflat 
în fruntea unui consiliu de canonici, guvernator, 
alcade și autor al História general y natural de 


1 JUAN LUIS ALBORG, Hist. de la literatura 
española, Edad. Media y Renacimiento, Madrid, ed. II, 
1972, t. I, pp. 734—735. 

2 Ibidem, pp. 738—745; BENITO SÁNCHEZ 
ALONSO, Hist. de la historigrafia española, Madrid, 
1941, t. I., pp. 432—459; FRANCISCO ESTEVE BARBA, 
Historiografia Indiana, Madrid, 19684. 

3 Historiadores primitivos de Indias în Biblioteca 
de Autores Españoles, XXII, Madrid, 1946; FRANCISCO 
ESTEVE BARBA, op. cit, pp. 141—142. 

las Indias 1. Spre deosebire de atitudinea tolerantă 
și apologetică a lui Oviedo, dominicanul Bartolomé 
de Las Casas (1474—1566) îi învinuieşte pe 
co nchistadori și pe coloni cu o energie de-a drepiul 
savonarolică de situația disperată a populaţiei 
indigene atit în Historia general de las Indias ?, 
cît, mai ales, în Apologética Historia de las Indias 2 
şi în Brevisima relación de la destruicion de las 
Indias 4. Dacă un Lopez de Gómara (1512—1572), 
capelan și panegirist al lui Cortes, îi idealizează 
pe conchistadori (Historia general de las Indias. . . 
con la Conquista de Mexico y Nueva España), 
„scriilorul-soldat“ — cum îl numeşte același fas- 
cinant Menéndez y Pelayo — Bernal Diaz del 
Castillo (1492—1581) are o poziţie complet dife- 
rută, urmărind cu ascetică fervoare doar adevărul, 
căci — spune el în a sa Historia verdadera de la 
Conquista de Nueva España 5 — numai,la verdad 
es cosa bendita y sagrada, y cuanto contra elle 
se dijere, va maldito“ 6. Aceștia sînt contemporanii 
lui Sahagún, constituind, desigur, doar una din 
dimensiunile Zeitgeist-ului cinquecentist — reper 
esențial pentru a „calcula“ coordonatele operei 
sahagúniene —, cărora li s-ar putea adăuga Fran- 
cisco de Jerez (Verdadera relación de la Conquista 
del Perú y provincia del Cuzco llamada la Nueva 
Castilla) și Pedro Cieza de Leon (La Guerra de 
Quito), cei doi cronicari ai faptelor lui Pizarro. 


1 Biblioteca de Autores Españoles, Madrid, 1959; 
t. CXVII-CXXI; FRANCISCO ESTEVE BARBA, op. 
cit., pp. 74—5. 

2 editată de José Sancho Rayón y el marqués de la 
Fuensanta del Valle în « Colección de Documentos Inédi- 
tos para la História de España », Madrid, 1875. 

3 ed. de Serrano y Sanz, în «Nueva Biblioteca 
de Autores Españoles », XIII. 

+ JUAN PÉREZ DE TUDELA Y BUESO, Obras 
escogidas de Fray Bartolomé de Las Casas în Biblioteca 
de Autores Españoles, Madrid, 1957—1958, t. XCV, XCVI, 
CV, XCV, CVI, CX. 

5 Biblioteca ..., t. XXVI. 

* Historiografia Indiana, loc. cit, p. 143; „bine- 
cuvintat lucru și sfint îi adevărul, iară cînd numai ce 
împotrivă-i grăieşti, blestemul să cadă asupră-ți“. 

Neputind descifra pluralitatea spaţio-temporală 
a Mezoamericii, acel ilimitat „continent“ crono- 
topic stratificat, numit de Lesley Byrd Simpson 
„many Mexicos“ 1, decît printr-un demers analitic 
spectral-stereoscopic — care implică sondaje com- 
plexe de „speologie“ (G. R. Hocke) sau „arheolo- 
gie“ gnoseologică (M. Foucault) pe diferite lati- 
tudini şi longitudini geo-istorico-noelice, ni s-a 
impus „practic“, — date fiind exigenţele impera- 
tive ale materialului tematizat —, rularea perma- 
nentă a conteztelor, introducerea de noi orizonturi 
azio-epistemice, înregistrarea analogiilor, cores- 
pondeţelor, interferențelor şi influențelor explicite 
sau latente între Lumea Veche şi Lumea Nouă, 
presiunea modelatoare a secolului lui Sahagún 
fiind determinantă, ordonind de fapt „singură“ 
profuziunea informaţională iradiind din arhivele 
mai mult sau mai puţin secrete ale Istoriei. 
Paradigme. Sahagún cunoştea probabil istoruile lui 
Tucidide şi Tit-Liviu, citise, fără îndoială, Civitas 
Dei a Preafericitului Augustin. Prins între incre- 
menta Spaniei și decrementa Imperiului aztec, 
el va „refuza“ modelul istoriografic tip Herodot, 
Alaad-Din Juvayni, Rachid-ad-Din al Hamadani, 
Polibiu, „programat“ numai pentru superlative 
imperiale ?, înscriindu-se mai degrabă pe linia 
unui Ibn al- Tigtaga — care, impulsionat de cuce- 
rirea Bagdadului de către mongoli (1258), scrie 
Al-Fakhri —, a unui Iosif Flavius, pe care dis- 
trugerea Ierusalimului de către romani (70) îl 
îndeamnă la redactarea Antichităţilor iudaice, a 
unui Bernal Diaz del Castillo sau Villehardouin 3. 


1 Many Mexicos, Berkeley, 1941; lucrările lui MO- 
NARDES (História Medicinal de las cosas que se traen 
de nuestras Indias, 1565—1571), FR. HERNÁNDEZ, 
FR. JIMÉNEZ (Cuatro libros de la Naturaleza), José 
Celestino Mutis, care studiază peste 2 800 specii de plante: 
Ruíz, Pavón, Sesse, Mocina Boldó, Pineda, Ulloa, Jorge 
Juan, Azara ş.a., contemporani ai iui Sahagún, inau- 
gurează noi perspective, complementa >, asupra acestei 
zone. 

2 A. TOYNBEE, L'histoire, préf. R. Aron, Paris- 
Bruxelles, 1972. 

3 Ibidem. 

Astfel, aşa cum peste citeva secole Gibbon va scrie 
Istoria decadenţei Imperiului Roman privind 
ruinele Capitoliului, Sahagún îşi împlineşte mi- 
siunea privind ruinele Teotihuacanului sau ale 
Tenochtiilan-ului. Poză „romantică“ — în plin 
secol al XVI-lea ! — specifică spiritului contem- 
plativ-iscoditor, de la Schliemann pînă la Toynbee ! 
Spre deosebire de un Ibn-Khaldun (1332—1406 ), 
autor al unei strălucite morfologii istorice dintr-o 
unică perspectivă însă, cea islamică, Sahagún 
— precum mai tirziu Giambattista Vico ! — concepe 
istoria comparativ, dintr-un orizont dublu, euro- 
pean şi american. Pentru el, departe de a fi „em- 
patic prin extaz“, istoria este mai curînd rezul- 
tanta unei experiențe afective şi intelectuale, şi 
nu, în ultimul rînd, „un fapt spiritual“ 2. 


Conchistadori şi misionari. Pentru oamenii seco- 
lului al XVI-lea, asaltaţi de miraculosul medieval, 
modelaţi de umanismul antic, neliniştiţi de spiritul 
cabalistic, America deschidea un cimp practic 
nelimitat — o șansă nesperată ! — speculațiilor fan- 
teziste privind originea amazoanelor, a ciclopilor 
şi sirenelor. Unii întrezăreau chiar în supușii lui 
Moctezuma pe urmaşii celor exilați de regele Sal- 
manazar 3. Pe de altă parte, umanitatea medievală 
— redusă la bazinul mediteranean, la frontierele sale 
germanice şi eventual numide — îşi vedea dintr-o 
dată zdruncinată, dacă nu chiar definitiv distrusă, 
armonioasa imagine a lumii, compusă din trei 
continente, număr corelat simbolic cu „sfinta 
Treime“ şi cele trei coroane ale tiarei pontificale 4. 
Al patrulea continent, venit prea tirziu, nu mai 
avea loc în cosmologia lui Ptolemeu. Prezenţa sa 


1 Ibidem, pp. 674—676. 

2 Ibidem, p. 677. 

3 ENRIQUE DE GANDÍA, Hist. critica de los 
mitos y legendas de la conquista americana, Buenos Aires, 
1946, pp. 115—125. 

4 EDMUNDO O'GORMAN, La invención de Amé- 
rica. El Universalismo de la cultura de Occidente, Mexico, 
1958, pp. 15—45. 

amenința credibilitatea tezelor biblice. Ca atare, 
mai mulți învăţaţi au început a-i căuta cu înfrigu- 
rare pe descendenţii venerabililor patriarhi, mișu- 
nind prin „Vechiul Testament“, care ar fi putut 
ajunge pe tărimurile Lumii Noi, minaţi de nepriel- 
niciile istoriei 1. Deşi Conquista poate fi considerată 
o prelungire a spiritului de cruciadă iberic, între- 
ținut în pensinsulă de permanenta ameninţare 
islamică, „salvarea“ prin „Sabie“ şi „Cruce“ a 
oițelor rătăcite n-a însemnat numai întemeierea 
unui întins imperiu colonial, ci şi declanșarea 
unei explozii în lanţ de îndoieli, contradicții, 
schisme, dezbateri teologice asupra unității sau 
pluralilății speciei umane. Au fost şi cazuri, 
frecvente, cînd nodul gordian al problemelor teo- 
logice s-a tăiat cu brutalitate şi ascuţit simţ politic : 
prin identificarea indienilor americani cu monștrii 
despre care povesteau legendele antice — „opera- 
țiune“ care anula, desigur, orice încercare de evan- 
ghelizare a aborigenilor (fapt semnalat şi de mi- 
sionarii revoltați !), dar, pe de altă parte, o ase- 
menea interpretare le dădea conchistadorilor dreptul 
de a-i exploata și chiar ucide pe băștinași fără a 
mai da socoteală autorităţilor imperiale. Tensiunea 
creşte şi conflictul între misionari şi conchistadori, 
înlocuiţi sau transformați mai tirziu în coloni, 
izbucneşte cu atita violenţă ?, încît antagonismele 
religioase „locale“ depășite, intervine nu numai 
monarhia, ci chiar şi papa Paul al III-lea, care 
emite faimoasa Cardinali Toletano, adresată pri- 


matului Spaniei, urmată de Bulla Sublimis Deus 
(1537). Pe această imensă scenă, Sahagún își 
joacă neînsemnatul său rol. Cu un an înainte tocmai 


1 M. BATAILLON, Punitt du genre humain du 
P. Acosta au P. Clapigero în Mélanges à la mémoire 
de Jean Sarrailh, Paris, 1966, t. I, p. 75. 

2 R. P. LINO GÓMEZ CANEDO, La cuestión de la 
racionalidad de los Indios en el siglo XVI (Nuevo eza- 
men critico), Actas del XXXVI Congreso Internacional 
de Americanistas, Sevilla, 1966, t. IV, pp. 157—165; 
ANDRÉ SAINT-LU, La Vera Paz. Esprit évangélique et 
colonisation Paris, 1968; M. BATAILLON, A. SAINT- 
IU, Las Casas et la defense des Indiens, Paris, 1971. 

se inaugurase — și prin grija vice-regelui Antonio 
de Mendoza — noul colegiu fanciscan de la Tla- 
telolco. Este anul în care Calvin îşi publică Insti- 
tutio, iar la Veneţia se tipăreşte pentru prima oară 
o scriere românească — Pripealele lui Filotei Mo- 
nahul. Un an mai tirziu în Mezic, avea să vadă 
lumina tiparului cea dintii carte — Doctrina chris- 
tiana. 


Două profeţii. Cind ajunge în Mexic, Sahagún 
nu uitase încă grozăviile foametei abătute asupra 
Castiliei prin 1521. Misionarii avuseseră timp 
să organizeze prima campanie de distrugere a ido- 
lilor (1526 ), se înființase prima Audienţă (1528), 
Fr. Juan de Zumárraga devenise episcop, apoi 
arhiepiscop al Mexicului (1528), iar Michoa- 
canul era cucerit de conchistadori în ciuda rezis- 
tenţei tarascilor. Însărcinarea sa nu era dintre 
cele mai uşoare, mai ales că, potrivit credinţei 
franciscanilor, misiunea lor de evanghelizare avea 
o semnificaţie eschatologică, lumea aflindu-se pe 
pragul celei de-a treia virste — „timpul comuniunii 
spirituale“ —, după cum profețise Joachimo da 
Flores, a cărui operă (Divini abbatis Joachim 
Liber Concordie Novi ac Veteris Testamenti. . .) 
apărea la Veneţia în chiar anul cînd de cealaltă 
parte a lumii Hernan Cortes începea înălţarea 
unui mare imperiu. 1519! Descoperirea Americii 
vestise — spuneau franciscanii — venirea Mileniu- 
lui, prezis de Apocalipsă. După scurgerea celor 
două „timpuri“ ale lumii — configurate de „litera“ 
Vechiului şi Noului Testament —, iată că ome- 
nirea intra — după Joachimo da Flores — în cel 


de-al treilea, cel al „comprehensiunii spirituale“ 1 : 

„sub cea de-a şasea pecete (Joachimo da Flores 
divide istoria în 7 «sigilii» sau epoci, n.n. N.Z.) 
a celei de-a doua stări va fi lovit Noul Babilon. 
Și, ca şi în perioada primei stări, cînd asirienii 
şi macedonenii îi zdrobeau pe evrei, vedem astăzi 


1 Evangile éternel, ed. Rieder, Paris, 1928, t. 
p. 9%. 

cum sarazinii iau cu asalt creștinătatea, şi nu va 
trece mult și falşii profeți îşi vor face apariția 
[...] Aceste încercări odată sfirşite, drepteredun- 
cioşii vor vedea chipul lui Dumnezeu. Aceasta 
fi-va cea de-a treia stare, sortită împărăției Sfin- 
tului Spirit.“ ! Victoriile turceşti în Europa, decă- 
derea bisericii romane, tulburările şi schismele 
provocate de Luther, „falsul profet“, erau interpre- 
tate în spirit floresian. Și, desigur, franciscanii 
erau aceia — puţini se mai îndoiau ! — cărora 
Providența le rezervase misiunea de întemeiere 
a bisericii indiene. Noua eră se deschidea, aşadar, 
prin convertirea închinătorilor lui Huitzilopochili, 
Tezcatlipoca şi Quetzalcoatl. Dar înainte de a fi 
„recuperaţi“, trebuia să li se dovedească aparte- 
nenţa la umanitate, aşa cum se înfățișa ea în Carte. 
Prin urmare, cunoaşterea civilizaţiei anterioare 
Conquistei nu era doar o necesitate culturală, de 
ordin pur conceptual. Cercetările de „etnologie“, 
avant la lettre, întreprinse de misionari — printre 
ei se afla şi un călugăr oarecare de prin ţinuturile 
Leonului, pe nume Bernardino de Sahagún — 
trebuiau să aducă probe convingăloare privind 
existența la indieni a „luminilor de inteligenţă 
divine“, furnizind astfel teologilor un complex 
probatorium, pe baza căruia „noii veniți“ să 
primească dreptul de a se număra printre popoa- 
rele înregistrate de Vetus Testamentum. Prins 
în virtejul conflictului cu autorităţile ecleziastice 
şi civile, nu de puţine ori înfrint şi întristat de 
reaua credinţă a colonilor şi dominicanilor, Saha- 
gún îşi îndeplinește însă cu încăpăţinare ceea ce 
el credea a fi misiunea sa — destinul său —, 
care îl transcende întru Istorie devenind istorie, 
în ciuda interdicţiilor de a continua cercetările 
privind civilizaţia autohtonă, emise de puterea 
bisericească sau de cea laică ?. Fascinat de „pro- 
fetia“ lui Joachimo da Flores — pe care ordinul 


1 Ibidem, p. 106. 

2 AL. CIORĂNESCU, La «História de las Indias » 
y la prohibición de editarla, „Anuario de Estudios Ameri- 
canas“, Sevilla, 1966, T. XXIII, pp. 363—376. 

franciscan şi-o adjudecase în exclusivitate ca fiind 
singurul chemat s-o ducă la bun sfirşit —, Sahagún 
avea să înfrunte zile în şir un ocean înspăimântător 
pentru a întilni la capătul periplului său spectrul 
unei alte „profeții“ sau, mai bine zis, dezastruoasele 
sale consecințe. Să ne amintim că asupra lui 
Moctezuma și a supușilor săi apăsa greu prezicerea 
lui Quetzalcoatl, care, părăsind Tula, promisese 
că va reveni într-un an Ce Acatl, „O trestie“. 
1519 era anul întoarcerii lui Quetzalcoai: şi al 
sosirii lui Cortés, pe care împăratul aztec, constrins 
şi de. . . numărul considerabil de minuni — cometa 
cu coadă de foc, incendiile izbucnite subit în templul 
lui Huitzilopochtli şi al lui Xiuhtecuhili, pasărea 
care „purta în mijlocul capului o oglindă rotundă 
în care se vedeau cerul și stelele“ — avea să-l declare 
drept mult aștepiatul Quetzalcoatl: „Stăpine al 
nostru — ar fi spus Moctezuma către Cortés — 
ești ostenit, ai făcut drum greu; dar ai sosit de 
acum pe pămîntul tău. Ai ajuns la cetatea ta: 
Mexico. Ai venit aici spre a te așeza pe jilțul 
tău, pe tronul tău. O, vai, pentru scurtă vreme 
ți l-au păstrat, ţi l-au apărat cei care sînt de-acum 
duşi, locţiitorii tăi, domnii şi regii: Itzcoatzin, 
Matecuhzomatzin cel Bătrin, Axzayacatl, Tizoc, 
Ahuitzoll. . . 


Acum cinci zile, acum zece zile eram înspăi- 
mîntat şi privirea îmi era aţintită spre zarea Mis- 
terului. Și tu veneai între nori, între neguri. De 
parcă n-ar fi lăsat diată regii cei vechi, care au 
stăpinit şi diriguit cetatea ta, că eşti ursit să te 
aşezi din nou în jilțul tău, pe tronul tău, că trebuie 
să te întorci aici. 

Păşește pe pămintul tău. Vino şi odihneşte-te. 
Ia-ţi în stăpinire curţile domneşti. Răcoreşte-ţi 
trupul. ..* 1 Încă nu se stinseseră ultimele ecouri 
ale cuvintelor lui Moctezuma, profeţia-capcană 
mai tulbura încă gîndurile aztecilor şi ale spanio- 
lilor. . . Destinul lui Sahagún purta deja pecetea 
înfiorată a două oracole : unul din ele închidea o 


1 Codex Ramirez; BERNAL DÍAZ DEL CASTILLO, 
História ...; Codez Florentinus etc. 

lume, de ritualuri sîngeroase, de groază că soarele 
nu va mai răsări; celălalt deschidea o istorie ne- 
cunosculă, ce se va dovedi a fi nu mai puţin sufo- 
cată de jertfe omeneşti. Pămintul, iar nu soarele, 
părea mereu însetat de singe proaspăt... Fray 
Bernardino nu ştia că Joachimo da Flores şi 
sacerdoţii azteci citiseră în stele de fapt aceleaşi 
semne. Soarele continua să răsară la fel ca mai 
înainte, doar victimele erau acum altele, 


Dincolo de utopie. Întilnirea Occidentului cu 
America, în speţă cu Mexicul şi Peru, declanşează 
după unii teoreticieni un dialog „imposibil între 
o civilizaţie din „generația a II-a“ cu o civilizaţie 
aflată în „prima generaţie“ 1. Ca şi cum brusc, 
Europa cinquecentistă s-ar fi trezit contemporană 
cu Mesopotamia presargonidă (mileniul al II-lea 
î.€.n.), a cărei structură politică are de altfel 
multe similitudini cu aceea a Imperiului aztec; 
sau cu Egiptul mileniului al III-lea î.e.n., care 
prin întindere, organizare şi ritul deificării suve- 
ranului se apropie de Imperiul inca. De aceea, 
poale că incomprehensiunea invadatorului spaniol 
faţă de civilizaţia învinșilor, ca şi distrugerea valo- 
rilor culturale aztece şi inca, se explică şi prin 
imposibilitatea dialogului între două lumi complet 
diferite aruncate pe aceeaşi scenă de jocurile obscure 
ale hazardului. Chiar dacă, pe de o parte, unii 
istorici, răsturnind perspectiva, afirmă că civili- 
zaţia mexicană din secolul al XVI-lea ar fi fost 
superioară civilizaţiei occidentale din aceeaşi epocă 
în materie de urbanism și igienă — situaţie ase- 
mănătoare, semnalată în valea Indusului, unde 
cetățile mileniului al 11-lea î.e.n. din Harappa şi 
Mohenjo-Daro apar mai avansate sub aspect 
urban-edilitar decit cele din mileniul următor —, 
deși, după cum se ştie, la începutul veacului al 
XVI-lea Occidentul intră în faza sa de creaţie 


1 NRAGU M. DJUVARA, Civilisations et lois histo- 
riques. Essai d'etude comparée des civilisations, Paris, 
Mouton, 1975, T. II, p. 380 sqq. 

şi expansiune, maxime, posibilitatea comunicării 
dintre cele două lumi, ca şi limitele ei, modelul 
„întilnirii“, raporturile, în sens matematic, rămîn 
practic aceleaşi. Sahagún va încerca totuşi să de- 
monstreze că dialogul nu este o utopie. História 
sa convinge. Dincolo de faptul că societatea aztecă 
s-ar fi putut asemui prin unitatea culturală şi 
pluralismul politic! cu societatea grecească, Sa- 
hagun descoperă o „trecătoare“ între civilizaţii : 
eternul uman, generator şi devorator de valori, 
supus înfrîngerii şi speranţei. 


Atlanticul — cealaltă Mediterană. Mediterana mo- 
delează Atlanticul ?, aşa cum Lumea Veche îşi 
proiectează imaginea și speranța sa milenaristă 
asupra Lumii Noi, întemeiată de iberici pe conti- 
nentul descoperit de Columb. Adevărată cruciadă, 
„cucerirea spirituală a Mexicului“ se defineşte 
în speţă prin „apostolalul misionar al ordinelor 
cerșeloare“ 3. Viitoarele Regate de peste ocean 
— Noua Spanie, Noua Galicie, Noua Granadă, 
Noul Toledo, Noua Andaluzie — au fost cucerite 
pentru că, în momentul cînd Luther avea să ia 
Romei jumătate din Europa și la douăzeci şi şapte 
de ani după descoperirea Americii de către Cristo- 
for Columb, un aventurier, Hernan Cortes, debarcă 
în Mexic. Era într-o vineri, 8 noiembrie 1519, 
cînd Cortes păși pe pămîntul aztecilor, adresîndu-se 
celor care îl înconjurau în limba lui Cicero : „Amici, 
sequamur crucem et si fidem habemus vere in 
hoc signo vincemus“. Nu de mult, Machiavelli, 
contemporanul lui Cortés şi al lui Sahagún, scrisese 
că „dorința de a cuceri e lucru foarte obişnuit şi 
firesc, şi de fiecare dată cînd cei care sînt în stare 
să cucerească vor cuceri, ei vor fi lăudaţi, sau, 
în orice caz, nu vor fi dezaprobaţi...* În luna 


1 A. TOYNBEE, L'histoire, loc. cit. p. 74. 

2 F. BRAUDEL, Mediterana și lumea meditera- 
neană in epoca lui Filip al II-lea, loc. cit. vol. I, p. 404. 

3 R. RICARD, La «Conquête spirituelle» du Me- 
zique. Essai sur l'apostolat et les méthodes missionnaires 
des ordres mendiants en Nouvelle Espagne de 1523—1524 
à 1572, Ed. Institut d'Bihnologie, Paris, 1933. 

noiembrie, din portul San Iago al insulei Cuba, 
ridicaseră ancora unsprezece corăbii, 508 soldaţi, 
109 mateloţi, 200 de băștinași cubani cu 16 cai, 
10 tunuri mari de bronz şi cinci mai mici, la care 
se adăugau 13 archebuze. „Trebuie să te gindeşti 
— medita mai departe învățatul florentin — că nu 
există lucru mai greu de făcut, reuşită mai îndoielnică 
şi aventură mai primejdioasă decît încercarea de 
a introduce noi instituţii. ..“ în zonele ocupate. 
O jumătate de secol mai tirziu, Spania poseda 
peste Atlantic un imperiu de patru ori mai întins 
decît regatul Castiliei şi al Aragonului, care sub 
autoritatea Consiliului Indiilor (fondat în 1511), 
era condus de un vice-rege, avea un patriarh, şase 
arhiepiscopi, treizeci și doi de episcopi, trei sute pa- 
truzeci şi şase de canonici și o mie de preoţi călu- 
gări. Cele trei secole, cît va dura dominaţia spaniolă, 
echivalează cu domnia a o sută şaizeci şi şase de 
pice-regi, cu prezența celor cinci sute optzeci şi 
opt de căpitani generali în fruntea celor 6 căpitănii 
generale, cu întemeierea a două sute de oraşe im- 
portante, șaptezeci de catedrale, peste şaptezeci de 
mii de biserici, cinci sute de minăstiri ! pentru o 
populaţie de aproximativ zece milioane de locuitori, 
dintre care spanioli erau mai puţin de două mi- 
lioane. Unul dintre ei se numea Bernardino de 
Sahagún. Destinul său ar fi fost poate altul dacă 
la 3 mai 1493, papa Alexandru al VI-lea, „în- 
cunoştințat că în calitatea lor de regi și de principi 
cu adevărat catolici, ei dăduseră aproape pretu- 
tindeni în lume dovezi strălucite ale credinței lor“, 
n-ar fi lăsat pe seama regilor Spaniei şi ai Portu- 
galiei de a construi aici biserici şi de a întreține 
clerul. Destinul i-ar fi fost poate altul, dacă Iuliu 
al Il-lea n-ar fi întărit hotărîrea predecesorului 
său printr-o bulă din 1503, iar regii Spaniei prin 
decretele lor din 1501 şi 1541. Spania a fost recreată 


1 CLAUDE ARTHAUD, et alii, Arta conchistadori- 
lor, Buc., trad. rom. Ed. Meridiane, 1971. 

în Noua Spanie !, deşi cea din urmă se va constitui 
ca o Spanie utopică ?. 


Conflictul utopiilor. Sigiliul utopiei marchează 
istoria Noii Spanii de la primele începuturi: 
metamorfozele exaltării utopice asociate „aştep- 
tării mesiantce“ fiind determinante pentru etapele 
dezvoltării sale. Două ar fi dimensiunile! esenţiale 
— după majoritatea cercetătorilor —, relevante şi 
definitorii ale acestei utopii europene, mai exact 
spaniole, care se insinuează treptat, devorînd tru- 
pul uriaş al unei alte utopii, cea „precolumbiană“ 
înstăpinindu-se irepresibil prin cruzime, fariseism 
şi uneori chiar prin bună-credinţă: spiritul misionar 
al ordinelor cerșetoare şi receptivitatea politeismului 
mezican. De o parte, franciscanii milenariști în 
ruptură spirituală cu puterea ecleziastică oficială, 
veniţi să reînvie în Mexic „biserica evanghelică“, 
pentruj a pregăti — spuneau ei — întoarcerea lui 
Mesia ?;| de cealaltă parte, indienii mexicani care 
credeau nu mai puţin în venirea lui Quetzalcoatl. 
Succesul misionarilor, triumful utopiei  iberice, 
fusese garantat, așadar, în primul rind de apariţia 
lui Cortés în anul — Ce Acatl — cînd era aşteptat 
Quetzalcoatl, apariţie care confirma profeţiile sa- 
cerdoţilor azteci; şi, în al doilea rind, de coinci- 
denja profitabilă, exploatată cu subtilitate şi efi- 
ciență maximă în predicile misionarilor, a două 
mesianisme : cel franciscan şi cel aztec. Dar nu 


1 De reţinut că zona de influenţă a lui Moctezuma 
era mai restrinsă decit aceea a vice-regilor, imperiul 
putind fi înglobat cu ușurință în spaţiul Noii Spanii (v. 
W. JIMÉNEZ MORENO şi A. GARCIA RUÍZ, Mist6- 
ria de Mexico, Mexico, 1962; CLAUDE BATAILLON, 
Les régions géographiques du Mexique, Paris, 1967). 

2 SILVIO ZAVALA, La Utopia de Tomas Moro 
en la Nueva España, Bibl. „Histórica Mexicana“, IV, 
Mexico, 1936, pp. 3—29. 

3 R. RUYER, P'utopie et les utopies, Paris, 1950, 
pp. 160—173; M. BATAILLON, Evangelisme et millé- 
narisme au Nouveau Monde. Actes du colloque de Stras- 
bourg, „Courants religieux et humanisme à la fin du XVe 
siècle et au début du XVI® siècle“, Paris, 1959; J. LA- 
FAYE, Quetzalcoatl et Guadalupe, Eschatologie et histoire 
au Mexique (1521—1821), Lille, 1972, pp. 415—427. 

numai corespondenţele ideologice întimplăloare au 
dus la cucerirea Mexicului. Spada lui Cortés şi 
a mercenarilor săi, distrugerea idolilor şi a tem- 
plelor 1, presiunile şi persecuțiile împotriva călu- 
gărilor care încercau să reconstituie prin scrierile 
lor istoria civilizaţiei aztece? au contribuit în 
aceeaşi măsură, dacă nu mai mult, la victoria 
ulopiei iberice. 


Un oraş cu două istorii. După o scurtă ședere la 
Tlamanalco, Sahagún este chemat la Tlatelolco 
(1532), localitate situată nu departe de Mezico, 
pentru a preda la colegiul Santa-Cruz — întemeiat 
de franciscani ca o reacţie la atitudinea răuvoi- 
toare faţă de indieni a dominicanilor şi colonilor—, 


care va avea un rol capital în viaţa lui Bernardino 
şi în istoria spirituală a Mexicului. Cucerit de 
ideile milenariste ale franciscanilor, care nu mai 
pridideau aruncînd în cugetele păgine sămînța 
învățăturii creștineșii din care — ziceau ci — avea 
să se „împlinească speranţa eschatologică“, vice- 
regele Antonio de Mendoza reuşeşte să influenţeze 
deciziile coroanei în sensul sprijinirii. inițiativei 
franciscane, asifel că în 1536 — anul morţii lui 
Erasmus — noul colegiu este inaugurat oficial. 
Alegerea oraşului Tlatelolco nu era întimplătoare. 
Pe vremea imperiului aztec, fusese aliat al Tenoch- 
iitlanului şi jucase un rol politic și spiritual de 
prim ordin. Aici studiase între alții Cuauhtemoc, 
ultimul împărat aztec şi ultimul apărător al Mexi- 
cului, care — tot aici — i se va preda lui Cortés 
la 13 august 1521. Făcind această alegere, francis- 
canii voiau să sugereze că Noul Mexic avea să 


1 „Documentele [...] cu privire la arhitectura civilă 
a aztecilor sînt fragmentare, într-atît distrugerea orașelor 
lor a fost de sistematică“ (MIREILLE SIMONI-ABBAT, 
Aztecii, Buc., Ed. Meridiane, 1979, p. 30). 

2 cf. eforturile oficiale de dezavuare şi reprimare a 
scrierilor lui Sahagún, Mendieta, Durán la J. LAFAYE, 
Histoire de Vorigine des Indiens du Mexique, Graz, 1973; 
v. in ibidem, cap. « Le manuscrit Tovar dans son moment 
historique»; AL. CIORĂNESCU, La «História de las 
Indias » y la prohibición de editarla, « Anuario de estudios 
Americanos » Sevilla, 1966, t. XXIII, pp. 363—376. 

renască din cel vechi. Fondatorii — consemnează 
şi Sahagún — organizează noile colegii după mo- 
delul celor indigene. Limbile de predare sînt latina 
şi nahuatl. Elevii, recrutaţi din familiile nobile, 
care avuseseră deci într-un fel sau altul relaţii cu 
puterea imperială, vorbind. pe lingă limba maternă, 
latina şi spaniola, vor fi „anezaţi“ la ancheta 
efectuată de misionari asupra istoriei aztece, alit 
pentru faptul că puteau deține informaţii preţioase 
referitoare la mecanismul  poliiico-economic, cît 
şi pentru că dată fiind formaţia lor aveau putinţa 
să controleze nu numai autenticitatea, dar şi modul 
de transpunere în limba spaniolă a celor comunicate 
de diverși informatori azteci. Nu este o întîmplare, 
așadar, că cei mai mari lingviști şi cronicari — Fr. 
Alonso de Molina, Fr. Juan de Gaona, Fr. Andres 
de Olmos, Fr. Francisco de la Nava, Sahagún ș.a.— 
au trecut prin Tlatelolco. Aici vor fi iniţiaţi 
în culisele „amvonului“ şi ale „cancelariei“ impe- 
riale, viitorii sacerdoţi şi oameni politici ai Noului 
Mexic. Dar, deşi se puteau practic considera 
cetățeni ai micii Rome madrilene, nici unul din 
ei nu va uita ruinele fumeginde ale Tenochiutla- 
nului, care vor continua să ardă în destinul lor 
și al fiilor fiilor lor. Creştinismul spaniol, zguduit 
de o cruciadă ce părea că se înveșnicise — trecuseră 
deja nouă veacuri ! —, amenințat de erezii, îşi 
făcuse însă din intoleranță blazon şi dispunea de 
o armă eficientă: Inchiziția. Oare ciţi Giordano 
Bruno, cîji Jan Huss, citi Michel Servet se vor 
naşte din aceşti oameni — trădaţi de Quetzalcoatl 
și aşteplindu-i mântuirea —, care îşi făcuseră 
din memorie un destin tragic? 

Aici, la Tlatelolco, la colegiul Santa Cruz, 
îl cunoaşte Sahagún pe Petro din Gand, o ciudată 
şi probabil necesară combinaţie între Savonarola 
şi Machiavelli, de la care ne-a rămas între altele 
şi o descriere a activității febrile de aici a misio- 
narilor : „necruţindu-se cituși de puţin, nici zi 
nici noapte, pentru a mintui acest popor“, călugării 
noaptea catehizau şi predicau, iar ziua îi învățau 
pe micii indieni scrisul şi cititul, cum să picteze 
şi să cioplească piatra. Sub autoritatea lui Pedro 

din Gand şi Sahagún (Tlatelolco), Julian de 
Quartas (Yucatan ), Basilio de Santa Cruz (Cuzco) 
sau Jodoque Rurke de Mansalaer (Quito), corpo- 
rațiile de pictori şi sculptori aveau să se organizeze 
mai tirziu în confrerii religioase. Din filele prăfuite 
de arhivă se întrupează figuri pitoreşti, cu nimic 
mai prejos decit cele din Egipt sau Capadoccia : 
Martin de Valencia, Antonie de Roa, Gregorio 
Lopez, Juan de San Francisco. 

Cam în același timp, de cealaltă parte a Atlan- 
ticului, în Europa, cupola domului din Parma, 
proaspăt înălțată (1530), sfida ispulirile păgîne, 
care se furişau totuși sub chipul lui Danae în 
pictura lui Correggio ; iar ceva mai departe, dincolo 
de negurile plutind peste Danubiu, Ștefan — 
moştenitor de drept al sacrei misiuni a împăraţilor 
bizantini de a stăvili prin spadă şi cruce puhoiul 
otoman — punea să se înalțe pentru fiecare victorie 
asupra păginului, cîte un Sf. Gheorghe din Hirlău, 
cîte un Arbore, o Probotă sau o Moldoviţă, împo- 
dobite cu zugrăveli frumoase. Constantinopolul — 
rămas un simbol orgolios — şi Roma îşi trimit 
mesagerii către toate continentele.  Ambasadorii 
lui Holbein cel Tinăr, datind din această epocă 
(1533), dobindesc o aură emblematică. Sahagún 
și contemporanii săi — Cellini, Vignola, Palladio, 
Tintoretto, Bruegel cel Bătrin, Veronese, Rabelais 
şi Hans Sachs, Camões și Tasso — anunță un 
timp nou. A fost o vreme cînd — scrie Ranke — 
„sediul puterii şi în mare parte al civilizaţiei 
europene“ părea să fie Sudul Europei, unde 
„imperiul otoman şi monarhia spaniolă aveau o 
preponderență periculoasă pentru naţiunile înve- 
cinate, unde nici o literatură nu putea să rivalizeze 
cu literatura italiană“. Dar „suflul unei civilizaţii 
străine pătrunde în inima Spaniei şi Italiei, 
osmanliii se tem“. Această schimbare — rezultatul 
unei „dezvoltări interioare“ — constituie „linia de 
demarcaţie care există între cele două perioade ale 


istoriei moderne“ 1. 


1 L. RANKE, op. cit., pp. 9—10. 

Unul din acești cu totul ieşiţi din comun „am- 
basadori“, Sahagún — „cel mai ilustru istoric 
primitiv“ 1, a cărui operă avea să fie comparată 
mai tirziu cu aceea a lui Olmos (Histoire du 
Mâchique) și Motolinia (Historia de los Indios 
de la Nueva España, 7547), operă care la o mai 
atentă şi obiectivă reevaluare ar putea avea o 
pondere similară în cultura europeană, precum 
lucrările deschizătoare de noi orizonturi ale lui 
Fr. Schlegel (Uber die Sprache und die Weisheit 
der Indier, 1509) şi Bopp (Uber das Conjugations- 
system der Sanskritsprache, 7576) —, avea mi- 
siunca ? să „salveze“ una din cele 76 de civilizaţii 
şi culturi 5, care făcea parte — după Braudel — 
dinir-o „centură“ ce înconjura lumea de la podi- 
şurile mezo-americane pînă la cele din Congo sau 
Indochina ; o civilizaţie care la venirea spaniolilor 
de mai puţin de un secol se afla în faza statului 
unitar — spre deosebire, de pildă, de Bizanţ, care 
„moare“ înainte de a cunoaşte unitatea î. Si o 
va „salva“ ! Va salva istoria printr-o Historia de 
las cosas. 


1 W. JIMÉNEZ MORENO, Fray Bernardino de 
Sahagún y su obra, Mexico, 1938, III, 32 sqq; FRANCIS 
BORGIA STECK, El primer colegio de America Santa 
Cruz de Tlatelolco, Mexico, 1944; A. M. CARIBAY, 
História de la literatura nahuatl, Mexico, 1954, t. Il, 
cap. I, 5, pp. 32—36; cap. II, p. 48. 

2 Oare cine îl îndemnase? Homer salvind Troia 
printr-o capodoperă sau acea Nuova additio la Chronicon- 
ul lui EUSEBIO, prima descriere antropologică a „indi- 
genilor“ (1512)? JACQUES CARTIER, autor al unui 
Brief récit avec particuliéres moeurs, langages, cérémonies 
des habitants fort délectables (Paris, 1515), ANDRÉ THÉ- 
VET şi FONTENAU, harnici lucrători la „cosmograful“ 
regal, G. B. RAMUSIO cu a sa Raccolta di navigazioni 
e di viaggi sau poate mai curind PIETRO MARTIRE, 
D'ANGHIERA (1459—1536), trăitor la curtea Spaniei, 
care scrisese o controversată și pasionantă Decades de 
Orbe Novo (1516)? (v. şi IDA MAGLI, Introd. al antro- 
pologia culturale, Roma, Bari, 1984, pp. 17—19). 

3 F. BRAUDEL, Civilisation matérielle et capitalisme 
XVI°— XVIII’ siècle, Paris, 1967, pp. 38—39; clasifi- 
carea lui Neagu M. Djuvara cuprinde 44 civilizații, cea 
mexicană ocupînd locul 10 (op. cit., I, pp. 25—32). 
4 NEAGU M. DJUVARA, op. cit., Il, p. 380. 

Istoria vs. Historia. Interesul mereu crescând, 
pe măsură ce le descoperă, pentru obiceiurile şi 
credințele aztecilor, îl „obligă“ să învețe rapid 
limba nahuatl, pe care o vorbeşte la fel de bine ca 
Fr. Toribio de Benavente, zis Motolinia, încă din 
1536, căci în 1540 avea să redacteze o culegere de 
rugăciuni în limba de „adopțiune“, iar cîţiva ani 
mai tîrziu va face chiar pe interpretul cu prilejul 
unui proces. Tot acum (1547), compune o culegere 
de discursuri morale în nahuail —, moment pe 
care unii istorici sînt înclinați să-l considere drept 
începutul muncii sale de „etnograf“ —, fără îndo- 
ială la rugămintea fie a lui Fr. Toribio de Bena- 
vente, fie a lui Fr. Andres de Olmos, în care descrie 
codul moral aztec, atit pentru a-i releva similitu- 
dinile cu cel european-creștin, cît şi pentru a dărui 
Noului Mexic o „nouă“ etică, inspirată din pro- 
pria-i tradiţie. Încă nu ştie cum va arăta marea 
sa operă, dar un capitol — unul din cele fundamen- 
tale — a fost scris. Îşi continuă cercetările la 
Tlatelolco, apoi, din 1550 — cînd Europa era 
zguduită de războaiele religioase —, la minăstirea 
din Xochimilco, oraş din apropierea Mexicului. 
1558 — an hotăritor pentru el, căci este ales un 
nou provincial din rîndul franciscanilor, Fr. 
Francisco de Toral, care îl va sprijini cu autori- 
tatea sa, apărindu-l de numeroșii detractori — îl 
găsește lucrind cu aceeași fervoare la minăstirea 
din Tepepulco. 

În Europa, Filip al II-lea era de doi ani rege 
al Spaniei, iar Elisabeta — neîmblinzita sa adver- 
sară în istoricele „partide de şah“, a căror miză 
era supremaţia absolută asupra lumii — tocmai 
se urcase pe tron. 

Între timp, prin 1554, pe podişul din valea 
Anahuacului dialogul cu Occidentul continuă şi 
pe alte planuri, căci un profesor de retorică, Cer- 
vantes de Salazar, îl tradusese în latină pe Platon ; 
Zumarraga, primul episcop al Mexicului, pe 
Erasmus, iar Vasco de Quirogai-l dăruise Noii 
Spanii pe Thomas Morus 1. Represiunea care 


1 S. ZAVALA, La Utopia de Tomas Moro en la 
Nueva España, loc. cit., nota 10. 

avea să se abată asupra scrierilor lui Sahagún, 
Mendieta şi Durán încă nu-şi arătase colții, deşi 
în 1555, un conciliu din Mexic, compus din do- 
minicani și franciscani, a decis să supună contro- 
lului bisericii orice operă, fie că autorul ei era 
un alb sau un indigen !. Deocamdată, încurajat și 
susținut de Fr. Francisco de Toral, Sahagún pune 
la punct în numai doi ani o primă versiune a cărții 
sale. Peste un an, Conciliul — mînuitor ocult al 
războaielor religioase — se reuneşte pentru a treia 
oară la Trento. Din nou la Tlatelolco, Sahagún, 
cu ajutorul elevilor săi mezicani, reia Historia, 
o completează şi o rescrie. 

În Europa, un alt istoric, Alfonso de Ulloa, 
lucrează la cronica războiului din Țările de Jos 
(1564—1566) şi la Viaţa împăratului Carlos 
al V-lea, invictisimo y sacratisimo. 

În 1565 — anul celui de al doilea Conciliu 
mexican — Sahagún se mută la minăstirea Sf. 
Francisc din Mezico. Timp de trei ani, revede, 
corectează, completează manuscrisul, pe care îl 
împarte în 12 cărţi. Acest „precursor al etnologiei 
moderne“ ? îşi concepe Histria ca pe un calepino, 
un soi de dicționar, un aide-memoire, care — 
prin bogăţia detaliilor, prin sobrietatea transcrieri 
mărturiilor indigene (orale sau scrise), ca şi prin 
separarea netă între informaţiile primite şi jude- 
căţile misionarilor — poate fi considerat „cel mai 
fidel faţă de credinţele indigenilor în momentul 
Cuceririi“3 . Sahagún, care a citit cărţile sacre 
mexicane 4 sau le-a reconstituit conţinutul cu aju- 
torul unor oameni demni de încredere, interogaţi 
sistematic la Tepepulco, Cuauhtitlan şi Tlatelolco 
— nu se rezumă la o traducere literală a relatărilor 
datorate indigenilor ladinos, elevi la colegiul Santa 
Cruz, (cum ar putea să ne facă să presupunem 


1 CLAUDE ARTHAUD et alii, Arta conchista- 
dorilor, loc. cit., p. 56. 

2 W. J. MORENO, op. cit., Exordio, pp. 6—8. 

3 J. LAFAYE, Quetzalcoatl et Guadalupe. loc. cit., 
t. I, p. 503. 

4 A. M. GARIBAY, História ..., t. II, nota 33, 
cap. Í, X, p. 59. 

dispunerea pe două coloane din Codex  floren- 
tinus), ci dă în Historia general o sinteză inter- 
pretalivă, o transpunere pentru „cititorul spaniol“ 
a povestirilor indigene, metodă de redactare co- 
mună şcolii franciscane ! din Mexic ( Motolinia, 
Olmos, Mendieta, Torquemada), prezentind însă 
din perspectiva etnologiei moderne unele incon- 
veniente, compensate pe de altă parte de textele 
informatorilor lui Sahagún în transpunerea bi- 
lingvă (nahuail — spaniolă ) 2. Sahagún are sen- 
timentul că şi-a îndeplinit misiunea. Dar pentru 
septuagenarul, care îşi păstrase neiniinate senină- 
tatea şi fervoarea cugetului, aveau să vină zile 
grele. În 1570, întrerupîndu-și definitivarea lu- 
crării, redactează un Sumario, rezumat sinoplic 
destinat Consiliului Indiilor, precum şi un Breve 
Compendio de los ritos idolătricos que los Indios 
desta Nueva España usaban en tiempo de su 
infidelidad, destinat papei Pius al V-lea. Trebuie, 
evident, să convingă Consiliul de interesul cerce- 
tărilor sale şi să obțină cauţiunea suveranului 
pontif. De ce toate aceste precauţii? Pentru că 
Sahagún se află într-un roi de cabale, ce pot com- 
promite oricind. lucrarea şi scopul ci, în ciuda 
sprijinului de care se bucură din pariea lui Fr. 
Miguel Navarro — succesorul părintelui Toral, 
care părăsise provinciatul în 1567. Si, ca o con- 
firmare a fraşgilităţii situaţiei sale, misiunea noului 
provincial se va termina printr-o sciziune între 
franciscani, partida contrară lui Navarro reușind 
să-şi impună candidatul — Fr. Alonso de Esca- 
lona — de la bun început ostil lui Sahagún care 
— lipsit de credite — este nevoit să-şi continue 
cercetările fără nici un ajutor din partea cuiva. 
Sarcină aproape insurmontabilă, bătrinul călugăr 
suferind şi de un grav tremur convulsiv al mâinii, 
care se prelungeşte în şirul cuvintelor şerpuiloare, 
în ciuda sforţărilor supraomenești, bintuite parcă — 


ele, cuvintele — de aceleași furtuni năpustite şi 


1 W, J. MORENO, op. cit., nota 34. 
2 LEON-PORTILLA, Ritos, sacerdotes y atavios 
de los dioses, Mexico, 1958, pp. 161—164. 

asupra destinului său. Și, cu toate acestea, Saha- 
gún, persistă, speră... „lo continuero“ — vorba 
lui Leonardo străpunge ca o lance simbolică dis- 
perarea şi eșecul marilor oameni ai Renaşterii 
şi Reformei. O nouă lovitură a îngustimii dogma- 
tice, a invidiei îl face să se clatine pe bătrînul 
Sahagún, dar nu-l îngenunchează încă: Alonso 
de Escalona cere ca hârtiile călugărului să fie 
sechestrate, iar apoi le împrăștie la diferite mînăs- 
tiri sub preteztulj că manuscrisul necesită exami- 
nări meticuloase. Trei ani rătăcește Sahagún în 
pustiul din sine însuși căutind să-și înţeleagă 
vinovăția : fără manuscrise, fără documente, ne- 
sigur de soarta lor, neputindu-și continua opera, 
pe care în ciuda îndirjirii sale n-ar mai fi reuşit 
s-o reconstituie. Tragedia titanilor, cunoscută și 
de Leonardo : opera unei vieţi întregi să se stingă 
treptat, privegheată neputincios și deznădăjduit de 
însuşi creatorul ei. În 1573 situaţia se ameliorează. 
Fr. Miguel de Navarro se întoarce în calitate de 
comisar general şi dă ordin să i se restituie lui 
Sahagún manuscrisele confiscate, decizie nespri- 
jinită — din nefericire — de nici o atribuire de 
subsidii urgente şi necesare pentru a duce la bun 
sfirşit corectarea textelor nahuatl ca şi traducerea 
lor în spaniolă. 

Din nou singur, se teme că nu va reuşi, dar 
destinul îi este prielnic, căci în 1575 soseşte în 
Mexic un alt comisar general, Fr. Rodrigo de 
Sequera, personaj cu o vastă experienţă în evan- 
ghelizare, care, înţelegind importanța operei lui 
Sahagún, îl sprijină eficient. Recunoscător, Ber- 
nardino îi va dedica História sa. Iniţiativele şi 
deciziile comisarului sînt dublate de un subtil joc 
diplomatic : astfel, ca ediția bilingvă a Históriei 
general, pe care i-o cere lui Sahagún, să poată 
ieși cu bine la liman, fără nici un fel de oprelişti, 
datorate intrigii sau întimplării, Sequera va da 
un plus de pondere autorităţii sale morale, afir- 
mind că acţionează în numele lui Juan de Ovando, 
preşedinte al Consiliului Indiilor — al cărui inte- 
res pentru História general știuse să-l trezească —, 
care dorește să examineze opera lui Sahagún cît 

mai curind. Precauţiile îşi dovedesc eficacitatea, 
şi lucrarea, încheiată şi desăvirşită, se află pe 
masa lui Sequera. Dar istoria îi joacă o nouă 
farsă lui Bernardino. Prin înscrisul din 22 aprilie 
1577, Filip al II-lea, interzice orice lucrare sau 
simplă cercetare asupra civilizaţiei indiene. Can- 
doarea lui Sahagún este pe măsura istoriei filipine, 
machiavellică, perversă, lipsită de scrupule. Ne- 
înțelegînd ostilitatea tronului, evidentă şi din scri- 
soarea atașată înscrisului, în care se stipulează că 
manuscrisul trebuie trimis neîntirziat coroanei, 
Sahagún se grăbeşte să-l înştiinţeze pe rege că 
bruioanele au rămas în posesia lui şi — ca atare — 
poate oricind pe baza lor să facă o nouă copie. 
Reacția imediată a puterii, tipică, de altfel: să 
se ia nu numai textele definitive, ci şi schiţele, 
notele. Totul. Lipsit de preţioasele sale hirtii, pe 
care niciodată nu le va mai revedea — măcar 
o dată să le mai privească ! — sfişiat de revolte, 
bicuit de căinţe, pedepsit cu aprige chinuri, Saha- 
gun va încerca din nou — trecuse de 80 de ani ! — 
să renască Historia, de astă dată nu din cenuşa 
Imperiului aztec, ci din propria- i cenuşă. Fără 
să ştie că nu mai era nevoie, căci protectorul său 
— Fr. Rodrigo de Sequera — îi pusese opera la 
adăpost, nespunindu-i nimic despre intenţiile sale, 
care aveau să dejoace planurile Istoriei. Adunin- 
du-şi ultimele puteri — întărit fără îndoială şi de 
dizidenţa franciscanilor, care se opun numirii unui 
nou comisar general, Fr. Alonso Ponce —, Saha- 
gun, pentru a-și susține ideile, pe lingă compunerea 
a mai multor opuscule : un studiu despre calenda- 
rul mexican, altul despre arta divinatorie la azteci, 
o nouă variantă a cărții a XII-a din Histria 
general, consacrată Conquistei, un vocabular tri- 
lingv nahuatl-latin-spaniol —, reia şi rezumă ele- 
mentele principale ale operei sale spre a demonstra 
şi pro domo, desigur, că profunda cunoaștere a 
civilizaţiei indigene este indispensabilă evangheli- 
zării, în ciuda celor care preferă să o ignore cu 
riscul de a nu percepe persistența credințelor 
păgine. Sahagún presimte eşecul visului milenarist. 

După 60 de ani de eforturi, convertirea indienilor 
i se pare mai îndepărtală ca niciodată. O viaţă 
irosită pentru o himeră ? Îşi îmbracă pentru ultima 
oară armura din pînză groasă şi aspră; coboară 
în arenă, încercînd să apere Visul Mileniului, 
care dădea un sens înalt, unicul, întregii sale vieţi. 
Un gest sublim : să aperi o bazilică utopică, luînd 
cu asalt Istoria, sfidind-o, cu cîteva suluri de 
pergament îngălbenit ! Se stinge în 1590, îndurerat, 
înfrint de limitele propriei sale misiuni, fără să 
bănuiască măcar că înfăptuise o operă neasemuilă, 
dăruind Noii Spanii şi Europei ceea ce avea să 
fie numilă o „vision quetzalcoatlica del mundo“ 1, 
o dimensiune necunoscută pînă atunci a spiritului 
omenesc. Prin viaţa și opera sa, Bernardino de 
Sahagún aducea încă o dată în orizontul conştiinţei 
culturale europene modelul prometeic al omului — 
filtrat, desigur, prin „îngăduința“ martirică, prin 
seninălatea unui San Sebastiano în fața implaca- 
bilului — ca imperativ al Istoriei. Înlăuntru, cui- 
bărită adinc în cuget şi simţire, „mica istorie“, 
scrisă cu litere pe măsura înţelegerii fiecăruia ; 
în afară „Marea Istorie“, însemnată cu majuscule, 
la îndemina popoarelor, în fond acceaşi, pîndin- 
du-l pe om, asmuţindu-l, jucindu-se cu el, înăl- 
țindu-l spre a-l dobori, nepărăsindu-l nici pe 
pragul din urmă. Sahagún ne dezvăluie aşadar, 
prin opera sa, Istoria ca Destin, unic, implacabil 
şi demn. Cu el se stingea o generaţie strălucită de 
cronicari ai Noii Spanii, din care mai făcuseră 
parte între alţii Bartolomé de Las Casas (m. 
1566), autor al unei História general de los Indios, 
Lopez de Gómara (m. 1572), paneziristul lui 
Cortes, Bernal Diaz del Castillo (m. 1581) 
— „scriitorul soldat“ ( Menéndez y Pelayo ) —, autor 
al celebrei Historia verdadera de la Conquista de 


Nueva España. 


1 LEON-PORTILLA, Quetzalcoatl. Espiritualismo del 
Mexico Antiquo, Cuadernos Americanos 4, julio-agosto, 
1959, t. CV, p. 127 sqq; IDEM, La filosofia nahuatl, estu- 
diado en sus fuentes, Mexico, 1956: El origen del hombre, 
pp. 185—186 sqq. 

Epilog. „Grandeza mexicana“, „primavera im- 
mortal“ (B. de Balbuena), adevărată Florență 
quattrocentistă, cum avea să fie denumit Mexico 
în veacul al 17-lea !, toate acele mirifice metafore, 
epitete, compoziții baroce nu se datorează influenței 
operei sahagúniene, care încă ... nu exista. Con- 
tinuîndu-şi odiseea, manuscrisele au rămas multă 
vreme ascunse şi nici astăzi nu sînt publicate în 
întregime; altele poate vor fi descoperite. Lucrările 
redactate la Tepepulco şi Tlatelolco între 1558 
şi 1565, păstrate la Madrid, vor fi publicate abia 
în 1905 de eruditul mexican Paco y Troncoso. 
Manuscrisul bilingv, încredințat de Sahagún lui 
Sequera, a ajuns nu se ştie cum la Florenţa (Codex 
florentinus), fiind descoperit în 1793 ; între 1950— 
1974 doi cercetători americani — Charles E. Dibble 
şi Arthur J.O. Anderson — vor publica doar textele 
nahuatl și versiunea lor în limba engleză. Acelaşi 
Codex fusese parţial tradus în limba germană de 
E.Selerin 192? (Einige Kapitel aus dem Geschichtes- 
werk des P. Sahagún aus dem Aztekischen 
übersetzt von. . .). O copie a manuscrisului bilingv, 
efectuată probabil de Sequera numai pentru textul 
spaniol, va ajunge pe cărări ocolite, încă necarto- 
grafiate de vreun istoric, la mînăstirea francis- 
cană din Tolosa, unde Fr. Juan de San Antonio 
o va descoperi după aproape două veacuri, în 
1730. Copia, transportată la Madrid (1783), unde 
se păstrează şi astăzi, a servit ca bază pentru toate 
ediţiile operei lui Sahagún anterioare celei Dibble- 
Anderson, fiind publicată în acelaşi an (1830) 
la Londra, de lord Kingsborough, și la Mexico de 
Carlos Maria Bustamante. O jumătate de secol 
mai tirziu va apărea prima traducere în limba 
franceză a aceluiași manuscris, datorată lui 
D. Jourdanet şi Remi Simeon. Editarea Codexului 
matritensis de către A. M.Garibay, sub titlul 


Cantores Mexicanos 2, precedată de traducerea lui 


1 A. REYES, Letras de la Nueva España, Mexico, 
1948. 

2 A. M. GARIBAY, Veinte himnos sacros de los 
nahuas, Mexico, 1958. 

Portilla a textelor privind ritualurile, preoţii, zeii 1 
au pus la dispoziția mexzicaniștilor esenţialul ma- 
terialelor furnizate de informatorii lui Sahagún. 


Destinul ideatic și ideal, exigenţele exegetice ale 
lui Bernardino de Sahagún — a cărui biografie 
morală exemplară confirmă parcă portretul para- 
digmatic al istoricului, în viziunea lui Lucian din 
Samosata : „curajos, incoruptibil, independent, iu- 
bitor al vorbirii neprefăcute şi al adevărului [. . .], 
neatras nici de ură, nici de părtinire, |... .], jude- 
cind cu dreptate“ 2 — se înscriu în traiectoria 
azio-epistemică a acelei „generaţii“ ilustre, înte- 
meiată de Herodot, care îi numără printre „aleşii“ 
săi pe Tucidide, Polibiu, Pliniu cel Bătrin, Tit 
Liviu, Suetoniu, Salustiu, Dio Cassiu, Tacit 
ş.a.; Sahagún continuind, am putea spune, la 
modul sublim-simbolic, „programul“ istoricului din 
Halicarnas. Călăuzit, într-un secol măcinat de 
contradicții, de fragila şi ineztingibila lux veri- 
tatis (Cicero), Sahagún și-a construit propriul său 
saeculum, de neînțeles pentru cititorul de astăzi 
fără rețeaua de concordanţe istorice şi referințe 
culturale — „împinzind“ atit studiul introductiv, 
cît şi comentariile anexe —, pe care am încercat 
să o facem cît mai funcţională şi operativă, dificul- 
tățile fiind cauzate, nu în ultimul rînd, şi de inezis- 
tenja unor modele anterioare încercării noastre. 
După exemplul prodigios al înainte-mergătorilor 
săi întru istorie, Sahagún inaugurează un nou 
orizont al libertăţii 3, „combinind“ cu har şi 
entuziasm misionar cele trei modalităţi de a con- 
sidera istoria 4, înfățişind adică în regim herodo- 
tian „rodul căutărilor sale pentru ca faptele oame- 
nilor să nu pălească prin trecerea vremii, iar 


1 LEON-PORTILLA, op. cit. 

2 LUCIAN DIN SAMOSATA, Scrieri alese, Buc., 
1959, p. 50. 

3 NICOLAE IORGA, Evoluţia ideii de libertate, ed. 
Ilie Bădescu, Buc., 1987, pp. 163—179, 207—249. 

+ „Istoria nemijlocită“, „istoria reflectată“ şi „istoria 
filozofică“, v. G. W. HEGEL, Prelegeri de filozofie a 
istoriei, Buc., 1968, pp. 5—12. 

isprăvile mari şi minunate săvirşite de greci şi de 
barbari (Sahagún ar spune poate de „spanioli şi 
de azteci“, n.n., N.Z.) să nu fie date uitării 1. 

Ediţia Istoriei generale a lui Sahagún publi- 
cată în limba română, chiar dacă seleclivă?, pune 
la dispoziția marelui public şi a specialiştilor — 
încercînd în perspectivă  comparaliv-istorică să 
compenseze „spaţiile albe“ din informaţiile lui 
Sahagún printr-un aparat critic complex și efi- 
cient (note, comentarii,) — una din marile opere 
de istoriografie din patrimoniul universal, compa- 
rabilă doar cu „istoriile“ şi „analele“ antichității 
greco-latine, un util instrument de lucru operativ 
şi necesar. 

În ceea ce priveşte traducerea noastră 3 — rod 
al unei îndelungate munci de cizelare şi adecvare 
a verbului românesc la nuanțele şi articulațiile 
gindului sahaginian — ne-am dat silințu fie să 
interprelăm informaţiile obscure sau redundante, 

1 HERODOT, Istorii, I, Buc., 1961, p. 15. Demnă 
şi necesar de menţionat ni se pare interpretarea tinărului 
IAR X, care aprofundează epistema istoriologiei din eterna 
perspectivă a adevărului: „Este, aşadar, sarcina istoriei ca, 
după ce a dispărut viața de apoi a adevărului, să statorni- 
cească adevărul vieții acesteia.Este înainte de toate sarcina 
filozofiei care se află în slujba istoriei, ca, după ce a fost 
demonstrată forma sacră a înstrăinării de sine a omului, 
să demaște înstrăinarea de sine în formele ei profane“. 
(Ceea ce mutatis mutandis face Sahagún în Istoria sa! 
n.n.N.Z.) (ef. Contribuţii la critica filozofiei  hegeliene 
a dreptului, în K. MARX, F. ENGELS, Opere, I, Buc., 
1957, p. 414). 

„2 La elaborarea traducerii s-au folosit următoarele 
ediţii ale operei lui SAHAGUN: História General de las 
cosas de Nueva España, ed. Pedro Robredo, Mexico, 
1938, 4 vol., precum și ediţiile din 1946 şi 1956.5-a consul- 
tat, de asemenea, varianta în limba engleză: General 
History of Things of New Spain, editată sub auspiciile 
binecunoscutei „School of American Research“ & Univ. 
of Utah, Salt City (1960—1970). De un nepreţuit ajutor, 
ne-au fost traducerea codexului florentin în limba ger- 
mană de către E. SELER (v. supra), ca şi ediţiile în limba 
spaniolă realizate de A. M. GARIBAY şi LEON-PORTI- 
LLA (ef. supra). i 

3 Folosim acest prilej spre a ne exprima recuno- 
ştința pentru concursul competent şi tandru pe care, 
ca întotdeauna, mama noastră, lector univ. Elena Zăr- 
nescu, ni l-a dat la desăvirșirea prezentei ediţii. 

fie — cînd am considerat că geniul limbii lui 
Eminescu şi Hasdeu o permite — să păstrăm cit 
mai fidel înfăţişarea modelului spaniol, urmînd 
sfatul mai vechi al lui Odobescu : „. . . traducătorii 
români să nu piarză nici o ocaziune priincioasă 
de a rămiînea fideli construcțiunilor frazeologiei 
antice, de cîte ori ei vor simţi însă, că, făcînd astfel, 
înțelesul frazei nu se pierde pe româneşte“ 1. Pe 
parcursul traducerii, neîndrăznind să-l „corectăm“ 
pe Sahagún, am preferat de multe ori să păstrăm 
improprietatea unor termeni, folosirea lor inadec- 
vată — care ar dezvălui la o analiză psiho-semio- 
tică nu atit o inerție lexicală, cît mai ales ponderea 
prejudecăţilor sociale şi acţiunea modelatoare a 
educaţiei sale grefate pe cultura greco-latină — 
nu numai pentru a conferi un plus de culoare şi 
verosimil versiunii românești, ci și pentru a sugera 
şi verifica totodată, astfel, practic, pe text, „erorile“ 
care pot apărea în „dialogul“ a două civilizaţii, 
diferenţele, neconcordanţele  psiho-socio-epistemice, 
axiologie, uneori rizibile, alteori fecunde, întot- 
deauna explicabile  cultural-istoric, fapte care 
permit cititorului să ghicească şi alte dimensiuni, 
ascunse a prima vista, ale aventurii donquijoteşti 
inițiată de Bernardino de Sahagún, şi să-i pri- 
vească „rătăcirile“ mai îngăduitor, cu bunăvoință. 
De asemenea, nu ne-am dat înapoi de a introduce 
în traducere unele expresii idiomatice, dialectale 
sau răsuciri de frază preluate din încă insuficient 
explorata „limbă a vechilor cazanii“, a cronicilor 
şi eresurilor populare etc., conturind asifel un alt 
posibil răspuns la întrebările misterioase ale lui 
Quetzalcoatl, acest sfinx mezoamerican aflat de 
secole în aşteptarea unui Oedip care să-l elibereze 
de implacabilul său destin interogativ. 


NARCIS ZĂRNESCU 


1 AL. ODOBESCU, Opere complete, Buc., 1955, 
ol. Il, p. 387. 


Secţiunea | 


IMPERIUL AZTEC. 
FRAGMENTE DINTR-O 
APOLOGIE* 


* 'Pinind cont de parametrii unei antologii, selecţia 
operată de noi, diviziunea materialului pe secţiuni și 
capitole, precum și stabilirea titlurilor au fost făcute 
încercînd, pe cît posibil, să respectăm exigenţele istorio- 
logiei şi hermeneuticii moderne, dar, totodată, să nu 
trădăm spiritul celor douăsprezece cărţi, „despre întim- 
plările omenești și naturale din această Nouă Spanie“, 
ale lui Bernardino de Sahagún. 


1. Planul 


Medicul n-ar putea aplica în mod corect un tra- 
tament bolnavului dacă n-ar cunoaște mai întîi 
umoarea şi cauzele suferinţei, după cum este ne- 
cesar ca medicul să cunoască perfect remediile 
și bolile pentru a aplica tratamentul corespun- 
zător fiecăreia dintre ele. Tot atit de necesar 
este ca predicatorii și confesorii, care sînt ade- 
văraţii tămăduitori ai suferințelor spirituale, să 
aibă experienţa bolilor spiritului şi a leacurilor, 
pe care acestea le reclamă; pentru a-şi pune în 
practică zelul, predicatorul trebuie să cunoască 
viciile ținutului, iar confesorul trebuie să fie la 
fel de bine informat asupra acestora, ca să știe 
pe ce să-și întemeieze întrebările și să înţeleagă 
cele mai vinovate și tainice ginduri ale peniten- 
ţilor săi. Se cuvine deci ca preoţii, care au misiunea 
de a converti, să nu se limiteze la a spune că 
printre indieni nu există alte păcate decit beţia, 
furtul și plăcerile simţurilor, căci se întilnesc și 
greşeli mai grave, care necesită urgență. Păca- 
tele idolatriei, riturile păginismului, prezicerile şi 
superstiţiile care se leagă de acestea n-au dispărut 
cu desăvirșire. Pentru a le combate și pentru a 
afla dacă ele există încă, este necesar să știm 


cum practicau indigenii idolatria. Căci dacă n-o 
cunoaștem, îi lăsăm s-o practice în prezenţa 

noastră, fără s-o înţelegem; unii dintre noi zi- 
cînd chiar că acestea sint simple copilării şi ne- 
rozii. Adevărul e că mulţi misionari nu ştiu de 
unde purced unele manifestări, și cu toate că 
se vede limpede că aceasta este curată idolatrie, 
nu cer niciodată socoteala pocăiţilor, ba chiar 
dacă vreunul dintre ei ar încerca să le explice 
preacuvioaselor fețe bisericeşti despre ce este 
vorba, ei tot n-ar înţelege mare lucru, pentru 
că nu cunosc limba vorbită de oamenii acestor 
ţinuturi. Deci, pentru ca misionarii, care vor veni 
de acum înainte şi vor propovădui adevărata 
credință să nu aibă nici un motiv de nemulțumire, 
precum că predecesorii lor n-ar fi făcut nimic 
pentru a risipi confuzia și întunericul din mintea 
indigenilor din Noua Spanie +, eu, Fr. Bernardino 
de Sahagún ?, frate călugăr din Ordinul francis- 
canilor, de loc din orașul Sahagún în Campos, 
am scris, la îndemnul lui Tr. R. P. Fr. Francisco 
Toral — preot provincial, din același ţinut al Sfin- 
tei Evanghelii şi, mai tîrziu, episcop de Campeche 
şi de Yucatán * —, douăsprezece cărți despre tai- 
nele divine sau, pR exact, despre idolatrie, des- 
pre întimplările omenești şi naturale din această 
Nouă Spanie. 


Prima carte tratează despre zeii și zeițele care 
erau adorate de indieni. 


A doua carte, despre serbările care se dădeau 
în cinstea lor. 

A treia, despre nemurirea sufletului, despre 
locurile unde se credea că vor sălășlui sufletele 
după ce vor părăsi trupul şi despre rugăciunile 
şi ceremoniile funebre, care se făceau pentru morţi. 

A patra carte tratează despre astrologia ju- 
diciară pe care o practicau indigenii, pentru a 
cunoaște dinainte soarta bună sau rea a noilor 
născuţi. 

A cincea carte tratează despre semnele pe 
care se bizuiau indienii pentru a prezice viitorul. 

A şasea carte vorbeşte despre retorică și filo- 
zofia morală a indigenilor. 

A şaptea carte tratează despre filozofia na- 
turală, în măsura în care indienii reuşiseră să o 
cunoască. 

A opta carte tratează despre înalții demnitari, 
despre obiceiurile lor şi despre felul cum condu- 
ceau ei viaţa publică. 

Cartea a noua se ocupă de negustori și de meşte- 
șugari, ca şi de obiceiurile lor. 

Cartea a zecea tratează despre viciile și vir- 
tuţile indienilor şi despre modul lor de viaţă. 

Cartea a unsprezecea se ocupă de animale, 
păsări şi peşti, ca şi de produsele acestei ţări: 
pomi, plante, flori, fructe, metale, pietre pre- 
țioase şi multe alte minerale. 

Cartea a douăsprezecea are ca titlu: Cucerirea 
Mexicului. 

Aceste douăsprezece cărți, împreună cu tra- 
tatul şi vocabularul care formează apendicele, au 
fost complet transcrise în anul de grație 1569. 
N-am putut încă să le traduc și să adaug comen- 
tariile necesare pe parcursul lucrării. Și nici în 
anul viitor, 1570, nu știu ce voi putea face, avind 
în vedere că, pînă spre sfirşitul anului 1569, am 
fost silit să neglijez această lucrare, din cauză că 
am căzut în dizgraţia chiar a persoanelor care 
ar fi trebuit să o sprijine 5. Dar Reverendissimul 
nostru P. Fr. Rodrigo de Sequera, comisar general 
al provincialilor Noii Spanii, Guatemala etc., sosind 
în Mexic din ordinul franciscanilor, porunci ca 
toate cele douăsprezece cărți să fie traduse, iar 
textele spaniole și mexicane să fie transcrise cu 
mare grijă. Scrierea mea poate fi comparată cu 
plasa unui pescar, făcută anume să aducă la 
lumină toate cuvintele din această limbă, bune 
sau 'rele, cu sensul lor propriu și figurat, atit 
cele care sint folosite acum, în mod curent, cît 
şi cele folosite în timpuri străvechi. Asta va 
cruța pe alţii de osteneli anevoioase, fiindcă acei 
ce vor dori să cunoască viaţa și felul de a vorbi 
al mexicanilor se vor trudi mai puţin decit mine 
acum. Lucrarea mea va putea sluji în mod deo- 
sebit la cunoaşterea valorii reale a indienilor me- 

xicani, ignoraţi pînă astăzi, deoarece mare blestem 
s-a abătut asupră-le, același blestem pe care Iere- 
mia $ — luminat de duhul sfint — aruncatu-l-au 
cu multă supărare și amărăciune asupra ludeei 
şi Ierusalimului, aşa după cum glăsuiește capul V: 
„Voi trimite împotriva voastră [...] voi aduce 
împotriva voastră o legiune venită de departe, 
oameni robuști și curajoși, de rasă veche, iscusiți 
în bătălii, o legiune de oameni puternici şi îndrăz- 
neţi gata oricind să se războiască. Nu veţi în- 
țelege limba lor pentru că n-aţi auzit-o niciodată. 
Aceşti oameni vă vor ucide şi pe voi, şi femeile 
voastre, și copiii voştri; vor distruge tot ce stă- 
pîniţi, toate orașele voastre, şi toate construcţiile 
voastre“. 

Întocmai așa s-a întimplat și cu acești indieni 
pe vremea invaziei spaniole, pentru că întreg 
avutul lor a fost prădat, iar ei torturați şi striviţi 
în așa măsură încît pierdură pină și amintirea 
a ceea ce au fost odinioară. În realitate, aceşti 
indigeni, exceptind citeva cazuri de violenţă, nu 
sint cu nimic mai prejos cînd e vorba de exercitarea 
unei bune administrații în comparaţie cu alte 
naţiuni, care au pretenţia că excelează în acest 
domeniu; ei trec drept barbari, drept oameni de 
o valoare îndoielnică, ceea ce lămureşte şi de ce 
nu a fost chip să culeg decit extrem de puţine 
date în privinţa lor, şi asta cu mare trudă. 


2. Metoda ? 


Toţi autorii se străduiesc să confere cît mai multă 
autoritate cu putinţă scrierilor lor. În acest scop, 
unii se sprijină pe martori demni de toată în- 
crederea ; alţii fac apel la scriitorii anteriori, al 
căror credit trece drept incontestabil; în stirşit, 
alţii se inspiră din Scriptură. În ceea ce mă pri- 
veşte, eu am fost lipsit de toate aceste ajutoare; 
pentru a da autoritate celor douăsprezece cărți, 
din care se compun scrierile mele, şi pentru a 
merita un oarecare credit, nu am altă cale decit 
să mărturisesc aici grija mea neprecupeţită, pre- 

cum şi demersurile cărora m-am consacrat, me- 
nite să asigure deplina garanţie adevărului con- 
ţinut în opera mea. Aşa cum am mai spus-o 
şi cu altă ocazie, numai pentru a mă supune 
ordinelor date de prelado mayor am scris în 
limba mexicană ceea ce mi se părea că ar fi 
util dogmei, practicii și permanenţei creștinismului 
printre băștinașii din Noua Spanie, putind, în 
acelaşi timp, servi clericilor şi colaboratorilor lor, 
care sint însărcinaţi să-i instruiască. Îndată ce 
am primit acest ordin, am făcut în limba casti- 
liană o notă cuprinzind toate subiectele pe care 
intenționam să le tratez, atit în cele douăsprezece 
cărţi, în adnotările anexe, precum şi în cîntecele 
religioase, care urmau să alcătuiască lucrarea mea. 
Am făcut aceste prime jaloane în satul Tepepulco °, 
din provincia Acolhuacân ! sau Tetzcuco. Iată 
cum am procedat. 

I-am adunat pe principalii dregători din partea 
locului în jurul şefului indigen, pe nume Diego 
de Mendoza, bătrin care se bucura de o deosebită 
consideraţie, foarte priceput, cu multă experiență 
în treburile privitoare la administraţie, război, 
politică și chiar la cultul idolilor. Le-am arătat 
ceea ce îmi propusesem să fac și i-am rugat să-mi 
indice cîteva persoane inteligente și cu experienţă, 
cu care să pot comunica și care să fie capabile 
să-mi răspundă la toate întrebările mele. Mi s-a 
spus că ei vor discuta cererea mea şi că, a doua 
zi, îmi vor da răspunsul. Apoi și-au luat rămas 
bun de la mine. Reveniră a doua zi, și, după un 
sfat solemn, cum e obiceiul la ei, îmi indicară 
zece sau doisprezece bătrini de toată isprava, adău- 
gind că puteam lua legătura cu ei şi că, desigur, 
îmi vor da informațiile pe care le voi cere. Acolo 
se mai găseau şi patru bărbaţi cunoscători ai 
limbii latine, cărora eu însumi le dădusem lecţii 
de gramatică cîțiva ani în urmă, la Tlatelolco 11, 
în colegiul Santa-Cruz. Timp de doi ani, am 
avut adesea convorbiri cu acele persoane vene- 
rabile și cu acești specialiști în gramatică, res- 
pectind ordinea pe care o însemnasem în notele 
mele. Ei îmi desenară în culori ceea ce făcea 

obiectul explicaţiilor noastre, căci așa procedau 
altădată şi cei care cunoșteau bine gramatica, 
scriind dedesubtul picturii explicaţiile în limba 
lor. Posed și acum toate aceste manuscrise în 
original. În același timp, dictam notele marginale 
şi cîntecele religioase, pe care aceste persoane 
cultivate le scriseseră în satul Tepepulco. 

După ce m-am prezentat la consiliul de ca- 
nonici, unde Părintele Francisco Toral 12, de ordi- 
nele căruia ascultam, îşi scria săptăminalul (heb- 
domada ) ® său, am părăsit satul Tepepulco, luînd 
cu mine tot ce scrisesem pînă atunci. Am locuit, 
o vreme la Santiago de Tlatelolco *. Aici, adu- 
nîndu-i din nou pe principalii mei colaboratori, 
le-am vorbit despre lucrările mele şi i-am rugat 
să-mi indice pe oamenii cei mai pricepuți din 
partea locului, ca să pot vorbi cu ei și să le arăt 
ceea ce redactasem deja la Tepepulco. Guverna- 
torul şi magistraţii îmi numiră opt sau zece in- 
dieni, foarte buni cunoscători ai limbilor şi ai 
tuturor faptelor din trecutul lor istoric. Am mai 
solicitat patru sau cinci colegieni, care vorbeau 
cele trei limbi: nahuatl %, latina, spaniola și, timp 
de mai bine de un an, închizindu-ne în colegiu, 
am modificat ceea ce scrisesem deja la Tepepulco 
şi am făcut o nouă copie, cu un scris foarte urit, 
pentru că lucram în mare grabă. S-a remarcat 
în mod deosebit, prin colaborarea sa la această 
anchetă, Martin Jacobita, pe atunci rectorul co- 
legiului, care locuia la Tlatelolco, în cartierul 
Santa Anna. După aceea, mi-am schimbat, domi- 
ciliul și m-am stabilit la San Francisco de Mexico 18 
în tovărăşia manuscriselor mele. Aici, timp de 
trei ani, le-am revizuit şi le-am corectat singur, 
avind grijă să le împart în douăsprezece cărți, 
iar fiecare din aceste cărţi în capitole și paragrafe. 
Apoi, cele douăsprezece cărți au fost transcrise şi 
copiate cu o excelentă scriere, sub îndrumarea 


superiorilor mei, părintele Frey Miguel Navarro 
şi părintele Frey Diego de Mendoza, generalul or- 
dinului nostru în Mexic. Notele marginale și cîn- 
tecele religioase au fost, de asemenea, corectate 

și transcrise. Am redactat un mic tratat de limbă 
mexicană, căruia i-am adăugat și un vocabular. 
În timpul transcrierii am corectat totul cu deo- 
sebită grijă, făcînd şi unele completări la cele 
douăsprezece cărți. Rezultă de aici că prima ver- 
siune a lucrării mele a fost cea de la Tepepulco, 
a doua cea de la Tlatelolco, iar a treia cea din 
Mexico. Colaboratorii mei apropiaţi au fost cole- 
gieni experţi în gramatică. Principalul, şi cel mai 
învățat dintre ei a fost Antonio Valeriano, lo- 
cuitor din Azcaputzalco ™, apoi Alonso Vegerano, 
domiciliat la Quauhtitlan %, tot atit de valoros 
ca şi primul; un altul a fost Martin Jacobita, 
despre care am mai vorbit; după care se cade 
să amintim pe Pedro de San Buenaventura, do- 
miciliat în Quauhtitlan, cu toţii experţi emi- 
nenţi în cele trei limbi:latină, spaniolă și indiană. 
Copiştii care au transcris frumos și corect lucrarea 
mea au fost Diego Degrado, locuitor al cartierului 
San Martin, și Mateo Severino, domiciliat la 
Xochimilco 1%, în apropiere de Ulliac. 


3. Colegiul din Tlatelolco 


În propovăduirea credinței am primit un mare 
ajutor din partea celor cărora le-am predat limba 
latină. Locuitorii acestor ţinuturi nu foloseau li- 
terele, nici semne de nici un fel și, neștiind nici 
să scrie, nici să citească, ei se înțelegeau prin 
imagini şi picturi. Cărţile care prezentau tre- 
cutul lor istoric erau frumos zugrăvite cu semne 
și figuri atit de precise, încît ele păstrau amintirea 
atot ceea ce strămoşii lor făcuseră și consemnaseră 
în anale, cu mai bine de o mie de ani înainte de 
venirea spaniolilor în această ţară. Cea mai mare 
parte a acestor cărți și scrieri a fost arsă. În 
acelaşi timp, a fost distrus tot ce avea legătură 
cu practica idolatriei. Dar o bună parte din ele 
pe care noi le-am și văzut — au fost ascunse și 
păstrate cu grijă. Aşa se face că am putut să 
ne punem și noi la curent cu trecutul lor. Îndată 

ce am ajuns în această ţară, pentru a predica 
adevărata credință, am adunat tineretul în insti- 
tuţiile noastre, aşa cum am mai spus-o, şi am 
purces a-i învăţa cititul, scrisul și cintul. Văzind 
dar progresele ce le făceau, am luat grabnic - 
măsuri pentru a le preda și gramatica. La Mexico 
s-a înființat în acest scop un colegiu, adăpostit 
în dependinţele minăstirii Santiago de Tlate- 
lolco %. S-au ales, de prin satele din împrejurimi 
şi din toate provinciile, tineri dintre cei mai în- 
zestraţi, care știau bine să citească şi să scrie. 
Au fost cazaţi chiar în colegiu, unde luau și masa; 
De altfel, ei ieşeau foarte rar în oraș. Spaniolii și 
călugării din alte ordine religioase, aflind că am 
întemeiat această instituţie, au ris şi și-au bătut 
joc de noi, spunind că nu se va găsi nimeni în- 
deajuns de iscusit ca să-i înveţe gramatica pe 
niște oameni atit de puţin înzestrați. Dar după 
ce am lucrat cu ei doi sau trei ani, acești tineri 
au reușit să pătrundă problemele gramaticale, au 
înţeles, au vorbit şi au scris latinește, compunînd 
chiar versuri eroice. Văzind ei asemenea lucruri, 
spaniolii laici, ca și slujitorii bisericii se mirară 
foarte, căci truda mea nezăbavnică vreme de 
patru ani, cît i-am inițiat în toate tainele limbii 
latine, își arăta acum roadele. Cind laicii și cle- 
ricii s-au convins că indienii făceau progrese și 
că erau în stare de mult mai mult, au început 
să formuleze obiecţii ca să contracareze acţiunea 
noastră, voind cu orice preţ s-o compromită. 
Deoarece eram amestecat şi eu în toată această 
discuţie, mai ales că predam și gramatica elevilor 
din colegiu, nu mi-e greu să dovedesc adevărul, 
atit în privința opoziţiei pe care am întimpinat-o, 
ca şi în privința răspunsurilor date adversarilor 
noștri °t, Ei spuneau: dat fiind că acești oameni 
nu urmau să devină misionari, la ce bun să înveţe 
gramatica? Au să poată însă citi Biblia şi vor fi 
în primejdie de a deveni eretici; căci își vor da 
seama că și bătrinii patriarhi ţineau mai multe 
femei în același timp, așa cum și ei aveau obiceiul. 
Ca atare, vor refuza să creadă ceea ce li se predică, 

adică faptul că nimeni nu poate avea decit o 
singură femeie ca soţie legitimă, in facie Eccle- 
side 2. La acestea, ca și la multe alte obiecții 
asemănătoare, am răspuns că — admiţind chiar 
că nu vor deveni misionari — voiam să știm ce 
aptidudini și ce posibilităţi de dezvoltare au. Pentru 
că numai prin experiență, numai punindu-i la 
încercare, ne puteam învrednici a cunoaște ade- 
vărata putere a minții lor și, astfel, judecîndu-i 
în numele sfintei dreptăţi, să ne purtăm cu dinșii 
așa cum ne învaţă Scriptura că se cuvine să ne 
purtăm cu aproapele nostru. În ceea ce priveşte 
acuzaţia că-i expunem la primejdia de a deveni 
eretici, le-am răspuns că nu acesta era țelul 
nostru, ci, mai curind, acela de a-i face să pă- 
trundă în adincime tainele credinței și că, deoa- 
rece sîntem supuşii unui prinț creștin, nu va fi 
greu niciodată ca abaterile să fie reprimate, dacă 
s-ar întimpla ca ele să se ivească. Privitor la | 
| 
| 
| 


femei, Evanghelia vorbeşte despre pedeapsa pe 
care Mintuitorul o dădea bărbatului care își lua 
mai multe neveste, potrivit obiceiului de altă- 
dată. Se va predica deci acest pasaj din scripturi 
indienilor, care vor fi obligaţi să creadă ce li se 
spune, iar dacă se vor împotrivi, să fie pedepsiţi 
ca eretici, avind în vedere că autorităţile eclezias- 
tice și laice au această putere. Au mai fost în 
această privinţă și alte dispute, care ne-ar lua 
însă prea mult timp ca să le enumerăm aici. 

De mai bine de patruzeci de ani, de cînd 
există acest colegiu, nici unul din elevii săi nu a 
fost acuzat de vreun delict, nici împotriva lui 
Dumnezeu, nici împotriva Bisericii, nici împotriva 
regelui, nici impotriva vieţii publice. Cu inimă 
curată, ei și-au dat întreaga silință la întemeierea 
şi întărirea sfintei noastre credinţe catolice, căci 
dacă există predici, critici şi expuneri de doctrină 
în limba indiană, lipsite de orice erezie, aceasta 
lor li se datorează. Fiind deja instruiți în limba 
latină, ei ne lămuresc adevăratul sens al cuvintelor 

și al întorsăturilor caracteristice limbii lor, pre- 
cum şi unele contradicții care s-au strecurat, 
uneori, în predicile sau în scrierile noastre. Ei 
sînt aceia care corectează totul, așa încît textele 
traduse în limba lor și revăzute de ei nu conţin 
greşeli. Numai ei pot scrie corect în limba latină, 
spaniolă și chiar indiană. Numai cei care au 
fost instruiți la noi cunosc ortografia și scrierea 
corectă. După ce i-am învăţat mai bine de zece 
ani în spiritul disciplinei şi regulilor care trebuiau 
respectate în colegiu, unii elevi făcind dovada că 
ar putea preda, ba chiar păriîndu-ni-se nouă că ar 
fi în stare să conducă activitatea întregului cole- 
giu, călugării noștri i-au admis pe ciţiva în rindul 
Ordinului sfintului Francisc. Dintre ei s-a ales 
un rector și un consiliu pentru a conduce colegiul, 
fiind lăsaţi apoi singuri pentru a preda și a con- 
duce, aşa cum credeau de cuviinţă, timp de două- 
zeci de ani. Această perioadă a fost suficientă 
pentru ca ordinea şi bunele reguli ale colegiului să 
dispară cu totul, în parte din greşeala majordo- 
mului care era spaniol, în parte ca urmare a 
unor neglijențe şi a lipsei de grijă manifestată de 
rector și de consiliu, ca și din cauza unor călugări 
care n-au supravegheat bunul mers al treburilor 
obşteşti. Oricum, întreprinderea a eșuat. Patru- 
zeci de ani după întemeierea colegiului, s-a pro- 
cedat la examinarea situaţiei și s-a dovedit că 
totul era pierdut. Au trebuit să se ia alte măsuri, 
să se numească alți misionari, pentru ca acest 
colegiu să-și poată continua activitatea. Asistasem 
la prima întemeiere a colegiului și asistam, de 
asemenea, la cea de a doua, care întimpina și 
mai multe dificultăţi decit precedenta. Epidemia 
care izbucni în urmă cu treizeci și unu de ani 
micşoră mult numărul elevilor, şi nici aceea din 
anul acesta, 1576, nu a fost mai puţin funestă 
pentru colegiu, căci n-a mairă as aproape nimeni: 
unii au plecat, alții au căzut bolnavi, sau au 
murit. Mă tem ca nu cumva eșecul să fie total. 

4 
. Istoria mexicanilor 


Această denumire de Mexicatl * era cunoscută 
odinioară sub forma de Mecit], formată din me 


sau metl care însemnează maguey” (agavă) şi 
citli (iepure). Trebuie să se scrie deci Mecicati. 
Schimbiînd pe c în z s-a ajuns la Mexicatl. După 
spusele bătrinilor, denumirea are următoarea expli- 
caţie: mexicanii care au venit în această ţară 
aveau drept şef, sau stăpin, pe numitul Meci], 
care cînd s-a născut a fost poreclit Citli (sau 


* Pentru a facilita parcurgerea textului lui Bernar- 
dino de Sahagún precizăm că, potrivit regulilor uzuale, 
cuvintele provenite din limbile indiene ale Mezoamericii 
şi ale Americii de Sud — cu excepţia Braziliei — sint 
redate în transliteraţie spaniolă. 

Principalele reguli de pronunție: 
C — înaintea unei consoane, a vocalelor a, 0, u, ca și la 
sfîrşitul cuvintelor se pronunță K, iar înainte de e, i 
CH — se pronunţă TCI; 
G — înaintea unei consoane sau a vocalelor a, o, u, precum 
pn final de lexem se pronunță G, iar înainte de eşii — H; 
este întotdeauna mut; 
J se pronunţă H; 
LL se pronunţă LI; 
N se pronunţă WI; 
gu se pronunță K; 
este de obicei mut, cu excepția anumitor cazuri cînd 
se pronunță S; 
X înaintea vocalelor în cuvintele spaniole se pronunță 
KS sau GS, iar în cele mai multe cuvinte preluate din 
limbile indiene se pronunță $, cu excepția unor cazuri 
cînd se pronunță H (Mexico); 
Y înainte sau după vocală se pronunţă Z. 


Obs. Vocalele a e, i, o, u se pronunţă întotdeauna semi- 
deschis, scurt şi clar. 

În cazul dittongilor ZU și UZ, accentul cade pe cea de a 
doua vocală, iar cînd prima trebuie accentuată, aceasta 
primeşte un accent grafic. În toate cuvintele formate 
din mai multe silabe, cu final vocalic sau consonantic 
(numai N sau $), se accentuează penultima silabă; toate 
cuvintele plurisilabice, cu final consonantic (cu excepţia 
lui Ņ şi S), primesc accentul pe ultima silabă ; orice aba- 
tere de la aceste reguli se explică numai prin prezenţa 
grafică a unui accent. 


Exemplificare: Cajamarca se pronunţă Kahamarca; Que- 
tzalcoatl se pronunță Kejalkoatl; Tenochtitlán se pronunţă 
Tenotcititlân etc. (N. tr.) 

Iepure). I s-a dat drept leagăn — așa cut 
era obiceiul și în alte părţi — o frunză mare 
de maguey (agavă); de atunci i s-a spus Mecitl 
care înseamnă „om crescut pe o frunză de agavă“. 
Ajuns bărbat în toată firea și devenit mare preot, 
idolatru, avea puterea, în această calitate, de a 
purta convorbiri cu demonii; de aceea era res- 
pectat de supușii săi, care îl ascultau cu sfințenie 
şi care, după cum se ştie din bătrîni, împrumu- 
tindu-i numele, s-au numit: și ei Mexica sau 
Mexicatl. lată ce se povestea în această privinţă. 
Cu mulţi ani în urmă, au sosit în această 
parte a Noii Spanii, care era, ca să zicem așa, 
ca o altă lume, primii locuitori. Veniţi pe mare cu 
corăbiile de prin ţinuturile chichimecilor 24, ei 
au acostat în portul dinspre nord. Deoarece au 
debarcat în acest loc, l-au numit Panotlan % 
pentru Panoayan, adică locul unde. se ajunge 
venind dinspre mare. Astăzi, cuvintul fiind defor- 
mat, se spune Pantlan %. Părăsind portul, au por- 
nit de-a lungul plajei, avind. în faţă Sierras Ne- 
vadas ” şi vulcanii, pînă cînd au ajuns în pro- 
vincia Guatemala %. Erau călăuziți de un mare 
preot, care-l purta și-l slujea pe zeul lor, ale 
cărui sfaturi le urmau cu toții întocmai, în tot 
ceea ce făceau. Ei s-au stabilit la Tamoanchan 2%, 
unde au rămas multă vreme. Printre ei se aflau 
numeroşi înţelepţi sau ghicitori numiţi amo- 
xoaque, adică oameni iniţiaţi în limbajul vechilor 
pictograme. Deşi au venit odată cu imigranții, 
aceştia nu au rămas la Tamoanchan, ci s-au 
îmbarcat din nou, luînd cu ei picturile care poves- 
teau despre riturile şi meşteșugurile lor. Dar, 
înainte de a pleca, au adresat celor care rămi- 
neau acolo această scurtă cuvintare: „Să ştiţi că 
Dumnezeul vostru vă poruncește să locuiţi în 
această ţară, pe care el v-a dat-o în stăpinire. 
El se întoarnă acum de unde a purces, iar noi 
îl însoțim. Dacă se va întoarce totuşi la voi, 
o va face numai cînd stirșitul lumii fi-va aproape. 
Pină atunci însă, veţi stăpini aceste meleaguri; 
ele vă aparţin. Rămineţi dar aici, ne ducem cu 
Domnul Dumnezeul nostru“. Şi au plecat cu 

idolul lor înfășurat în mantas. Iar zeul le vorbea 
neincetat și-i învăța ce trebuie să facă. S-au 
îndreptat apoi spre răsărit, avind cu ei toate 
acele zugrăveli care închipuiau vechile obiceiuri 
și meșteșugurile lor. 

Cu noii coloniști nu mai erau decit patru 
înţelepţi: Oxomoco, Cipactonal, Tlaltetecuin. şi 
Xochicauaca. După plecarea celorlalţi, ei se 
sfătuiră şi grăiră: „Veni-va vremea cînd lumina 
va pogori asupră-ne și vom cunoaște cum tre- 
buie să cirmuim societatea noastră, dar în absenţa 
Domnului Nostru, cum oare vom conduce tre- 
bile poporului? Cum să înstăpinim ordinea în 
toate cele? Căci înțelepţii nu ne-au lăsat pic- 
turile după care se călăuzeau“. Adevărat este 
că se aflau acolo, măiestrit zugrăvite, cele trebui- 
toare pentru astrologia judiciară și arta de a tăl- 
măci visele. Acei înţelepţi îl mai învăţară soco- 
tirea anilor, a nopţilor, a erelor și deosebirea din- 
tre feluritele timpuri, minunate lucruri, care cu 
mare smerenie au fost ascultate și cercetate de 
toţi regii lor, fie ei ai toltecilor °, mexicanilor *], 
tepanecilor °? și chichimecilor. Dar șederea acelor 
imigranţi la Tamoanchan, cît o fi fost să fie, nu 
s-a putut stabili cu precizie, cu toate că şi acest 
lucru a fost notat în picturile arse sub Itzcoatl %, 
regele de atunci al Mexicului. Căci înalții demni- 
tari, care trăiau pe vremea aceea, au hotărît 
să le ardă, ca nu cumva să cadă în mîinile poporu- 
lui neştiutor și nimeni să nu le mai dea ascultare. 

Cind venea vremea să aducă jertfe, noii 
coloni din Tamoanchan se îndreptau către locul 
numit Teotihuacan, unde ridicaseră şi două movi- 
liţe spre cinstirea soarelui și a lunii ?*. Cei desem- 
naţi să cîrmuiască poporul erau aleși tot din acest 
ţinut. De aceea i s-a dat numele de Teotihuacan 
sau Ueitiuacan, ceea ce se tălmăcește prin „locul 
de unde se aleg regii“. Tot aici erau îngropaţi 
regii și nobilii ale căror morminte erau acoperite 
cu tumuli % de pămint, care se mai văd şi astăzi. 
Parcă ar fi nişte grămăjoare făcute de mina 


omului. Se pot vedea și excavaţiile de unde 

s-au scos pietrele și pămîntul din care au fost 
construite. Cele care au fost înălțate întru slava 
soarelui şi a lunii sînt ca niște munţi făcuţi de 
mîna omului. Par naturale, deși nu sint. Poate că 
nu este chiar potrivit să afirmăm că oamenii 
le-au construit, deși acest lucru este neîndoielnic. 
Dar cei care le-au înălțat erau pare-se uriași. 
Asta se vede limpede, de altfel, pe colina din 
Chollolan, unde nu se poate contesta mîna omu- 
lui care a muncit, deoarece acolo încă se mai 
găsesc cărămizi și var... 

Pe vremea cînd aceşti oameni despre care 
vorbim trăiau la Tamoanchan, unele familii 
s-au dus să locuiască în provinciile care se numesc 
astăzi Olmeca Uixtotin %. Încă din veacuri 
străvechi, acești emigranţi erau foarte pricepuţi 
în practicarea vrăjitoriei și a magiei. Şeful și 
stăpinul lor avea un legămint cu diavolul. El 
se numea Olmecatl Uixtotli. Oamenii din popor 
se chemau la fel, după numele lui, Olmeca, 
Uixtotin. Se povestește că ei au mers în urma 
toltecilor, cînd aceștia plecară din orașul lor 
Tollan*, spre răsărit. Luaseră cu ei — zice-se — 
şi picturile care cuprindeau tainele magiei lor. 
Dar, ajunși în port și neputindu-se imbarca, 
au rămas pe țărm; din ei se trag acei care se 
numesc astăzi Anahuaca %, Mixteca??. Într-adevăr, 
aici s-au așezat strămoşii lor, pentru că regele 
lor de atunci a ales acest ținut tocmai din cauza 
bogăției și rodniciei pămîntului. Ei au inventat 
arta de a face vin. O femeie i-a învăţat cum să 
zdrobească agavele pentru a le extrage seva, 
din care mai apoi se făcea vinul. Ea se numea 
Mayauel. Dar cel pe nume Pantecatl a descoperit 
primul ce fel sint rădăcinile care se amestecă 
cu seva. Neîndoielnic este și că adevărații năs- 
cocitori ai artei de a face pulque %, aşa cum se 
prepară și astăzi chiar, au fost Tepuztecatl, 
Quatlapanqui, Tliloa, Papaztactzocaca. Această 
invenţie a avut loc pe muntele Chichinauhia, 
și fiindcă vinul făcea spumă, muntele fu numiy 


Popogonaltepetl 41, adică Muntele fumegos. După 

ce s-a limpezit vinul, oamenii de seamă, bă- 
trini şi bătrine, au fost poftiţi să urce pină la 
locul cu pricina. lar cei patru născocitori îi 
îmbiară cu bucate și băutură. Le-au pus dinainte, 
fiecăruia, cite patru cești. Nimeni nu avea cinci 
cești, ca nu cumva să se îmbete. Dar un Cuexte- 
catl, şeful şi cîrmuitorul poporului cuaxteca, 
bău cinci cești, şi-şi pierdu dreapta judecată. 
Beat mort, își desfăcu cingătoarea și-și desco- 
peri părţile ruşinoase. Inventatorii vinului, jig- 
niți şi umiliţi din pricina acestei purtări, se adu- 
nară degrabă ca să hotărască cum și în ce fel 
să-l pedepsească. Cuextecatl, aflind el aceasta, 
s-a rușinat foarte şi a fugit împreună cu supușii 
săi şi cu toți ceilalți, care vorbeau aceeași limbă, 
la Panotlan, numit azi Pantlan, iar de spanioli 
Panuco. De altfel, tot de aici și veniseră. Sosiţi 
în port şi neputind merge mai departe, s-au 
stabilit acolo. Astăzi li se zice toueyome, iar în 
mexicană touampouan, ceea ce în spaniolă în- 
seamnă „aproapele nostru“. Numele de cuexteca 
li se trage de la Cuextecat], şeful și cîirmuitorul lor. 
Reintorcîndu-se la Panotlan, aceşti cuexteca 
au adus cu ei cîntecele și podoabele pe care le 
foloseau în dansurile lor. Mari iubitori de vrăji, 
ştiau cum să-i amăgească pe bieţii oameni, 
încredinţindu-i că născocirile lor erau aievea, 
cind în realitate totul nu era decit părere inșelă- 
toare şi vint. De exemplu, îi făceau să creadă 
că văd un rîu cu pește, cînd de fapt nimic asemă- 
nător nu era, totul fiind numai o rătăcire a ochiului. 
Se pretăceau că se ucid între ei şi că-și sfişie 
carnea în bucăţi; şi multe altele asemenea se 
pricepeau să facă, dar care nu erau decit simple 
amăgiri. Aveau faima de mari beţivi, căci le plă- 
cea tare mult să bea. Urmind pilda conducă- 
torului lor, care la beție iși arătase părţile ruşi- 
noase, bărbaţii — pînă la venirea spaniolilor în 
această țară — mergeau peste tot fără mazili *. 
Asemenea cirmuitorului lor, care băuse cinci 
cești de vin pe Muntele Popogonaltepeti, şi 


* mazili — şor scurt purtat de indieni (N. tr.). 

supușii săi au fostEintotdeauna consideraţi beţivi 
pe drept, căci tot mereu păreau cuprinși de bău- 
tură și cu minţile rătăcite. Ei mai obișnuiau 
şi să se înjure unul pe altul, aruncindu-și în faţă 
cuvintul cueziecatl, neuitind să adauge că şi 
conducătorul lor băuse cele cinci cești de vin 
pînă la fund şi, ca atare, nu era decit un beţiv 
prăpădit. 

După mulţi ani petrecuţi la Tamoanchan, 
ei se strămutară la Xomiltepec. Acolo, mai 
marii lor, bătrinii şi preoţii, slujitorii idolilor, 
s-au adunat şi au spus că zeul le poruncește să 
nu mai stea la Xomiltepec, ci să-și continue 
drumul mai departe. De aceea, porniră cu toţii 
încet la drum, copii, bătrîni, bărbaţi şi femei, 
pină cînd ajunseră la Teotihuacan, unde au fost 
aleşi cei ce trebuiau să fie în fruntea cirmuirii. 
Fură hotăriţi înțelepţii, ghicitorii şi toţi aceia 
care cunoșteau tainele vrăjitoriei. După ce-şi 
rînduiră conducătorii, îşi urmară drumul, fiecare 
şef ducindu-se cu cei ce vorbeau limba sa, iar 
fiecare trib era călăuzit de poveţele cite unui 
zeu, pe care cu toţii într-un glas îl statorniciseră 
şi-l recunoscuseră drept al lor. Toltecii mergeau 
cei dintii. După ei veneau otomii %, care, odată 
sosiți la Coatepec %, nu şi-au mai urmat drumul 
împreună cu ceilalți. Şeful lor i-a îndreptat către 
sierras îndemnindu-i să-şi dureze acolo locuinţele. 
De aceea oamenii acestui trib aveau obiceiul să 
aducă jertfe pe virful munţilor înalţi şi să-şi 
clădească locuințele pe povirnișuri îî. 

Toltecii, mexicanii sau nahua și toate cele- 
lalte grupuri își continuară drumul peste cimpii 
şi pustiuri pentru a descoperi ţinuturi noi, fie- 
care familie sau trib avind în fruntea ei un zeu, 
care îi călăuzea. Nu se cunosc prea multe lucruri 
despre vremurile pribegiei lor. Se ştie doar că 
ajunși într-o vale aşezată între stinci şi-au plins 
îndelung morţii şi chinurile, pentru că suferiseră 
cumplit de foame şi sete. Acolo erau șapte peş- 
teri, unde toți băjenarii și-au statornicit locu- 


rile de rugăciune și unde aduceau jertfe, după 

cum le era obiceiul. Nu se știe cît timp au stat 
prin aceste locuri. Dar se zice că ţinind ei, toltecii, 
sfat cu toate celelalte neamuri, zeul lor i-a povă- 
puit în taină să părăsească acele meleaguri și să 
se întoarne de unde au purces. Primind această 
poruncă, ei au adus jertfe în peşteri şi apoi au 
plecat cu toţii, ajungind în orașul Tullantzinco. 
De aici, au trecut mai tirziu la Xocotitlan, care 
este orașul Tullan. După plecarea lor, michoacii 4% 
porniră şi ei la drum, în frunte cu șeful lor, Ami- 
mitl. Se îndreptară către apus, în ţinutul unde 
locuiesc şi astăzi, iar înainte de a pleca aduseră 
și ei jertfe în cele șapte peșteri. Mai apoi a plecat 
și grupul din care s-au desprins triburile tepaneca, 
acolhuaca 7, chalca ^s, uexotzinca și tlaxcal- 
teca 4%. Ei au mers în grupuri separate și au ajuns, 
în cele din urmă, în această parte a Mexicului. 
Tot cam pe atunci, zeul mexicanilor, care ple- 
caseră ultimii, le-a spus că trebuie să părăsească 
valea aceea şi să-și continue drumul pentru a 
descoperi şi alte ţinuturi. Îndată o porniră și 
ei spre apus. Înainte de a pleca, fiecare trib aduse 
jertfele cuvenite în cele șapte peşteri. De aceea, 
toate popoarele din Mexic se laudă că s-au născut 
în aceste peșteri, şi că de aici se trag strămoșii 
lor. Credinţă neintemeiată, căci nu din grote 
au ieșit ei. Adevărul este că în acele peșteri 
se aduceau jertfele, pe cind locuiau în valea despre 
care s-a vorbit mai sus. 

Sosind ei în acel ţinut și punind stăpînire pe 
meleagurile de primprejur, se sfătuiră și rinduiră 
hotarele fiecărui trib. Doar mexicanii își urmară 
drumul spre apus şi, după cum se spune din 
bătrini, ajunseră într-o provincie numită Col- 
huacan (Mexico), de unde făcură mai tirziu cale-n- 
toarsă. Cit timp au mai peregrinat așa după 
plecarea din Colhuacan nu se știe. Dar se poves- 
tește că, înainte de a pleca la drum, zeul lor i-a 
sfătuit să se întoarcă la așezarea dintru început, 
căci el o să le fie alături, călăuzindu-i şi învăţin- 
du-i. Se făcu astfel că îndrumați de înţelepciunea 
zeului lor, se înturnară în ţinutul lor, numit Mexico. 
Iar toate popasurile, ce le făcură mexicanii în timpul 

acestei îndelungate pribegii, s-au însemnat cu luare 
aminte în picturile vechi, care sînt cronicile de netă- 
găduit ale acestui popor. După ce rătăciră multă vre- 
me, sosiră la Mexico şi cei de pe urmă. Nu de puţine 
ori fuseseră alungaţi, avînd de înfruntat neîncrederea 
oamenilor, căci nimeni nu-i cunoştea. lar cînd 
erau întrebaţi cine sint și de unde vin, ei neștiind 
ce să răspundă, locuitorii de prin părţile acelea îi 
goneau fără milă. Pe cind treceau prin Tullan, 
Ichpochco și Ecatepec %, se mai opriră pentru 
cîtva timp pe Muntele Chiquiuhio 5+, care se află 
mai încoace de Ecatepec. Apoi, coboriră și 
sosiră cu toţii la Chapultepec 5. Pe atunci, în 
acel ţinut erau doar trei orașe principale: Azca- 
putzalco %, Coatlichan * și Colhuacan 55, cit despre 
Mexico, nici vorbă, căci pe locul unde se găsește 
astăzi acest oraș nu era decit o întindere nesfir- 
şită de stuf. Pe vremea cind mexicanii se așezară 
la Chapultepec, locuitorii din împrejurimi le 
căutau gilceavă, războindu-se mai tot timpul 
cu ei, încit îi obligară, în cele din urmă, să se 
refugieze la Colhuacan, unde mai zăboviră cîțiva 
ani buni. De aici plecară în locul numit azi 
Tenochtitlan (Mexico) %, aflat pe pămînturile 
tribului tepaneca, între hotarele căruia se întin- 
deau regatele Azocaputzalco și Tlacopan, nu 
departe de Tetzuco. Se aşezară dar pe aceste. 
meleaguri invadate de stuf, căci restul ținutului 
era ocupat -de cei care veniseră înaintea lor: 
lar fiindcă se aflau pe pămînturile tribului tepa- 
neca, trebuiră să se supună și să plătească biruri 
orașului Azcaputzalco [...] 


5. Vremurile 
dinaintea Conchistei 5 


Pină acum nu ştim nimic despre oamenii de pe 
aceste meleaguri, pentru că nu s-a găsit nici 
unul din alimentele care se folosesc, îndeobşte, 
prin ţinuturile de unde venim și nici vreun animal 
domestic, dintre cei de care se slujesc în Spania 
şi în restul Europei cei care vin aici”, 


65 


Se pare, așadar, că acești indigeni n-au venit 
de prin părţile noastre și că nimeni nu a descoperit 
acest ţinut mai de demult, căci dacă un străin 
l-ar fi descoperit mai înainte s-ar fi găsit urme ale 
trecerii lui: griu, orz, secară, găini, cai, boi, 
măgari, oi, capre sau oricare din celelalte animale 
domestice de care ne slujim. De unde deducem 
că aceste meleaguri au fost descoperite de-abia 
în zilele noastre şi nu maiînainte. Cit despre 
propovăduirea Evangheliei în acest ţinut, nu știm 
dacă ea s-a făcut vreodată, deoarece nu s-a găsit 
nimic care să aibă vreo legătură cu credința 
catolică; totul îi este atit de potrivnic și atit de 
idolatru încît e greu de crezut că Evanghelia 
ar fi fost vreodată predicată pe aici. 

Totuşi, în jurul anului 1570, călugări demni 
de toată încrederea care veneau din Oaxaca 5%, 
situată la 90 de leghe sud de capitală, m-au 
asigurat că au văzut picturi foarte vechi zugră- 
vite pe piei de cerbi, înfăţişind diferite lucruri 
ce pot fi puse în legătură cu propovăduirea 
Evangheliei. Unul din desene reprezintă trei 
femei îmbrăcate şi pieptănate după moda indiană, 
şezînd după obiceiul femeilor din această țară. 
Două stăteau împreună, iar cea de a treia mai 
în față, ţinind o cruce de lemn prinsă cu șuviţe 
din părul ei. Înaintea lor, pe o cruce, sta întins 
un om gol, ale cărui miini și picioare erau legate 
cu frînghii. Această scenă mi se pare că se referă 
la Sfinta Fecioară cu cele două surori ale ei, ca şi 
la Iisus răstignit. Or, așa ceva nu putea fi cunoscut 
decît dintr-o predică veche. 

Un alt motiv care mă face să înclin spre ideea 
că Evanghelia ar fi fost propovăduită în această 
țară este că locuitorii cunoşteau spovedania 
orală, prin care penitenţii își mărturisesc în 
taină păcatele satrapilor, iar aceștia le dădeau 
o pedeapsă şi-i îndemnau să se îndrepte. Ei 
se spovedeau cînd se apropiau de bătrineţe sau 
cînd erau deja foarte bătrîni. Ei aveau convin- 
gerea că penitentul care cădea din nou în aceleași 
păcate era de acum fără scăpare, știut fiind că 

păcatele nu se iertau decit o singură dată în 
viaţă. Acest lucru este prezentat pe larg în cea 
de a doua carte care tratează despre serbările 
zeilor. Am mai auzit spunindu-se, la Potonchan % 
sau la Campeche, că primii călugări însărcinați 
cu convertirea locuitorilor au găsit multe lucruri 
care aveau legătură cu credința catolică și cu 
Evanghelia. Dacă ar fi adevărat că pe aceste 
meleaguri s-ar fi propovăduit cîndva Evanghelia, 
atunci acest lucru ar fi trebuit să aibă loc şi 
în alte părţi ale Mexicului și chiar în Noua Spanie. 
Personal, sint foarte surprins că nu s-a găsit 
nici o astfel de urmă în aceste ţinuturi ale Mexi- 
cului. Totuși, s-ar putea ca propovăduirea Evan- 
gheliei să se fi făcut o bucată de vreme, dar 
că, după moartea predicatorilor, indigenii să-şi 
piardă credinţa care le-a fost revelată și să fi 
revenit la idolatriile pe care le practicau mai 
înainte. Am făcut această presupunere, gîndin- 
du-mă la greutatea pe care am întimpinat-o 
în răspîndirea credinţei la indieni, căci predic în 
aceste ţinuturi ale Mexicului de mai bine de patru- 
zeci de ani; am insistat, ajutat fiind de mai mulţi 
dintre fraţii mei, recurgind la nenumărate mij- 
loace potrivite pentru a-i convinge de credința 
catolică, fie prin picturi, fie prin predici, fie prin 
imagini, fie prin modul de a le vorbi. Am făcut 
încercări și cu adulţii şi cu cei mai tineri, în special 
în acești ultimi cinci ani, explicindu-le, în cuvinte 
limpezi și concise, tainele în care trebuiau să creadă. 
Actualmente, în timpul acestei epidemii, am 
vrut să probez tăria credinţei celor care vin la 
spovedanie, aşa cum făcusem mai înainte, iar 
un foarte mic număr a răspuns așa cum se cuvenea. 

Putem trage cu certitudine concluzia că dacă, 
după ce le-am predicat mai bine de cincizeci 
de ani€!, indienii ar fi fost lăsaţi de capul lor 
fără nici o intervenţie din partea spaniolilor, ar fi 
trebuit, cred eu, mult mai puţin de cincizeci de 
ani ca să nu mai rămină nici urmă din ideile 
care li se predicaseră. Închei, spunind că este 
posibil ca propovăduirea să fi avut loc cindva, 

în timpuri străvechi, dar indigenii să-şi fi pier- 
dut cu totul credința care le-a fost predicată 
şi să se fi întors la vechile lor practici idolatre. 
După cum m-am putut convinge din propria-mi 
experienţă, cu toate străduinţele depuse, indienii 
au continuat să se incăpăţineze în necredința lor, 
iar rezultatul obținut a fost minim. [...] 


Secțiunea a Il-a 


OBICEIURI, RITUALURI 
IN REGIM SACRAL 


1. Persistenţa vechilor 
superstiții 


Al doilea loc, unde se aduceau altădată multe 
jertfe care îi atrăgeau pe oameni de la mari 
depărtări, se afla în apropierea munților Tlaxcala€?. 
Era acolo un templu numit Toci 5%, unde veneau 
foarte mulţi credincioși pentru a asista la oficie- 
rea sărbătorii toci, care înseamnă „străbunica 
noastră“, altfel spus Tzapotlan Tenan, zeiță a 
temazecalli-lor * şi a leacurilor. Mai tirziu, s-a clă- 
dit acolo biserica Sfinta Ana, iar astăzi există 
acolo o miînăstire de călugări a părintelui nostru, 
Sfintul Francisc. Indigenii, care vin la sărbătoare 
de la mai bine de patruzeci de leghe depărtare, 
continuă să o numească Toci. Tot așa o numesc şi 
pe Sfinta Ana, după pilda predicatorilor, care 
spun că Sfinta Ana, fiind bunica lui Iisus Christos, 
este și străbunica tuturor creştinilor. De aceea 
o numesc Toci, ceea ce înseamnă „străbunica 
noastră“. Toţi acei care vin, ca și în trecut, la 
sărbătoarea Toci dau impresia că vin pentru Sfinta 
Ana, dar cum exprimarea este echivocă și cum ei 
au cultul trecutului, se poate crede că vin mai 
curind din respect pentru amintiri, decit pentru 
ctitoria modernă, şi că, prin urmare, ceea ce fac 


* temazcal — un fel de colibă mică în apropierea 
locuinţei, cu funcţie de baie (N. tr.). 

nu este decit idolatrie disimulată căci, ca să vii 
într-un număr atît de mare şi de la atit de mari 
depărtări, fără ca sfinta Ana să fi făcut vreo mi- 
nune în acest loc înseamnă că ei aleargă spre Toci 
şi nu spre sfinta Ana. În anul 1576, a început 
epidemia şi nimeni n-a supraviețuitit. Nu este 
oare o misterioasă minune că pedeapsa a început 
chiar acolo unde a luat naștere delictul de a 
ascunde idolatria sub pretextul credinţei în Sfinta 
Ana? 

Al treilea loc unde se aduceau altădată nume- 
roase jertfe, la care veneau oameni din locuri 
îndepărtate, este situat la poalele unui vulcan, 
într-un sat numit Tianquizmanalco (San Juan) 6. 
Se oficia aici o mare sărbătoare în cinstea zeului 
Telpochili care nu este altul decit Tezcatlipoca. 
Deoarece indienii îi auziseră pe predicatori spu- 
nind că sfintul Ioan Evanghelistul era neîntinat 
— ceea ce în limba lor se traduce prin telpochili —, 
prolitară de ocazie spre a oficia această sărbă- 
toare ca altădată, sub numele «de sfintul Ioan 
telpochtli, dar, în realitate, în cinstea lui Telpo- 
chili, cel care este, de fapt, Tezcatlipoca; căci 
sfintul Ioan n-a făcut nici o minune în acest loc 
şi nu aveau deci nici un motiv ca să vină tocmai 
acolo, şi nu în altă parte unde acest sfint avea o 
biserică. În zilele noastre, cu prilejul acestei săr- 
bători, vin aici din ţinuturi foarte îndepărtate, 
o mulțime de oameni care aduc ofrande. Totul se 
petrece ca şi în trecut, cu deosebirea că nu se mai 
fac jertfele şi cruzimile de altădată. Sint convins 
că acea grijă pe care o manifestau de a menţine 
prefăcătoria pe aceste meleaguri a fost dictată nu 
de iubirea faţă de idoli, ci de zgircenie și de gustul 
pentru ostentaţie. Ei ţineau cu tot dinadinsul să 
nu se piardă obiceiul oirandelor, care le întreținea 
miîndria deşartă de a vedea aceste locuri onorate 
de un mare număr de străini veniţi de foarte de- 
parte. Evlavia pe care mexicanii au dovedit-o 
altădată față de aceste localități provenea din 
faptul că munţii de aici erau cunoscuţi pentru 
puterea lor de a produce norii ce aduceau ploile. 
Oamenii care locuiau pe pămînturile udate de 

acești nori, recunoscînd că foloasele aduse de ploi 
veneau, în realitate, de la munţi, se crezură 
obligaţi să viziteze aceste localităţi și să aducă 
mulțumirile lor divinității care dăruia ploile și 
sălășluia într-acolo. Ofrandele le erau lor o măr- 
turie a recunoștinţei faţă de bunăvoința zeilor. 
De aceea, locuitorii ținuturilor udate de norii care 
veneau din munți, împinși, desigur, de demoni sau 
de slujitorii lor, aveau obiceiul evlavios de a vi- 
zita aceşti munţi, în fiecare an cu prilejul sărbă- 
toririi care se oficia acolo. La Mexico era sărbă- 
toarea lui Ciuacoatl numită și Tonantzin; la 
Tlaxcala sărbătoarea Toci și la Tianquizmanalco 
cea a lui Tezcatlipoca. Locuitorii satelor care 
profitau de pe urma acestor sărbători, nevrind 
să-și piardă avantajele, se străduiau să-i convingă 
pe oamenii ținuturilor să menţină tradiţia, pentru 
că întotdeauna îi vor cinsti pe Tonantzin, Tocitzin 
şi Telpochtli, ascunși sub numele de sfinta Maria, 
sfinta Ana și sfintul Ioan Evanghelistul. Era clar 
că poporul care venea la asemenea adunări 
păstra, tăinuite în inimă, vechile practici %. Cu 
toate acestea consider că nu trebuie să li se inter- 
zică nici pelerinajele, nici ofrandele; avem, în 
schimb, datoria să le deschidem ochii şi să-i facem 
să înțeleagă că nu sint decit victimele unei erori 
și că dacă vin împinși numai de mincinoasele inspi- 
raţii de altădată, astăzi totul s-a schimbat şi nu 
se mai potriveşte cu ceea ce a fost odinioară. Acest 
lucru ar trebui să-l facă predicatorii buni cunos- 
cători ai limbii și obiceiurilor indiene, ca și ai 
Scripturii [. ..]. 


2. Zămislirea Soarelui” și a Lunii 


lată cum a început luna să lumineze lumea. Se 
spune că înainte de a fi creată ziua, zeii s-au strîns 
în locul numit Teotihuacan % (satul San Juan, 
între Chiconauhtlan și Otumba) şi s-au întrebat 
unii pe alţii: „Cine își va lua sarcina să lumineze 
lumea?“ La care, un zeu, numit Tecuciztecatl, 
răspunse: „Eu îmi iau sarcina s-o luminez“. Zeii 

întrebară a doua oară zicind: „Şi mai cine alt- 
cineva?“ Apoi se priviră unii pe alţii ca să vadă 
cine va fi acela, dar nici unul dintre ei nu îndrăz- 
nea să se ofere spre a îndeplini această misiune; 
toți se temeau și găseau diverse scuze. Unul dintre 
ei, care nu se bucura de nici o consideraţie şi care 
avea bubas nu spunea nimic şi-i asculta pe 
ceilalţi vorbind. Aceștia i s-au adresat spunindu-i: 
„Să fii tu acela, micule buboso“. El ascultă bucuros 
ceea ce i se porunci şi răspunse: „Primesc porunca 
ca pe o favoare, aşa să fie“. Cei doi aleși începură 
îndată o penitență de patru zile. Apoi, aprinseră 
un foc într-o vatră săpată în stincă, numită 
astăzi Teotezcalli %. Zeul numit Tecuciztecatl 
aduce drept ofrandă numai lucruri prețioase; căci 
în loc de buchete el oferea pene bogate, numite 
queizalli * ; în loc de cocoloaşe de fin, el oferea 
bulgări de aur, în loc de spini de agavă, el oferea 
spini făcuţi din pietre preţioase, în locul spinilor 
însingerați el oferea spini de mărgean roșu. În 
plus, lemnul de copal?i, de care se slujeau la 
ofrande, era dintre cel mai bun. Buboso, care 
se numea Nanauatzin, în loc de ramuri obişnuite, 
oferea nouă trestii verzi, legate cite trei. El mai 
dăruia cocoloaşe de fin şi spini de agavă, stropiţi 
cu propriul său sînge, şi în loc de copal, el oferea 
coji de pe bubele sale. 

Pentru fiecare din aceşti zei s-a construit cite 
un turn în formă de deal. Aici făcură ei peni- 
tenţă, patru zile și patru nopţi. Aceste dealuri se 
numesc astăzi Tzaqualli, ele sint situate în apro- 
pierea satului San Juan, numit Teotihuacan. După 
ce s-au sfirşit cele patru nopţi de penitenţă, s-au 
aruncat de jur-împrejurul acestor locuri ramurile, 
buchetele și toate celelalte obiecte de care ei se 
slujiseră. În noaptea următoare, puţin după sue- 
zul nopţii, cind slujba trebuia să înceapă, i s-au 
adus lui Tecuciztecatl podoabele: un penaj şi o 
jachetă de stofă uşoară. Lui Nanauatzin, bubosul, 
i s-a acoperit capul cu un fel de coif de hirtie, i 
s-a atirnat în faţă o fișie de stofă ca un patrafir şi 


* gueizalli — penele păsării quetzal (N. tr.). 

a fost încins cu un briu din hirtie. La miezul nop- 
ţii, toţi zeii s-au strîns în jurul vetrei, numită 
teotezcalli, unde focul ardea de patru zile. Ei se 
despărţiră în două șiruri și se așezară separat, 
de o parte și de alta a focului. Cei doi aleși s-au 
așezat în fața focului, între cele două şiruri de zei 
care stăteau în picioare şi care, adresindu-se lui 
Tecuciztecatl, îi spuseră: „Hai, Tecuciztecatl, 
aruncă-te în foc“. Acesta încercă, într-adevăr, 
să se arunce, dar, cum vatra era înaltă și foarte 
fierbinte, cuprins de frică din cauza prea marii 
călduri, se dădu înapoi. Apoi, îşi luă inima-n dinți 
și voi să se arunce în flăcări a doua oară, dar, cînd 
se apropie, nu mai îndrăzni să se arunce și se opri. 
A încercat zadarnic de patru ori. Porunca era că 
nimeni nu avea dreptul să încerce de mai mult 
de patru ori. După ce au fost făcute cele patru 
încercări, zeii s-au adresat lui Nanauatzin, spu- 
nîndu-i: „Hai, Nanauatzin, este rindul tău să 
încerci“. De-abia i-au spus aceste cuvinte că el 
îşi și adună forţele, închise ochii, își luă vînt şi se 
aruncă în foc. A început îndată să trosnească, 
ca atunci cind se frige ceva. Tecuciztecat], văzînd 
că celălalt se aruncase în flăcări şi ardea, își recă- 
pătă curajul şi se aruncă și el în jăratic. Se 
spune că, un vultur”? care trecea pe acolo şi-a 
ars penele, așa se și explică de ce această pasăre 
are acum penajul negricios. După el, urmă un 
jaguar * care nu s-a ars, ci doar s-a pirlit puţin; 
de aceea el a rămas cu pete albe și negre. Această 
legendă a dat naștere obiceiului de a numi quauh- 
tli *, ocelotl **, pe oamenii iscusiţi în meșteșugul 
armelor. S-a spus mai întîi quauhtli, pentru că 
primul care a intrat în foc a fost vulturul, apoi 
ocelotl, pentru că jaguarul s-a aruncat după vul- 
tur. 

După ce cele două divinităţi s-au aruncat în 
flăcări şi au ars cu totul, ceilalți zei au aşteptat, 
convinşi fiind că Nanauatzin se va ridica îndată. 


* quauhtli — vultur (N. tr.). 
** ocelotl — jaguar (N. tr.). 

Ei au aşteptat așa timp îndelungat, pînă cînd 
cerul a început a se face roșiatic şi s-a văzut apă- 
rind lumina zorilor. Se spune că zeii au căzut în 
genunchi pentru a-l aștepta pe Nanauatzin, deve- 
nit soare. Dar cum nu ştiau de unde anume va 
apărea acesta, ei îşi plimbară privirile de jur- 
împrejur, neputindu-se totuși lămuri de unde avea 
să răsară. Unii credeau că dinspre nord, şi-şi 
îndreptau privirile în acea direcție. Alţii credeau 
că va veni dinspre sud. Dar pentru că zorile stră- 
luceau puternic din toate părţile, ei bănuiau cu 
toții că Nanauatzin se va ivi de peste tot 
dintr-odată. Unii și-au fixat atenția spre răsărit 
şi i-au asigurat pe ceilalți că soarele va ieși din 
partea aceea. Această părere a fost cea adevărată. 
Printre cei care au adoptat-o erau, după cit se 
spune, Quetzalcoatl, numit şi Ecatl; Totec — care 
mai poartă două nume: Anaoatlytecu și Tlatlauic 
'Tezeatlipoca — și mulţi alții, numiţi Mimizcoa, și 
patru femei, dintre care prima se numea Tia- 
capan, a doua Teicu, a treia Tlacoeua și a patra 
Xocoyotl. Cind soarele a răsărit arăta foarte roșu 
şi se legăna uşor, cînd într-o parte, cînd în alta. 
Nimeni nu-și putea fixa privirile asupra lui fiindcă 
razele-i străluceau puternic şi se răspindeau peste 
tot orbindu-te. În același timp, a ieşit și luna tot 
de la răsărit: mai întii soarele şi apoi luna, în 
aceeași ordine în care au intrat mai înainte în 
flăcări. Acei cărora le place să povestească basme 
spun că soarele și luna aveau o lumină la fel de 
puternică, iar zeii văzind splendoarea celor doi 
aștri s-au sfătuit încă o dată şi au grăit: „O zeil 
cum este: cu putință așa ceva? Oare este bine ca 
ele să fie asemănătoare şi să lumineze la fel?“ 
Şi atunci hotăriră așa: „Să fie precum veţi vedea“. 
Şi îndată unul dintre ei începu să alerge şi aruncă 
în obrazul lui Tecuciztecatl un iepuraș. Acesta se 
întunecă, își pierdu strălucirea, iar fața lui se 
făcu așa cum o cunoaștem astăzi. Cind soarele și 
luna se înălțară deasupra pămîntului şi rămaseră în 
nemișcare, zeii se sfătuiră din nou şi spuseră: 
„Cum am putea trăi astfel? Soarele nu se mişcă. 
Ne vom petrece oare toată viaţa între nişte muri- 

tori de rînd? Să murim cu toţii şi moartea noastră 
să dea viață acestor aștri“. Vintul își asumă sar- 
cina să-i ucidă pe zei, şi-i ucise. Se spune că 
Xolotl nu voia să moară și le striga zeilor: „O, 
zei, nu vreau să mor!“ Și plinse atit de mult, încât 
i s-au umflat ochii. Cind cel care îi masacra pe zei 
ajunse și la el, acesta o luă la fugă și se ascunse 
într-un cîmp de porumb transformindu-se într-o 
tulpină a acestei plante, cu două rădăcini, pe 
care plugarii o numesc zolotl. Dar, fiind recunos- 
cut în porumb, el o luă la goană a doua oară şi 
se ascunsese printre agave, transformindu-se 
într-o dublă agavă, care se numeşte mezoloil. 
Fiind descoperit şi de această dată, a luat-o din 
nou la fugă și s-a aruncat în apă, transformindu-se 
într-un pește numit azoloil. 

Atunci fu prins, în sfirșit, şi omorît. Dar, deşi 
zeii au fost uciși, soarele tot nu se mișcă. Atunci 
vintul a început să şuiere şi să-l sufle cu atita 
putere, încit puse astrul în mișcare, silindu-l 
să-şi urmeze calea, dar luna rămase pe locul un- 
de se găsea. Ea nu se urni decit numai du- 
pă ce soarele se puse în mișcare. Astfel s-au 
despărţit soarele și luna, luindu-și obiceiul să 
răsară la ore diferite. Soarele luminează o zi în- 
treagă şi luna luminează în timpul nopţii. De 
altfel, s-a spus, şi pe bună dreptate, că Tecuciz- 
tecatl ar fi fost el soarele dacă s-ar fi aruncat pri- 
mul în flăcări, căci el doar fusese desemnat mai 
întii, pentru că de mare preţ erau ofrandele sale[...] 


3. Mitul lui Quetzalcoati 74 


Quetzalcoatl a fost prețuit și considerat drept zeu; 
la Tulla, el era adorat încă din timpuri străvechi. 
Templul său, foarte inalt, semăna cu o scară ale 
cărei trepte erau atit de înguste, încit nu puteai 
pune pe ele nici măcar un picior. Statuia lui 
era culcată și acoperită cu mantas. Faţa-i era 
foarte urită, era bărbos şi avea capul alungit. 
Supuşii lui erau toți muncitori sau meseriași, şi se 
pricepeau foarte bine să prelucreze piatra verde 

numită chalchiuiil *, să topească argintul și să 
facă multe alte lucruri de acest fel. Aceste mese- 
rii își trăgeau obirşia din înțelepciunea lui Quet- 
zalcoatl, care avea case făcute din pietre preţioase, 
numite chalchiuiil, sau făcute din argint, din 
sidef roșu sau alb, din lemn, din peruzele și din 
pene bogate. Supușii lui erau foarte sprinteni, ei 
puteau ajunge oriunde. Există un lanț de munţi 
numiţi și astăzi Tzatzitepetl 7%, unde trăia un 
crainic public care avea sarcina de a-i chema pe 
locuitorii satelor și orașelor, ce se aflau la o dis- 
tanţă de peste o sută de leghe pe Anahuac. Ei 
îi auzeau vocea de la mari depărtări şi veneau de 
îndată să vadă ce anume dorea Quetzalcoatl. Se 
spune, de asemenea, că acest zeu era foarte bogat 
şi că avea toate cele trebuitoare pentru mincare 
și băutură, că porumbul era din abundență, 
tărtăcuţele % erau mari, măsurind un braţ de 
jur-imprejur, iar ştiuleţii de porumb creșteau atit 
de lungi, încît măsurau mai multe braţe; tulpi- 
nile de sfeclă erau și ele foarte lungi şi atit de 
groase, încît te puteai urca pe ele ca într-un 
copac. Se semăna şi se recolta bumbac de toate 
culorile: roșu, stacojiu, galben, cafeniu, alburiu, 
verde, albastru, negru, întunecat, portocaliu și 
arămiu; aceste culori erau naturale şi apăreau 
o dată cu planta. Se mai spune că în orașul Tullan 
creştea o mare varietate de păsări cu penaj bogat, 
foarte diferit colorate, care se numeau ziuhto- 
toil, quetzaltotoil, caquan şi tlauhquechol şi multe 
altele care cintau foarte frumos. În plus, Quet- 
zalcoatl avea toate bogăţiile din lume: aur, argint, 
pietre verzi numite chalchiuitl şi multe alte lucruri 
preţioase, precum și numeroşi arbori de cacao 
de diverse culori. Vasalii lui Quetzalcoatl erau 
foarte bogaţi; nimic nu le lipsea; nu ştiau ce 
este sărăcia, porumb aveau din abundență. De 
aceea nu trebuiau să se hrănească cu știuleţi 
mici, pe care îi foloseau numai ca lemne de foc 
pentru a-și încălzi baia. Se mai povestea că Quet- 
zalcoatl își făcea penitenţa înţepîndu-și picioarele 


* chalchiuiil — smarald (N. tr.). 


şi cu sîngele lui însîngera spinii de agavă. La 
miezul nopţii, se spăla cu apă dintr-o fintină 
numită zicapovyan. Acest obicei, așa cum era prac- 
ticat de Quetzalcoatl în orașul Tullan, a fost 
preluat de preoţii şi slujitorii idolilor mexicani. 

Dar bogăţia lui Quetzalcoatl şi a toltecilor 
era pe sfirșite; trei oameni, numiţi Vitzilopochtli, 
Titlacauan și Tlacauepan, care se pretindeau ghici- 
tori, făcînd şedinţe de spiritism, şi care făcuseră 
deja nenumărate escrocherii în oraşul Tullan, le 
puseseră gind rău. Primul a fost Titlacauan, care, 
îmbrăcat ca un moșneag cu părul alb, se duse 
la palatul lui Quetzalcoatl și le spuse pajilor: 
„Vreau să-l văd pe rege și să-i vorbesc“. „Pleacă 
de aici —i s-a răspuns —, pleacă moşule; nu 
poţi să-l vezi, regele este bolnav, n-ai face decit 
să-l plictisești şi să-l deranjezi.“ Moşneagul spuse 
aturici: „Trebuie să-l văd“. Pajii îi răspunseră: 
„Așteaptă“. Ei i-au spus lui Quetzalcoatl că un 
bătrin vrea să-i vorbească și au adăugat: „Stă- 
pine, noi l-am alungat, dar el refuză să plece, 
spunind că trebuie neapărat să te vadă“. Quetzal- 
coatl răspunse: „Să vină; îl aştept de mai multe 
zile“. Bătrinul fu chemat și el intră în încăperea 
unde se găsea Quetzalcoatl, căruia îi spuse: „Cum 
te simţi fiule? Am adus un leac ca să-l bei“. 
Quetzalcoatl îi răspunse: „Bine ai venit, moşule, 
te aştept de mult“. Iar acesta îl întrebă pe Quet- 
zalcoatl: „Ce mai faci, cum o duci cu sănătatea?“ 
Quetzalcoatl răspunse: „Sint foarte necăjit; mă 
doare tot corpul; nu pot să-mi mișe nici mîinile, 
nici picioarele“. Bătrinul spuse atunci regelui: 
„Stăpine, priveşte aici, licoarea pe care ţi-am 
adus-o este bună şi te va salva. Oricine bea din 
ea, se îmbată; dacă vrei să o bei, te vei îmbăta 
şi te vei vindeca, te vei simţi înduioșat și vei 
rătăci cu gindul la dureroasele osteneli ale morţii“. 
Quetzalcoatl răspunse: „O, moșule, unde trebuie 
să plec?“ Moşneagul răspunse: „Vei fi silit să 
te duci la Tullan—Tlapallan, unde te așteaptă 
un alt bătrin, veţi sta de vorbă amindoi și, la 
întoarcere, vei îi transformat într-un adolescent, 

vei avea chiar o a doua copilărie“. La aceste 
vorbe, o mare emoție puse stăpînire pe inima lui 
Quetzalcoatl, căruia bătrinul îi mai spuse încă: 
„Stăpine, bea această licoare“. „Nu vreau s-o 
beau“, spuse Quetzalcoatl. Dar bătrinul insistă: 
„Bea, Stăpine, spuse el, dacă nu bei acum, o să 
vrei s-o bei mai tirziu; ridic-o cel puţin, pînă 
în dreptul frunţii tale și bea o picătură“. Quetzal- 
coatl gustă, apoi o bău” toată strigind: „Ce-i 
asta? S-ar părea că este bună și gustoasă; asta 
m-a vindecat, nu mai sînt bolnav, m-am făcut 
sănătos“. „Hai, înc-o dușcă, spuse bătrinul, şi 
să mai bei și altă dată, căci este foarte bună şi te 
vei simţi și mai bine.“ Quetzalcoatl a mai băut 
şi altă dată și se îmbătă. Începu să plingă cu 
jale și inima lui înduioșată se lăsă amăgită de 
ideea plecării, fără ca vicleşugul bătrinului pre- 
zicător, a cărui victimă era, să-l facă să renunţe 
la acest gind. Licoarea pe care Quetzalcoatl o 
bău nu era altceva decît vinul alb din regiune, 
făcut din agave numite teometl. 


4. Mitul lui Uitzilopochtli 


lată ce ne-au povestit bătrinii indigeni despre 
nașterea diavolului numit Uitzilopochtli, pe care 
mexicanii îl țineau în mare cinste, înconjurindu-l 
cu deosebită venerație. Există în apropierea 
orașului Tulla un munte numit Coatepec %; acolo 
trăia o femeie numită Coatlicue, mama a nu- 
meroşi indieni, numiţi Centzonuitznaua, care 
aveau o soră numită Coyolxauhqui. Această femeie, 
Coatlicue, făcea penitenţă, curăţind în fiecare zi 
Muntele Coatepec. Într-o zi, pe cînd mătura, ca 
de obicei, muntele, un mic ghem de pene, ase- 
mănător unei bobine de aţă, căzu pe ea. Ea l-a 
luat și l-a pus în sin, spre pîntece, sub fustă. 
După ce a terminat de măturat a căutat ghemul, 
dar nu l-a mai găsit. Se spune că atunci a rămas 
ea însărcinată. Indienii centzonuitznaua, văzind 
că mama lor este însărcinată, s-au înfuriat cumplit 
și au întrebat-o: „Cine te-a lăsat gravidă? Cine 

ne-a făcut de ruşine și de ocară?“ Iar sora lor, 
Coyolxauhqui, le spunea: „Fraţilor, hai s-o ucidem 
pe mama pentru că ea rămînind însărcinată ne-a 
făcut de ris“. 

Aflind toate acestea, Coatlicue era tare mih- 
nită şi speriată, dar copilul pe care-l purta în 
pintece îi vorbea şi o liniștea spunindu-i: „Să 
nu te temi, știu eu ce am de făcut“. Aceste cuvinte 
au liniştit-o pe Coatlicue, care și-a recăpătat 
curajul. Pe de altă parte, hotăriţi s-o omoare 
pe mama lor, pentru dezonoarea și infamia cu 
care îi acoperise, indienii centzonuitznaua erau tot 
mai porniţi împotriva ei, ca şi sora lor Coyolxauh- 
qui, care îi hărțuia tot timpul, îndemnindu-i s-o 
omoare. Așadar, indienii se înarmaseră şi se pre- 
gătiseră pentru luptă, împletindu-și părul şi le- 
gindu-l după moda vitejilor războinici.” Dar unul 
dintre ei, numit Quanitlicac, i-a trădat, spunindu-i 
lui Uitzilopochtli — care era încă în pintecul ma- 
mei sale — tot ce vorbeau indienii între ei. Uit- 
zilopochtli îi răspunse: „O! unchiule, uită-te cu 
atenţie la ce fac, ascultă ce-și spun, pentru ca 
eu să știu ce anume trebuie să fac“. După ce 
au luat hotărirea s-o ucidă pe Coatlicue, indienii 
centzonuitznaua s-au îndreptat spre locul unde 
se găsea mama lor. În frunte, mergea sora lor 
Coyolxauhqui. Ei erau înarmaţi cu tot felul de 
arme, împodobiţi cu clopoței, cu sulițe, așa cum 
se obișnuia. 

Quauitlicac se urcă pe munte ca să-i spună 
lui Vitzilopochtli că indienii centzonuitznaua ve- 
neau să-l omoare. Uitzilopochtli îi spuse: „Uită-te 
bine, unde sînt în această clipă?“ Quauitlicac ti 
răspunse că ei au ajuns în locul numit Tzom- 
pantitlan. Uitzilopochtli întrebă iar: „Şi acum 
unde sînt?“ — şi Quauitlicac îi spuse că ei au 
ajuns la Coaxalco. Apoi, Uitzilopochtli întrebă 
din nou: „Și acum unde sint?“ I s-a răspuns că 
vor ajunge îndată la Petlac. Uitzilopochtli- în- 
trebă din nou pe Quauitlicac: „Şi acum unde 
au ajuns?“ El răspunse că erau pe la mijlocul 
muntelui. Și iarăşi Uitzilopochtli întrebă: „Unde 
sint acum?“ I s-a răspuns că sînt foarte aproape 

de el și că în fruntea lor mergea Coyolxauhqui. 
Dar, chiar în clipa în care indienii centzonuitz- 
naua au ajuns în fața lui, se născu Uitzilopochtli, 
care purta o pavăză rotundă albastră, numită 
teneuch, şi o suliță de aceeași culoare; fața lui 
era vopsită și pe cap purta o podoabă înaltă de 
pene lipite ; piciorul stîng îi era plăpind şi acoperit 
cu pene; coapsele și brațele le avea vopsite tot 
în albastru. Uitzilopochtli porunci lui Tochan- 
calqui să dea foc unui șarpe din lemn de pin, 
numit ziuhcoail. Acesta îi aprinse și atunci Coyol- 
xauhqui, rănită și făcută zob, muri. Capul ei 
rămase pe acest munte, Coatepec. Apoi Uitzilo- 
pochtli se ridică, își luă armele şi porni în urmă- 
rirea indienilor centzonuitznaua, alungiîndu-i de pe 
munte în vale, luptind cu vitejie și făcînd in- 
conjurul muntelui de patru ori. Ei nu putură 
nici să se apere, nici să-i facă vreun rău; au 
fost învinși și mulţi dintre ei și-au găsit moartea. 
În zadar l-au implorat ei pe Uitzilopochtli să 
nu-i mai urmărească și să înceteze lupta; acesta 
nici nu voia să audă și le-a interzis ca vreunul 
dintre ei să mai rămînă pe acele meleaguri. I-a 
omorît aproape pe toţi. Au scăpat doar cițiva 
dintre cei care au fugit şi au ajuns într-un loc 
numit Uitzlampa. Şi Uitzilopochtli avu parte 
de multă pradă, capturindu-le chiar și armele 
numite anecuhioil. 

Uitzilopochtli se mai numea și Tetzauitl, pen- 
tru că se spunea că Coatlicue rămăsese însărcinată 
cu un ghem de pene, şi nu se ştia cine este tatăl 
său. Mexicanii l-au ţinut în mare cinste și l-au 
onorat în diferite feluri, considerindu-l drept zeul 
războiului, fiindcă i-a ajutat în lupte. Ceremoniile 
pe care mexicanii le făceau în cinstea lui Uitzilo- 
pochtli au fost copiate după altele mult mai vechi 
ce dăinuiau încă în sierra din Coatepec. 


5. Palatul Soarelui 


lată ce povestesc bătrinii cu privire la aceia 
eare se duceau la palatul Soarelui?9. Aici se strin- 

ga, toți vitejii şi toţi soldaţii care mureau în 
război. Ei locuiau în aripa de răsărit a acestui 
lăcaş. Dimineaţa, la răsăritul soarelui, își puneau 
armurile şi se duceau în întimpinarea soarelui, 
strigind şi făcînd zarvă mare. I-o luau înainte, 
pretăcindu-se că se luptă între ei, în semn de 
bucurie, și îl escortau astfel pînă la amiază, pe 
care ei o numesc nepanila tonatiuh. Bătrinii mai 
spun că nu numai femeile care mor în război, 
ci şi acelea care mor la naștere se duc la palatul 
Soarelui, pentru a locui acolo în partea de apus 
a cerului, unde se culcă soarele, şi care din acest 
motiv se numeşte ciuatlampa sau casa femeilor. 
Dimineaţa, cînd soarele răsărea, bărbaţii se du- 
ceau să-l sărbătorească și-l însoțeau pînă la amiază. 
Apoi, femeile, punindu-şi şi ele armele, îl escortau 
și se războiau mai mult în joacă, în semn de 
bucurie. Bărbaţii îl luau în tovărăşia lor și se 
răspîndeau prin grădinile cerului, hrănindu-se cu 
flori, pină în ziua următoare. Începind de la 
amiază, era rindul femeilor să-l însoțească și să-l 
distreze pe soare în drumul său, care cobora 
spre apus. Ele îl purtau pe o litieră făcută din 
pene bogate; zburdau în jurul lui, scoţind chiote 
de bucurie, și-și dădeau toată osteneala pentru 
a-l înveseli. Citeva clipe mai tirziu, ele îl lăsau 
pe tărimul unde asfinţea ; de aici îl luau locuitorii 
infernului pentru a-l conduce la locuința lor. Bă- 
trinii spuneau că în momentul cind la noi se 
înnoptează, în infern începe ziua. Morţii care lo- 
cuiau acolo, se trezeau din somn, se sculau şi 
puneau stăpinire pe soare, în timp ce femeile 
care-l conduseseră se risipeau şi coborau pe pămînt, 
căutînd fusuri pentru a toarce, suveici pentru a 
ţese, periniţe și toate cele trebuitoare pentru ţesut 
şi brodat. Desigur, demonul făcea toate acestea 
ca să înșele lumea, căci el apărea adesea pe pă- 
mint deghizat în aceste femei numite mociua- 
quetzque, care veneau la soţii lor și le cereau 
fuste și uipilli*. De aceea, femeile care mor la 
naștere se numesc mociuaqguetzque, în credinţa că 


* uipilli — un fel de bluză (N. tr.). 

ele au devenit zeițe; și tot de aceea, cind o fe- 
meie moare, moașa îi adresează cuvinte de slavă 
ca și unei divinităţi, chiar înainte de a fi îngropată, 
spunind cele ce urmează: „O, fiica mea mult 
iubită, curajoasă, frumoasă şi tinără turturică, 
ai muncit şi te-ai străduit ca o femeie inimoasă; 
ai învins puriindu-te ca și mama și stăpina ta, 
Ciuacoatl sau Quilazili; ai luptat cu îndrăzeală. 
Cu cîtă îndeminare ai folosit scutul și spada cu 
oare mama ta, Ciuacoatl sau Quilaztli, te-a înarmat. 
Trezește-te, hai, scoală-te fiica mea! S-a făcut 
ziuă şi se văd deja primele lumini ale zorilor. 
Rindunelele şi toate celelalte păsărele au început 
să cinte. Scoală-te fiica mea şi puneţi podoabele; 
du-te în acele locuri încintătoare, unde este lo- 
cuinţa soarelui, tatăl tău; acolo, toate ființele 
trăiesc în bucurie, mulțumire și desfătări. lată, 
vin să te ia femeile cerului, surorile soarelui care 
sint tot timpul vesele şi mulțumite. Du-te cu 
soarele, căci el este părintele universului. Mica 
şi draga mea stăpină, ai luptat cu bărbăţie și ai 
învins. Străduindu-te, ai obţinut gloria trium- 
tului şi a vredniciei tale. Ai avut multe necazuri 
și osinda ta a fost lungă. Moartea preafericită 
de care ai avut parte iţi vine de minune. Ce-ar 
fi fost dacă, din întimplare, această moarte ar fi 
fost sterilă, fără nici un merit şi fără nici o cinste? 
Neîndoielnic, aşa ceva nu-i cu putinţă, căci să- 
virşirea ta a fost preacinstită şi foarte rodnică, 
Cine ar fi putut să te copleşească cu atitea fa- 
voruri? Cine a ciștigat mai bine decit tine o 
biruinţă prea fericită, pentru că moartea ţi-a dăruit 
viața veşnică, ca să te bucuri în desfătări cu 
zeițele cerului numite Ciuapipiltin? Du-te acum, 
mult iubita mea fiică, urcă încetișor spre ele 
ca să ai şi tu partea ta de divinitate. Du-te, ele 
te vor primi și vor fi lingă tine; cîntecele tale 
îl vor bucura pe tatăl nostru, soarele. Însoţește-l 
mereu peste tot, pe unde se va duce să răspin- 
dească fericirea. Mult iubita mea fiică, stăpina 
mea, ne-ai părăsit, noi răminem aici, noi sărmani 
bătrini şi bătrine, nevrednici de atita glorie. Ţi-ai 
părăsit părinţii şi ai plecat. Nu din voia ta; ai 

fost chemată şi ai urmat vocea care te-a strigat. 
Ce ne vom face fără tine? Vom fi pierduţi, or- 
fani şi fără nici un sprijin! Nu vom îi decit nişte 
bieţi bătrini nenorociţi, copleșiți de necazuri. O, 
stăpina mea! Ne-ai lăsat pe pămint, ca să pri- 
begim din poartă în poartă pe uliți, săraci şi 
prăpădiţi. Te rugăm să-ţi amintești de noi acolo, 
în noua ta locuință și să îngrijeşti de sărăcia 
în care ne vom zbate pe această lume. Vom muri 
de căldură, de frig şi de ger, toate acestea umplu 
de spaimă sărmanele noastre trupuri, plămădite 
din ţărină. Sintem flăminzi și nu avem cu ce să 
ne potolim foamea. Mult iubita mea fiică și prea 
cinstită stăpină, te rugăm să ne vizitezi pe pă- 
mint, coborind din acel loc de plăceri și fericire 
unde ai rămas pentru totdeanua, și unde vei 
trăi de-a pururi în tovărășia Stăpinului Nostru, 
pe care-l vezi cu proprii tăi ochi și cu care stai 
de vorbă. Roagă-l pentru noi și cere-i să ne ocro- 
tească, numai aşa ne vom căpăta liniştea“. 


6. Jertfă în cinstea zeului 
Tezcatlipoca 8 


La această sărbătoare era jertfit un flăcău în- 
zestrat cu osebite însuşiri, care fusese răstățat 
vreme de un an întreg; se spunea că semăna leit 
la chip și la port cu Tezeatlipoca. După moar- 
tea celui care fusese astfel copleșit de privilegii 
un an de zile, era ales îndată un altul în locul 
său; și el se bucura tot atit timp de aceleași 
răstățuri şi dezmierdări. De altfel, mai mulți 
coconi aveau aceeași menire, ei fiind pregătiți 
din vreme şi ţinuţi în rezervă, ca să se poată 
alege repede un alt succesor în locul celui care 
murise. Aceștia erau aleşi dintre prizonierii cei 
mai chipeși, fiind daţi apoi în grijă unor paz- 
nici numiţi calpizque. Ei trebuiau să fie cît mai 
îndeminatici şi, totodată, cit mai dăruiți din 
punct de vedere al calităţilor fizice; fără vreun 
defect corporal. Alegerea acestui fecior era fă- 
cută pentru un an de zile, timp în care era în- 

Văţat să cînte perfect la flaut și să poarte cu 
eleganţă florile și trestiile fumeginde, după moda 
marilor seniori și a curtenilor. Era învățat să 
fumeze cu graţie, să miroasă delicat parfumul 
florilor și să meargă precum merg nobilii și prin- 
ţii. Înainte dea se anunța în mod public că unul 
dintre tineri era hărăzit morţii, ei erau straşnic 
păziţi de acei calpizque, care depuneau multă 
stăruință pentru a-i învăţa să vorbească cuviin- 
cios, să salute politicos pe cei întilniți în cale şi 
să dovedească totdeauna, printr-o comportare 
aleasă, buna educaţie pe care o primiseră. Ti- 
nărul ce trebuia să fie jertfit în anul acela, în 
cinstea sărbătorii zeului, era salutat de toţi pe 
care îi întilnea cu cel mai mare respect, cu o 
supunere umilă, cu adoraţie, sărutindu-se pă- 
mintul pe unde trecea. Dacă din pricina meticu- 
loaselor îngrijiri, tinărul se îngrășa cumva,i se 
dădea să bea apă sărată ca să se mențină zvelt. 

Din clipa în care se hotăra că este hărăzit 
morţii, la sărbătoarea acestui zeu, el pornea 
să se plimbe pe străzi cintînd la flaut şi ducind 
cu el trestii de fumat; era liber să se plimbe 
prin oraș ziua și noaptea, însoţit de opt paji, 
îmbrăcați după moda veche de la palat. De în- 
dată ce se știa omul care trebuia să fie sacrifi- 
ficat cam prin vremea Paștelui, regele însuși se 
interesa și poruncea să i se dea haine frumoase 
şi scumpe, pentru că el era deja considerat zeu. 
I se vopseau faţa şi tot corpul. Capul îi era aco- 
perit cu pene de cocoș albe, lipite cu rășină, şi 
părul îi ajungea pînă la cingătoare. Pe hainele 
lui scumpe, i se punea o ghirlandă din flori, un 
dublu lanț făcut din aceleași flori îi trecea peste 
umeri, înfăşurindu-l de două ori pe după subsuori. 
Doi cercei de aur îi atirnau la urechi și un colier 
de pietre preţioase îi înconjura gitul. O piatră 
scumpă alburie îi atirna pe piept. El purta o 
apărătoare de bărbie, alungită, făcută din scoici 
de mare. Pe spate avea ca podoabă o pungă pă- 
trată de stofă albă, de mărimea unei palme cu 
bordură şi cu ciucuri. Pe braţe, deasupra coate- 
lor, avea brățări mari de aur. De jur-împrejurul 

incheieturilor de Ía miini avea un șirag de pietre 
preţioase, care ajungea pînă aproape de coate. 
Mai purta o manta bogată, ţesută ca o plasă şi 
cu franjuri foarte frumoase pe margini. Era în- 
cins cu o bucată de stofă scumpă numită mast- 
lail folosită pentru acoperirea părţilor inferioare 
ale corpului. Capetele, late de o palmă, ca de 
altfel toată bucata de pinză, erau foarte fin lu- 
crate și atirnau în faţă pină aproape de genun» 
chi. La picioare avea clopoței de aur, care sco- 
teau un clinchet plăcut peste tot pe unde tre- 
cea. El purta niște cotaras * vopsite într-un mod 
neobişnuit, care se numeau ocelonacace **. Ast- 
fel era îmbrăcat şi împodobit bietul tinăr care 
trebuia sacrificat la această sărbătoare. Dar a- 
cestea nu erau decit podoabele începutului de 
an. Douăzeci de zile înaintea sărbătorii, i se schim- 
bau hainele și i se stergea vopseaua cu care fu- 
sese acoperit. Era căsătorit cu patru tinere, cu 
care el se destăta în cele douăzeci de zile cite îi 
mai rămineau de trăit. I se aranja atunci părul 
după moda căpitanilor; i se lega părul din creș- 
tetul capului cu o panglică împodobită cu un 
ciucure frumos. În locul șuviţelor de păr tăiate, 
se puneau două panglici cu ciucuri din pene, aur 
și tochomiil ***, lucrate. cu deosebită măiestrie 
[. ..] Cele patru tinere soţii primiseră și ele o edu- 
caţie aleasă. Erau botezate cu numele a patru 
zeițe: Xochiquetzati, Xilonen, Atlatonan şi Uix- 
tociuatl. Cu cinci zile înainte ca victima să fie 
sacrificată i se făceau toate onorurile, la fel ca 
unui zeu. Regele răminea în palatul său, în timp 
ce întreaga curte mergea în urma tinărului. Pre- 
tutindeni se făceau banchete solemne, areytos 8% 
şi baluri. În prima zi, serbarea avea loo în car- 
tierul Tecanman ; în cea de a doua zi, în cartierul 
unde se păstra imaginea lui Tezcatlipoca ; în cea 
de a treia zi, serbarea avea loo pe dealul numit 


* cotaras — sandale (N. tr.). 
** ocelonacace — care au urechi de jaguar (N. tr.). 
*** țocomitl — păr de iepure folosit la ţesături (N.tr.). 


Tepetzinco, care se găseşte în laguna ilquioa, 
ontlapia, onilalguya, inic ontlapia, itoti; iar în 
cea de a patra zi, pe un alt deal din lagună, nu- 
mit Tepepulco. După cea de a patra solemnitate, 
tînărul era pus într-o canoa acoperită cu un cort, 
care-i aparținea regelui. Soţiile lui erau cu el 
şi-l îmbărbătau. Plecaţi din Tepepulco, ei plu- 
teau spre un loc numit Tlapitzaoian, care se 
găsea în apropiere de Insulele Iztapalapan; apoi, 
spre Chalco, în punctul unde se găsea un deal 
cunoscut sub numele de Acaquilpan Caualtepec. 
În locul acesta, el se despărțea de soțiile lui, ca 
şi de ceilalți oameni, care se întorceau în oraş; 
nu mai era însoţit decit de cei opt paji care pe- 
trecuseră cu el un an întreg. Dus fără zăbavă 
într-un mic templu prost construit de la margi- 
nea drumului, izolat de orice locuinţă, la apro- 
ximativ o leghe de capitală, urca singur treptele 
scării care se ridica în faţa lui. Pe prima treaptă 
fringea unul din flautele la care cîntase, pe 
vremea cînd era fericit; pe cea de a doua, el 
rupea un altul, pe cea de a treia un altul şi tot 
aşa le făcea pe toate bucățele în timp ce urca 
înspre părţile superioare ale templului. Cind a- 
jungea sus, satrapii, care erau pregătiţi să-l o- 
moare, puneau mina pe el, îl aruncau pe butucul 
de piatră și în timp ce-l ţineau culcat pe spate, 
stringindu-i bine picioarele, mîinile și capul, cel 
care ţinea cuțitul de obsidian îl înjunghia cu o 
lovitură puternică; după aceea, îi scotea cu- 
titul din piept şi băgindu-și mina prin spintecă- 
tură, îi smulgea inima pe care i-o oferea soarelui. 
Astfel erau omoriţi toţi acei destinaţi jertfei; dar 
tinărul menit anume vreme de un an nu era 
aruncat, ca ceilalţi pe trepte pină jos. Patru 
oameni îl apucau și îl coborau în curtea templu- 
lui, unde i se tăia capul, care era pus apoi în 
virful unui băț numit tzompanili. Astfel se sfir- 
şea viața acestui nenorocit, care fusese îngrijit 
şi cinstit timp de un an. Ritualul — se pare pil- 
duitor — se tilcuia astfel: cei care stăpineau bo- 

găţii și se bucurau în timpul vieţii de toate plă- 
cerile, aveau să sfirșească aidoma, în durere și 
sărăcie [...] 


7. Jertfa prin ardere? 


Prizonierii aveau corpul vopsit în alb şi cingă- 
torile lor erau de hirtie. Ei purtau niște benzi de 
hirtie albă, ca nişte petole, prinse de umeri pe 
la subsuori, de o parte și de alta; pe cap aveau 
hirtii fin tăiate, înconjurate cu pene. De buza 
inferioară le atirna un inel de pene, obrazul era 
vopsit cu negru și restul feței cu roșu închis. 
Areyto-ul dura pină la căderea nopţii. După 
apusul soarelui ceremonia era întreruptă, iar 
prizonierii conduși în case speciale situate în 
fiecare cartier, numite calpulli. Aici erau pă- 
ziţi de stăpinii lor, care nu dormeau și nu-i lă- 
sau nici pe prizonieri să doarmă. Noaptea, tir- 
ziu, toţi bătrinii din cartier se întorceau la ei 
acasă. La miezul nopţii, stăpinii își luau sclavii, 
fiecare pe al său, și stind dinaintea focului le 
retezau un smoc de păr din virtul capului, tunzin- 
du-l pină la piele cu un cuţit numit „gheare 
de erete“. Această șuviță era păstrată ca relicvă, 
în amintirea vrednicei de care dăduseră dovadă 8. 
Smocul era legat cu aţă roșie de două sau trei 
mănunchiuri de pene de bitlan și păstrat în si- 
pete mici, numite „sipete cu păr“. Acest sipet, 
adus de stăpinul prizonierului acasă la el, era 
agăţat de grindă, într-un loc de unde se putea 
vedea bine, ca să se știe că el făcuse prizonieri 
în război. Cutiuţa răminea acolo cît timp trăia 
el. 

După ce tăiau acea șuviță de păr, stăpinii 
se odihneau puţin, nu înainte de a întări paza 
prizonierilor, ca nu cumva aceștia să fugă. În 
zori, captivii erau înșiruiţi în fața unui loc nu- 
mit izompanili, unde se găseau capetele celor 
care fuseseră sacrificați mai înainte. Atunci, unul 
dintre satrapi venea să le ia micile fișii de hirtie, 
pe care ei le ţineau în mînă pentru a arăta că 


erau condamnaţi la moarte. În acelaşi timp, le 
luau şi celelalte hirtii cu care erau împodobiţi, 
precum şi pelerinele, dacă aveau. Toate acestea 
erau aruncate în focul care ardea într-un vas de 
piatră. Îmbrăcămintea şi gătelile ce le purtau, 
totul era scos rind pe rînd și aruncat în flăcări, 
în ideea că acești nenorociţi nu mai aveau nevoie 
nici de haine, nici de vreun obiect, hărăziţi fiind 
să moară peste citeva clipe. În vreme ce stăteau 
astfel despuiaţi, așteptindu-și moartea, apărea 
un satrap acoperit cu tot felul de podoabe și 
tinind în braţe statuia zeului Paynal, gătit, cu 
toate însemnele puterii sale. Acesta, se îndepărta 
apoi, ca să se urce în templul unde captivii ur- 
mau să fie jertfiți. Abia ajuns la locul supliciului, 
numit Tlacagouhcan, se întorcea, cobora, trecea 
din nou prin faţa prizonierilor și urca iarăşi ca 
prima oară. Stăpinii sclavilor erau puși şi ei în 
rind, fiecare alături de captivul său. Cind Paynal 
urca pentru a doua oară, fiecare dintre ei își 
lua prizonierul de păr și-l ducea în locul numit 
Apetlac. După ce rămineau cu toţii o vreme acolo, 
veneau cei care trebuiau să-i arunce în foc. Li 
se pudra faţa, din belșug, cu tămiia păstrată în 
niște punguliţe, pe care le purtau cu ei. Apoi, 
li se puneau piedici la picioare, li se legau miinile 
la spate, și erau urcați pe umeri pînă pe creg- 
tetul templului, unde ardea un foc mare, în care 
erau de îndată aruncaţi. Numaidecit se ridica un 
nor gros de cenușă şi fiecare din aceşti nenoro- 
ciţi, făcea în cădere o gaură în vatra plină de 
jăratec şi de cenușă încinsă; el se zvireolea, în 
hohote de plins și trupul lui sfiriia ca și carnea 
unui animal fript, pielea i se acopera de băşi- 
cuțe și în timpul acestor cumplite chinuri era 
întors cu nişte clești, apoi era tirit de satrapi 
pe pămînt și pus pe un butuc. Acolo, i se făcea 
o tăietură lungă de la un sin la altul sau puţin 
mai jos și i se scotea inima, care era aruncată la 
picioarele statuii lui Xiuhtecutli, zeul focului. 
Astfel erau jertfiți captivii cu prilejul acestei 
sărbători. Cum se termina ritualul sacrificiului, 
toată lumea se întorcea acasă, iar satrapul du- 

cea înapoi statuia zeului Paynal, așezind-o la 
locul obişnuit. Bătrinii care-i slujeau acestui zeu, 
îl însoțeau şi ei. Cind zeul era de-acum aşezat cu 
grijă la locul lui, coborau cu toţii din templu şi 
se duceau să cineze pe la casele lor [.. .] 


8. Sacrificarea unei femei 
în cinstea zeiței Xilonen 


În zece ale lunii, se oficia sărbătoarea numită 
uei tecuilhuiil. Cu acest prilej, în cinstea zeiţei 
Xilonen 5%, se sacrifica o femeie, considerată a 
fi imaginea acestei divinităţi. De aceea era gă- 
tită cu podoabele ei. I se vopsea faţa în două 
culori, fruntea cu roșu %, iar de la nas în jos cu 
galben %. Capul îi era împodobit cu o coroană 
de hirtie în patru colţuri, din mijlocul căreia se 
înălța un smoc de pene, variat colorate. Mai 
multe coliere de pietre preţioase mari îi atirnau 
la git, avind la mijloc un medalion rotund de 
aur. Purta o mantie brodată cu figuri diabolice 
și fuste cu podoabe asemănătoare; totul era de 
o eleganță rafinată şi de un lux deosebit. Sanda- 
lele ei aveau dungi roşii. Cu braţul sting ţinea o 
pavăză rotundă şi în mîna dreaptă avea un bas- 
ton stacojiu. Astfel împodobită, era înconjurată 
de mai multe femei care o conduceau către lo- 
curile, în număr de patru, unde aleasa îi oferea 
zeiţei darul de tămiie. Ceremonia avea loc după- 
amiaza, în ajunul zilei cînd urma să moară. Lo- 
curile desemnate pentru ofrandă reprezentau cele 
patru tipuri folosite de aceste popoare la numă- 
rătoarea anilor. Primul tip se numea acatl, care 
însemna trestie; al doilea tecpail, însemna piatră. 
de obsidian avind forma unui virf de lance; al 
treilea, calli, se tălmăcea casă, al patrulea, nu- 
mit tochili, însemna iepure. Cu aceste patru ti- 
puri ei grupau anii pină la treisprezece, iar cu 
aceste grupuri se calculau virstele pînă la cinci- 
zeci și doi de ani. 

După ce făceau aceste patru popasuri, femeile, 
avind-o în mijlocul lor pe aceea care trebuia sa- 

criticată, îşi petreceau restul nopții de dinaintea 
supliciului cîntind şi dansind în faţa templului 
zeiței Xilonen. Se cinta imnul compus în onoa- 
rea acestei zeițe. În ziua respectivă, toţi bărbaţii 
de frunte dansau ţinind în mină toiege de porumb, 
pe care păreau că se sprijină și care se numeau 
totopanuil. Femeile, la rindul lor, dansau cu aceea 
care urma să fie sacrificată. Ele erau vopsite pe 
față, de la bărbie pînă la nas, cu galben, iar 
obrajii și fruntea cu roșu. Aveau picioarele şi 
braţele acoperite cu pene roșii, şi în plus, purtau 
ghirlande şi şiraguri de flori galbene numite 
cempoalxochiil. Acelea care erau în frunte și 
conduceau danțul se numeau ciúatlamacazque ; 
ele slujeau în templu și trăiau în minăstiri. Băr- 
baţii continuau să danseze, dar nu împreună 
cu femeile, ci separat, pentru că acestea dansau 
și cîntau jur-imprejurul victimei. Erau acompa- 
niate la teponazili *, care nu avea decit o limbă 
de lemn în partea de sus și o alta în partea de 
jos. Cea de jos era legată de o strachină care 
atirna, și, în felul acesta, instrumentul suna mai 
bine decit atunci cînd avea două limbi în partea 
de sus și nici una în partea de jos. Acest tepo- 
nazili se numea tecomapiloa. Cintăreţul îl ţinea 
la subsuoară, căci era astfel meșterit ca să nu 
se potrivească decit în acel loc. Dansul nobili- 
lor se desfășura dinaintea tuturora. Ei nu fă- 
ceau figurile obișnuite la areztos, ci ceva ce se- 
măna cu dansurile din Vechea Castilie, în care 
toți dansatorii în același timp își mişcă trupul 
cu unduiri șerpuitoare. Slujitorii idolilor dansau 
și ei, în sunetul aceluiași teponaztli, cîntînd din 
cornuri şi cochilii marine; cînd se întîmpla ca 
satrapii să facă un ocol și să treacă prin faţa zeiţei 
Xilonen, ei aveau grijă să afume cu tămiie în 
tot locul pe unde treceau. Cel care trebuia să-i 
dea femeii lovitura de moarte era acoperit cu 
fel de fel de podoabe. Pe spate purta un smoc de 
pene frumoase, care ieșeau din ghearele măestru 


* teponazili — un fel de tobă de lemn orizontală 
(N. tr.). 

meşterite ale unui vultur. Un alt slujitor şedea 
mai în față, ţinind o scindură cu clopoței. Cind 
se ajungea la templul zeului Cinteotl, unde femeia 
trebuia să fie sacrificată, satrapul care ducea 
această scindură se oprea, o ridica drept în fața 
ei și se pornea să facă zarvă mare, mișcind-o în 
toate, direcţiile și împrăştiind totodată tămiie pe 
jos. Între timp, femeia era urcată în partea su- 
perioară a templului. Acolo, unul din satrapi o 
lua în spate, iar altul îi tăia capul. Îndată i se 
şi spinteca pieptul şi i se smulgea inima, care 
era aruncată într-un vas [...] 


9. Jertfa în cinstea zeului 
Xochipilli 8 


Acest zeu se numea Macuilxochit]. Era socotit 
o divinitate, ca și cel de dinainte, despre care am 
spus că este zeul focului. Îndeosebi marii seniori 
şi prinții îl adorau. În fiecare an, se dădea întru 
cinstirea lui o mare serbare numită zochilhuuil, 
asupra căreia am insistat și în cea de a patra 
carte consacrată artei prezicerii. În ultimele pa- 
tru zile, care precedau această sărbătoare, toţi 
acei ce trebuiau să ia parte la oficierea ei, bărbaţii, 
ca și femeile, ţineau un post riguros; iar dacă în 
timpul postului, un bărbat avea relaţii intime 
cu o femeie, sau o femeie cu un bărbat, se spunea 
că postul este pingărit; zeul se simţea cumplit 
de jignit și de aceea îi pedepsea pe aceia care 
se făceau vinovaţi, trimiţindu-le diverse boli ale 
părților ruşinoase: hemoroizi, scurgeri, furun- 
cule, buboaie etec., căci se credea că bolile nu sînt 
decit pedepsele date de acest zeu din motivele 
arătate mai sus. De aceea i se făceau jurăminte şi 
promisiuni pentru ca el să ușureze aceste sufe- 
rinţi şi să înceteze a-i mai miîhni pe oameni. 

Înaintea sărbătoririi acestui zeu, cunoscută 
sub numele de zochilhuiil, ceea ce înseamnă săr- 
bătoarea florilor, toată lumea postea patru zile, 
unii renunțau la chilli sau ardei iute și nu mîn- 
cau decit la prînz, La miezul nopţii mincau un 

fel de zeamă numită tlacuilolatolli, care se tăl- 
măceşte „zeamă împodobită la mijloc cu o floa- 
re“. Acest post se numea postul florilor %. Cei 
care posteau, fără să se lipsească de chilli sau 
de alte bunătăţi, nu mîncau decit o singură dată 
pe zi, la prinz. Alţii nu mincau decit piine ne- 
dospită. Asta însemna că porumbul din care ei 
îşi făceau piinea nu era copt înainte de a fi mă- 
cinat, ceea ce echivala cu o fermentație; porum- 
bul se măcina uscat și din această făină își făceau 
ei piine în comal, mîncind-o așa, fără să o amestece 
cu chilli sau orice altceva. Mincau o singură dată 
pe zi, la prinz. Cea de a cincea zi era hărăzită 
sărbătoririi acestei divinităţi. Atunci își puneau 
cu toții haine și podoabe la fel cu cele ale zeului, 
ca şi cum ar fi jinduit să ia înfățișarea şi chipul 
lui, și dansau în sunetul cintecelor și ale tobei. 

La miezul zilei li se tăia gitul la multe și fără 
de număr prepeliţe, lăsîndu-li-se sîngele să se 
scurgă în faţa icoanei acestui zeu. Unii își sîn- 
gerau urechile, alţii își găureau limba cu un spin 
de agavă şi prin gaură treceau apoi numeroase 
fire de răchită, rău chinuindu-se și înteţind scur- 
gerea singelui. Multe ofrande încă se aduceau în 
templu. O altă ceremonie consta în a face cinci 
tamalii, nişte piini mari și rotunde de porumb, 
nu prea bine frămintate, numite piini de post. 
Deasupra lor se punea o săgeată, zochimill ; apoi, 
erau aduse dinaintea idolului în chip de ofrandă 
a întregului oraș. Particularii, care voiau, 
puteau oferi cinci tamalii mici pe o farfurie de 
lemn și chilmolli * într-un alt vas. În locul 
gumei negre numită ulli **, pe care unele persoa- 
ne o puneau pe farfurii de lemn, alți credincioşi 
aduceau drept ofrande două plăcințele numite 
izoalli, dintre care una era de culoare roșu închis. 
De altfel, ofrandele erau variate: unii dădeau po- 
rumb copt, alţii tot porumb copt, dar cu miere 
și făină din semințe de sfeclă, piinea acestora era 
astfel frămintată încît să întăţişeze razele fulge- 


* chimolli — un fel de tocană foarte pipărată (N.tr.). 
** ulli — cauciuc (N. tr.). 

rului, pe cind cei dintii ofereau un aluat în formă 
de fluture. În sfirșit, alţii aduceau plini nedos- 
pite sau prăjituri pregătite din seminţe de sfeclă, 
turtițe ca o pavăză rotundă, săgeți, spade, păpuși 
din același aluat [...] 

Acest zeu era înfățișat ca un om gol, jupuit 
sau vopsit în roşu aprins, cu gura și bărbia vop- 
site în alb, negru și albastru deschis în timp ce 
restul feţei era vopsit în roșu închis. Pe cap purta 
o coroană verde deschis, cu un penaj de aceeași 
culoare și ciucuri care atirnau de coroană de-a 
lungul spatelui. Tot pe spate, dar în dreptul ume- 
rilor, avea un fel de blazon din pene, închipuind 
un drapel înfipt într-un deal, din virful căruia se 
ridicau pene verzi. La mijloc era încins cu o bu- 
cată de stofă roșu închis, care cobora pînă la 
coapse și se termina printr-un ciucure, de care 
atirnau scoici de mare. În picioare purta cotaras, 
niște sandale cu o lucrătură ciudată, iar în mina 
stingă ținea o pavăză rotundă, în mijlocul căreia 
se găseau patru pietre preţioase, legate două cite 
două, În sfirşit, mai aveau un sceptru în formă 
de inimă, din virful căruia se înălța un smoc de 
pene verzi, de care atirnau alte pene verzi și 
galbene. 


10. Jertfa adusă zeului Xipe Totec 


În ultima zi din această lună?! se oficia sărbătoarea 
solemnă în onoarea zeului Xipe Totec, ca și a 
zeului Uitzilopochtli. Atunci erau uciși toți cap- 
tivii, bărbaţi, femei şi copii. Înainte de a-i ucide, 
aveau loc, cum vom vedea îndată, numeroase 
ceremonii: în ajunul sărbătoririi, după-amiaza, 
un solemn areyto; apoi, toată noaptea privegheau 
împreună cu cei care trebuiau să moară în templul 
numit Calpulco. La miezul nopţii, adică exact la 
ora cînd indigenii obișnuiau să-şi stoarcă singe 
din urechi pentru a-l oferi zeilor, prizonierilor, aşe- 
zaţi dinaintea focului în templu, li se smulgea 
părul din creștetul capului. Dimineaţa, la răsă- 
ritul soarelui, erau conduși la templul lui Uit- 
zilopochtli, unde urmau să fie omoriţi. Slujitorii 

zeului îi ucideau așa după cum am mai arătat: 
apoi, erau jupuiţi, de aceea sărbătoarea se numea 
tlacazipeualizili, care însemna „jupuirea oame- 
nilor“. Victimele erau numite zipeme sau toto- 
tectin, primul cuvint însemnind „jupuit“, iar cel 
de al doilea „morţi în cinstea zeului Totec“. 
Odată ajunşi în fața templului, stăpinii îşi dădeau 
prizonierii pe mina preoţilor, care, apucindu-și 
fiecare victima de păr, o silea să urce treptele. 
Dacă vreunul refuza să meargă de bună voie, era 
tirit pînă la piatra unde trebuia să primească 
lovitura de graţie. După ce inima fiecăruia dintre 
ei era smulsă, ea era prezentată drept ofrandă, 
aşa cum s-a spus mai înainte, iar trupul îi era 
azvirlit de sus. Alţi preoți îi luau și îi jupuiau. 
Astfel se petreceau lucrurile în templul lui 
Uitzilopochtli. Toate inimile smulse şi aduse în dar 
erau mai apoi aruncate într-un hirdău de lemn. 
Inimile se numeau guauhnochili, iar guauhteca — 
trupurile neinsufleţite. După ce-i frigeau la foc, 
bătrinii — numiţi quaquacuiltin — duceau trupu- 
rile la capela unde stăpînul prizonierului depusese 
legămintul. Apoi, îi sfişiau în bucăţi. O coapsă 
era rezervată pentru masa lui Moteuhcoma, iar 
restul se împărțea la personajele de vază sau la 
rude. În general, ospăţul avea loc în casa celui 
care capturase dușmanul. Carnea era fiartă cu 
porumb şi se dădea fiecăruia într-o strachină o 
bucată mică cu zeamă și porumb. Această mîn- 
care se numea tlacatlaolli *. După ce mincau, se 
îmbătau. A doua zi, după ce vegheaseră toată 
noaptea, mergeau să se distreze, spintecind și 
alți captivi, şi aşezindu-i pe piatra de moară, așa 
cum s-a arătat în capitolul precedent. Aceşti 
captivi se numeau nauantin. Părul, care li se 
smulgea din creștetul capului, era păstrat ca 
relicvă de preţ [...] 


11. Chinuirea trupului 


Era un obicei practicat de satrapii tuturor temple- 
lor, şi anume, în timpul celor patru zile de post, 


* tlacatlaolli — om de porumb (v. tr.). 

se sculau la ora unu după miezul nopţii, sunau din 
corn, precum și din alte instrumente, ca şi cum 
ar fi chemat lumea la utrenie. La această che- 
mare, toată lumea se trezea, iar ei, complet goi, 
fără nici un fel de imbrăcăminte, se grăbeau să 
rupă spinii agavelor tăiate în ajun. Şi făcindu-și 
tăieturi la urechi cu niște cuțite de piatră, în- 
muiau virful spinilor de agavă în singele care se 
scurgea. În același chip, işi însingerau şi faţa. 
Fiecare înmuia în singe un număr oarecare de spini 
de agavă, după cum era mai mult sau mai puțin 
evlavios ; unii foloseau cinci spini, alții mai puţini, 
alţii mai mulţi. Apoi, toţi satrapii şi slujitorii 
idolilor mergeau să se scalde, oricit de aspru ar fi 
fost frigul, suflind în scoici de mare și în fiuiere 
din lut ars [...] 


12. Ofrande 


În edificii numite calpulli, care erau un fel de 
biserici parohiale, se adunau locuitorii cartierelor 
respective, fie pentru a face ofrande, % fie cu pri- 
lejul altor ceremonii. Ei ofereau alimente, pelerine, 
păsări, ştiuleți de porumb, chian *, fasole şi flori. 
Cam acestea erau obiectele pe care le dăruiau, de 
obicei, femeile şi tinerele fete de măritat. Dar în 
camera de rugăciune din locuinţele lor, se adu- 
ceau în dar mai ales de-ale gurii după trebuința 
zeilor, care se aflau acolo. În fiecare zi, dis-de- 
dimineaţă acest ritual era reluat cu o credință 
nestrămutată. Stăpina casei avea grijă să-i tre- 
zească în zori pe toți membrii familiei, pentru ca 
aceştia să-şi aducă prinosul zeilor din capelele 
lor. 

Satrapii ardeau tămiie ziua și noaptea, în 
templu, la anumite ore. Pentru aceasta, ei folo- 
seau o cădelniță din lut ars, asemănătoare unei 
tigăiţe de mărime potrivită, cu un miner scobit, 
cam cît o para pentru măsurat, și care avea lun- 
gimea unui braţ pină la cot sau puţin mailung; 


* chian — salvie (N. tr.). 

înăuntru se puneau pietricele care sunau ca niște 
clopoței. Cădelniţa era împodobită cu reliefuri, 
care o perforau din loc în loc, de la mijloc pină 
în partea de jos. După ce luau jăratec din vatră, 
peste care aruncau copal, ei se apropiau de statuia 
demonului, iar în timp ce-l tămiiau îndreptau și 
cădelnița spre cele patru puncte cardinale. După 
aceea, jeraticul era aruncat înapoi în vatră. 
Această practică era imitată și de oamenii din 
popor în casele lor, dimineața și seara, în fața 
statuilor pe care le aveau în capele sau în curți. 
Părinţii îi obligau pe copii să facă la fel, seara 
şi dimineaţa. 

Spre a-și slăvi zeii, mexicanii, ca şi toţi locui- 
torii din Noua Spanie, folosesc și astăzi în ofran- 
dele lor tămiie de copal, un fel de gumă albă pe 
pe care ei o numesc copalli. N-au întrebuințat 
niciodată adevărata tămiie, deşi se găsește din 
belșug în ţara lor. Atit satrapii, în temple, cit şi 
toţi ceilalţi în locuinţele lor private nu foloseau 
decit acest copal. Judecătorii procedau întocmai 
cînd trebuiau să-și rezolve vreo lucrare, care ţinea 
de slujba lor. Înainte de a-și începe munca ei 
aruncau copal peste foc pentru a-i slăvi pe zei 
și a le cere ajutorul. Cintăreţii de la areytos, înainte 
de a-i desfăta pe cei prezenţi cu cîntul lor, ardeau 
și ei copal în cinstea zeilor spre a se asigura astfel 
de protecţia și bunăvoința lor. În întreaga ţară 
era un obicei, practicat de toată lumea, atit de 
bărbaţi şi femei, cit şi de copii: cînd intrau ei 
într-un loc unde se găseau una sau mai multe 
imagini ale idolilor, atingeau pămintul cu un 
deget pe care-l duceau apoi la gură sau îl puneau 
pe limbă. Aceasta se numea „a mînca pămint din 
respect pentru zei“. Toţi aceia care ieșeau din 
casă, chiar dacă nu plecau din oraș, cînd se 
întorceau, procedau la fel; așijderea cind erau pe 
stradă și treceau prin fața unui templu sau a unei 
capele. Cînd trebuiau să facă vreun jurămînt, 
nu se purtau în alt fel pentru a confirma că spun 
adevărul. Dacă voiai să fii sigur că interlocutorul 
tău este sincer n-aveai decit să-i ceri să facă ace- 

lași lucru, și atunci el devenea demn de încredere, 
ca şi cum ar fi depus un jurămînt. 

Mai era un ceremonial, pe care ei îl numeau 
ilailacalizili, adică aruncare, ce presupunea a nu 
mînca nimic înainte de a fi aruncat în foc o mică 
îmbucătură din ceea ce urma să mănînci. Mai 
păstrau şi credinţa, răspîndită peste tot, că ni- 
meni nu avea voie să bea pulque dacă nu vărsa 
mai întîi un strop din băutură pe marginea vetrei. 
Înainte de a începe ulcioarele mari de pulque pu- 
neau o cantitate oarecare într-o oală lingă foc, 
umpleau apoi un pahar al cărui conţinut îl văr- 
sau în patru locuri diferite, pe marginea vetrei. 
Numai după aceea, invitaţii puteau bea, nimeni 
nu avea voie să bea înainte. Acest ritual se numea 
tlatoyaualizili, care însemna libatio sau „degus- 
tare“. 


13. Rugăciunea înălţată zeului 
Tezcatlipoca cu prilejul unei epidemii 


„Stăpine atotputernic, sub aripile căruia căutăm 
ocrotire, apărare şi adăpost! Tu eşti nevăzut şi de 
neatins ca şi aerul și noaptea. În josnicia și 
nevrednicia mea îndrăznesc să viu în fața ta, 
Mărite Doamne. Mă rog ţie, ca un om de rind, 
care se bilbiie. Vorba mea va fi fără şir ca și pașii 
celui care înaintează pe holde sau pe de lături. 
De aceea, mă tem să nu stirnesc minia şi indignarea 
ta în loc să capăt alinarea. Mărite Doamne, fă cu 
mine ce vrei. Stăpine, ne-ai părăsit tocmai acum, 
aşa cum ai hotărit în sfaturile ţinute în ceruri și 
în infern. Ce durere! minia și indignarea ta s-au 
abătut asupra noastră, în aceste zile întunecate. 
Nenorocirile pe care minia ta le-a abătut asupra 
noastră ne copleșesc și ne nimicesc, ca și cum ar 
ploua peste noi, năpăstuiţii locuitori ai acestei 
lumi, numai cu pietre, cu lănci și săgeți, o, 
Mărite Doamne, atotputernice ! O, durere ! umila 
stirpe a oamenilor se stinge. Distrugerile și pustii- 
rile boalelor sint mari, şi ceea ce este mai jalnic 
este că sărmanii copilași nevinovaţi, care nu- ştiau 

decit să se joace cu pietricele sau să facă grămă- 
joare de pămînt, mor cu nemiluita ca şi cum cineva 
s-ar distra zdrobindu-i de pereţi și de stinci, lucru 
cu atît mai dureros și vrednic de milă, cu cît aceia 
care nu pot nici să vorbească, nici să meargă 
nu sint deloc cruţaţi, chiar dacă sînt în leagăn. 
Oh! toţi, fără deosebire, mici, mijlocii, mari, 
bătrîni, bărbaţi în putere, femei, toţi mor, nu mai 
rămîne nimeni, peste tot nu-i decît deznădejde 
şi ruină, ruina propriului tău popor, a creaturilor 
tale, a turmei tale. 

O, Doamne preaslăvit, preabunul şi ocroti- 
torul tuturor, ce s-a întimplat? Este adevărat, 
oare, că miînia şi indignarea ta ar putea fi prea- 
mărite şi împăcate, aruncind în noi cu pietre, 
lănci și săgeți? Focul fierbinte al bolii este în 
cetatea ta asemănător focului pirjolitor care a 
cuprins o colibă și care varsă flăcări şi fum, 
distrugind totul în jur. Îţi încerci dinţii ascuţiţi 
și loviturile nemiloase pe poporul acesta neno- 
rocit, slăbit şi lipsit de forţă, ca o trestie pustiită. 
Ce se va întîmpla acum, prea mărite Doamne, 
milostiv, nevăzut, imaterial, a cărui voință este 
ascultată de tot ce există, de cuvintul căruia 
atirnă totul în universul acesta cu desăvirşire 
supus? Ce-ai hotărît în inima ta divină? Ai hotărit, 
cumva, să-ţi părăseşti cu totul poporul şi copiii? 
E adevărat că ai hotărit pieirea lui definitivă, 
aşa încit să nu mai rămină nici măcar amintirea 
lui? Ai hotărit tu ca locul unde se găsește acum 
să devină un munte acoperit cu verdeață sau 
un pămint stincos fără locuitori? Vei îngădui 
tu, oare, ca templele, capelele, altarele și toate 
celelalte locuri, pe care sînt înălțate clădiri spre 
slăvirea ta, să fie distruse şi să nu mai rămină 
nici o amintire a existenţei lor? Este, oare, posibil 
ca minia, pedeapsa şi indignarea ta să fie ne- 
îndurătoare, să nu înceteze să se abată asupra 
noastră, pînă ce nu vom fi cu totul distruși? 
Este adevărat că ai hotărit, în sfatul divin, să 
fii neîndurător, să nu te milostivești de noi și 
să-ți arunci și ultimele săgeți ale miniei tale pină 
la deplina noastră ruină şi pieire? Acest prăpăd 

n-a urmărit numai să ne pedepsească şi să ne 
facă mai buni, ci să ne distrugă cu totul încît 
soarele să nu ne mai strălucească deasupra cape- 
telor noastre și să ne scufundăm în beznă și în 
tăcerea veşnică. Nu te înduri de noi? Vrei să 
piară aceşti bolnavi care nu se mai pot întoarce 
în patul lor şi n-au o clipă de odihnă? Uită-te 
la gura lor și la dinţii lor pămîntii şi murdari, 
Cât este de dureros să te gindești și să spui că 
ești deja în beznă și că nu mai există în noi nici 
un gind pentru a ne ajuta și a ne ocroti unii 
pe alţii. 

Parcă fiecare este smintit și beat și nu mai 
așteaptă pe nimeni să-i vină în ajutor. Copilaşii 
mor de foame, n-are cine să le dea mincare, n-are 
cine să-i mingiie şi cu atit mai puţin cine să 
le dea să sugă. Părinţii lor au murit, i-au lăsat 
singuri pe lume, fără ajutor şi fără adăpost. Săr- 
manii copii sint victimele păcatelor părinţilor lor. 
O, Doamne atotputernic și milostiv, sprijinul 
nostru al tuturor! Deoarece minia, indignarea, 
săgețile și nemulțumirile tale au rănit adînc acest 
sărman popor, ele să fie măcar asemănătoare 
cu acelea pe care părinţii le dau copiilor, cînd 
îi trag de ureche, îi ciupesc de braț, îi biciuiese 
cu urzica sau îi stropesc cu apă rece ca gheaţa. 
Ei n-o fac decit pentru a-i îndrepta ca să nu 
mai facă pozne și prostii. Pedepsele tale apasă 
din greu pe capul supușilor tăi, care locuiesc 
în această ţară, ele au căzut peste ei, așa cum 
cad picăturile de ploaie, spulberate de vint, asupra 
călătorilor, care-şi caută un adăpost sub pomi 
şi sub trestii. O, Doamne, milostive! ştii bine 
că oamenii simpli sint ca niște copii, care după 
ce au fost biciuiți și pedepsiţi pling, suspină și 
se căiese amarnic de ceea ce au făcut. Tot așa, 
acești oameni sărmani, distruși de pedepsele tale, 
pling și suspină, făcindu-și mustrări severe şi 
învinovățindu-se ei înșiși, de păcatele lor. Ei măr- 
turisesc, își recunosc faptele lor urite şi își impun 
ei singuri penitențe. Doamne, atit de bun, atit 
de milostiv, atit de nobil, atit de scump, ne-ai 
pedepsit destul pină acum, pune capăt nenorociri- 

lor pe care ni le-ai trimis spre îndreptarea noastră. 

Fă în aşa fel ca ele să se sfirşească astăzi şi să 
le mai trimiţi asupra noastră numai dacă vinovații 
nu se vor îndrepta. lartă-i, uită greșelile lor; 

pune capăt miniei şi indignării tale, alungă- le 
din tine ca să nu mai facă prăpăd. Pune capăt 
urii tale și ascunde-o în taina ființei tale. Noi 
tot nu vom scăpa de moarte, oriunde am fugi, 
căci îi datorăm acest tribut; în această lume, 

sintem toţi supușii ei și nimeni — ea fiind me- 

sagera ta — nu se va împotrivi s-o urmeze cind 

ea va veni; mesageră flămîndă, mereu însetată 

și dornică să-i înghită pe toţi cei ce trăiesc, și 
atit de puternică, încit nu există muritori care 

să-i poată scăpa din mină. Atunci va veni ziua 
cînd fiecăruia i se va face dreptate după faptele 

sale. O, Doamne milostiv: fie-ți milă de copiii 
care sint în leagăn și de aceia care, neștiind încă 
să alerge, se joacă cu pietricele şi cu grămăjoare 
de pămînt. Fie-ţi milă de „ei, de nenorociții care 
nu au nici ce să mănince, nici cu ce să se acopere, 

nici măcar un pat unde să doarmă, care nu cu- 

nosc bucuria de a şti ce înseamnă e zi bună. 

Toate zilele sint pentru ei zile de durere, de . 
mihnire, de tristeţe. 

S-ar cuveni, Preamărite, să te înduri de soldaţii 
și de războinicii de care vei avea nevoie, într-o 
zi. Bine ar fi ca ei să moară în bătălii, pentru 
ca să se ducă în Palatul Soarelui şi să facă ofrande 
— băuturi şi bucate —, decit să moară acum 
de această ciumă și să se ducă în infern. O, Doamne 
atotputernic, sprijinul nostru, stăpin al pămîn- 
tului, cîrmuitorul lumii și al oamenilor ! binevoieşte 
să te mulțumești cu distracţia și cu bucuria pe 
care ţi-a adus-o pedeapsa cu care ne-ai chinuit, 
fă ca acest fum și acest nor al miîniei tale să se 
risipească, fă ca focul arzător al urii tale să se 
stingă; să se facă lumină, să se însenineze cerul 
și păsărelele poporului tău să înceapă să cinte 
şi să-şi ciugulească penele la soare. Redă supușilor 
tăi vremurile de pace, ca să slăvească numele tău, 
să-ţi adreseze rugăciuni şi să înveţe să te cu- 
noască. O, Doamne preamărite, milostiv și nobil, 

am spus aceste citeva cuvinte în faţa ta și nu 
mai am nimic de adăugat. Nu-mi rămîne decit 
să mă plec în faţa ta și să mă arunc la picioarele 
tale, rugiîndu-te să-mi ierți lipsurile rugăciunii pe 
care ţi-am înălțat-o, căci n-aş vrea să mă pără- 
seşti, Preaslăvite. Nimic altceva nu mai am de 
spus.“ 


14. Taina spovedaniei 


Îndată ce un penitent lua hotărîrea să se spove- 
dească, el pleca în căutarea unui preot, după 
obiceiul care se practica, de a-şi alege un confesor 
pentru spovedanie. Şi îi spunea: „Părinte, aş vrea 
să mă apropii de cel atotputernic, ocrotitorul 
tuturor, care se numește Yoalli ehecatl, adică 
Tezeatlipoca; aş vrea să-i mărturisesc în taină 
păcatele mele...“ După ce îl asculta, satrapul 
îi răspundea: „Fii binevenit, fiule, ceea ce vrei 
să faci va fi spre binele și folosul tău“. După 
aceea, el deschidea cartea de ghicit, care se nu- 
mea tonalamail, ca să afle care ar fi ziua cea 
mai potrivită pentru această spovedanie. După 
“ce consulta cartea, i se adresa, spunindu-i: „Vei 
veni în cutare zi; mi se pare că este un semn bun, 
fapta ta te va face fericit“. În ziua fixată, peni- 
tentul cumpăra un petlail * nou, tămiie albă, nu- 
mită copalli şi lemne, ca să facă focul pe care 
trebuia să ardă tămiia. Dacă penitentul era o 
persoană de frunte sau un demnitar, satrapul 
se ducea la el acasă pentru a-l spovedi (dacă 
nu cumva penitentul, deşi de rang înalt, mergea 
el însuşi la slujitor). Ajuns acolo, el mătura locul 
unde trebuia să întindă petlatl-ul cel nou, pe care 
urma să se așeze confesorul. Focul era întreţinut, 
tot timpul, iar satrapul arunca peste el tămiie 
și adresindu-se focului, el spunea următoarele cu- 
vinte: „Tu, Stăpine, care ești părintele zeilor și 
al celei mai vechi divinităţi află că supusul tău 
a venit aici, plingind cu mare jale şi copleșit 


* petlatl — rogojină (N. tr.). 

de durere pentru că recunoaşte că a păcătuit, 
că a alunecat și s-a poticnit de murdării urit 
mirositoare, făcîndu-se vinovat de grave delicte, 
care atrag pedeapsa cu moartea ; din pricina asta, 
el este tare mihnit și năpăstuit. Stăpinul nostru 
milostiv, care ești sprijinul şi ocrotitorul tuturor, 
primeşte pocăinţa şi ascultă-l pe prea umilul tău 
servitor“. 

După ce rostea această rugăciune, satrapul 
se întorcea spre penitent şi îi spunea: „Fiule, 
ai venit în faţa lui Dumnezeu, care este protec- 
torul și susținătorul tuturor; ai venit să-i măr- 
turisești păcatele tale, tainele inimii tale, bagă 
de seamă, nu te expune pieirii, spunînd vreun 
neadevăr în faţa Domnului nostru ; destăinuieşte-ţi 
toate păcatele în fața Domnului nostru, care se 
numește Yoalli echecatl, adică Tezcatlipoca. Să 
ştii că ești în faţa lui, deși nu ești demn să-l vezi 
şi deși el nu-ţi vorbește pentru că este nevăzut 
și impalpabil. Vezi, așadar, cum vii în fața lui 
și cu ce ginduri; nu şovăi să-i mărturiseşti toate 
tainele; povestește-ţi viaţa, spune ce greşeli ai 
făcut; pe cine ai nedreptăţit. Deschide-ţi sufletul 
îngreuiat de păcate în faţa lui, povesteşte totul 
cu smerenie, Domnului nostru, care este ocroti- 
torul tuturor și ţine braţele larg deschise, ca să 
te îmbrăţişeze şi să te poarte pe umeri. Fii cu 
băgare de seamă ca nu cumva — din rușine sau 
de slăbiciune — să ascunzi ceva“. 

Auzind aceste cuvinte, penitentul jura să spună 
tot adevărul. Și, cum era obiceiul, el atingea 
pămîntul cu mina și lingea praful care se luase 
de pe jos. Arunca copal în foc, acesta fiind 
un alt mod de a jura că va spune adevărul. Se 
așeza, apoi, în fața satrapului, care pentru el 
reprezenta chipul și locţiitorul lui Dumnezeu, și 
începea să vorbească după cum urmează: „O, 
Doamne, tu care ne primeşti şi ne ocrotești pe 
toţi, ascultă greșelile şi faptele mele josnice. Mă 
destănui în faţa ta şi mărturisesc toate faptele 
rușinoase de care m-am făcut vinovat. Tu care 
le știi pe toate, ştii, desigur, şi ticăloșiile mele“. 
Şi, în sfirşit, începea să-și mărturisească păcatele 

în ordinea în care le-a făcut, clar și fără să se 
grăbească, ca și cum ar fi rostit o litanie pronun- 
tind limpede fiecare cuvint, asemenea unui om 
care merge drept pe drumul său fără să se abată 
în vreo parte [...] 

După ce penitentul se spovedise în fața satra- 
pului, acesta se ruga lui Tezcatlipoca astfel: „O, 
milostive Doamne, sprijinul şi ocrotitorul tuturor ! 
Ai ascultat destăinuirea acestui sărman păcătos, 
prin care el și-a mărutisit toate rătăcirile lui. 
Poate că a ascuns, în fața ta, unele din păcatele 
lui, în cazul acesta, înseamnă că şi-a bătut joc 
de tine, Prea Slăvite, și atunci, el va fi aruncat 
într-o prăpastie adincă și va cădea singur în laţ. 
Ar merita să orbească, să paralizeze, să-i putre- 
zească membrele, sărman nenorocit. O, Durere, 
dacă acest biet păcătos a avut îndrăzneala să 
te înfrunte pe tine, care ești stăpinul şi împăratul 
întregii lumi, s-a înjosit și şi-a bătut joc singur 
de el. Tu, Doamne, deși nevăzut și imaterial, 
vezi tot ce se petrece. Acest penitent a venit 
de bună voie să-şi pună capul în primejdie, el 
se află în fața unui tribunal sever și drept; tu 
speli păcatele celor care se spovedese sincer, ca 
şi cum i-ai scufunda într-o apă curată; de aceea 
s-a făcut vinovat căutindu-și singur picirea şi 
scurtarea zilelor lui. 

Dar dacă, dimpotrivă, el a spus tot adevărul 
şi s-a ușurat de păcate, el a fost iertat de toate 
greșelile de care s-a făcut vinovat, cînd împiedi- 
cîndu-se a căzut în fața ta, păcătuind în fel şi 
chip, înjosindu-se pe el însuşi și aruncîndu-se într-o 
prăpastie fără fund. Slăbiciunea și ticăloşia lui 
“l-au doborit, şi acum plinge îndurerat păcatele 
trecutului. Inima lui este neliniștită și mîhnită; 
el se căieşte de toate păcatele și este ferm hotărît 
să nu te mai supere. Ție îţi vorbesc, Preaslăvite, 
care știind totul, știi şi că acest nenorocit n-a 
păcătuit cu voia lui, ci pentru că a fost sortit 
prin semnul naşterii sale, şi pentru că lucrurile 
stau așa, Doamne, sprijinul și ocrotitorul nostru, 
al tuturor, cu toate că acest sărman om a greşit 
grav față de tine, nu-ţi întoarce asupra lui minia 

şi indignarea ta; ocrotește-l şi iartă-l, căci el 
plinge, “dindu: -şi seama de greșeala tăcută, geme 
şi suspină. Este amărit, ochii lui varsă lacrimi 
din belșug; durerea păcatelor lui îi apasă con- 
știința şi nu numai că este adînc mihnit, dar este 
și îngrozit. Atunci, este drept ca minia și indig- 
narea ta împotriva lui să se potolească şi păcatele 
lui să fie uitate. Deoarece tu eşti un stăpin milostiv, 
iartă-l şi redă-i curăţenia. Acordă-i bunăvoința 
ta și iertarea tuturor păcatelor, prin acest divin 
ajutor care vine din cer ca o apă limpede, ce 
are puterea de a purifica și de a face să dispară 
din suflet petele și murdăriile păcatului. Trimite-l 
în pace, Doamne, și porunceşte-i ce are de făcut. 
Să facă penitenţă și să-și plingă păcatele şi tu, 
Doamne, dă-i îndrumările de care are nevoie pentru 
a trăi“. 

Satrapul se adresează, apoi, penitentului, spu- 
nindu-i: „Frate, ai venit într-un loc primejdios 
şi înfricoșător care trezeşte groaza, într-o rîpă 
cu pereţi abrupți din care cel care cade nu scapă 
niciodată. Ai ajuns într-un loc unde laţurile şi 
năvoadele sînt impletite strins şi suprapuse, încit 
nimeni nu poate trece fără să rămînă agăţat în 
ele; și nu sint numai laţuri și năvoade, ci şi gropi 
adinci ca niște puțuri. Tu însuți ai căzut în ripa 
fluviului și te-ai prins în laţurile din care nu vei 
putea niciodată să scapi singur. Păcatele tale 
nu sînt numai laţuri, năvoade și puțuri adinci 
în care tu te-ai azvirlit, ci şi animale sălbatice 
care ucid şi care sfişie trupul și sufletul. Poate 
că tu ai ascuns unele din vinile tale grave, murdare, 
urit mirositoare, care sint deja cunoscute în cer, 
pe pămînt și în infern şi care răspindesc o du- 
hoare infectă de la un capăt la altul al lumii? 
Ai venit în faţa blindului nostru Părinte, spri- 
jinul tuturor, pe care tu l-ai supărat, l-ai înfuriat, 
acela care miine, sau în altă zi, te va lua din 
această lume, pentru a te așeza la picioarele lui, 
și te va trimite în infern, unde se găsesc părinţii 
tăi, zeul şi zeița infernului, care stau cu gurile 
lor căscate gata să te înghită, pe tine și pe toți 
locuitorii acestei lumi. Acolo, ți se va da ceea 

ce ai fi meritat aici pe pămint după justiţia 
divină, ţinîndu-se seamă de sărăcia, mizeria și 
bolile de care ai suferit. Oricum, tu nu vei putea 
scăpa de chinurile cumplite, te vei scufunda într-o 
mlaștină de nenorociri şi chinuri de neîndurat. 
lată că acum, după ce ai stat de vorbă cu părin- 
tele nostru, care ne cunoaște toate tainele, ești 
cuprins de milă pentru tine însuţi. Mărturisește-ţi 
păcatele grave de care te-ai făcut vinovat, pentru 
că te-ai purtat ca omul care s-a aruncat cu capul 
în jos, într-o prăpastie înfricoșătoare. 

Cînd ai fost creat şi trimis în această lume 
erai neîntinat; tatăl tău și mama ta, Quetzal- 
coat], te-au făcut asemenea unei pietre preţioase, 
unui bulgăraş de aur deosebit de preţios. Cind 
te-ai născut erai ca o piatră scumpă, ca un giu- 
vaer de aur foarte frumos și strălucitor foarte. 
Dar de bună voie, nechibzuit, te-ai murdărit, 
te-ai pătat, te-ai tăvălit în murdăriile relelor şi 
păcatelor pe care le-ai făcut şi pe care acum 
le-ai mărturisit. Te-ai purtat ca un copil tără 
minte care se murdărește, jucindu-se în chip dez- 
gustător prin gunoaie. Te-ai murdărit şi ai făcut 
să [iiurit din cauza păcatelor în care tu ai găsit 
desfătări, aşa cum le-ai mărturisit în faţa Dom- 
nului nostru, sprijinitorul și purificatorul tuturor 
păcătoşilor. Să nu iei aceste lucruri în glumă, 
căci toate murdăriile din sufletul tău vor îi spă- 
late de Stăpinul nostru, în apa curată din fintina 
milosteniei. Te-ai aruncat în infern şi iată că 
acum învii, ca și cum ai fi venit din altă lume. 
Te-ai născut din nou, reîncepi să trăieşti din 
nou, și Domnul nostru îţi dă acum chiar un nou 
soare și un alt cămin. Începi să înflorești şi să 
străluceşti ca o piatră prețioasă, pură, care iese 
din pîntecul mamei sale, unde a fost zămislită. 
Așadar, fii cu băgare de seamă ca de azi inainte 
să trăieşti cu prudenţă și chibzuinţă pentru tot 
restul zilelor tale, ocrotit de Domnul Dumnezeul 
nostru atit de bun, de milostiv şi de generos. 
Cind te rogi lui Dumnezeu, plingi, întristează-te, 
căiește-te cu umilinţă şi smerenie, pleacă-ţi capul. 
Nu îi trufaș în inima ta, căci dacă vei fi aşa, 

vei pierde mila Părintelui nostru, care cunoaste 
gîndurile şi inima tuturor muritorilor. Ce consi- 
derație ai tu faţă de tine? Care este părerea ta 
despre tine? Ce merite pretinzi că ai? Care este 
izvorul și temeiul faptelor tale? Pe ce te bizui 
vu? Este limpede că nu reprezinţi nimic, n-ai 
nici o putere, n-ai nici o valoare; de aceea Dom- 
nul nostru poate face ce vrea din tine, fără ca 
nimic să-l împiedice. Crezi că-ţi va dezvălui ție 
toate mijloacele prin care te va chinui şi mîhni, 
ca tu să le poţi vedea, cu propriii tăi ochi? Fără 
îndoială că nu, căci pedepsele cumplite cu care 
el chinuie oamenii în cealaltă lume nu se pot 
vedea. Dacă le vei merita, vei fi condamnat şi 
Cel de sus te va trimite în infern. Casa ta, în 
care locuieşti acum atit de fericit, va deveni 
un depozit de murdării și gunoaie, dacă Stăpinul: 
nostru, ocrotitorul tuturor, nevăzut, imaterial și 
unic ar vrea să-ţi dărime zidurile casei cu gar- 
durile vii cu tot şi cu șanțurile cu care ai în- 
conjurat-o cu atita sirguinţă. 

Pentru asta, te rog să te ridici și să te stră- 
duieşti să nu mai greşeşti ca în trecut. Începe o 
viaţă nouă; cu inima curată; ai grijă să nu mai 
cazi în ispitele de altădată. Ţine bine minte, 
că tu nu poţi vedea cu ochii tăi pe Domnul nostru, 
nevăzut şi impalpabil Tezeatlipoca sau Titlacauan ; 
să ştii că este tinăr, fără prihană, desăvîrşit, în- 
zestrat cu infinite pertecţiuni. Mătură, curăţă și 
fă ordine în casa ta; dacă nu vei face aşa, aceas- 
tă tînără și bună divinitate care vine mereu 
prin casele şi cartierele noastre, se va simţi jignită 
şi te va părăsi pe tine şi locuinţa ta, Aruncă 
gunoaiele și murdăriile din casa ta, curăţă peste 
tot şi pe tine însuţi, caută un sclav pe care să-l 
jertfești lui Dumnezeu, pregăteşte o sărbătoare 
pentru superiorii tăi şi, împreună cu ei, adu laude 
Părintelui nostru. Se cuvine, de asemenea, să 
faci penitenţă, muncind un an sau mai mulţi în 
casa lui Dumnezeu. Aici, îţi vei vărsa singele 
şi-ţi vei înţepa corpul cu spini de agavă. Ca să 
te pocăiești pentru adultere şi alte vicii de care 
te-ai făcut vinovat, îţi vei trece de două ori pe 

zi prin urechi și prin limbă, alternativ, beţişoare 
de răchită; şi asta nu numai din cauza păcatelor 
cărnii, ci și ca să-ți amintească vorbele urite 
şi injurioase cu care ţi-ai jignit aproapele şi, de 
asemenea, pentru a-ți ispăși nerecunoştința față 
de favorurile pe care le-ai primit de la Domnul 
nostru, ca și lipsa de omenie față de aproapele 
tău, nefăcind ofranda bunurilor pe care ţi le-a 
dat Dumnezeu și nedind săracilor o parte din 
bogăţiile pe care Părintele nostru ți le-a dăruit. 
Vei oferi hirtie şi copal şi vei da de pomană celor 
flăminzi, care n-au ce să măniînce, ce să bea 
și cu ce să se îmbrace, chiar dacă ar trebui să 
te lipsești tu de o parte din alimentele tale. Ai 
grijă să-i îmbraci pe cei goi sau care sînt în zdrenţe, 
gindindu-te că trupul lor este ca şi al tău și că 
și ei sînt oameni ca și tine; îngrijeşte-te mai ales 
de bolnavi, căci ei sînt chipul lui Dumnezeu. 
Nu mai am nimic să-ți spun; mergi în pace şi 
roagă-l pe Domnul să te ajute să îndeplineşti 
ceea ce trebuie să faci, căci el este ocrotitorul 
nostru al tuturor“ [...] 

După ce spovedania se sfirșea și i se explica 
penitentului ce are de făcut, acesta se ducea 
acasă la el și avea grijă ca în viitor să nu mai 
facă nici unul din păcatele pe care le mărturisise, 
pentru că se spunea că recidivele nu mai erau 
iertate. Numai bătrinii mărturiseau păcatele grave, 
ca adulterul etc., şi ei n-o făceau decit pentru a 
se sustrage pedepsei care era hotărită pentru aceste 
crime și spre a se pune la adăpost de pedeapsa 
cu moartea, prin lovituri în cap sau prin zdrobirea 
capului între două pietre mari. Satrapii, care 
ascultaseră mărturisirile, păstrau secretul lor; nu 
spuneau nimănui ce au aflat, căci aveau credința 
că nu ei au ascultat spovedania, ci zeul lor; 
pentru că numai în fața zeului păcatele puteau 
fi destăinuite; nu se putea admite ca un om să 
se spovedească în fața altui om, ci numai în 
faţa lui Dumnezeu. 

Pentru pricina de mai sus, acum, după creș- 
tinare, ei manifestau acelaşi zel în a dori să se 
spovedească și să facă penitență pentru păcate 

grele şi publice precum omicidul, adulterul etc., 
amintindu-și că altădată aceste crime le erau 
iertate de justiţia oamenilor, îndată ce se spo- 
vedeau și-și făceau penitența. Acum, acel ce 
se face vinovat de un adulter sau un omicid se 
refugiază în minăstiri și, fără să spună nimic, 
pretinde că se pocăieşte. El sapă în grădină, 
mătură, coase și face tot ce i se poruncește. După 
citeva zile, se prezintă la spovedit și atunci își 
dezvăluie crima şi motivul pentru care face peni- 
tența. După ce s-a mărturisit, el cere un bilet 
semnat de confesor, cu scopul de a-l arăta celor 
care conduc, guvernator sau primar, ca să se 
știe că s-a mărturisit, că a făcut penitenţă şi că 
nu mai are nimic de-a face cu justiția. Aproape 
nici unul din călugării noștri, chiar dintre cei 
mai austeri, nu înțeleg rostul acestei înșelătorii, 
din cauză că nu cunosc vechiul obicei pe care 
l-am descris mai sus. Ei cred că biletul nu le 
este cerut decit ca o simplă dovadă a faptului că 
s-au spovedit. Cunoaştem această stare de lucruri 
din propria noastră experienţă. 

Se spune că indienii aşteptau bătrineţea pentru 
a-şi mărturisi păcatele trupeşti. Este uşor de în- 
teles că deşi păcătuiseră mereu în tinereţe, ei 
nu se spovedeau înainte de a fi ajuns la o vîrstă 
înaintată, ca să nu renunțe la destătările lor 
decit la bătrineţe; deoarece, credeau că acela 
care va cădea din nou în păcatele pe care le 
mărturisise deja nu va mai putea fi niciodată 
iertat. Din tot ce s-a spus pină aici, putem trage 
concluzia că indienii din Noua Spanie considerau 
că sint obligaţi să se spovedească o singură dată în 
viaţă, şi asta in lumine naturali, fără să aibă nici 
cea mai mică idee despre tainele credinței. 


15, Calendarul divinatoriu * 


Aici încep semnele fiecărei zile, socotite în tre- 
zine, deoarece săptăminile erau de 13 zile. Ele 
făceau o rotaţie completă în două sute şaizeci 
de zile, după care reveneau la punctul de ple- 
care. Primul semn se numea ce cipaciii, prin 
care  sacerdoţii  desemnau  crocodilul. Acest 

semn figurează în fruntea celor care se succed 
în fiecare zi pină cind se închide cercul celor 
două sute şaizeci de zile; după aceea, reincepe 
aceeași numărătoare, păstrind succesiunea ace- 
lorași seinne cu o durată de treisprezece zile, 
care formează împreună anul semnelor. Primei 
zile din cele treisprezece îi revine cel dintii dintre 
semne, numit cipacili.* Cea de a doua zi „aparţine 
unui alt semn numit ecail, care înseamnă „vint“. 
Cea de a treia zi aparţine unui alt semn, numit 
calli, care înseamnă „casă“. Cea de a patra, semnu- 
lui cuetzpalin, care înseamnă „şopirlă“, a cincea 
zi semnului coail, care înseamnă „şarpe“. A șasea 
zi aparţine unui alt semn, numit miguizili, adică 
„moarte“. A şaptea zi aparţine semnului mazatl, 
care înseamnă „cerb“. A opta zi aparţine semnu- 
lui numit tochili, care vrea să zică „iepure“. A 
noua zi se numește aul, care înseamnă „apă“. 
Cea de a zecea zi aparține semnului itzcuintli, 
care înseamnă „ciine“. A unsprezecea zi aparţine 
semnului numit ozomatli, adică „maimuță fe- 
melă“. A douăsprezecea zi aparţine semnului ma- 
linatli, care inseamnă „fin“. A treisprezecea apar- 
ţine semnului acail, care înseamnă „trestie“. 
Aceste treisprezece zile erau socotite drept 
norocoase. Se spunea că acela care se va naște 
în oricare din aceste zile, dacă era fiu de demnitar, 
va ajunge nobil, senator și bogat; dacă era de 
origine modestă, sau născut din părinți săraci, 
va fi curajos, cinstit, respectat de toată lumea 
şi va avea întotdeauna din ce să trăiască. Dacă 
în oricare din aceste treisprezece zile se năștea 
o fată, ea era sortită să ajungă bogată şi să aibă 
tot ce era de trebuinţă întreţinerii casei, în ceea 
ce priveşte mincarea și băutura; va putea chiar 
să dea banchete și baluri la ea acasă. Va avea 
de toate din abundență, încît va putea da de 
băut şi de mincat celor săraci, bătrinilor, orfanilor 
care nu au din ce să trăiască. În tot ceea ce va 
întreprinde pentru a-și ciştiga existenţa, va avea 
parte numai de prosperitate; nu va pierde nimic 


* cipactli — crocodil, aligator (N. tr.). 

din roadele muncii ei, va fi pricepută în toate 
afacerile şi va cîştiga cît mai mult cu putință. 
Se mai spunea, totuşi, că degeaba se năștea un 
copil sub semn norocos, pentru că el va pierde 
toate avantajele pe care le-ar fi putut obţine, 
născîndu-se sub un semn bun, dacă nu făcea 
penitenţă. Dacă nu voia să se chinuie el însuşi 
sau să îndure pedepsele care i se aplicau, dacă 
nu învăţa nimic din mustrările care i se făceau, 
dacă era prost crescut şi nu mergea pe drumul 
cel drept. El se va înjosi pe el însuși și va închide 
ușa norocului. Şi dacă va trăi cu o femeie, nu 
va mai avea noroc. Va sărăci într-atit, încît nu 
va avea nici ce să bea, nici ce să mănince. Nu 
va avea decit necazuri în viaţă pentru că el 
însuși şi-a atras soarta nenorocită din cauza ne- 
chibzuinţelor lui, din cauza neascultării, a trufiei 
și a neglijenţei şi nu va găsi niciunde vreo mul- 
ţumire ; mereu sărac și urmărit de nenoroc, toată 
lumea îl va dispreţui, considerindu-l un vagabond, 
nimeni nu-i va oferi prietenia, va rămîne singur, 
fără prieteni care să-l iubească, urmărit de oameni 
care îl urăsc, blestemat de toţi, el va deveni 
odios tuturor. Va fi privit cu ochi răi, ca un 
păcătos lipsit de apărare, trufaș, fără căpătii, 
fără să ţină seama de sfaturi și fără să se sinchi- 
sească de buna educaţie. Cind copilul se năștea 
sub un semn bun, părinţii spuneau: „Copilul nostru 
este norocos, el s-a născut sub semnul bun al 
lui cipacili“. Foarte curind era botezat și i se 
dădea numele zilei adică cipactli sau numele orică- 
rui alt semn ales dintre cele mai norocoase. Citeo- 
dată, mai aminau botezul pînă la o altă zi a 
aceluiași semn, care li se părea şi mai norocoasă [...] 

Dacă semnul principal era rău, şi, din întim- 
plare, unul din cele treisprezece semne secundare 
care depindeau de acesta era favorabil şi anunța 
o soartă bună, prezicătorul spunea părinţilor co- 
pilului şi bătrinilor: „Fiul nostru s-a născut sub 
un semn bun, va ajunge nobil sau senator, bogat, 
om de temut, războinic, voinic şi cutezător în 
războaie. El se va ridica la un rang înalt, printre 
comandanții armatei. Va şti să învingă şi să 

ucidă“. Prezicătorul mai spunea uneori și așa: 
„Copilul nu s-a născut sub un semn bun, semnul 
lui este aducător de nenorociri, dar există în el 
un semn secundar, de care depinde cel dintii 
și care temperează această influență rea şi o 
face mai bună“. El indica apoi ziua botezului 
spunînd: „ÎL vei boteza peste patru zile“ [...) 

Cind semnul era cu totul împotrivă și nu se 
găsea nici un corectiv favorabil, prezicătorul pro- 
rocea familiei soarta rea care era hărăzită copilului, 
pentru că se născuse sub un semn nenorocit, a 
cărui influență era fără scăpare, și el spunea: 
„Acest copil va fi vicios, dedat plăcerilor simțuri- 
lor şi hoţ. Va avea o soartă nefericită, degeaba 
va munci şi se va strădui să stringă bani, pentru 
că toate ciștigurile lui se vor risipi, sau va fi 
leneș şi-i va plăcea să doarmă mult“. Uneori, 
ghicitorul prezicea că va fi beţiv, ba chiar spunea 
că acel copil va trăi puţin sau că semnul său era 
jumătate bun, jumătate rău. 


16. Focul nou % 


După ce rotația anilor se încheia, locuitorii din 
Mexic și din împrejurimi obişnuiau să sărbătorească 
începutul unei noi perioade, care se numea ome 
acatl; era o sărbătoare sau, mai bine zis, o solem- 
nitate numită toziuh iipilia, care înseamnă aprox 
mativ „nodul anilor“. la avea loc o dată la cinci- 
zeci şi doi de ani, adică atunci cînd fiecare din 
cele patru semne cirmuise la rindul său un grup 
de treisprezece ani. Această sărbătoare se numea 
toxiuh ilpilia, care înseamnă „anii noştri sint, le- 
gați“, pentru că urma să înceapă o altă serie de 
cincizeci şi doi de ani. | se mai spunea și xiuht- 
zilaguilo, care se tălmăceşte prin „intrăm într-un 
an nou“ şi pentru a aduce mărturie întru acest 
eveniment, oamenii atingeau ierburile, arătind 
astfel că altă serie de cincizeci şi doi de ani urma 
să înceapă, spre a completa numărul de o sută 
patru care forma un secol. 

Atunci se făcea focul nou. Cind ziua fixată 
pentru această ceremonie se apropia, toți locuitorii 
din Mexico obișnuiau să arunce în apă, în ca- 
nale și în lagune, blocurile de piatră sau de lemn 
venerate ca zei ai casei, ca și alte pietre, care 
serveau la clăditul vetrelor, unde se pregăteau 
mîncărurile; de asemenea, erau aruncate în apă 
și pietrele pe care se măcina, de obicei, ardeiul 
iute. În același timp, se făcea o curăţenie desăvir- 
şită în case şi, în sfirșit, se stingeau toate focurile. 
Această ceremonie, cu prilejul căreia urma să se 
aprindă tocul nou, se desfăşura pe un loc con- 
sacrat, și anume pe virful unui deal numit Uixacht- 
lan, situat la două leghe de Mexico, la graniţa cu 
Iztapalapan şi Colhuacan. Totul urma să înceapă 
la miezul nopţii. Bucata de lemn din care avea 
să izbucnească focul era aşezată pe pieptul celui 
mai curajos dintre prizonierii de război: focul se 
isca în bucata de lemn uscat cu ajutorul altei 
bucăţi mai lungi, cum ar fi un lemn de săgeată, 
care era învirtit foarte repede între palme. După 
ce se aprindea focul i se spinteca pieptul captivu- 
lui, i se smulgea inima, care era aruncată în 
foc. Apoi, trupul victimei era şi el dat pradă 
flăcărilor. Numai preoţii făceau oficiul de a aprinde 
focul și cu deosebire preotul care aparținea car- 
tierului Calpulco. 

Ceremonia urma să aibă loc pe Muntele 
Uixachtlan, destinat în mod special acestui scop. 
Tată, acum, ritualul care trebuia respectat în ve- 
derea ceremoniei. În ajunul sărbătorii, la apusul 
soarelui, preoţii idolilor se pregăteau să se îm- 
brace cu podoabele zeilor lor, în așa fel încît să 
le semene perfect. Cum începea să se însereze, 
ei o porneau la drum, mergind încet, gravi și 
tăcuţi. Asta se numea teonenemi, ceea ce însemna 
„ei merg ca zeii“. Plecaţi din Mexico, ajungeau 
la muntele despre care am pomenit, aproape 
către miezul nopţii. Preotul din cartierul Calpulco, 
care avea sarcina să aprindă focul nou, ducea în 
mînă instrumentele trebuincioase. În tot timpul 
drumului el făcea încercări repetate de aprindere 
a focului, ca totul să meargă cit mai uşor. În 

noaptea fixată pentru această ceremonie, toată 
lumea era cuprinsă de groază și aștepta neliniș- 
tită ceea ce urma să se petreacă: căci ei erau 
pătrunși de credința că dacă focul nu va putea 
fi aprins, lumea se va sfirși şi bezna acestei nopți 
va rămîne veșnică; soarele nu va mai răsări, 
şi din înălțimile văzduhului vor cobori tzitzi- 
mime, niște duhuri monstruoase și înspăimîntă- 
toare, care vor omori bărbaţii și femeile. De aceea, 
toată lumea urca pe terase, nimeni nu îndrăznea 
să rămină jos. Femeilor însărcinate li se punea 
pe faţă o mască din frunze de agavă. Apoi, erau 
închise în silozuri pentru că se credea că, dacă 
focul nu se aprinde, ele se vor transforma în 
fiare sălbatice, sfişiind bărbaţii și femeile. La 
fel se proceda și cu copiii, cărora li se punea pe 
față aceeași mască de agavă. Ei nu erau lăsaţi 
să doarmă și părinţii lor aveau grijă să-i țină 
treji, brutalizindu-i şi ţipindu-le în urechi, pen- 
tru că aveau credinţa că, dacă adormeau, atunci 
aveau să fie transformați în șoareci. Fiecare 
urmărea cu atenţie locul unde trebuia să apară 
lumina și toată lumea aştepta, neliniștită, clipa 
cind se va aprinde focul. După ce preoţii reu- 
şeau să-l aprindă, o vilvătaie imensă putea fi 
zărită de departe. Abia începea să licăreasă 
focul că oamenii își și crestau urechile cu niște 
cuțite mici şi sîngele pe care îl storceau din -ele 
îl aruncau apoi spre locul de unde vedeau venind 
lumina. Toată lumea era obligată să procedeze 
întocmai, pînă şi copiii care erau în leagăn. Li 
se făceau tăieturi în urechi, spunînd că astfel 
făceau penitență și prin aceasta vor căpăta 
merite deosebite. În același moment preoţii spin- 
tecau pieptul și măruntaiele captivului cu un 
cuţit de obsidian, foarte ascuţit, aşa cum am 
spus-o şi cu alte prilejuri. 

După ce era aprins focul cel mare, slujitorii 
idolilor, veniţi din Mexico și din alte oraşe, se 
grăbeau să-și aprindă şi ei cîte o făclie din focul 
acela; în acest scop, ei însăreinau pe bărbaţii 
cei mai sprinteni și mai buni alergători să aprindă 
din focul acela torţe făcute din lemn de pin. 


114 


Ei alergau foarte iute, întrecindu-se, care mai 
de care, pentru ca focul să ajungă fără întir- 
ziere pe la toate casele. 

Locuitorii din Mexic se întorceau acasă cu 
torțele aprinse, pe care le duceau de îndată în 
templul lui Uitzilopochtli și le așezau cu multă 
tămiie și copal pe un sfeşnic mare, înălțat în 
fața idolului. Apoi, de acolo se aprindeau alte 
torţe, care erau duse la locuinţa preoţilor și a 
tuturor locuitorilor din oraș. Era ciudat să vezi 
o mulţime atît de numeroasă de oameni, venind 
să-și aprindă făcliile. De aceea se aprindeau focuri 
mari în fiecare cartier şi se făceau petreceri 
straşnice. Preoţii din vecinătate procedau la fel, 
căci focul ajungea foarte repede la ei; alergă- 
torul aprindea făclia și fugind cît mai iute între- 
cea pe ceilalți așa incit el ajungea într-o clipă 
la casele preoților, de unde fiecare venea să-şi 
ia lumină din noul foc. Era într-adevăr un lucru 
ciudat să vezi atît de multe făclii, care străluceau 
peste tot, luminind ca ziua. 


17. Despre superstiții 


Despre omizochiuil %. Există o floare numită omi- 
vochiil — cu un miros foarte plăcut care prin 
forma şi culoarea ei albă seamănă cu iasomia. 
Pe de altă parte, există o boală asemănătoare 
cu hemoroizii care atacă părţile de jos ale bărba- 
pilor şi femeilor. Superstiţioşii de pe vremuri 
spuneau că această boală era contactată de aceia 
care au mirosit îndelung parfumul florii, au uri- 
nat peste ea sau au strivit-o. 

Despre cueilazochiil %. Există o floare numită 
cuetlazochiil, care aparține unui arbore cu frunze 
roşcate. Pe de altă parte, există o boală care 
atacă clitorisul femeilor și care poartă același 
nume ca această floare. Superstiţioșii din tim- 
puri străvechi spuneau că boala era contactată 
de femeile care trecuseră peste această floare, o 
mirosiseră sau se așezaseră peste ea. De aceea 

tinerele fete erau sfătuite să n-o miroase şi nici 
să nu se așeze sau să treacă peste ea. 

Despre florile înmănunchiate. Bătrinii super- 
stițioși spuneau că nu trebuie să miroși florile 
din mijlocul acelor buchete, făcute din mai multe 
flori, și care se ţin în mînă în timpul dansului, 
iar apoi se împart invitaţilor; centrul buchetului 
fiind rezervat lui Tezcatlipoca, oamenii nu tre- 
buiau să miroase decit marginea %. 

Despre porumb. Superstiţioşii de pe vremuri 
şi chiar unii din zilele noastre spun că trebuie 
să sufli * deasupra porumbului înainte de a-l 
pune în oală, la fiert, pentru ca să-i dai curaj 
şi să nu se teamă de fierbere. Se mai pretindea 
că, dacă vreo citeva boabe erau răspindite pe 
jos, acela care le vedea, era obligat să le culeagă. 
Dacă cineva nu-și făcea datoria aşa cum se 
cuvine însemna că însultase porumbul 1%, care 
se plingea lui Dumnezeu, zicind: „Doamne, pedep- 
seşte-l pe acest om, care m-a văzut risipit pe 
jos și nu m-a ridicat 1, pedepseşte-l cu foamea, 
să se înveţe minte şi să nu mă mai dispreţuiască“. 

Despre tecuencholhuilizili, care înseamnă a sări 
peste cineva. Superstiţioşii de pe timpuri spu- 
neau că dacă cineva sare peste un copil culcat 
sau așezat, îi lua crescutul şi el era hărăzit să 
rămînă mic. Dar, se spunea că există şi un reme- 
diu: să sară din nou în sens contrar. 

Despre aililizili care înseamnă: a bea, cel mic 
înaintea celui mare. Fi mai aveau o prejudecată 
în privinţa băutului: dacă doi fraţi voiau să 
bea ceva și dacă cel mai mic bea primul, cel mai 
mare îi spunea: „Să nu bei înaintea mea, pen- 
tru că nu vei mai crește, vei rămine așa cum 
eşti acum“. 

Despre mincatul din oala cu supă. Mai există 
și o altă prejudecată: dacă cineva mînca din 
oală, înmuind în ea bucăţi de piine sau atingea 
masamorra 1? cu mina, părinţii îi spuneau: „Dacă 
vei mai face așa, nu vei cîştiga niciodată la război 
şi nu vei captura nici un prizonier“. 

Despre tamalli fiert. Dacă atunci cînd tamalli 
fierbea se lipea de oală așa cum se lipește uneori 

carnea, se spunea că persoana care va minca, 
dacă era un bărbat, nu va putea arunca nici- 
odată la ţintă săgețile pe cimpul de luptă și că 
soţia lui nu va naşte uşor; iar dacă era o femeie, 
se spunea că ea va fi nenorocită la naștere, deoa- 
rece copilul se va lipi de măruntaie. 

Despre ombilie 1%. Cînd se tăia ombilicul noi- 
lor născuţi, dacă era vorba de un băiat, ombi- 
licul era dat unor soldaţi ca să-l îngroape într-un 
loc destinat bătăliilor. Se spunea, că în felul 
acesta copilul va îndrăgi războiul. Dacă era o 
fată, ombilicul ei era îngropat lingă vatră, astfel 
ea îşi va îndrăgi casa şi-i va place să facă min- 
care. 

Despre femeia însărcinată. Pentru ca o femeie 
însărcinată — se spunea — să poată circula în 
timpul nopții fără să vadă fantome, trebuia 
neapărat să-şi pună puţină cenuşă pe piele 1% 
în sîn sau sub cingătoare. 

Despre casa unei lăuze. Cind vreo femeie se 
ducea să vadă o lăuză, luînd cu ea pe ciţiva din 
copiii ei, ea se îndrepta mai întii spre vatra casei 
şi acolo, freca timplele și încheieturile copiilor 
săi cu cenuşă. Se credea că, dacă nu se proce- 
dează astfel acești copii vor avea articulațiile 
bolnave; ele vor scirţii la fiecare mişcare. 

Despre cutremurul de pămint. Cind se cutre- 
mura pămintul, ei se grăbeau să prindă copiii 
de timple cu amindouă miinile şi să-i ridice în 
sus. Aveau credinţa, că dacă nu vor face așa, 
ei nu vor mai creşte şi că vor fi luaţi de cutremur. 
De asemenea, ei obișnuiau ca în aceste momente 
să ia apă în gură și să stropească obiectele pre- 
țioase. Procedau la fel, pe pragurile tuturor uşi- 
lor şi credeau că, dacă nu făceau așa, cutremurul 
va lua cu el toate aceste lucruri. Cei care se împo- 
triveau acestui obicei erau mustraţi. Cind ince- 
pea cutremurul de pămînt, țipau tare 1% şi se 
băteau cu palmele peste gură, ca toată lumea 
să ştie că se cutremura pămintul. 

Despre metlatl. Se spunea că acela care-şi 
trecea limba peste piatra de rișniță care se nu- 
meşte meilail işi va pierde dinţii foarte repede; 

de aceea părinţii interziceau copiilor lor să pună 
limba pe pietrele de rișniță 1%. 

Despre acela care se sprijină de un siilp. Se 
spunea că acela care se sprijinea de un stilp va 
fi mincinos, pentru că stilpii sînt așa de la natură 
și au darul să comunice această proprietate celor 
care se apropie de ei; de aceea părinţii inter- 
ziceau copiilor să se sprijine de stilpi. 

Despre miîncatul în picioare. Se pretindea că 
fetele tinere, care mîncau în picioare, nu se vor 
mărita în satul lor, ci aiurea; de aceea mamele 
interziceau fetelor să măniînce în picioare. 

Despre mîna unei maimuțe femelă. Printre 
negustorii de mantas exista o superstiție, care 
mai dăinuie și astăzi: o labă de maimuţă pe care 
o purtau cu ei 1%, în zilele de vînzare, le dădea 
convingerea că marfa lor se va vinde repede. 
Acest obicei se practică și astăzi. Dacă nu reu- 
șeau să-și vindă mărfurile, ei băgau printre ele 
doi ardei, spunînd că le dă ardei să mănince, 
pentru ca a doua zi să se vîndă mai cu spor. 

Despre șoareci. Se spunea că şoarecii cunoș- 
teau pe cei care trăiau în concubinaj. Ei rodeau 
coșurile, rogojinile şi vasele, dînd de veste că 
în casa aceea se practică concubinajul. Cind 
şoarecii rodeau fustele unei femei, soţul ei înţe- 
legea că ea era adulteră; dacă, dimpotrivă, ei 
rodeau mantia soțului, femeia era sigură că o 
îngeală, 18 

Despre puii de găină. Se spune că -dacă un 
bărbat care trăia în concubina] intra în casă în 
momentul cînd puii ieșeau din găoace, aceștia 
cădeau morţi cu labele în sus. Dacă cineva din 
casă, bărbatul sau femeia, trăia în concubinaj 
cu cineva, puilor de găină li se întimpla aceeași 
nenorocire. Era un mod de a cunoaşte dacă 
există concubinaj în oricare casă. 

Despre inegalitatea lăţimii stofelor. Se spunea 
că atunci cînd se ţese o stofă, fie pentru o man- 
tie, fie pentru o fustă sau uipilli, dacă această 
stofă se întindea într-o parte mai mult decît în 
alta, asta însemna că persoana pentru care se 
lucra ducea o viaţă de desfriu, lucru pe care 

stofa îl dădea de înțeles, desfășurindu-și în mod 
inegal marginile. 

Despre vrăjitori 9. Pentru ca vrăjitorii să nu 
intre în case şi să facă stricăciuni, se spunea că 
este bine să se pună noaptea un cuţit de piatră 
neagră 11 într-o strachină plină cu apă, așezată 
în spatele ușii sau în curte. Vrăjitorii se oglin- 
deau în apă şi văzindu-şi chipul alături de cuţit, 
o luau deodată la fugă și nu mai îndrăzneau să 
intre în acea casă. 


Secțiunea a Îll-a 


OBICEIURI, RITUALURI 
ÎN REGIM PROFAN 


1. Alegerea împăratului 111 


După moartea seniorului sau a regelui, senatorii 
numiţi tecutlatogue, bătrinii din partea locului 
numiţi acheacauhtin, vechii căpitani din armată, 
numiți aoteguiuaque, alţi ofiţeri superiori și 
satrapi care se numeau tlamacazque sau papa- 
uaque se adunau cu toţii în casele regale pentru 
a alege un alt cîrmuitor. Aici, chibzuiau şi hotă- 
rau cine va fi rege. Trebuia ales cel mai nobil 
din familia regilor precedenţi, om înţelept, iscu- 
sit în războaie, cutezător, înflăcărat și care nu 
obișnuia să bea vin. Trebuia să fie prudent, 
instruit și educat în calmecac ; să ştie să vorbească 
frumos, să fie inteligent, discret şi energic. Cind 
toate părerile sau majoritatea dintre ele se potri- 
veau și desemnau una și aceeași persoană, acesta 
era numit, fără zăbavă, rege. Această alegere 
nu se făcea prin vot, ci printr-o conferință la 
care participau toţi, şi în care se cădea de acord 
asupra persoanei care trebuia să fie aleasă. După 
aceea, se alegeau încă patru persoane cu nume 
diferite, după locurile lor de baştină, care, ca 
şi senatorii, trebuiau să fie întotdeauna alături 


de rege şi să cunoască treburile importante ale 
regatului. În timpul alegerilor, mulţi dintre aceia 
care se aşteptau să fie numiţi se ascundeau 
pentru a evita să fie aleși, refuzind să-și asume 

o sarcină atit de grea. Apoi, se alegea o zi consi- 
derată de astrologia judiciară drept norocoasă, 
cînd cele cinci persoane desemnate erau prezen- 
tate în fața poporului și conduse la templul lui 
Uitzilopochtli. 

În ziua respectivă, considerată printre cele 
mai norocoase, satrapii conduceau pe regele ales, 
ca şi pe celelalte patru persoane, la templullui 
Uitzilopochtli. Aleşii erau complet, goi. În faţa 
templului, regele era îmbrăcat după moda satra- 
pilor care ofereau tămiie zeilor, adică era înveş- 
mintat într-o jachetă verde închis pe care erau 
pictate oseminte de mort şi care avea forma 
unei uipilli de femeie. Pe spate îi atirna o pun- 
guţă, tot verde-închis, cu ciucuri, plină cu tutun. 
Capul îi era acoperit cu o stofă verde, pictată 
tot cu oseminte, care-i cădea peste faţă. În mina 
stingă avea o pungă din aceeaşi stofă şi la fel 
ornamentată, plină de copal și tămiie albă. Era 
încălțat cu sandale verzi şi în mîna dreaptă 
ținea o cădelniță de formă obișnuită, bălțată 
cu teste de morţi. Nişte hirtii în chip de ciucuri, 
îi atirnau de capătul minecii. Satrapii îl luau 
şi îl conduceau pe treptele templului pînă la 
statuia lui Uitzilopochtli. Acolo, regele lua tă- 
miia, o punea pe jarul din cădelniţă şi afuma 
statuia, chipul său rămiînind în continuare aco- 
perit de acea stofă. În timpul acestei ceremonii 
poporul privea de jos pe noul rege, care ardea 
tămiie în fața idolului. Slujitorii templului suflau 
din trompete şi cîntau şi din alte instrumente. 
Se proceda așijderea și cu ceilalţi aleşi. Şi ei erau 
îmbrăcaţi la fel, apoi erau conduși să ofere tă- 
miie, în urma regelui. Hainele lor erau negre 
și pictate cu oseminte. 

După ce regele şi persoanele alese cădelni- 
țaseră cu tămiie statuia lui Uitzilopochtli, sa- 
trapii îi ajutau să coboare, dindu-le braţul în 
aceeași ordine în care urcaseră: mai întîi regele, 
apoi primul dintre cei patru și aşa mai departe, 
fiecare după rangul său. După aceea erau con- 

duși la Tlacochcalco *, care se găsea în incinta 
templului lui Uitzilopochtli, unde trebuiau să 
facă cele patru zile de penitență. Ei locuiau 
acolo, nu aveau voie să iasă, posteau tot timpul, 
mîncau doar o dată pe zi, către prinz. Mergeau 
cu toţii, la miezul zilei, ca și la miezul nopţii, 
să ofere singe în faţa statuii lui Uitzilopochtli. 
Erau îmbrăcaţi așa cum am spus mai-nainte; 
satrapii îi conduceau luîndu-i de braţ, potrivit 
rangului, şi apoi, îi aduceau din nou la locuinţele 
lor. În răstimpul acestor patru zile, la miezul 
nopţii, după ce cădelnițau cu tămiie și ofereau 
singe, ei se scăldau într-un bazin în semn de 
penitenţă așa cum obișnuiau și satrapii. 

După cele patru zile de penitenţă, regele şi 
cei patru senatori erau conduși la locuinţele regale 
şi, de acolo, aceștia din urmă se întorceau la 
casele lor. Imediat după aceea, regele consulta 
pe prezicători sau astrologi, ca să-i indice o zi 
foarte norocoasă în care să fie sărbătorită ale- 
gerea sa. El poruncea apoi majordomilor să 
pregătească penele şi toate podoabele necesare 
într-o asemenea ocazie. 


Odată fixată ziua cînd urma să aibă loc ser- 
barea, alesul, dacă era regele Mexicului, îşi trimi- 
tea ambasadorii în toate regatele vecine de la 
Quauhtemalan pînă la Michoacan 112. Regii din 
toate ţările dintre cele două mări răspundeau ei 
înșiși invitaţiei sau își trimiteau reprezentanţii 
pentru ca să asiste la sărbătorirea alegerii. Toţi 
invitaţii erau adunaţi într-o anumită zi dinaintea 
sărbătoririi. Regele pregătise penele, mantiile, 
cingătorile şi bijuteriile care trebuiau împărţite 
fiecăruia după rangul său. Pentru a participa la 
petreceri şi la bal, ei primeau pene, bijuterii şi 
haine potrivite acestui scop. La ora fixată pentru 
masă, se serveau tuturor invitaţilor diferite 
feluri de mîncare, multe feluri delicioase de tor- 
tilla și mai multe soiuri de băuturi de cacao, 
în cești foarte scumpe, potrivit rangului fiecă- 


* Tlacochcalco — Templul săgeţilor, ce era totodată 
un fel de arsenal (N. tr.). 

ruia. Se ofereau, de asemenea, mai multe feluri 
de trestii de fumat, așezate pe talere, şi o mare 
varietate de flori alese. Apoi, se împărțeau un 
mare număr de mantas bogate și frumoase după 
rangul fiecăruia. Locuinţa lor era frumos împo- 
dobită, cu multe jilţuri şi rogojini noi. Se alegea 
apartamentul destinat principalului invitat și 
tuturor celor care veniseră cu el pentru a dansa 
acolo, toată noaptea; se intonau cu mare pompă . 
cîntece solemne. Această sărbătorire dura una, 
două, trei sau mai multe zile şi nopţi. După ce 
festivitatea se sfirşea, invitaţii își luau rămas 
bun și se întorceau în ţinuturile lor. 


2. Discurs adresat împăratului nou ales 


„O, stăpine prea milos, prea îndurător, prea 
iubitor și vrednic de a fi prețuit mai mult decit 
toate pietrele preţioase şi toate penele bogate! 
Eşti aici de față; Suveranul nostru divin te-a 
ales regele nostru, pentru că cei care ne-au cir- 
muit mai înainte au murit, prin voinţa zeilor 
şi s-au dus să se odihnească în pace. Istoviţi de 
atita muncă, întocmai ca aceia care urcă pe dru- 
muri abrupte, ducind în spate poveri grele, au 
părăsit această lume, lăsind altora sarcina cìr- 
muirii, pe care o purtau pe umerii lor. Poate 
că-și mai amintesc și cinstesc şi acum cu grija 
lor oraşul pe care l-au cirmuit, şi care astăzi a 
rămas pustiu, în beznă, pentru că voința Dom- 
nului l-a văduvit de cirmuitorii săi. Poate că 
privesc şi acum cu bunăvoință, regatul peste care 
cresc mărăcini, din pricină că pămintul nu mai 
este cultivat, iar locuitorii — sărmanii ! — sint ca 
nişte orfani neștiind ce anume au de făcut. Ei 
sînt ca nişte muţi care şi-au pierdut graiul sau 
ca un trup lipsit de cap. 

Ultimul care ne-a părăsit, a fost un puternic 
și destoinic stăpinitor, căruia Atotputernicul 
i-a încredințat acest regat doar pentru citeva 
zile, și care a dispărut ca un vis; totul i-a scăpat 

din miini, pentru că Domnul l-a chemat la 
dinsul ca să-l așeze în lăcașul de odihnă de 
care se bucură ceilalți defuncţi de dinaintea 
lui, aşezaţi pentru veșnicie în marele sarcofag 
din mormintele lor. S-a dus şi el cu ei, şi este 
deja lingă tatăl nostru, zeul infernului, numit 
Mictlantecutli. Oare se va întoarce vreodată 
din locul unde s-a dus? Nu, asta nu-i cu putinţă, 
a plecat pentru totdeauna, pierzindu-și regatul 
pe vecie. Acei care trăiesc şi care se vor naște 
de acum înainte nu-l vor mai vedea vreodată, 
el ne-a părăsit pentru totdeauna, făclia noastră 
s-a stins, lumina noastră a dispărut. Orașul 
și regatul Celui de Sus, pe care el avea sarcina 
să le guverneze şi să le lumineze, sint acum 
lipsite de sprijin, în beznă. Era cit pe ce să 
dispară și să fie distrus acest regat pe care el 
îl purta pe umeri şi pe care l-a părăsit odată 
cu povara conducerii, acest regat pe care l-a 
lăsat în pace și linişte, acest regat peste care 
a domnit paşnic. Tot timpul cit a stat pe tronul 
dăruit de Suveranul tuturor împărăţiilor, acest 
regat a cărui pace el s-a străduit s-o păstreze 
pină la moarte, acest regat a existat, este aici. 
El nu și-a îngăduit niciodată tihna de a-şi 
vîri mîinile şi picioarele sub cuvertură, dim- 
potrivă, muncea cu cea mai mare rivnă pentru 
binele regatului. Şi acum, o milostive Doamne, 
dacă simțim o mare mulțumire şi bucurie, este 
datorită lui Dumnezeu, prin grija căruia trăim 
și care ne-a dăruit în persoana ta o rază stră- 
lucitoare din soarele lui. Degetul lui se în- 
toarce spre tine pentru a te desemna, și el 
ţi-a scris numele tău cu litere stracojii. Astfel 
a hotărît el, sus şi jos, în cer şi în infern, ca 
tu să ne fii domn şi să stăpinești tronul, estrada 
și demnitatea acestui regat, fruct zămislit din 
rădăcinile înaintaşilor tăi, care l-au sădit te- 
meinic în vremurile de demult. : 

Tu, stăpîne! va trebui să suporţi greaua 
sarcină a cîrmuirii; tu trebuie să urmezi dom- 
nilor al căror descendent eşti şi să-ți iei răs- 
punderea greutății pe care au dus-o ei; tu, 

stăpine |! trebuie să porţi pe umeri anevoioasa 
sarcină de a domni peste un regat. Slăvitul 
nostru Creator îți pune în braţe şi-ţi aşază 
pe genunchi înalta demnitate, care constă în 
a administra şi a guverna oamenii din popor 
care sint iuți la minie și capricioși. Ciţiva ani 
de zile va trebui să-i hrănești, să-i mulțumești, 
ca și pe copiii din leagăn. Va trebui să-i ţii 
pe toţi în braţe şi pe genunchi, va trebui să-i 
mîngii și să le cinţi încet pentru a-i adormi, 
atita timp cit vei exista pe această lume. O, 
Prealuminate Stăpine, preapreţios, cerul și 
infernul au chibzuit şi au judecat că aceasta 
este soarta ta. Pe tine te-a ales Suveranul 
nostru, Domnul din ceruri. Ai putea tu oare 
să te ascunzi sau să fugi? Ai putea tu să te 
sustragi acestei sentinţe? Vei aluneca tu din 
miinile lui şi te vei furișa? Cit îl preţuieşti tu 
pe Domnul nostru? Cum îi preţuieşti tu pe 
oamenii care te-au ales și care sint nobili 
iluștri, de rang inalt? Ce părere ai tu despre 
regii și nobilii care te-au desemnat, te-au în- 
semnat și te-au înălțat la acest rang, prin 
inspiraţia şi porunca Atoateştiutorului Nostru, 
a cărui alegere nu se poate nici anula, nici 
schimba, pentru că este de natură divină; şi 
pentru că asta înseamnă că ai fost numit pă- 
rintele acestui regat. Şi pentru că așa stau 
lucrurile, nobile stăpine, străduieşte-te, prinde 
curaj, asumă-ţi sarcina care îţi este încredinţată şi 
recomandată. Facă-se voia Celui de Sus! Poate 
o vei păstra vreme îndelungată, poate vei fi 
oprit de moarte, și alegerea ta va dispare ca 
un vis. 

Să bagi de seamă ca nu cumva să fii nere- 
cunoscător și să nesocotești binefacerile  Împă- 
ratului Ceresc, care cunoaşte toate tainele, ca 
nu cumva să arunce asupra ta vreo pedeapsă, 
să nu voiască, 0, ca tu să pieri, sau să te trimită 
să rătăceşti prin munţi şi savane, să cazi în 
noroi și murdărie, sau să fii victima vreunei 
întîmplări neplăcute şi ruşinoase. Poate vei fi 
acuzat de vreo ticăloșie, sau Cel de Sus va 

îngădui certuri, tulburări în regatul tău ca să 
te doboare sau ca să ajungi să fii disprețuit. 
Sau poate vei fi învins de unii regi care te 
urăsc şi-ţi declară război. Poate, în sfirşit, 
Maiestatea Sa divină să îngăduie ca sărăcia 
şi foametea să-ţi copleșească regatul. Ce vei 
face dacă sub domnia ta, regatul va fi distrus, 
sau dacă Atoatefăcătorul își va descărca minia 
asupra ta, trimiţindu-ţi o epidemie de ciumă? 
Ce vei face dacă-ţi vei vedea orașul în ruină, 
splendoarea înghițită de beznă? Ce vei face 
dacă jalea își va împresura regatul, și ce se va 
întimpla dacă moartea va veni pe neașteptate 
sau dacă la începutul domniei tale, sau chiar 
înainte de a începe să domnești, zeul nostru 
te va distruge şi te va călca în picioare? Ce vei 
mai face dacă îţi va trimite pe negindite împo- 
triva ta dușmani venind dinspre pustiuri, din- 
spre plajele mărilor sau de peste munţi, sau 
din savane, pe unde se dau de obicei bătălii 
și se varsă sîngele, din care se adapă pămîntul 
şi soarele? Căci Domnul are un număr infinit 
de pedepse pentru cei care nu-l ascultă. O, 
rege, trebuie să-ţi aduni toate forţele și puterea 
ca să-ţi faci datoria, îndeplinindu-ți mandatul 
chiar cu preţul lacrimilor și suspinelor, înăl- 
țind rugi către Tatăl Nostru invizibil şi impal- 
pabil. Îndreaptă-te către el cu lacrimi şi plin- 
sete ca să te ajute să cirmuiești în pace regatul 
tău, spre cinstea lui. 

Fii cu băgare de seamă, să-i primeşti cu 
smerenie și bunăvoință pre aceia care vin în 
faţa ta, chinuiţi de spaime şi necazuri; să nu 
faci nimic necugetat, ascultă cu blindeţe și pînă 
la sfirșit plingerile, nemulțumirile lor; să nu 
întrerupi şirul vorbelor și judecăților celui care-ţi 
vorbeşte, căci tu ești chipul Atotstăpinitorului, 
el se bizuie pe tine şi tu îl reprezinţi; tu ești 
instrumentul prin care el vorbește și prin ure- 
chile tale, ascultă el. Fii cu băgare de seamă, 
ca nu cumva să favorizezi pe unii în dauna 


altora și să nu pedepseşti niciodată pe nimeni 

fără motiv, pentru că puterea pe care o ai 
vine de la Cel de Sus, și reprezintă unghiile și 
dinţii Divinităţii. Foloseşte-o cu scopul de a 
împărţi dreptatea ; eşti numai executorul și pro- 
motorul acestor sentințe drepte. Să se facă 
dreptate, dreptatea să fie respectată fără să 
se acorde nici o atenţie celor pe care acest 
fapt îi umple de minie. Domnul îţi poruncește 
să procedezi aşa ; neasumîndu-și el însuşi această 
grijă, o încredințează în mîinile tale. Ai grijă 
să nu mijească vreodată la picioarele tronului 
sau în jilţurile nobililor şi judecătorilor iuţeala 
sau minia în fapte sau în vorbe; nimic nu 
trebuie. săvirșit într-o dispoziţie proastă. Să 
nu-ţi treacă vreodată prin gînd să spui: « Sint 
rege, fac ce-mi place», căci asta ar fi un mijloc 
de a-ţi distruge puterea, prețuirea, demnitatea 
și măreţia. Demnitatea de care te bucuri şi 
puterea pe care o exerciţi asupra regatului tău 
să nu fie un prilej de trufie și vanitate. Ar fi 
mai bine să-ți amintești de ceea ce ai fost cindva, 
în trecut, şi că ai plecat de jos ca să te înalți 
la demnitatea de care te bucuri fără s-o fi 
meritat. Trebuie să te întrebi adesea pe tine 
însuți: «Cine am fost mai înainte și cine sint 
astăzi? Nu meritam să fiu ridicat la postul 
înalt și de frunte pe care îl deţin, nu sint aici 
decit din porunca Stăpinitorului ceresc şi ceea 
ce trăiesc pare mai degrabă un vis decit o 
realitate ». 

Nobile stăpin, nu dormi niciodată prea 
adînc; nu te lăsa ispitit de desfătările și plăcerile 
simțurilor, nici de petreceri și băuturi; nu risipi 
fără noimă truda și ostenelile vasalilor, în lă- 
comie și beţie; nu profita de favoarea pe care 
ţi-a făcut-o Atotputernicul, alegindu-te rege, 
ca să te dedai la abuzuri, la nechibzuinţe și la 
pizmă. O, nobile rege, fiul nostru! Creatorul 
urmăreşte ce fac guvernatorii regatelor sale și 
găsește prilejul de a-şi bate joc de greșelile 
care se comit în timpul cirmuirii; el îşi bate 
joc într-adevăr și tace, căci El este Cel ce este 

în veci şi, ca atare, el face ce vrea. şi pedepseşte 
pe cine vrea. El ne ţine pe toţi în palmă şi 
ne leagănă, căci noi sintem pentru el ca un 
cocoloş de humă pe care îl rostogolește de 
colo-colo, şi care-i stirneşte risul prin mișcările 
sale iscate de neostenita sa mină. O, stăpine 
şi rege al nostru, străduieşte-te să-ţi îndepli- 
neşti datoria fără să te pripeşti. Poate că 
păcatele noastre ne fac nevrednici de tine, 
poate că alegerea ne va entuziasma neînchipuit 
de mult, poate Domnul nostru a hotărit ca tu 
să deţii vreme îndelungată demnitatea regală, 
poate, dimpotrivă, el vrea să te încerce și să 
te înlocuiască, dacă nu-ţi vei face datoria. Oare 
Domnul din ceruri nu are şi alţi prieteni? Eşti 
oare singurul pe care-l iubește? Dimpotrivă, 
ciți alţii n-o fi cunoscînd el! Ciţi sint care-l 
cheamă? Ciţi sînt care îşi înalță glasul în fața 
lui? Ciţi pling? Ciţi îl imploră cu amărăciune! 
Ciţi suspină în fața lui! Numărul lor nu se 
poate cunoaște. Apoi, mulţi care sînt generoşi, 
prevăzători şi foarte iscusiţi! Mulţi care au 
avut deja slujbe şi au fost ridicaţi la ranguri 
de seamă își înalță ruga în faţa lui; nu-i lipsese, 
așadar, oamenii cărora să le dea conducerea 
regatelor sale. Poate că el nu-ţi dăruieşte cin- 
stirile și gloria sa decit ca un vis trecător; 
poate nu ți le dăruiește decit ca o mireasmă 
îmbătătoare şi nu te atinge decit în treacăt, 
pe buze, cu afecțiunea, blindeţea și bogăţiile 
sale, pe care el singur le poate împărţi pentru 
că numai el le stăpinește. 

O, prea fericite doamne, apleacă-te și umi- 
leşte-te, plingi şi suspină cu durere, roagă-te 
și fă ceea ce Domnul nostru poruncește atita 
vreme cit îi va fi voia, ziua ca şi noaptea. 
Folosește-ţi puterea cu stăpinire de sine, ru- 
gindu-te neîncetat insuflețit de blindeţe și bună- 
voință; nu pricinui nimănui necazuri, cazne sau 
amărăciuni. Nu maltrata oamenii şi nu-i respinge 
arătindu-te ursuz faţă de ei! Nu le vorbi cu 
minie şi nu-i înspăiminta prin violența ta. Se 
cuvine, de asemenea, doamne, să nu foloseşti 

cuvinte batjocoritoare sau să faci glume, pentru 
că ar atrage disprețul asupra ta, avind în ve- 
dere că glumele şi cuvintele ușuratice, nesocotite 
nu sînt potrivite pentru oamenii care ocupă o 
înaltă demnitate. Se cade, de asemenea, să nu 
faci haz de glumele altuia, chiar dacă ţi-ar 
fi rudă sau aliat, căci cu toate că ești om ca și 
noi demnitatea tateridică la rangul de mare 
zeu. Cu toate că ești aproapele şi prietenul 
nostru, fiul și fratele nostru, noi nu sîntem 
nicidecum egali; pentru noi, nu mai eşti un 
om, pentru că întrupezi persoana, chipul, vorba 
și prietenia Domnului Preaînalt, care te inspiră 
și se face auzit prin gura ta. Buzele tale, limba 
şi chipul tău sînt ale lui. El te-a impodobit 
cu autoritatea lui și te-a înarmat cu dinţii și 
ghearele lui, ca să fii temut și venerat. 

Fii cu băgare de seamă, doamne, și renunţă 
la obiceiurile de a ride și a glumi, pe care le 
aveai în trecut. Se cade acum să fii înţelept, 
sobru şi sever. Ai grijă de onoarea ta, de demni- 
tatea persoanei tale şi de măreţia rangului tău; 
să vorbeşti rar și sobru, pentru că acum ai 
devenit altă ființă, ai dobindit măreție, de 
aceea trebuie să fii respectat, temut, cinstit şi 
ascultat. Ai dobiîndit o mare valoare, ești o 
persoană cu totul deosebită, care merită vene- 
raţia, supunerea și respectul. Fereşte-te, doamne, 
de a-ţi compromite sau păta rangul și înalta 
valoare, ca şi demnitatea și desăvirşirea măriei 
tale. Priveşte cu atenţie treapta pe care te 
afli; ea este foarte sus și căderea ar fi grozav 
de primejdioasă. Gindeşte-te că mergi pe o 
culme înaltă, pe o cărare îngustă și că de ambele 
părți se cască hăuri, care te împiedică să te 
abaţi, fără să te expui riscului de a cădea în 
prăpăstii fără fund. Trebuie, de asemenea, 
doamne, să te ferești de cusururile potrivnice 
şi să nu devii arțăgos şi violent, ca o fiară 
sălbatică, care ar inspira tuturor groază. Să 
fii cumpătat în exercitarea severă a puterii; 


căci este mai potrivit să rămii dincoace de 

pedeapsă şi de execuţie penală decit să forţezi 
nota trecind dincolo; nu-ţi arăta niciodată 
dinţii şi ghearele, pe cit va fi cu putinţă să nu 
fii nici înspăimîntător, nici aspru, nici îngimfat. 
Ascunde-ţi dinţii şi unghiile! Pe înalții demni- 
tari ai regatului şi curţii tale caută să ţi-i 
apropii, să-i mulțumeşti și să-i tratezi cu blîn- 
deţe. Bunacuviinţă îţi cere, doamne, să răspîn- 
dești bucuria și buna dispoziţie printre oamenii 
din popor, potrivit calităţii, condiţiei și gradului 
fiecăruia; în această privință purtarea ta să 
corespundă obiceiurilor stabilite de diferitele 
ierarhii populare. Ocupă-te cu bunăvoință şi 
grijă de areylos şi de dansuri şi nu uita pregă- 
tirile şi instrumentele trebuitoare acestui scop, 
căci acestea sint exerciţii care inspiră oamenilor 
curajoși gustul pentru armată și război. Dis- 
trează, doamne şi inveseleşte poporul de jos 
prin jocuri și petreceri cu chibzuinţă alese, 
astfel o să-ţi întărești faima și o să te faci 
îndrăgit, amintirea ta va dăinui şi bătrinii care 
te-au cunoscut nu te vor uita şi-ţi vor cinsti 
dispariţia, prin dragostea şi lacrimile lor. 

O, prea fericite doamne, prealuminate şi 
preţios rege ! Consideră că ești în călătorie şi că 
traversezi drumuri desfundate pline de primejdie, 
căci demnităţile și dregătoriile sint presărate cu 
ripe și lunecușuri, cu capcane, care fac ca nici 
un drum să nu fie cu totul sigur; sint apoi puțuri 
camuflate a căror gură căscată este ascunsă de 
ierburi, iar în adincuri au ţăruși lungi, și ascuțiți 
care străpung pe cei ce cad acolo. De aceea, se 
cade să te vaieţi necontenit şi să-l lauzi pe Atot- 
puternicul suspinind. Să fii cu băgare de seamă, 
doamne, ca nu cumva să dormi prea adinc și 
să te laşi în voia femeilor, căci asta înseamnă 
slăbiciune și moartea tuturor bărbaților. Se cuvine 
să te suceşti şi să te răsuceşti în pat; şi să meditezi 
la lucrurile care privesc slujba ta; dacă te va 
cuprinde somnul, acesta să fie doar un prilej 
pentru a reflecta la treburile regatului și la mijloa- 
cele de trai, la băutura şi mincarea noastră, pe 
care Domnul nostru ni le-a dat, spre a le împărți 

cu marii dregători şi curtenii tăi; căci mulţi oameni 
pizmuiesc pe regi din pricina abundenței ospeţelor 
lor, deoarece se obișnuiește să se spună că regii 
și nobilii mănîncă pîinea durerii. Să nu crezi, 
Doamne, că estrada regală și tronul sint făcute 
pentru plăceri şi desfătări ; dimpotrivă, consideră-le 
drept o pricină de suferinţă și penitenţă. O prea 
fericit şi foarte scump stăpîn! Nu vreau să fie 
pentru inima ta nici un motiv de neliniște, nici 
de supărare, și nu vreau să-ţi stirnesc nici mînia, 
nici indignarea. Am săvirșit destule greșeli, am 
rătăcit, ba chiar m-am întrerupt de citeva ori 
în cuvîntarea mea. Mă opresc aici. Fără să păstrez 
șirul ideilor, sărind de ici, colo, ca o broască, 
am vorbit destul, în fața Domnului Nostru, in- 
vizibil şi impalpabil, care este aici de faţă şi ne 
aude, care a ascultat cu atenţie vorbirea mea 
bilbiită, cu greșeli, fără de noimă și pe un ton, 
pentru care merită să fiu dojenit. Dar, în sfirşit, 
zicînd acestea mi-am făcut datoria, deoarece 
bătrinii din ţară au această obligaţie, faţă de 
domnii noi aleși. Mi-am făcut, de asemenea, da- 
toria şi faţă de Domnul Nostru, care este aici 
de faţă şi aude; lui îi aduc prinos vorbele mele. 
O, nobile rege, să domnești întru mulţi ani peste 
regat! Am terminat ce-am avut a spune.“ 


3, Discursul împăratului către popor 12 


„Ascultaţi cu atenţie, voi toţi aici de față; Domnul 
nostru din ceruri v-a adunat aici, pe voi, cîrmui- 
torii orașelor, care sinteţi supușii mei. Ţie, care 
ai o slujbă în viaţa politică și care trebuie să fii 
tatăl și mama celor pe care îi guvernezi, vouă 
tuturor celorlalți nobili, oameni curajoşi care staţi 
acum în faţa mea și care nu aveţi încă nici o 
însărcinare obştească, vouă celor care practicaţi 
meșteșugul armelor, vouă oamenilor de valoare, 
curajoşi ca vulturii și tigrii, și vouă femeilor 
nobile, doamne mărinimoase, vă doresc pacea 
atotputernicului nostru, creatorul și cîrmuitorul a 

toate; vreau să vă insullu curaj și să vă adresez 
salutul meu în cele cîteva cuvinte pe care vi le 
voi spune. Ştiţi toţi cei de faţă că am fost ales 
rege prin voința Lui, cu toate că sînt nevrednic 
şi că poate, ca urmare a ignoranței mele de a 
mă purta cum se cuvine, El mă va alunga şi va 
pune pe altcineva în locul meu. Dar atit timp 
cît va voi să-mi lase slujba, îmi voi face datoria 
să cirmuiesc peste acest regat, cu toate că, uneori, 
voi fi nepriceput şi voi face poate greşeli, supă- 
rîndu-l pe Atottăptuitorul. O, păcătosul de mine, 
nenorocitul de mine, de multe ori L-am supărat 
spre nefericirea mea şi ca urmare a păcătoasei 
mele firi. În același timp, am supărat pe mai 
marii dregători şi persoanele de vază ale rega- 
tului, înaintașii mei, care au fost cîrmuitorii re- 
gatului şi lumina, oglinda, exemplul şi ştiinţa 
pentru toţi. Ei purtau mereu în mină o torţă, 
care strălucea pentru a lumina întreaga lume; 
au fost prevăzători foarte, înţelepţi foarte şi cura- 
joşi foarte. Ridicaţi la acest rang de Domnul, 
ei n-au primit de la el nici știința, nici curajul, 
nici nestatornicia copiilor. El i-a făcut puternici 
și viteji ca ei să-i pedepsească pe ticăloşii din 
regat şi ca să ştie să-şi apere ţara împotriva duş- 
manilor. Le-a dăruit, în sfirșit, toate virtuțile 
trebuitoare sarcinilor lor. Ei erau buni, de aceea 
le-a dăruit el intotdeauna prietenia şi bunăvoința 
lui. lar eu sînt urmașul unor asemenea oameni, 
ca să-i fac doar de ruşine și de ocară în îndepli- 
nirea greşită a îndatoririlor mele. Ei au pus te- 
meliile a tot ceea ce s-a construit pînă astăzi şi 
ei sint strămoșii și străbunii bătrinilor noștri, din 
care ne tragem. Ei au tăiat pădurile de la munte 
şi de la șes, pentru a face locuinţe pe aceste 
meleaguri unde trăiau, ei au început să cirmuiască, 
ei au întemeiat tronul și estrada, împlinind voia 
Lui, în tot timpul vieţii lor. 

O, cit sint de nefericit, de mărginit, de igno- 
rant, biet om de rind. Nu se cuvenea să fiu ales 
pentru o demnitate atît de înaltă. Poate totul 
va trece ca un vis și viaţa mea se va sfirși curind. 
Poate se vor scurge mai mulţi ani, timp în care 

voi purta pe umeri această sarcină pe care stră- 
moșii mei au lăsat-o cu limbă de moarte, sarcină 
grea și anevoioasă, care trebuie să ne inspire mai 
curind modestie decit trufie şi vanitate. Astăzi, 
înainte de a muri — dacă aşa va fi voinţa Dom- 
nului, vreau să vă adresez cuvintele mele de 
încurajare și alinare. 

Vă sfătuiesc, în primul rind, să vă ţineţi departe 
de patima beţiei şi să nu beţi ocili căci, asemenea 
măselariței ea face pe om să-și piardă minţile, 
ceea ce inspiră teama şi dezgustul bătrinilor 
noștri, care consideră, pe bună dreptate, aceasta 
drept motiv de ingrijorare şi scirbă. Pentru acest 
viciu senatorii și nobilii de altădată au spinzurat 
un mare număr de oameni, au zdrobit capul 
altora cu pietre și i-au ciomăgit pe alții. Vinul 
numit ocili este sursa oricărei nenorociri ce duce 
la pierzanie, căci patima beţiei pricinuiește neînţe- 
legeri şi certuri, tulburări și dezordine în orașe 
şi regate. Este ca un virtej care răstoarnă și 
distruge totul, ca o furtună infernală care poartă 
cu ea toate nenorocirile la un loc. De la patima 
beției pornesc adulterele, violurile, seducerea fe- 
cioarelor și violența față de părinţi și aliaţi, tot 
de la ea pornesc furtul, tilhăriile şi atacurile 
înarmate; tot în ea își au obirşia blestemele, fal- 
sele mărturii, clevetirile, despărţirile, zvonurile, 
certurile şi scandalurile. Toate acestea sint rezul- 
tatul lui ocili şi al beţiei. Vinul acesta este, de 
asemenea, o cauză a mindriei și trufiei care fac 
ca beţivii să se creadă grozavi şi să se laude peste 
măsură că sint de neam mare, dispreţuind lumea 
și neţinind seama de nimeni. Tot de aici provin 
duşmăniile şi urile. Beţivii spun cuvinte neso- 
cotite şi fără şir, pentru că şi-au ieşit din minți. 
Omul beat nu trăieşte în pace cu nimeni, din 
gura lui nu ies niciodată cuvinte paşnice, ci numai 
vorbe nesocotite, care tulbură liniştea țării. Bă- 
trinii au spus-o şi noi o cunoaştem din viața 
de toate zilele. 

Beția dezonorează pe oamenii nobili și generoşi 
şi poartă în ea săminţa tuturor relelor. Nu fără 
motiv a fost comparată cu măselarița, pentru că 

ea te face să-ţi pierzi capul, ca și planta care se 
numește tlapalli sau omizili. Nu greșea acela care 
spunea că beţivul este nebun şi fără judecată 
ca acela care mănîncă tlapaili sau omizili. El nu 
se împrietenește cu nimeni şi nu respectă pe 
nimeni. El face mărturii false, este mincinos, pro- 
voacă certuri, om cu două limbi şi cu două fețe. 
Poate fi asemuit cu un șarpe cu două capete, 
care muşcă îndoit. Și beţia nu stirneşte numai 
aceste rele, ea pricinuieşte încă multe altele, căci 
beţivul n-are nici pace, nici răgaz, el nu este 
niciodată vesel, nu bea nici nu mănîncă liniștit. 
Beţivii pling adesea și sint mereu trişti. Ei sint 
scandalagii şi tulbură casele. După ce au băut 
se duc și jefuiesc pe vecini de tot avutul lor: oale 
cu supă, ulcioare, farfurii și străchini. Nimic nu 
durează și nu prosperă la ei; totul este sărăcie și 
nenorocire ; nu există nici mîncare, nici strachină, 
nici oale. Beţivul nu are haine, nici încălțăminte, 
nici pat de dormit. Fiii săi și toţi cei care locuiesc 
în casă sint murdari, rupţi, zdrențăroși, fetele lui 
abia își acoperă goliciunea cu vreo zdreanță ; căci 
un tată beţiv nu se îngrijește de nimic, nici de 
mincare, nici de haine, nici de membrii familiei 
sale. Din aceste motive regii şi nobilii care au 
domnit, care au stăpinit estradele şi tronurile 
regale şi care au transmis supușilor cuvîntul Crea- 
torului au pedepsit de moarte mulţi beţivi, zdro- 
bindu-le capul cu pietre sau strangulindu-i cu 
funia. În acest moment, vă avertizez şi vă porun- 
cesc, vouă nobililor și tinerilor curajoși, tineri, 
aici de faţă, şi vouă bătrinilor care sinteți din 
spiţă regală, de a vă feri cu totul de patima beției, 
adică de a nu bea ocili sau orice altceva care 
abrutizează, pricină de mare scîrbă pentru strămoşii 
noștri. Vinul nu trebuie să intre în obiceiul 
nostru; nu veți muri, cu siguranţă, dacă nu veţi 
bea. Vă rog pe toţi să renunțaţi, și vouă, bărbaţilor 
viteji şi curajoşi, care vă ocupați cu treburile 
războiului vă poruncesc să renunțaţi la vin. Tu, 
aici prezent sau absent în acest loc, care l-ai 
gustat deja, lasă-l; învinge-te pe tine însuţi, nu 
mai bea, nu vei muri din pricina asta. 

În pofida ordinului meu, nu te voi urmări 
ca să te împiedic să bei. Dacă vei bea, o vei face 
spre desfătarea inimii tale, dar cu toate că voința 
ta te va conduce în taină la tine acasă, Dumnezeu 
pe care tu il superi și care vede tot ce se pe- 
trece, fie inlăuntru stincilor sau în păduri sau 
în fundul inimii tale, Dumnezeu — spun — des- 
coperă totul și cunoaşte orice lucru, în timp ce eu 
nu știu ce faci, Atoatecunoscătorul, care te va 
vedea, va da în vileag greșeala ta în piaţa publică. 
Se vor vedea în mod vădit răutatea, murdăriile, 
furturile şi vorbele tale de ocară. Poate te vei 
spinzura singur sau te vei arunca într-un puț, 
poate te vei arunca de pe o înălțime sau în vreo 
prăpastie unde îţi vei găsi sfîrşitul. Dacă te vei 
apuca să strigi şi să stidezi, dacă te vei întinde 
beat mort pe drum sau pe stradă, dacă din cauza 
beţiei vei merge în patru labe [...] justiţia va 
pune mina pe tine și tu vei fi pedepsit, bătut, 
mustrat şi acoperit de rușine în faţa tuturor şi 
vei fi pedepsit de moarte, zdrobindu-ţi-se capul 
pe o piatră, sugrumat cu un laţ de git sau ciu- 
ruit de săgeți. Vei fi arestuit în timp ce vei 
minca sau vei bea, poate că oamenii legii te 
vor surprinde în clipa cînd vei păcătui cu femeia 
altuia sau în flagrant delict de furt, cind vei fi 
ocupat să jefuiești sipetul cu bani din vreo lo- 
cuință. Rezultatul va fi că ţi se va sfărima capul, 
sau că vei fi tirit pe străzi pînă în piaţa publică 
și astfel te vei acoperi de ocară, care se va răs- 
fringe și asupra urmașilor tăi, căci se va spune: 
«cutare şi cutare, tatăl și mama lui, l-au lăsat 
pe acest netrebnic să crească nedisciplinat, nee- 
ducat, fără să-l mustre, și astăzi se vede urmarea 
obiceiurilor lui, căci culege ceea ce a semănat». 
Se va spune, poate și așa: « Nenorocit om! îşi 
dezonorează părinţii care au zămislit asemenea 
secătură pentru a fi acoperiţi de infamie şi de 
rușine » Sau se vor mărgini să spună: «lată 
perversitatea acestui beţivan!» Faptul că ești 
nobil sau curtean, nu împiedică pe nimeni să 


te critice. Vei scăpa de batjocură, pentru că faci 

parte dintr-un neam curajos și ilustru? Cu siguran- 
tă că nu. 

Vă voi da ca pildă pe un mare nobil din 
Quauhtitlan, care se numea Tlachinoltzin. El se 
trăgea dintr-o familie ilustră, avea vasali și deţinea 
o demnitate înaltă; dar deoarece a căzut în patima 
beţiei și se îmbăta rău, îşi pierdu demnităţile 
şi rangul. Își vindu toate moșiile şi-şi risipi banii 
pe băutură. După ce şi-a dat pe băutură și ultimii 
bani cîştigaţi din vinzarea moștenirii, s-a apucat 
să vindă pietrele și scindurile propriei sale case, 
şi-a vindut totul ca să cumpere băutură, și cind 
n-a mai avut ce să vindă, soţia lui s-a apucat să 
toarcă şi să ţeasă, să cîştige bani şi să-i dea să-și 
cumpere octli. Acest nenorocit, care era ilaca- 
tecatl, om viteaz, curajos și nobil, a decăzut atit 
de mult încît, uneori, beat mort, murdar, gol 
şi plin de praf cădea pe stradă pe unde trecea 
multă lume. Cu toate că era de rang înalt, lumea 
a început să clevetească, să ridă, să-şi bată joc 
de el, să-l pedepsească. Zvonul despre aceste 
întimplări a ajuns pînă la Mexico, la urechile lui 
Moteuhcoma, împăratul şi stăpinul acestei ţări, 
care puse capăt dezordinii. El dădu poruncă re- 
gelui din Quaubhtitlan, numit Aztaton, să ia mă- 
suri impotriva vinovatului, deși era frate mai 
mic al numitului Tlachinoltzin. Cu toate că era 
o persoană de cel mai înalt rang și /lacatecail, 
nu i s-au ascuns greșelile și a fost ștrangulat cu 
o fringhie. Astfel a murit sărmanul tlacatecatl, 
din cauză că era un beţiv împătimit. 

Cine ar putea să spună cît de mulți nobili, 
seniori și negustori au murit din cauza acestui 
viciu? De asemenea, ciţi oameni din popor din 
aceeași pricină. Cine ar putea să țină socoteala? 
Cât despre voi, bărbaţi curajoși, soldaţi viteji, 
vă întreb: a poruncit vreodată un rege să se 
bea ocili, care duce pe oameni la nebunie? Cu 
siguranță că nu. Dar această băutură este tre- 
buitoare vieţii? Desigură că nu. Așadar, oricine 
ai fi dacă te vei îmbăta, nu-mi vei scăpa, te voi 
prinde şi te voi închide, căci orașele, senioriile şi 
regatul au la dispoziție un mare număr de func- 

ţionari însărcinaţi să zvirle în închisoare și să-i 
omoare pe acești delincvenţi. Vei deveni un exem- 
plu și o pricină de groază pentru toată lumea, 
căci vei fi pedepsit şi chinuit potrivit delictului 
comis, vei fi sugrumat și aruncat pe drumul 
public, sau vei fi ucis cu pietre şi vei deveni un 
motiv de spaimă pentru toţi, căci vei fi aruncat, 
în stradă. Cind vei ajunge aici, nu voi putea să-ţi 
fiu de ajutor, să te feresc de pedeapsă și de moarte 
căci te-ai dus tu singur, prin greşeala ta, în 
mîinile călăului, aţiţind justiţia împotriva ta. Tu 
însuți făcind toate acestea, cum aș mai putea 
să te apăr? Asta nu este cu putinţă, şi tu te vei 
supune pedepsei obişnuite. Degeaba îți vei ridica 
ochii spre mine cu nădejdea că-ți vei găsi eli- 
berarea, tu ai căzut deja în gura leului. Chiar 
dacă ai fi prieten cu mine, fratele meu mai mic 
sau mai mare, nu-ţi voi putea fi de nici un ajutor, 
ai devenit, într-adevăr dușmanul meu şi eu duş- 
manul tău, prin voinţa Celui din înalturi, care 
ne-a despărțit, sînt silit să-ţi fiu potrivnic şi să 
lupt contra ta, chiar dacă te vei ascunde, te voi 
smulge din măruntaiele pămîntului şi din adîncu- 
curile apei. Dar îți atrag atenţia, păcătosule, rău- 
făcătorule, că nimeni nu-ţi poruncește să bei şi 
că-ți stă rău să fii beat. Bagă de seamă, în plus, 
că păcatele cărnii sint vrednice de dispreţ şi că 
se cuvine ca toată lumea să se ferească de ele; 
de asemenea, se cade ca nimeni să nu jefuiască 
şi să ia ceea ce aparţine altuia. 

Ceea ce ar trebui să dorești și să cauţi, sînt 
cîmpurile de luptă numite Teuatempan şi Tla- 
chinoltempan, pe unde umblă, trăiesc și se nasc 
părinţii şi sora soarelui, numiţi tlacatecail şi tla- 
cochcalcatl, care au sarcina să ofere drept mîncare 
și băutură pămîntului şi soarelui, carnea și sîn- 
gele dușmanilor lor. Pentru ei, adevărata bogăţie 
o formează scuturile și armele; numai pe cim- 
purile de bătaie vei putea merita bogatele po- 
doabe pentru urechi, preţioasele podoabe care 
se atirnă de buze, ciucurii de pe cap, brăţările, 
precum şi jambierele de piele galbenă pentru 
pulpe. Tot aici se obţin discurile de aur şi penele 

scumpe. Toate acestea sint dăruite războiniciler 
pentru vitejia lor. Tot aici se cîștigă bogăţia și 
demnitatea de rege pe care Dumnezeu le dăruia 
numai acelora care merită şi care luptă împotriva 
duşmanilor. Tot așa flori şi trestii de fumat, 
băuturi și mîncăruri delicate, cingători și mantii 
bogate, case marilor nobili, puieți de porumb 
pentru cei viteji și respectul cuvenit, ca urmare 
a recunoașterii valorii lor. Ei devin atunci pă- 
rinţii, protectorii şi apărătorii orașului și patriei 
lor; oamenii de rînd, din popor vin să se adă- 
postească lingă ei, aşa cum arborii numiţi po- 
choil şi aueueil trăiesc la umbră pentru a se 
feri de soare. 

Îţi atrag atenţia, ţie, care pretinzi că ești 
bărbat, că aceia care au devenit iluștri, mari și 
vestiți prin faptele lor strălucite sînt ca tine, 
nu sint din metal sau cu o constituţie diferită 
de a ta. Ei au fost fraţii tăi mai mari şi mai 
mici, inima lor este asemănătoare cu a ta, sìn- 
gele lor, este ca al tău, oasele lor ca ale tale, 
carnea lor ca a ta. Același creator care ţi-a insuflat 
ţie spiritul şi ţi-a dăruit trupul pe care îl ai, 
le-a dat șilor trupul şi spiritul de care sînt însu- 
fleţiţi. Ce gindești, ce-ţi închipui? Crezi că inima 
şi trupul lor sint făcute din lemn, din piatră 
sau din fier? Nu pling și ei, nu sint și ei copleșiți 
de tristeţe? Există cineva care nu îndrăgește plă- 
cerea? Dar pentru că inima lui este puternică 
și aspră, el se învinge pe sine însuși și-și impune 
tăria să se roage lui Dumnezeu, pentru ca inima 
lui să devină sfintă și virtuoasă. El se prezintă 
în faţa Atotputernicului înlăcrimat şi suspinînd, 
el nu cedează dorinței de a dormi, sescoală la 
miezul nopţii pentru a ofta, a geme şi a chema 
pe atotputernicul Dumnezeu nevăzut şi impalpa- 
bil. El îi aduce osanale cu lacrimi în ochi, îl 
roagă cu tristeţe, îi cere stăruitor favorurile sale; 
noaptea veghează, în orele de somn nu doarme, 
iar dacă este o femeie și dacă este înțeleaptă 
și cu judecată, ea are grijă să doarmă separat; 
își face patul într-un colț retras al casei; doarme 

puţin și aşteaptă să vină ora să se scoale, ca să 
măture casa și să aprindă focul. De aceea Cel 
de Suseste milostiv cu ea, o ajută ca să nu-i 
lipsească niciodată băutura sau miîncarea, fără 
ca ea să ştie măcar de unde îi vine acest belșug. 
Tot ceea ce ea seamănă pe păminturile pe care 
le-a moștenit, crește şi se înmulțește; dacă vrea 
să facă negoţ, ea vinde la piaţă după cum i-e 
voia. Ca răsplată a ostenelilor și privegherilor ei, 
Domnul binevoiește să-i dea o moarte uşoară. 
Cit despre bărbat, el datorează bunăvoinţei Lui 
faptul că este puternic, curajos, învingător în 
războaie și vrednic să fie socotit printre soldaţii 
viteji şi îndrăzneţi numiţi quauhpetlatl, ocelo- 
petlatl*. El mai primeşte bogății, satisfacţii şi 
alte recompense pe care Atotputernicul obișnu- 
ieşte să le dea acelora care îl slujesc, fără a mai 
socoti onoarea și renumele. 

O, cavaleri, o, seniori din oraşe și provincii! 
ce faceţi voi? se cade ca oamenii din popor să-şi 
bată joc de voi? din cauza patimii voastre pentru 
ocili şi pentru plăcerile trupești? Duceţi-vă la 
război, pe cîmpul de bătaie numit Teuatempan, 
unde părintele nostru, Soarele şi Stăpinul pămin- 
tului, îi fac cunoscuţi, îi înscrie și îi însemnează 
cu roşu pe cei viteji şi bravi care: practică meseria 
armelor. O, tineri nobili, crescuţi în palate printre 
bărbaţii de rang înalt. O, războinici viteji şi 
curajoşi ca vulturul şi tigrul! Ce faceţi voi? Ce 
se întimplă ce voi? Ieșiţi din oraşe; mergeţi la 
război, urmaţi-i pe soldaţii bătrîni la război; nu 
jinduiți după altceva decit după meseria armelor. 
Imitaţi-i pe oamenii de valoare care au murit 
în război şi care acum se bucură în desfătări, 
stăpini ai unor mari avuţii, amirosind parfumul 
suav al florilor cerului şi muncind în slujba Soa- 
relui, pe care-l bucură şi care se numește Tiacauh 
quauhtleuamitl şi in yaomiqui. Nu puteţi să vă 
luaţi avint și să urmaţi pilda acelora care stăpi- 
nesc deja bogăţiile Soarelui? Sculaţi-vă, duce- 


* Stă petladi, ocelopetlati — coadă de vultur, coadă 
de jaguar (N. tr.). 

ți-vă la palatul Soarelui! Nu puteţi renunţa la 
patima beţiei şi la plăcerile simţurilor în care 
v-aţi afundat? Fericiți sint tinerii despre care 
se spune că au capturat pe cineva în luptă sau 
că ei înşişi, căzind prizonieri, s-au dus la palatul 
Soarelui ! Cutare și Cutare nepoţii și părinţii noștri, 
se odihnesc acolo, în timp ce părinţii lor pling, 
oftează şi varsă lacrimi pentru ei. 

Dacă ești timid și laş, dacă n-ai curaj să 
înfrunţi greutăţile războiului, du-te și ară pă- 
miîntul și seamănă porumb, vei fi plugar și vei 
avea, cum se spune, vitejia ogoarelor. Atotputer- 
nicul se va milostivi de tine şi tu te vei bucura 
de ceea ce ai semănat, cind roadele se vor coace. 
Seamănă şi sădeşte pe pămînturile moștenite 
tot soiul de plante de agave și de pomi, fiii şi 
nepoţii tăi le vor folosi pe vreme de foamete şi 
vei avea și tu partea ta, vei minca și vei bea 
din sudoarea muncii tale. 

Ascultaţi-mă cu atenţie, voi nobili şi bărbaţi 
curajoşi! Mă adresez mai cu seamă ţie, care ești 
de neam ilustru și de singe regal; ai grijă să 
înveţi, să cinţi în coruri şi din instrumente pen- 
tru că aceasta este o practică indicată pentru 
înălțarea spirituală a oamenilor din popor şi Dom- 
nul se va bucura auzindu-te; de altfel, aici se 
află şi locul potrivit pentru ca fiecare să-i ceară 
Tatălui ceresc ceea ce dorește și să-l roage să 
le înalțe inimile, căci el pogoară cu adevărat 
bunăvoința sa, de fiecare dată cind este chemat 
şi i se cere ajutorul, cu evlavie. Așa te vei deprinde 
să meditezi, să examinezi și să înveţi meșteșugul 
războiului. 

L-ați ales pe împăratul vostru, dar să nu 
credeţi că el va trăi întotdeauna, sau că viaţa 
lui va fi îndelungată, ca aceea a pomului sau 
a stincii. Au nu și el va muri? Nu va trebui, 
oare, să aveţi un alt cirmuitor după el? Desigur 
că va avea loc, cu timpul, alegerea unui alt rege 
și a altor senatori, cînd vor muri cei de astăzi 
și cînd Domnul nostru va hotări să-i ducă în 
lăcașul de odihnă. Și pentru că acum ești mul- 


141 


tumit şi pentru că şi inima ta este voioasă văzînd 
că ţi se realizează ceea ce dorești, sau pentru 
că, lăsat deoparte, fără ca nimeni să-ţi dea vreo 
atenţie, silit să trăieşti în singurătate, izolat și 
uitat, va trebui, oare, ca atunci cînd vor dispare 
cei care guvernează astăzi, Atotputernicul să se 
ducă să caute într-un alt regat, vreun bărbat 
de împrumut pentru ca el să stăpinească și să 
domnească pe tronul regal și să se ocupe de cei 
viteji şi de captivii care au practicat arta mili- 
tară? Bagă de seamă, că dacă-l slujeşti pe El 
şi dacă te silești să te apropii de aceia care gu- 
vernează, căutind pe lingă ei adevăratele tale 
bucurii, vei fi asemănător femeii care, ca să fie 
iubită și dorită, se arată în public împodobită 
cu eleganță. Dimpotrivă, dacă vei încerca să te 
ascunzi de societate, nu-ţi va servi la nimic. 
Chiar dacă te-ai transforma în precupeţ de legume 
și în pădurar care se duce după lemne în pădure, 
Cel de Sus va şti să te descopere şi să te ia de 
acolo, pentru a te ridica pe estradă și pentru 
a-ţi da în grijă guvernarea orașului sau a rega- 
tului, sau pentru a-ți pune pe umeri vreo sarcină 
a republicii sau chiar vreo demnitate regală. Asu- 
pra cui vă îndreptaţi privirile, pe cine așteptați, 
pentru a vă cirmui? Ce faci tu, bărbat mărinimos, 
ilustru și de singe regal? De cine crezi că te 
fereşti, de cine te îndepărtezi? De oraşul tău și 
de ai tăi? Voi, războinici de valoare, părinţii 
armatei, nu știți că regatul are nevoie de doi 
ochi, de două picioare şi de două miini? Nu știți 
că are nevoie de un tată și de o mamă care să-l 
spele, să-l curăţe şi să-i usuce lacrimile, cind 
plinge? El are nevoie, de asemenea, de persoane 
care să execute poruncile celor care guvernează. 
Aceşti slujbaşi ai treburilor războiului şi repu- 
blicii vor merge să te caute oriunde te vei găsi, se- 
mănind porumb, tăind lemne sau gunoind pămintul 
ogoarelor, şi te vor pune pe tronul regal, ca să 
ușurezi amărăciunile și nevoile poporului. îţi vor 
încredința şi treburile justiției, care pot fi asemuite 
cu o apă limpede care spală și purifică murdăriile 
şi delictele oamenilor din popor. Vei primi sarcina 

să pedepsești pe delincvenţi. Tatăl, care este peste 
tot, se va întrupa în chipul tău, în urechile, gura 
şi graiul tău şi va vorbi prin vocea ta. 

Vă rog stăruitor pe voi nobili și curteni, cobo- 
ritori din spiţă regală, şi voi, oameni curajoși, 
însutleţiţi de avintul vulturului și al tigrului, care 
vă ocupați de treburile războiului, cercetaţi-vă 
cu de-amănuntul și observați dacă nu aveţi vreun 
cusur sau vreo pată în obiceiurile voastre. Cerce- 
taţi ce se petrece în inima voastră, pentru a vedea 
dacă poate fi comparată cu un safir sau cu o 
piatră prețioasă și dacă este aşa cum trebuie pen- 
tru administrarea republicii. Dacă aveţi pete sau 
cusururi, dacă aveţi obiceiuri urite, dacă vă îm- 
bătaţi, dacă faceţi fapte: nesocotite, dacă beţi 
şi miîncaţi peste măsură, nu sinteţi potriviţi nici 
pentru a guverna, nici pentru a vi se încredința 
tronul sau vreun rang nobil. Dacă, din întimplare, 
vă dedaţi plăcerilor simțurilor și vă murdăriți 
prin destriu, nu sînteţi curteni, sinteţi nevrednici 
de a trăi printre nobili. Dacă aveţi înclinaţie 
spre furt şi spre însuşirea bunului altuia, dacă 
jefuiţi şi furați nu sinteţi buni pentru nici o 
slujbă importantă. Cercetaţi şi judecaţi dacă meri- 
taţi să vă luaţi pe umeri conducerea poporului 
şi să deveniți părintele intregului regat. Dacă 
sînteţi vicioşi — aşa cum am spus-o —, aţi fi, 
oare, potriviţi să îndepliniţi această slujbă ? Desigur 
că nu. În acest caz, nu meritaţi decit mustrări 
și pedepse. Meritaţi să fiţi umiliţi, dispreţuiţi, să 
vă acoperiţi de ruşine şi să fiţi biciuiţi ca niște 
oameni josnici. Meritaţi, de asemenea, să vă 
îmbolnăviți, să orbiţi şi să pieriţi; meritaţi să 
rătăciți toată viața murdari şi zdrențăroşi ca 
nişte ticăloşi fără nădejdea de a avea vreodată 
plăcere, odihnă sau mulțumire. Meritaţi, într-ade- 
văr, toate nenorocirile şi toate chinurile. 

O, prieteni ai mei şi nobili ai mei, v-am adre- 
sat aceste citeva cuvinte pentru a vă alina, 
pentru a vă îndemna la bine şi a vă îmbărbăta - 
inimile. Am fost silit s-o fac spre a-mi îndeplini 
îndatoririle, pe care mi le impun demnitatea 
mea, și atunci cînd greşiți, amintiţi-vă de mine 

şi spuneţi: «l-am auzit cuvintele și le-am dis- 
prețuit». Doresc ca Atotputernicul să vă dea, 
pace şi odihnă. O, preascumpii mei, vă rog 
încă o dată, să luaţi aminte la vorbele pe care 
vi le-am spus mai înainte. Aș vrea să vă supuneți 
acestor poveţe, să le respectaţi în modul de a 
vă comporta și să nu le treceţi cu vederea. Dacă, 
din dispreţ sau neglijenţă, mi-aţi uitat sfaturile, 
pe cine ar trebui să învinovăţiţi, dacă nu pe voi 
înşivă? Acei care vor face ceea ce i-am sfătuit 
şi vor păstra sfaturile mele în inimile lor îşi vor 
face bine lor înșile și vor fi miloși faţă de ei. 
Astfel, veţi fi cu toţii mîngiiaţi pe pămînt și 
vă va crește prestigiul în faţa bătrinilor și, în 
același timp, veţi fi şi un exemplu de practicare 
a virtuţii. Nu mai am nimic de adăugat, dar 
îl rog pe Cel-tără-de-moarte să vă dea pace și 
liniște.“ 


4. Veşmintul împăratului 


Cînd regii plecau la război, își puneau pe cap 
un coif de pene stacojii numite tlauhquechol, 
care avea de jur-împrejur o coroană de pene 
scumpe, din mijlocul căreia se înălța un mănunchi 
de pene frumoase de guetzalli. De această cunună 
de pene atirna pe spate o tobă mică, prinsă cu 
un soi de cîrlig asemănător aceluia care slujește 
la căratul poverilor. Toate acestea erau aurite. 
În afară de armura de pene roșu închis, presă- 
rată cu melcișori de aur, care îi ajungea pînă la 
jumătatea coapsei, mai aveau şi o fustă tot din 
pene bogate. Scutul era tivit cu un cerc de aur 
şi acoperit pe margini cu frumoase pene roșii, 
verzi, albastre ete. De partea de jos a scutului, 
spinzurau franjuri din pene alese și de preţ. 

Erau împodobiţi cu salbe de pietre prețioase 
` foarte fine, rotunde, egale ca mărime: chal- 
chiuitl și turcoaze ™™* dintre cele mai scumpe. 
Penele verzi, împletite cu lame de aur — care 
închipuiau părul —, cădeau pe spate împreună 

cu mica tobă verde prinsă cu un cacaztli *. 
De asemenea, ei mai purtau fuste de aur cu 
pene bogate și o armură presărată cu flăcări 
aurii. Mai aveau un fel de însemn, care se numea 
ocelototec, făcut din piele de tigru, cu raze de 
aur. Toba care cădea pe spate era, atunci, aco- 
perită cu o zugrăveală în dungi, iar marginile ei, 
împodobite cu pene bogate, erau tivite cu frunze 
de aur. Exista și o altfel de pavăză rotundă din 
pene alese avind în centru un pătrat de aur. 
Uneori, purtau pe spate pene verzi în formă de 
fluturi 115 și, în acelaşi timp, un fel de fustă din 
pene galbene, numite tociuiti, pentru că erau de 
papagal. Această fustă, presărată cu flăcări de 
aur, cobora pină la genunchi. Mai foloseau şi o 
altă pavăză rotundă făcută din pene scumpe 
care avea în mijloc un disc rotund de aur, în 
centrul căruia era sculptat un fluture. Uneori, 
se acopereau cu o armură făcută din pene de 
queizalli imbinate ca paiele pe un acoperiș, ale 
cărei margini erau formate dintr-un şir de fran- 
juri din pene bogate şi din aur 115 Mai purtau 
fuste din pene galbene şi, cind îşi puneau aceste 
fuste, foloseau la război un fel de cască de aur, 
împodobită cu două buchete de guetzalii, for- 
mind un fel de coarne. Alteori, purtau o cască 
de argint și multe alte însemne făcute din pene 
bogate şi din aur. De asemenea, mai aveau 
o fustă ţesută din aceleaşi pene decorate cu flăcări 
din aur. Cind plecau la război, regii obișnuiau 
să arboreze un mic drapel făcut din guetzalli 
și frunze de aur, în viriul căruia era, în chip 
de panaș, un buchet de quetzalli. Mai erau și dra- 
pele mai mici de argint, în virf — tot în chip de 
panaş — cu buchete de pene şi lame din aur. 

Regii purtau pe spate un fel de însemn numit 
itzpapaloil ** ; avea formă de demon cu coadă și 
aripi de fluture din pene frumoase ; ochii, unghiile, 
picioarele, spriîncenele şi restul erau din aur, 


* cacazili — un fel de cîrlig folosit la căratul 
greutăților (N. tr,). 


** itapapaloul — fluture de obsidian (N. tr.). 

coarnele din creștetul capului erau formate din 
două buchete de guetzalli. Mai obișnuiau să 
poarte pe spate o altă emblemă numită zochi- 
queizalpapaloil *, simulind tot un diavol prin 
față, miini, picioare, ochi, unghii și nas; aripile 
şi coada erau făcute din penele despre care am 
vorbit, iar corpul din pene variat colorate: 
verde, albastru şi auriu. Coarnele erau închi- 
puite din doi fluturi de pene. Uneori, foloseau 
alt însemn, numit guetzalpatzacili **. De data 
asta fusta era din pene verzi; scutul rotund din 
aceleaşi pene, avea în mijloc un disc rotund 
din aur. Mai existau și alte însemne numite 
tozquazoloil ***, un fel de coş mic din pene cu 
un căţeluș avind o pană lungă pe cap şi îimpodo- 
bit cu ochi, unghii etc., totul din aur. Îşi mai 
puneau și o fustă din pene galbene presărate cu 
flăcări aurii. Citeodată îmbrăcau același costum, 
cu deosebirea că penele fustei erau albastre și 
împodobite cu mai mult aur. Uneori, această 
îmbrăcăminte aleasă era făcută din pene albe 
şi roşii. Un alt veşmînt era compus din pene 
bogate galbene, cu fusta de aceeași culoare; 
un altul, făcut din aur și pene scumpe, era împo- 
dobit cu o figură de monstru din aur, cu un smoc 
de pene frumoase în vîrful capului. Un alt însemn 
era și zozouhqui tzitzimitl ****, tot un monstru 
cu figură de demon, gătit cu pene din aur și cu 
un smoc de pene de aceeași culoare, în viriul 
capului. Mai exista și un alt veşmînt asemănător 
cu precedentul, numai că penele erau albe. Mai 
foloseau o scutie numită coztic cueztecail *****, 
în virf cu un smoc de pene. Un medalion de aur 
atirna de o ghirlandă ca un şnur de care se lega 
scufia. Fusta era din pene galbene, decorate cu 
flăcări din aur. Acela care era îmbrăcat astfel 


* aochiquetzalpapaloil — fluture din pene de quetzal 
strălucitoare (N. tr.). 

** guentzalpatzacili — quetzal ofilit (N. tr.). 

*** tozquazoloil — servitor cu cap galben (N. tr.). 

*3%* zozouhqui tzitzimitl — monstru verde (N. tr.). 

**#** coziic cueztecail — scutie galbenă (N. tr.). 

purta în nări pandantive din aur în formă de 
semilună şi cercei în formă de coceni de porumb 
lungi pînă la umeri. Modul de a se îmbrăca, 
aproape asemănător cu vestimentația precedentă, 
se numea iztac cuezitecail *. O alta, se numea 
chictlapanqui cueztecail **, pentru că fusta și 
boneta erau jumătate verzi și jumătate galbene. 
În sfirșit, o alta purta numele de cozticteocuitla- 
copilli ***, capișonul fiind în întregime din aur 
şi avind în vîrf un vas cu pene. O altă costumaţie, 
care se numea iztacteocuițlacopilli **** era la fel 
cu taiata dar făcută din argint. 

n timp de război, pentru a-i chema pe sol- 
daţi la arme, ei foloseau goarnele și un fel de 
mele de mare, iar pentru a da soldaţilor semna- 
lul de atac se foloseau de un drapel de aur pe care 
îl fluturau deasupra capului. Mai aveau și un 
stindard din pene bogate, de forma unei roţi 
mari, în centru cu o imagine din aur a soarelui. 


5. Războiul 17 


Principala ocupaţie a regelui era războiul, fie 
pentru a se apăra, fie pentru a cuceri noi pro- 
vincii. Cind acesta se hotăra să declare război 
vreunui alt rege sau vreunei alte ţări, își aduna 
soldaţii și le împărtășea intenţiile sale. De îndată, 
se trimeteau spioni în provincia pe care ţinteau 
s-o cucerească, ca să cerceteze ţinutul, șesurile, 
accidentele de teren ca şi drumurile primejdioase 
prin care s-ar fi putut strecura, fără să întimpine 
vreo rezistență. Apoi, se întorceau, aducind 
regelui reprezentarea picturală a acelor locuri, 
pentru ca el să cunoască îndeaproape condiţiile 
terenului. După aceea, regele îi chema pe princi- 
palii căpitani, care erau în număr de doi: tlaco- 


* iztac cueztecail — scufie albă (N. tr.). 

** chictlapangui cueztecatl — scutie din mai multe 
culori (N. tr.). 

*** cozticteocuillacopilli — coroană de aur (N. tr.). 

**** iztacteocuitlacopilli — coroană de argint (N. tr.). 


1:7 


cheacalcatl şi tlacatecail. După celearăta pictura, 
le indica drumul pe care trebuiau să-l urmeze 
împreună cu soldaţii lor, numărul de zile pe care 
le aveau la dispoziţie pentru a-și atinge scopul 
şi locul unde ar fi trebuit să-şi instaleze cartie- 
rele generale. Tot atunci numea pe comandanții 
de tabără, care trebuiau să-i însoțească. Se ocupa 
apoi de arme și hrană. În acest scop, poruncea 
să fie chemaţi toți majordomii sau calpizque ai 
provinciilor supuse, pentru ca ei să aducă tri- 
buturile în mantii, pene, aur, arme și alimente. 
Cind toate erau adunate, regele distribuia ame 
soldaţilor, căpitanilor şi bărbaţilor de seamă. 
După aceea, mai poruncea calpizgue-lor să ducă 
tuturor marilor dregători din provinciile care 
trebuiau să ia parte la război armele necesare, 
atît pentru ei, cît şi pentru soldaţii lor. Ei se 
grăbeau să-i stringă şi să-i înarmeze pe toți 
aceștia. Armata fiind organizată, se pornea în 
ordinea următoare. În față mergeau preoții, 
slujitori ai idolilor, purtind pe umeri zeii. Ei 
plecau mai înainte cu o zi decit toți ceilalţi. 
Căpitanii şi războinicii plecau cu o zi înaintea 
armatei. Veneau apoi soldaţii mexicani, urmaţi 
la interval de o zi de tezcucani 118. O zi mai 
tirziu porneau oamenii din Tacuba 1! și, în 
sfirșit, după încă o zi, veneau toate celelalte 
provincii. Cu toţii mergeau în cea mai desăvirşită 
ordine. Cind ajungeau în apropierea provinciei 
care trebuia cucerită, comandanții taberei hotă- 
rau cum şi unde să stabilească cartierele generale 
şi indicau fiecăruia locul pe care trebuia să-l 
ocupe. Dacă vreunul refuza să execute ordinul, 
comandanții porunceau să fie arestuiţi. Fiecare 
era la postul său, şi aştepta ca satrapiisă dea 
semnalul începerii luptei, făcind să strălucească 
focul nou şi suflind din goarnă. La momentul 


potrivit, strigătul satrapilor se făcea auzit peste 
tot. Lupta se angaja de îndată, chiar în noaptea 
sosirii lor. Primii captivi erau dați degrabă pe 
mîinile preoţilor pentru a fi sacrificați, smul- 
gindu-li-se inima în fața statuilor zeilor pe care 

le aduseseră cu ei. Apoi i se aducea la cunoștință 
regelui ceea ce se petrecuse; se aducea la cunoș- 
tință familiilor moartea bărbaţilor nobili, ca să 
li se facă funeraliile. Erau menţionaţi, de ase- 
menea, și cei care s-au distins prin vreo faptă 
însemnată în luptă, pentru ca regele să le împartă 
daruri și onoruri drept răsplată, mai ales dacă 
erau de neam nobil. După terminarea războiu- 
lui, aceia care nu se supuseseră ordinelor date de 
comandanții taberei erau cercetaţi şi, chiar să 
fi fost căpitani, erau trimiși la moarte. 


6. Educaţia tinerilor nobili 1% 


Iată metoda pe care o foloseau regii şi nobilii 
în educarea copiilor lor. După ce regii şi mamele 
sau guvernantele îi crescuseră pină la șase-șapte 
ani și ei începuseră să iasă de sub tutela lor, copiii 
erau dați în grija unui paj, cîteodată chiar doi- 
trei, ca să se joace și să se distreze cu ei. Mamele 
porunceau acestor slujbaşi să nu le îngăduie 
copiilor vreo necuviință sau vreo grosolănie 
cind vor merge pe stradă. Pajii își învățau elevii 
să se exprime întotdeauna politicos şi într-un 
limbaj cuviincios, să fie respectuoşi şi să-i tra- 
teze cu bunăvoință pe toți aceia pe care-i întil- 
neau pe stradă: slujbași ai statului, căpitani, 
hidalgos sau înalţi demnitari bătrini, bărbaţi, 
femei, fie ei de condiţie modestă. Dacă o per- 
soană, oricît de umilă, îl saluta pe copil, acesta 
se înclina şi-i răspundea la salut zicînd: „Atot- 
puternicul să te călăuzească, bunicule“, la care 
cel interpelat răspundea: „Nepoate, piatră pre- 
țioasă şi pană scumpă, tu m-ai cinstit, mergi 
cu bine“. Cei care-l auzeau pe copil vorbind 
astfel se bucurau nespus şi spuneau: „Dacă acest 
copil va trăi, el va fi nobil, căci este mărinimos, și 
va merita, cu siguranță, un rang înalt“. 
Cind copilul împlinea zece sau doisprezece 
ani, era dus într-o casă de educaţie sau calmecac. 
Aici, el era încredințat satrapilor sau preoţilor 

din templu, ca să fie educat şi instruit, aşa cum 
am mai spus-o în cartea a șasea. Dacă nu era 
adus în această casă de educaţie, atunci era înscris 
într-o instituţie de cantori şi recomandat celor 
mai buni dintre ei. Acolo, era învățat să măture 
templul, să cînte și să respecte regulile aspre 
obișnuite. Cind împlinea virsta de cincisprezece 
ani, începea să înveţe meseria armelor. La două- 
zeci de ani, pleca la război, dar mai înainte, tatăl 
lui și rudele sale îi invitau la un banchet pe 
căpitanii şi pe soldaţii bătrîni. După ce le ofe- 
reau mantii şi cingători brodate, familia îi ruga 
să se ocupe în mod deosebit de acest tinăr, în 
cursul războiului, învăţindu-l să lupte şi apă- 
rindu-l de dușmani. Acești războinici îi luau cu 
ei, îndată ce se ivea prilejul, și-i arătau cea mai 
mare grijă învăţindu-l toate cele folositoare, 
fie pentru apărare, fie pentru atac. Cind bătălia 
începea, nu-l pierdeau din ochi și-l îndemnau 
să ia aminte la acei viteji, care prindeau cît mai 
mulți dușmani, ca și el, la rindul său — bucu- 
rindu-se și de protecţia acelor războinici încer- 
cați —, să facă la fel, dobindind astfel meritul 
de a lua cîțiva ostatici încă de la primul război. 
Îndată mesagerii aduceau la cunoştinţa regelui 
numele acelora care făcuseră prizonieri, anun- 
țindu-i şi vestea victoriei pe care supușii săi o 
cîștigaseră. Sosiți la palatul regal, ei intrau 
pentru a vorbi monarhului și-l salutau spunînd: 
„Doamne, sănătate și viață lungă, află că zeul 
războiului, Uitzilopochtli, ne-a apărat şi că, 
datorită ajutorului său, armata i-a învins pe 
duşmani şi a cucerit provincia împotriva căreia 
am luptat. Victoria aparţine tribului tenochca, 
războinicilor tlatelolco și tlacopan, precum. și 
tetzcucanilor, otomilor, celor din Matlatzinco 121, 
din Chinampa !* şi celor din pămîntul sterp“. 
Regele răspundea: „Bine aţi venit, mă bucur să 
aud aceste vești, aşezați-vă și așteptați căci 
vreau să mă lămuresc mai pe-ndelete“. El nu-i 
slăbea din ochi, şi dacă afla că aceste veşti erau 
false, poruncea să fie uciși. După cucerirea pro- 

vinciei atacate, mai întii se numărau prizonierii, 
apoi se calcula ciţi captivi luaseră războinicii din 
Tenochtitlan, ciți cei din Tlatelolco și aşa 
mai departe, pentru toate căpeteniile. Ostatecii 
erau socotiți de către tlacochalea şi tlatlacateca, 
adică de căpitanii, comandanții de regimente și 
alți ofiţeri din armată. După ce se cunoaştea 
cu precizie numărul prizonierilor, se trimiteau 
mesaje regelui. Căpitanii îi povesteau în amănunt 
faptele, prezentindu-i și o notă scurtă despre 
prizonieri, și numele celor care-i capturaseră 
pe duşmani, ca să i se dea fiecăruia răsplata, 
potrivit cu meritul dobindit în luptă. Totul fiind 
bine stabilit, regele se bucura și poruncea ca 
purtătorii primelor vești, pe care-i închisese, să 
fie puşi în libertate, dăruindu-le şi lor aceleași 
favoruri, ca și celorlalți. 

Dacă, mai tirziu, se făceau noi războaie împo- 
triva locuitorilor din Atlixco 1% sau din Uexot- 
zinco 124, și dacă acei războinici căre luaseră 
deja prizonieri, mai prindeau și alţii, ei erau 
ţinuţi în mare cinste de rege, care le făcea deose- 
bita onoare de a-i înălța la rangul de pilli, din- 
du-le nume de viteji. Din acel moment, ei puteau 
primi titluri de nobleţe, avind dreptul să se aşeze 
lingă regi şi să ia masa cu ei. Ei primeau însem- 
nele bărbaţilor cutezători, ca, de pildă, pietre 
preţioase de diferite culori pentru buze; ciucuri, 
făcuți din pene bogate împletite cu frunze din 
aur, de pus pe cap, precum și brelocuri din aur 
uarnisite cu pene frumoase; primeau, de ase- 
menea, cercei de piele şi mantii regale împodo- 
bite cu diverse embleme. Regele le mai oferea 
cingători foarte frumoase, brodate, pe care le 
purtau numai regii, ca și alte dovezi ale înaltei 
sale cinstiri, de care ei se puteau sluji toată viața. 
Li se dădeau posturi onorabile, ca acela de cal- 
pizeayoll, adică de prim majordom, iar după 
moartea regelui, succesorul său era ales dintre ei. 
Tot din rindul lor se alegeau senatorii şi jude- 


cătorii [...] 

7. Cursus honorum 


Iată etapele prin care trebuiau să treacă toți 
acei destinați înaltelor demnități. Cind erau 
mici, li se tundea părul. La virsta de-zece ani 
era lăsată să crească doar o şuviţă de păr la ceafă, 
care se numea mocuez-paltia. La cincisprezece 
ani, această şuviţă era deja lungă, atunci ei se 
numeau cuezpalchicacpol, pentru că nu se făcu- 
seră cunoscuţi încă prin nici o faptă vitejească. 
Dar, dacă se intimpla ca unul, doi sau trei dintre 
ei să ia vreun ostatic, li se tăia șuviţa de păr, 
ceea ce era o dovadă de cinstire. Dacă se aso- 
ciaseră mai mulţi pentru a prinde un războinic 
inamic, împărțirea lui era făcută astfel încit 
acela care se distinsese îndeosebi in această 
acţiune primea coapsa și piciorul drept, cel care 
venea în al doilea rind lua coapsa şi piciorul 
sting; al treilea lua brațul drept și al patrulea 
braţul sting, de la cot la umăr; al cincilea primea 
antebraţul drept și al șaselea antebraţul sting. 
În acest caz, tinărului i se tăia șuviţa de la ceafă 
și i se lăsa să crească o alta, care-i acoperea ure- 
chea dreptă. Asta îi dădea o înfățișare mai ono- 
rabilă, pentru că prin acest semn se făcea cunos- 
cut că luase un prizonier, cu ajutorul altor cîțiva 
tovarăși. Din acest motiv, bunicii şi unchii săi, 
lăudindu-l pentru că i se tăiase șuviţa de păr, 
ceea ce era o dovadă de onoare, îi spuneau: 
„Nepoate, soarele și pămintul ţi-au spălat fața, 
ai acum o înfățișare cu totul nouă pentru că ai 
avut îndrăzneala să prinzi un duşman, cu aju- 
torul tovarășilor tăi; dar bagă de seamă că ar fi 
mai bine să pieri sau să fii prins de duşmani, 
decit să mai ai nevoie de ajutorul altora pentru 
a face un captiv; căci dacă ţi s-ar întîmpla așa 
ceva, vei fi silit să porţi o altă șuviţă pe cealaltă 
ureche, precum au tinerele fete. Dar ar fi mai ni- 
merit pentru tine să mori decit să primeşti această 
jignire“. 

Dacă tinărul, care purta o şuviță la ceată, 
se ducea de două-trei ori la război și se întorcea 

fără să fi capturat vreun dușman, fie singur, fie 
împreună cu alţii, era numit, ceea ce era 0 ru- 
şine, cuezpalchicacpol, adică „pușlama“. Acesta 
purta o şuviţă pe ceafă, care arăta că n-a fost 
bun de nimic, ori de cite ori se dusese la război. 
Aceasta era pentru el o mare ruşine, de aceea se 
silea să se arunce în mijlocul dușmanilor! pentru 
a reuşi să captureze vreunul, fie chiar împreună 
cu alții. Acelora care nu izbuteau singuri, ci 
dimpreună cu alţii, li se tăia şuviţa și li se lipea 
pe cap o cască de pene. Cei care nu prindeau 
pe nimeni în lupte, măcar singuri, măcar cu 
ajutorul altora, nici nu li se tăia șuvița, nici nu 
li se punea un smoc de pene, ci li se tatua pe cap 
o coroană, ceea ce era o mare ruşine. Dacă vreu- 
nul dintre cei care primeau o asemenea jignire 
poseda oarece bunuri, porumb sau altceva, el se 
mărginea să trăiască numai din această pro- 
prietate, fără să se mai gindească la război și, 
drept urmare, își tăia șuvița de păr. Dar nu-i 
era îngăduit să poarte mantas, nici cingători de 
bumbac, ci doar din izili *, fără urmă de broderie, 
iar aceasta era un semn de mare dispreţ. Tinărul 
care captura singur un dușman de prima dată 
cînd se ducea la război, se numea telpochili yaquitla- 
mani, ceea ce înseamnă „tinăr războinic care a 
făcut un prizonier“. Era adus în fața regelui, la 
palat, astfel incit toată lumea să-l știe de viteaz. 
Regele îi ingăduia atunci să-și vopsească întreg 
corpul cu galben, iar faţa cu roșu și citeva pete 
de galben pe timple. Pentru a-l onora, această 
operaţie era făcută prima dată de majordomii 
regelui. Îndată ce era vopsit așa cum am spus, el 
primea daruri din partea regelui, și anume: o 
mantie brodată cu dungi violete, o altă mantie 
împodobită cu broderii, o cingătoare brodată cu 
roşu, ale cărei capete atirnau mult în jos, și o 
altă centură cu broderii de toate culorile. I se 
ofereau acestea toate ca nişte dovezi de cinstire 


și, de atunci înainte, el era autorizat să poarte 
* ixtli — fir de agavă (N. tr.). 

centuri și mantii brodate. Acela care făcea doi 
captivi, era, de asemenea, adus la palat, în fața 
regelui, de la care primea daruri, așa cum am mai 
spus. Tinărul care făcea trei prizonieri, primea 
daruri ca și ceilalți, dar, în același timp, era 
investit cu autoritatea de a comanda pe alţii 
în timp de război. De asemenea, i se încredința 
sarcina de a-i instrui pe tinerii din telpochcalli. 
Autoritatea lui se exercita și asupra tinerilor 
care se duceau de cu noaptea în casa hărăzită 
celor care învățau să cînte. 

Regele ordona să i se taie părul după moda 
căpitanilor, aceluia care lua singur patru pri- 
zonieri, i se decerna rangul de căpitan și se spunea 
despre el: căpitanul mezicatl sau tolnauacati, 
sau alte titluri onorifice care se dădeau celor 
viteji. De acum înainte, el avea dreptul să se 
urce pe estradă, să se aşeze pe rogojini şi pe 
icpalli *, în sala unde se așezau ceilalți căpitani 
și războinici de valoare, care ocupau primul rind 
de jilţuri și purtau apărători de bărbii lungi, 
podoabe pe urechi din piele și pe cap ciucuri. 
Acei care capturau șase, șapte sau zece inamici 
cuexteca sau tenime, nu luau loc printre persoa- 
nele importante menţionate mai sus. Erau nu- 
miți numai căpitani. Pentru a ajunge să fie 
onoraţi ca şi ei, era necesar să captureze răz- 
boinici din Atlixco, Uexotzinco sau din Tliliuh- 
quitepec. 

Oricine lua în captivitate cinci dintre aceștia 
era ridicat la rangul celor mai mari şi mai onoraţi 
căpitani şi şefi temerari, care se numeau quauh- 
yacatl, ceea ce înseamnă „vulturul care călău- 
zeşte“. Regele îi dădea acestuia o apărătoare de 
bărbie verde, ciucuri pentru cap cu benzi de 
argint împletite cu pene frumoase, podoabe de 
urechi din piele şi o manta bogată numită guech- 
intli. Ei mai primeau și altă manta, care se 
numea  chicoapalnacazminqui, adică o manta vop- 
sită în două culori, dispuse — în mod egal — 
pe diagonală. I se mai dăruia și o altă manta, 


* icpalli — jilţ împletit din paie (N. tr.). 

împodobită în întregime cu curele de piele, legate 
de ea. Acela care captura doi războinici din 
Atlixco sau din Uexotzinco era considerat grozav 
şi foarte viteaz; i se dădea o apărătoare lungă 
de bărbie din chihlimbar galben şi o alta verde 
din chalchiuiti. El se folosea cind de una, cind 
de cealaltă. 


8. Justiţia 1% 


Seniorii şi regii aveau grijă să fie păstrată buna 
rinduială și, ca atare, împărțeau dreptatea jude- 
cînd pricinile și neînțelegerile ce se iveau printre 
lucrători. În acest scop, se alegeau persoanele 
nobile şi bogate, cu experienţă în luptele de 
cucerire, oamenii cu o bună comportare prudenţi 
și înţelepţi, educați în acel așa-zis templu de pe 
lingă calmecac şi la palat. Numai persoanele 
care corespundeau acestor condiţii erau desemnate 
de rege pentru a judeca conflictele dintre oamenii 
din popor. El avea grijă ca nu cumva să fie beţivi 
sau să accepte daruri, ori să favorizeze pe unii 
și să fie pătimași. Le recomanda cu insistenţă să 
împartă cinstit dreptatea, în toate cazurile pe 
care le vor cerceta, şi totodată le desemna sălile 
unde își vor practica profesiunea. Una din aceste 
săli, numită tlaczitlan, se găsea chiar sub sala 
regelui. Aici se judecau procesele nobililor. Altă 
sală, numită teccalli, era destinată judecătorilor 
care trebuiau să cunoască pricinile poporului 
şi care luau notă de ele prin mijlocirea unor 
tăblițe pictate. Cazul fiind astfel înţeles şi explicat 
în scris, procesul se muta la tribunalul superior, 
numit tlaczitlan, pentru ca sentinţa să fie pro- 
nunţată de cei mai mari judecători. Unele pri- 
cini prea grave și foarte greu de soluţionat, erau 
prezentate regelui, pentru ca să le judece el, cu 
ajutorul a treisprezece persoane foarte compe- 
tente, care îl însoțeau şi locuiau împreună cu el. 
Aceştia erau judecătorii supremi. Ei examinau 
cu cea mai mare atenţie procesele care le erau 

prezentate, și cînd acest tribunal, care era cel 
mai înalt, condamna pe cineva la moarte, con- 
damnatul era încredințat executorilor judiciari 
care, conform sentinței, îl stringeau de git sau 
îl strangulau, îl ucideau cu pietre sau îl sfișiau 
în bucăţi [...] 

Judecătorii se sileau să-și facă meseria cu 
prudenţă şi înţelepciune, împărțind dreptatea 
fără zăbavă. Ei cereau mai întîi să li se prezinte 
zugrăvelile pe care erau înfăţişate pricinile, ca 
de pildă, ferma, casa sau cîmpul de porumb. 
Înainte de a termina, chemau din nou pe martori 
ca să confirme ceea ce văzuseră sau auziseră, și 
în acest fel ajungeau să tragă concluziile. Dacă 
se întîmpla ca regele să afle că judecătorii sau 
senatorii prelungeau dincolo de limitele îngăduite 
procesele oamenilor sărmani, pe care le-ar fi 
putut termina într-un timp mai scurt, şi mai 
ales dacă le prelungeau pentru că așteptau să fie 
plătiţi de ei sau din considerente familiale, el 
poruncea să fie închişi în niște cuşti mari pînă 
cînd se pronunța împotriva lor pedeapsa cu 
moartea. Din aceste motive senatorii și judecă- 
torii erau foarte prudenţi şi foarte chibzuiţi în 
îndeplinirea îndatoririlor lor. Pe vremea lui 
Moteuhzoma 1% au fost arestați un mare număr 
de senatori și judecători, care au fost închişi, 
separat, în cuști. Împotriva lor s-a pronunțat 
pedeapsa capitală, pentru că regele fusese in- 
format că ei nu împărțeau în mod corect drep- 
tatea și că erau părtinitori. De aceea au fost 
pedepsiţi cu moartea. 

O altă sală a palatului se numea tecpilcalli. 
Aici se adunau soldaţii nobili şi războinicii. Dacă 
regele afla cumva că vreunul dintre ei se făcuse 
vinovat de adulter, îl condamna, fără zăbavă, 
Ia moarte, oricare i-ar fi fost rangul de noblețe. 
Era ucis cu pietre. Sub domnia lui Moteuhzoma 
această sentință a fost pronunţată împotriva 
unei persoane de rang înalt, care se numea Uiz- 
nauatlecamalacotl și care comisese un adulter; 


el a fost ucis cu pietre în faţa întregii lumi. 

9. Neguţătorii 


Aceşti neguțători 1% parcurgeau întreaga ţară 
făcînd negoţ, vinzind aici ce cumpăraseră din 
altă parte. Ei traversau ţinuturile locuite de pe 
malurile mării, ca şi pe cele din interiorul ţării. 
Cercetau cu atenţie fiecare obiect şi mergeau 
peste tot, cumpărind dintr-o parte şi vinzind 
în alta. Nu treceau cu vederea nici un colțișor 
fără să cerceteze ce se poate cumpăra sau vinde 
acolo. Chiar dacă ţinutul era foarte călduros sau 
foarte friguros sau tare prăpăstios, ei nu renunțau 
să treacă pe acolo, să răscolească totul, căutînd, 
în sfirşit, tot ce se putea găsi bun și avantajos 
pentru cumpărare sau vînzare. Neguţătorii erau 
oameni cu foarte multă răbdare, care îndurau 
fără să se plingă truda, oboseala, erau îndrăzneţi, 
se aventurau peste tot chiar și într-o ţară duş- 
mană; peste măsură de șireţi în afacerile cu 
străinii, ajungeau pină-ntr-acolo încit le învățau 
şi limba, vorbindu-le blind ca să-i atragă prin 
felul lor prietenos de a se purta. Ei descopereau 
unde erau penele cele mai frumoase, pietrele 
cele mai preţioase și aurul pe care le cumpărau 
și apoi le vindeau pe acolo pe unde știau că sint 
foarte preţuite pentru marea lor valoare. De 
asemenea, făceau negustorie cu vase frumoase 
de diferite forme, împodobite cu picturi felurite 
după locul lor de obirşie, unele aveau capace din 
carapace de broască țestoasă, împreună cu lin- 
gurițe din acelaşi material, pentru a amesteca 
pulberea de cacao; altele aveau capace pictate 
în diferite nuanţe, cu desene foarte variate, care 
imitau frunzele unui arbore. Ei mai cumpărau 
şi unelte din lemn, minunat lucrate, pentru a 
amesteca pulberea de cacao. 

Dacă trebuiau să intre într-o ţară cu care ai 
lor se aflau în stare de război începeau prin a 
învăţa limba locuitorilor; se îmbrăcau la fel cu 
ei, ca să nu pară străini și să poată fi con- 
fundaţi cu băștinașii. Se întîmpla totuși, deseori, 
ca dușmanul să-i recunoască; atunci îi prindea 
şi-i omora. Dar, dacă unul sau mai mulţi dintre 

ei reușeau să scape, dădeau fuga să-l înștiințeze 
pe mai marele lor, cum era Moteuhzoma sau 
alţii dintre predecesorii săi. Îi aduceau bogății de 
prin ţările de unde veniseră; le expuneau în fața 
marelui senior pentru a căpăta, ca răsplată a 
trudei lor, privilegiul de a fi onoraţi și consideraţi 
drept oameni însemnați de către compatrioți. 
Li se dăruia o apărătoare de bărbie din chihlim- 
bar; această piatră prețioasă, lungă, galbenă și 
transparentă, era atirnată de buza inferioară, 
ceea ce constituia mărturia valorii lor, devenind, 
în același timp, un titlu de nobleţe. De atunci ei 
se bucurau de o deosebită consideraţie. 
Despărţindu-se de părinţi pentru a merge să 
facă negoț în ţări străine, aceşti neguțători dădeau 
serbări după vechile lor ritualuri. Lipseau mai 
mulţi ani şi se întorceau apoi în ţara lor încărcaţi 
de bogății. Atunci, pentru a se mindri cu ceea ce 
aduceau și pentru a da amănunte despre ţările 
pe care le vizitaseră și despre lucrurile pe care le 
văzuseră pe acolo, ei adunau la un mare ospăț 
pe toţi neguțătorii (indeosebi pe cei mai impor- 
tanţi) şi pe marii seniori din partea locului. Acest 
banchet se numea spălatul picioarelor. Invitaţii 
făceau mii de demonstraţii pline de respect 
faţă de toiagul care slujise la plecarea și în- 
toarcerea din călătorie. El era considerat drept 
chipul zeului și se spunea că lui ii datora neguțăto- 
rul reintoarcerea, ca și favoarea de a fi putut să 
străbată drumuri atit de lungi. Pentru a-i dovedi 
o şi mai mare cinstire, ei se duceau într-una din 
casele de rugăciune care existau în fiecare cartier, 


numite calpulli; era un fel de biserică sau parohie 
a cartierului. Toiagul era așezat într-un loc vene- 
rat de acea parte a orașului în care locuia neguță- 
torul. Cind acesta dădea un ospăț, mai întii toia- 
gului i se prezentau mîncărurile, florile și aca- 
yieil, şi apoi invitaţilor. În mod obişnuit, în afară 
de banchet, cînd neguțătorul lua masa, el oferea 
felurile de mîncare și toate celelalte mai întii 
toiagului, pe care îl păstra în capela casei sale, 

Cind se întorceau bogaţi din ţările pe unde 
călătoriseră, aceşti neguțători rezervau o parte din 
averea lor cumpărării de sclavi, bărbaţi și 
femei, pentru a-i aduce jertfă zeului lor, cel mai 
adesea lui Yacatecutli, de ziua aniversării sale. 
Acest zeu avea cinci fraţi şi o soră, care erau cu 
toţii cinstiți ca divinităţi. Neguţătorii sacrificau 
sclavi, fiecăruia dintre acești zei, separat, sau tutu- 
ror deodată, sau numai surorii lor după cum îi lumi- 
na evlavia și credința. Unul dintre fraţi se numea 
Chiconquiauitl ; ceilalți Xomocuitl, Nacxitl, Cochi- 
metl, Yacapitzauac; iar sora lor Chalmecaciuatl. 
Așa cum am mai spus, erau jertfiți unul sau mai 
mulţi sclavi, înveșmintaţi cu podoabele zeului, 
incit se asemuiau foarte mult la înfățișare cu 
idolul. Aceste jertfe se aduceau tuturor zeilor în 
același timp sau numai unuia dintre ei [...] 


10. Plecarea neguțătorilor 
în expediție 


Cel desemnat să fie şeful caravanei îi invita nu 
numai pe cei din cartierul său, ci şi pe toţi ceilalți 
care aveau să-l însoțească în călătorie, Dacă unii 
dintre aceştia erau noi în meserie, tineri și angajaţi 
pentru prima dată într-o astfel de expediţie, 
părinţii lor îi recomandau căpitanului şi-l rugau 
insistent să vegheze asupra lor. Înainte de plecare 
toată lumea se aduna în casa şefului. Ei își adu- 
ceau aici întreaga încărcătură și toate mărfurile 
care le erau recomandate spre vînzare de către 
bătrinii neguțători, căci aceștia nu plecau, ci se 
mărgineau doar să-și încredinţeze produsele cu 
un anume comision și fără obligaţia de a împărţi 
apoi beneficiile. Citeva femei, care făceau negoţ, își 
încredințau și ele mărfurile în același scop. Cu toţii 
se stringeau în acea casă; îşi orinduiau baloturile 
cu mărfuri și aşteptau să asiste la plecarea călători- 
lor. Totodată, se făcea aprovizionarea pentru drum 
cu pinolli * şi alte alimente care fuseseră adunate 


* pinolli — făină de porumb şi de salvie (N. tr.). 

în timpul nopţii în casă. Cind încărcătura era 
completă, peste cacazili se puneau baloturile, apoi 
totul era distribuit cărăușilor, şi lucrurile erau 
aranjate în așa fel, încît greutatea să nu fie prea 
mare pentru unul, ci egală pentru toţi, fiecare 
avînd povara lui. Activitatea se desfășura la ordi- 
nele şi sub supravegherea şefului. Aceia care erau 
tineri și plecau să înveţe meseria, nu aveau nici 
o încărcătură de dus. Li se încredinţau numai bău- 
turile de pinolli, ceștile și instrumentele făcute 
în mare parte din carapace de broască ţestoasă, 
trebuitoare la amestecul sau agitarea băuturilor. 
Odată hotărit ceea ce trebuia luat, totul se încăr- 
ca, noaptea, într-una, două sau trei canoe, care 
fuseseră pregătite în acest scop. După ce se încăr- 
cau mărfurile, căpitanul se întorcea lingă bătrinii 
care se aflau acolo și așteptau plecarea neguțătorilor 
și li se adresa în acești termeni: „lată-vă aci de 
faţă, voi oameni virstnici, bărbaţi și femei, bătrîni 
prea cinstiți care aţi ajuns la o virstă atit de 
înaintată, încît abia mai puteţi merge. Rămîneţi 
dar cu bine, noi vom pleca, căci acum ne-am în- 
sușit sfaturile pe care le-aţi păstrat și le-aţi strîns 
ca pe o comoară în ființa voastră, anume pentru 
a ne lumina pe noi. Am primit vorbele voastre cu 
lacrimi în ochi. Încurajaţi de ele ne părăsim fără 
tristeţe satul și locuinţele noastre, pe fiii şi soțiile 
noastre, încredințindu-i părinţilor noștri, prie- 
tenilor și rudelor noastre, care nădăjduim că nu 
ne vor uita în timpul cît vom lipsi“. Bătrinii răs- 
pundeau şi ei pe dată: „Fiii noștri dragi, bine ați 
grăit, mergeţi în pace; dorim să nu întimpinaţi 
nici o greutate de netrecut. Să nu aveţi grijă în 
privinţa caselor și avuţiilor voastre, vom face pentru 
voi ceea ce se cuvine. V-am spus tot ceea ce trebuia 
să spunem copiilor noștri, pentru a vă încuraja, 
a vă sfătui şi a vă dojeni. Nu uitaţi nimic din toate 
acestea pentru că părinţii voştri vi le-au încre- 
dințat. Băgaţi de seamă că acești tineri care 
merg cu voi n-au nici o experienţă în privința 
greutăților drumului, trebuie să-i duceţi de mină 
ca pe nişte copii. În popasurile vostre, slujiți-vă 
de ei; puneţi-i să vă pregătească jilțuri de verdeață 

şi să vă aranjeze locurile unde veţi mînca și veţi 
dormi. Aveţi grijă să-i învățați tot ceea ce priveşte 
slujirea zeilor, adică împărţirea odihnei cu veghea, 
astfel ca ei să se preocupe de aceasta cu cea mai 
mare sirguință. Nu neglijaţi a le da tinerilor o 
bună educaţie, așa cum se cuvine“. Cind dialogul 
lua sfirşit toţi se ridicau în picioare. În încăpere se 
afla o vatră mare, în care ardea focul, alături de 
ea, o strachină vopsită în verde şi plină de.copal. 
Fiecare dintre aceia care porneau la drum lua 
de acolo o fărimă, o arunca în foc şi se îndrepta 
către pirogă. Nimeni nu-și întorcea capul spre soţie, 
nici nu se uita în urmă, chiar dacă ar fi uitat ceva 
acasă. Nu se mai schița nici un gest pentru a-i 
revedea, nici pentru a le vorbi celor care rămineau. 
Aceştia, la rindul lor, stăteau nemișcaţi și nici 
unul nu făcea un pas spre cei care plecau. Dacă 
vreunul din aceia care porneau la drum se uita în 
urmă, era semn rău și se considera chiar un păcat 
grav. Aşa plecau neguțătorii pentru a face negoţ 
în ţări depărtate. 


11. Cuvint adresat neguțătorilor care plecau 
pentru prima oară 


În cazul în care gazda era un neguţător încă începă- 
tor în ale meseriei și pleca pentru prima dată 
în călătorie, cînd se apropia ora de plecare, fiecare 
dintre bătrinii prezenți îi adresa o cuvintare 
încurajindu-l să îndure cu bărbăţie greutăţile pe 
care avea să le întimpine în drumul său. Primul 
îi vorbea astfel: 

„Fiule, deoarece ne-ai adunat aici pe noi pă- 
rinţii, neguțători ca și tine, se cade să-ţ idăm sfaturi 
căci acesta este rostul nostru de bătrîni, și să-ţi 
insutlăm curaj prin vorbele noastre. Eu mă ridic 
cel dintii și vreau să-ţi spun părerea mea ca şi cum 
ai fi fiul meu, pentru că ești gata să pleci, în țări 
depărtate, pentru că îți părăsești orașul, părinţii, 
prietenii, odihna; pentru că te vei aventura pe 
drumuri lungi, peste munţi și văi, prin pustiuri, 

Fii curajos, fiule, căci n-ar fi drept ca să-ți sfir- 
șești viaţa şi să mori fără să fi făcut vreo faptă 
care ar putea să-ţi aducă onoarea, aşa cum noi 
părinţii tăi o dorim. De aceea, ne rugăm cu 
lacrimi în ochi, ca să se împlinească dorința noastră, 
ca faptele tale să se ridice la înălțimea așteptărilor 
noastre. Înaintașii tăi din această breaslă au 
muncit în călătoriile lor şi tocmai de aceea și-au 
cîștigat merite, care le-au făcut cinste așa cum și 
vitejii au căpătat merite în războaie. Suferințele 
lor le-au îngăduit, ocrotiţi fiind de Atotputernicul, 
să dobindească bogăţiile pe care mai apoi le-au 
lăsat. Trebuie să te înarmezi cu curaj pentru a 
suporta greutăţile care te aşteaptă: foamea, setea, 
oboseala și lipsa de hrană. Vei minca piine tare 
și tamalli mucegăit ; vei bea apă mocirloasă și cu 
gust rău. Vei ajunge la fluvii umflate, care se 
rostogolesc năvalnic, la inundaţii care-și împing 
apele cu vuiet, făcind imposibilă trecerea prin 
vaduri. Atunci paşii tăi se vor opri mai multe 
zile şi vei suferi de foame şi de sete. Dar bagă bine 
de seamă, să nu te laşi descurajat şi să nu care 
cumva să-ți părăseşti munca începută şi să ne 
faci să îndurăm ruşinea întoarcerii tale, pe noi, 
părinţii tăi. Aceleași drumuri le-au străbătut și 
înaintaşii tăi, punindu-și de mii de ori viaţa în 
primejdie, dar cum n-au fost lipsiţi de îndrăzneală, 
şi-au meritat faima de viteji și au fost cinstiți 
și bogaţi. 

În sfirșit, sărmane tinăr! Dacă Domnul nostru 
îţi hărăzeşte o soartă norocoasă se cuvine mai 
întîi să cunoşti suferințele şi sărăcia, să înduri 
necazurile cumplite care îi aşteaptă, îndeobște, 
pe oamenii care rătăcesc din sat în sat, adică trudă, 
munci istovitoare, geruri aspre și călduri năpraz- 
nice. Vei umbla prăfuit, mecapalul îţi va apăsa 
fruntea, îţi vei șterge sudoarea de pe față cu mii- 
nile. Suferinţa ta va fi încă şi mai mare cînd te vei 
vedea silit să te culci în vreun ungher, în spatele 
vreunei uși străine, cu capul plecat, umilit şi flă- 
mînd ; astfel vei merge din oraș în oraș, gindindu-te 
la soarta ta. Pe lingă aceasta, vei fi măcinat de 

îndoieli, neștiind dacă îţi vei putea vinde mărfurile. 
Poate nici nu le vei vinde și vei fi necăjit şi vei 
plinge. Înainte de a dobindi avere şi noroc, vei fi 
mihnit și chinuit peste putinţă. Ba mai mult, va 
trebui să dormi adesea în vreo văgăună sau peșteră, 
sub şisturi sau la poalele vreunei stinci. Nu putem 
şti dacă Marele Judecător va hotărî să mori în 
vreunul din -acele locuri sau dacă te vei mai în- 
toarce vreodată în ţara ta; cine ar putea să ştie? 
De aceea, se cade ca pe drum tu să te rogi cu evlavie 
şi să faci penitenţă, slujind cu umilinţă pe bătrîni 
în treburile cele mai mărunte, ca, de pildă, aducind 
apă, măturind etc. Fii cu băgare de seamă, să 
nu-ți pierzi curajul, să nu faci cale-ntoarsă și să 
nu te gindeşti la ceea ce ai lăsat aici. Continuă 
să perseverezi pe calea ta în ciuda atitor suferințe. 
Poate că vei avea noroc şi Preamilostivul se va 
indura de tine şi te vei întoarce fericit şi-ţi vei 
revedea rudele și pe noi, care sîntem părinții tăi. 
Consideră sfaturile pe care ţi le-am dat tot atit 
de importante ca și hrana, pentru ca să-ți regă- 
seşti în ele curajul și entuziasmul. Fiule prea- 
iubit, înalță-ţi sufletul şi Cel de Sus să te călău- 
zească; noi, înaintaşii tăi, te încredințăm celor 
mai vîrstnici, ca să-ţi orinduieşti treburile așa cum se 
cuvine, atunci cind vei fi departe de neamurile 
tale“. 

Aşa vorbeau bătrinii neguțători, încurajindu-i 
pe tinerii care plecau, arătindu-le greutăţile şi 
suferințele pe care aveau să le întimpine, fie în 
pustiuri, fie prin locurile populate, în practicarea 
meseriei lor de neguțători. 


12. Sosirea neguțătorilor 
la destinație 


Cind neguțătorii ajungeau în provincia Anahuac 
sau în alte provincii, ei începeau să-și desfacă 
mărfurile: mantii bogate, fuste şi cămăşi scumpe 
pentru femei, care le fuseseră încredințate de regele 
Mexicului; ei le ofereau nobililor, salutindu-i din 

partea suveranului lor. Primind darurile, nobilii 
provinciile respective se grăbeau la rindul lor să le 
ofere alte cadouri, constind din pene divers colo- 
rate şi de forme variate, ca să fie inmînate regelui 
Mexicului. Nu toţi intrau în provincia Anahuac, 
ci numai aceia care veneau din partea marelui 
senior din Mexico care era aliatul și asociatul lor. 
Adică acei din tribul tenochca, şi tlatelulca, sau 
veniţi dela Uitzilopocheo 1%, din Azcaputzalco, și 
de la Quauhtitlan. Ei mergeau împreună, şi cînd 
soseau in satul Tochtepec, se despărţeau. Unii se 
duceau la Anahuac, la Ayotlan, iaralțiila Anahuac 
Xicalanco 1%. Neguţătorii din Tlatelolco se împăr- 
țeau în două grupuri. După ce treceau de Toch- 
tepec și intrau în provincii, se înarmau de război 
cu paveze rotunde, spade și flamuri desfășurate 
pentru că treceau printr-o ţară duşmană. În unele 
locuri, sufereau pierderi, în altele, dimpotrivă, 
capturau locuitori. Ajungind la Xicalanco, ei 
împărțeau persoanelor de seamă cadourile pe care 
le aduseseră ca: mantas, fuste, uilpilli și cingători 
bogate foarte frumos brodate. Apoi, negustorii des- 
făceau giuvaierurile de aur și pietre scumpe, care 
erau cu osebire preţuite în această provincie. 
Unul din aceste giuvaieruri semăna cu o coroană 
de aur. Mai aveau şi nişte fișii elastice și subţiri 
cu care îşi încingeau fruntea, precum şi alte 
obiecte de forme variate. Toate acestea erau desti- 
nate marilor seniori. Mai aduceau și giuvaieruri 
pentru doamne: vase mici de aur, în care puneau 
ele fusul cînd torceau, cercei pandantivi de aur şi 
de cristal. Pentru oamenii simpli aveau cercei de 
piatră neagră, numită itzli * sau din aramă foarte 
lustruită și strălucitoare. Mai aduceau cuțite din 
izili pentru tăiatul părului şi lanţete foarte subţiri 
pentru lăsare de sînge. Totodată, aveau o gră- 
madă de clopoței, coșenile, pietre de foc şi tocho- 
miil. Aduceau, de asemenea, o plantă plăcut miro- 
sitoare, numită tlacopatli ** şi o alta care se 
numea zochipatli***. 


* izli — obsidian (N. tr.). 
** tlacopatli — iarbă de leac (N. tr.). 
*** gochipatli — floare medicinală (N. tr.). 

Neguţătorii mai de seamă, care se nu nte 
tealtinime, tecoanime, aduceau sclavi bărbaţi, f «m 
şi copii de ambele sexe și ii vindeau în provincia 
Xicalanco. Cind treceau prin ţări inamice, aveau 
grijă ca sclavii să fie echipați cu arme de apărare 
pentru ca locuitorii din Tehuantepec ®t, din 
Tzapotlan și Chiapanecatl, ale căror pămînturi 
le călcau, să nu-i omoare. Cind urmau să treacă 
printr-o ţară duşmană, înainte de a intra în ea, 
dădeau de ştire locuitorilor provinciei în care 
voiau să ajungă, pentru ca aceștia să ştie că sint 
în apropiere şi să se grăbească să-i primească 
paşnic. Cit despre ţinuturile care le erau ostile, 
ei le străbăteau numai noaptea şi niciodată ziua. 
După ce ajungeau mesagerii trimiși la Anahuac’ 
ca să le vestească apropierea, nobilimea țării 
venea în întimpinarea lor, înarmată ca de război, 
pînă în inima ţării dușmane, şi-i conducea în 
ţinuturile lor din Anahuac Xicalanco. Sosiţi în 
această provincie, neguțătorii se grăbeau să ofere 
nobililor ceea ce regele Mexicului le trimisese și-l 
salutau din partea lui. Nobilii din oraşeleXicalanco, 
Cimatecatl și Quatzaqualco le dăruiau, la rîndul 
lor, pietre mari verzi șlefuite, alte pietre lungi 
roşii şi gravate, smaralde, care se numesc acum 
quetzalitaili, unalt fel de smarald, și un mare număr 
de pietre fine de diferite sorturi. Le mai dădeau 
scoici, evantaie roșii şi galbene, lopăţele din valve 
de scoici, unele vopsite în roșu și altele cu dungi 
negre şi albe, folosite la amestecul pulberii de 
cacao. Le mai dăruiau pene scumpe de diferite 
feluri şi piei de animale sălbatice, prelucrate și 
împodobite cu desene. Neguțătorii aduceau din pro- 
vincia Xicalanco toate aceste obiecte pentru regele 
Mexicului și se grăbeau să i le ofere de îndată ce 
soseau în capitală. Astfel călătoreau neguțătorii 
mexicani în ținutul Anahuac, care se învecina 
cu țări dușmane. Regele Mexicului îi îndrăgea mult 
pe aceşti neguțători. El îi preţuia ca pe copiiilui 
şi-i considera nobili prudenţi și viteji. 

13. Întoarcerea neguțătorilor 


După ce-și terminaseră negoţul, prin ţinuturile 
pe unde colindaseră, neguţătorii se întorceau pe la 
casele lor, dar nu intrau în oraș în timpul zilei. 
Ei așteptau să se înnopteze și săaparăun semn 
favorabil, ca de pildă o ce calli sau chicomecalli. 
Considerau acest ce calli (sau o casă) drept un 
semn de prosperitate pentru că, pretindeau ei, 
obiectele pe care le aduceau, dacă erau introduse în 
ziua aceea în casă, deveneau sacre și, ca atare, 
trebuiau să aibă răbdare. Apoi, cel mai de seamă 
dintre ei se ducea să-l vadă chiar în noaptea aceea 
pe șeful breslei din care făceau parte, ca să-i dea 
‘de veste că au ajuns teferi, şi-i vorbea astfel: 
„Mare și venerat bărbat, Domnul să te aibă în 
pază; să ştii că ne-am întors vii și nevătămaţi.“ 
Şi după aceste cuvinte, adăuga: „Miine voi face 
o vizită părinţilor noștri, neguțători bătrîni, ei au 
să vină să bea puţină cacao în modesta mea locuință 
unde prin voia Celui de Sus ne-am reîntors teferi“. 
Şeful îi răspundea: „Bine aţi venit, dragi prieteni, 
le-aţi umplut inimile de bucurie părinților voştri, 
vechi neguţători. Ei vor sta de vorbă cu noi, miine. 
Acum mergeţi să vă odihniţi“. 

După ce acest neguțător se întilnise în seara aceea 
cu şeful său și cu principalii membri ai breslei, 
și-i invitase la un banchet, el se apuca, la miezul 
nopții, să taie fişii de hirtie ca să le ofere zeilor 
în semn de recunoștință pentru ajutorul pe care 
i-l dăduseră la reușita călătoriei. Se tăiau hirtii 
în cantitate îndestulătoare atit pentru foc, cit 


şi pentru Yacateculli, zeul neguţătorilor. Îndată ce 
hirtiile erau gata, ele se aduceau la miezul nopţii 
drept ofrandă acestor divinități în semn de mulțu- 
mire. După aceea, neguțătorul poruncea să i se 
pregătească mincărurile de care avea nevoie: 
plăcințele umplute cu carne de găină, găini în 
aluat sau fierte cu porumb, din care cauză le şi 
spunea totollaoili. Ei işi dădeau osteneala să 
pregătească și o cacao bună, amestecată cu miro- 

denii numite teonacazili*. Neguţătorii invitaţi se 
duceau în casa unde avea loc banchetul, la ora 
cind satrapii porunceau să se facă auzite peste 
tot muzicile, goarnele şi clinchetele lor, așa cum se 
aud astăzi dangătele clopotelor în zori sau la prima 
oră a dimineţii. Neguţătorii, bărbaţi şi femei, pre- 
cum și rudele gazdei, erau deja adunaţi în casă; 
se aducea apă și toţi se spălau pe miini și-și clă- 
teau gura. Mai întii, se îndestulau din ofranda zeu- 
lui Xiuhtecutli, frumos rinduită în fața vetrei: 
capete de găină cu molli ** servite în farfurioare. 

Apoi, se întruptau din bucatele aşezate dinaintea 
imaginii lui Yacatecutli, zeul neguțătorilor. După ce 
se aduceau ofrande acestor zei, se serveau și 
invitaţii; iar cind ospăţul se termina, se spălau 
cu toţii din nou pe miini și-și clăteau gura. Atunci, 
se aduceau ceșştile cu cacao ce se cheamă teote- 
comail ***. Una era dăruită zeului focului, alta 
zeului neguțătorilor şi apoi erau serviţi invitaţii. 
La sfirşit, se dădeau trestii de fumat. După ce 
terminau de mincat şi de băut, fiecare răminea la 
locul său, așteptind să vadă ce urma să împartă 
gazda care oferise banchetul. Mexicanii numesc 
aceasta guineuechiua, care înseamnă „darul bătri- 
nilor venerabili“. Fiecare om de seamă primea 
două tecomail, care se numesc ayotectli ****, Cei- 
lalţi erau dăruiţi cu două sute de simburi de cacao, 
o sută de boabe din specia numită teonacazili şi o 
lopeţică din baga pentru a bate cacaoa. Astfel 
procedau neguțătorii cînd se întorceau de departe, 
pe la casele lor. 


14. Jertfa adusă de neguțători 


Cea de a patra oară, cînd gazda care pregăta săr- 
bătorirea își invita oaspeţii, era consacrată sacri- 
ficării sclavilor săi. Atunci, puţin mai înainte de 
apusul soarelui, sclavii erau aduși în templul lui 


* teonacazili — ureche divină (N. tr.). 
** molli — sos (N. tr.). 

*** teotecomail — vas divin (N. tr.). 
**** ayotecili — dovleac (N. tr.). 

ÎI 


Uitzilopochtli unde li se servea o băutură numită 
teoocili *; ei ieşeau de acolo clătinindu-se, ca și 
cum ar fi consumat o mare cantitate de pulque. 
Apoi, erau îndreptaţi nu către casa stăpinilor lor, 
ci către una din parohii, numită Pochtlan sau 
Acxotlan. Aici, cei în drept, îi obligau să vegheze 
toată noaptea, cîntind și dansind. Pe la miezul 
nopţii, slujitorii templului îi așezau pe o rogojină 
care era întinsă dinaintea focului. Apărea atunci 
și cel care pregătise întreaga sărbătorire. Purta o 
jachetă asemănătoare cu acea a sclavilor; se 
mai împodobea cu hirtii pictate și-și punea niște 
sandale, numite pogoleacili. După ceera astfel gătit 
se stingea focul, iar pe întuneric, sclavii trebuiau 
să ia fiecare cîte patru imbucături, tăiate cu aju- 
torul unor sforicele de izili, dintr-o plăcintă ce se 
numea izoalli şi în care se amesteca miere. Cum 
terminau de mincat, li se smulgea părul din creș- 
tetul capului 1%. Cu acest prilej se cînta dintr-un 
instrument numit chizili, care scotea sunetul chich, 
dind astfel semnalul smulgerii părului. Fie că sclavii 
erau numeroși, fie că erau puţini la număr, instru- 
mentul anunţa prin acest sunet clipa cînd îi venea 
rîndul fiecăruia. Cel care cinta la instrument se 
învirtea de jur-imprejur, dansînd şi ţinînd în mină 
un vas numit guacaziil, în care se punea părul pe 
măsură ce era smuls. Odată și operaţia aceasta 
terminată, se apucau să strige bătindu-se cu palma 
peste gură, după cum le era obiceiul. Acela care 
strinsese părul în strachină pleca, iar gazda, ini- 
țiatoare a sărbătoririi, lua cădelnița numită 
ilemaiil, plină cu jăratic, şi se ducea să tămiieze 
în curte spre cele patru puncte cardinale. Sclavii 
sortiți morții nu dormeau deloc în timpul nopții. 
Iar cind se crăpa de ziuă, în ciuda tuturor insisten- 
ţelor, nu voiau cu nici un preţ să guste din buca- 
tele aduse, căci erau înginduraţi și trişti foarte, 
avind mereu în fața ochilor chinurile pe care le vor 
îndura, și așteptindu-se în fiece clipă să-l vadă 
intrind pe mesagerul morţii, Paynalton — divini- 


* teoocili — vinul zeilor (N. tr.). 

tatea vestitoare a ultimei clipe pentru cei care 
trebuiau sacrificați zeilor. Paynalton se apropia 
alergind de locul unde sclavii aveau să fie jertfiți, 
și apoi de la Tenochtitlan pleca la Tlatelolco; de 
aici, o pornea prin cartierul Nonoalco, pină la 
Popotlan, Mazatzintamalco, Chapultepec şi Ma- 
zatlan ; apoi, parcurgea în linie dreaptă drumul 
spre Xoloco şi intra în Tenochtitlan. În timp ce 
Paynalton străbătea aceste cartiere, sclavii hără- 
ziţi morţii erau aduşi în cartierul Coatlan. Aici 
ei trebuiau să se lupte cu niște războinici, înadins 
pregătiţi pentru asemenea fapte. Aceștia se gă- 
seau chiar în curtea templului, numit Uitzcalco. 
Cind sclavii, gata înarmaţi, soseau, cei desemnaţi 
să-i atace începeau, fără zăbavă, lupta. Războinicii 
care doborau sclavii cei mai de preţ primeau nu- 
mele de tlaamauique. Dacă în luptă reușeau să 
captureze vreunul, sentința se pronunța pe loc, 
fixindu-se valoarea sclavului, iar stăpînul era 
obligat să le plătească învingătorilor preţul cerut; 
doar astfel putea el să-și răscumpere bunul său. 
Dacă nu-i dădea mîna să achite cit i se ceruse, cei . 
care îi capturaseră sclavul pe locul numit Uitzcalco 
îl puteau ucide după voia lor și mînca. În vremea 
aceasta, Paynalton alerga de-a lungul cartierelor 
menţionate mai sus. Îndată ce el se întorcea, nefe- 
riciţii care trebuiau să moară erau aşezaţi în rînd, 
dinaintea imaginii lui Uitzilopochtli, în locul nu- 
mit Apetlac, şi, apoi, plecau cu toţii în procesiune 
pentru a înconjura templul de patru ori. După 
aceea, erau din nou rinduiți în faţa lui Uitzilo- 
pochtli, iar Paynalton se urca în virful edificiului. 
Cum ajungea sus, slujitorii și aruncau niște hirtii, 
care fuseseră puse din timp în locul numit Apetlac, 
sau ytlaquaian Uitzilopochili ; acestea erau ridicate 
rînd pe rind spre cele patru puncte cardinale, în chip 
de ofrandă, și așezate apoi cu grijă, aşa cum se 
cuvenea. Nu trecea mult şi un satrap, ascuns în 
corpul unui șarpe care părea că se tirăşte, cobora 
din templu. Din gură îi ieşeau pene roşii, simulind 
flăcările. Tot tirindu-se ajungea la Apetlac unde 
se terminau și treptele templului. Acolo se afla 

o temelie de zidărie masivă, de la care se puteau 
cobori patru sau cinci trepte pină la nivelul solu- 
lui, în curte. Această movilă zidită se numea 
Apetlatl sau ytilagquaian Vitzilopochili şi se afla 
aşezată către partea de răsărit a templului. Cel 
care luase forma șarpelui, făcea un gest de îmbră- 
ţișare spre soare-răsare pe care îl repeta apoi către 
celelalte trei puncte cardinale. După oficierea 
acestei ceremonii, el iși scotea pielea de reptilă 
lăsind-o să cadă pe hirtia întinsă deasupra Ape- 
tlacului, îi dădea foc, așa încît să ardă și şarpele 
numit Xiuhcoati, după care se urca în virful 
templului. Cind ajungea acolo, satrapii incepeau 
să sune din trompete și din scoicile lor de mare. 
În acel moment, curtea templului se umplea 
de oamenii care veneau să se bucure de specta- 
colul serbării şi care se așezau jos pe toată cuprin- 
derea curţii. Nici unul nu mincase nimic, căci, în 
ziua aceea, toţi trebuiau să postească 1%, ei nu 
luau nici o singură îmbucătură înainte de apusul 
soarelui, oră la care se așezau la masă, după ce 
toate ceremoniile se sfirşiseră şi înainte ca sclavii 
să fie sacrificați. În acest timp, pe o estradă acope- 
rită cu o blană de tigru, lingă o coloană, şedea 
regele pe un jilţ cu spătar. Jilțul, acoperit cu 
piele (cueilazili), era îndreptat cu fața către 
înălțimile impunătoare ale templului. În faţa 
regelui seridica un arbore artificial, făcut din trestii 
şi beţigașe, garnisit peste tot cu pene; din virf se 
ridicau numeroase guetzalli sau pene scumpe, care 
păreau că ies dintr-o sferă de aur închipuind co- 
roana copăcelului; în partea de jos, el se termina 
printr-un şir de franjuri din pene de preţ. În clipa 
aceea cobora Paynalton, care îi lua pe toţi sclavii 
sortiți morţii şi îi aducea la Apetlac, îi îmboldea 
să urce pînă în virful templului, mergind înaintea 
lor, pentru a-i sacrifica pe înălțimile templului 
lui Uitzilopochtli. Satrapii care trebuiau să-i ucidă 
erau gata, îmbrăcaţi cu jachetele lor, purtind și 
un fel de acoperămint de cap din pene, de care 
atirnau fișii de hirtie. Faţa le era vopsită cu ocru 
roșu. Ei spintecau pieptul victimelor cu pietre 
de obsidian, șlefuite ca un virf de lance, bine 

ascuţite şi prevăzute cu un miner foarte scurt. 
Cind i se preda victima, ea era îndată întinsă cu 
spatele pe un soi de bolovan și ținută de miini 
şi de picioare de patru ajutoare care o trăgeau cu 
putere în jos. După ce sărmanul sclav era astfel 
imobilizat, preotul, înarmat cu cuțitul său se apro- 
pia de el şi i-l înfigea în piept; îi smulgea inima 
şi i-o punea într-un vas. Apoi, arunca trupul, 
care se rostogolea pe treptele templului, pînă jos, 
unde se găsea Apetlacul. Stăpinul sclavului sau 
prizonierului lua el însuși cadavrul (căci nimeni 
nu îndrăznea să se atingă de sclavul altuia) și-l 
aducea în casa lui. lată, de altfel, ordinea care 
trebuia urmată la sacrificarea victimelor: pentru 
început erau îndemnați să urce prizonierii hărăziţi 
a fi omoriţi cei dintii. Apoi, erau îmboldiţi sclavii 
și numai la sfirșit, nefericiţii care fuseseră puși 
la îngrăşat înadins, numiţi tlaaltiltin. Fiecare se 
înfățișa cînd îi venea sorocul. Stăpinii lor îi con- 
duceau, ţinind în mină toiege împodobite cu 
pene scumpe. Dacă acela care orinduia banchetul 
sau serbarea era căsătorit, soția îi însoțea şi ea 
pe sclavi, împreună cu soţul ei, pină în virful 
templului; amindoi purtau toiege împodobite cu 
pene de guetzalli. Dacă nu era căsătorit, dar avea 
un unchi, acesta urca împreună cu el, şi amindoi 
purtau toiege 14, așa cum am mai spus-o. Dacă 
nu avea nici unchi nici tată, ci doar un fiu, era 
însoțit de acesta, încît, întotdeauna, una din cele 
mai apropiate rude, urca împreună cu el. Fără 
să-și lase o clipă toiegele din mină înaintau su- 
flindu-și în palme, pe care le ridicau apoi dea- 
supra capetelor, voind parcă să-și dirijeze într- 
acolo respiraţia. Acesta era obiceiul pe care-l 
practicau în timp ce urcau treptele templului lui 
Vitzilopochtli. Ajunși sus, dădeau ocol icoanei 
frumos zugrăvite a zeului, în vreme ce persoanele 
rămase jos urmăreau cu interes toată procesiunea. 
Apoi coborau, iar oamenii care fuseseră plătiți cu 
ziua pentru a-i ajuta, luau sclavii morți și-i purtau 
spre casă, mergind în urma conducătorilor serbă- 
rii. Cind, în sfirșit, ajungeau şi purtătorii cada- 
vrelor, chiar conducătorii sărbătoririi se apucau să 

pregătească trupul, numit tlaaltilli, şi-l puneau la 
fiert. Dar mai înainte, fierbeau porumbul, care se 
mînca împreună cu carnea morţilor, aceasta fiind 
servită în porţii mici așezate pe porumb. La pre- 
pararea acestei mîncări nu se punea chilli, ci doar 
sare. Gazdele care pregătiseră ospăţul, precum și 
rudele lor își primeau, apoi, partea care li se 
cuvenea. 

Astfel se purtau neguţătorii la serbarea pan- 
quetzalizili. Ei păstrau apoi toată viaţa podoabele 
cu care fuseseră gătiţi sclavii sacrificați: mantas, 
mazili şi cotaras pentru bărbaţi; fuste, uipilli şi 
alte găteli pentru femei. Întru pomenirea şi adu- 

„cerea aminte a acestui eveniment, neguțătorii își 
ţineau podoabele închise într-un sipet anume. 
Părul smuls din creștetul capului era păstrat îm- 
preună cu restul în această sacrosanctă cutiuţă. 
Cind gazda care dăduse ospățul înceta din viață, 
la funeraliile sale, micul sipet se ardea impreună cu 
toate podoabele pe care le conţinea. 


15. Episodul din Ayotlan 


Pe vremea cînd Auitzotzin domnea la Tenochti- 
tlan neguţătorii s-au dus să facă negoț în provin- 
ciile Ayotlan și Anahuac. Locuitorii acestor pro- 
vincii i-au ţinut prizonieri patru ani în orașul 
Quauhtenaco, unde au mai avut de suferit și 
un asediu din partea trupelor din Tehuantepec, 
Izoatlan, Xochitlan, Amaztecati, Quauhtzontla, 
Atlan, Omitlan și Mapachtecatl. Toate aceste ora- 
şe erau foarte mari; satele mai mici din împreju- 
rimi le aduceau și ele întăriri pentru asediu. 
Neguţătorii seapărau în orașul Quauhtenanco, care 
era bine fortificat, și au capturat mai mulți in- 
dieni de rang înalt și alți cîțiva de condiţie infe- 
rioară [...] În legătură cu aceste întimplări se 
povesteşte că unii neguțători au făcut douăzeci 
de prizonieri și alții unsprezece. Cind, după patru 
ani de luptă, neguțătorii au cucerit provincia 
Anahuac, ai cărei locuitori se supuseseră, cuceritorii 

tlatelulcani se adunară pentru a se sfătui. Cel 
care se bucura de cea mai mare consideraţie vorbi 
primul şi spuse: „O, neguţători mexicani! Uit- 
zilopochtli, zeul războiului, a binevoit să ne ocro- 
tească și să ne ajute să cucerim această provincie, 
acum ne putem întoarce la casele noastre. Se 
cuvine ca nici unul dintre noi să nu se min- 
drească, nici să se considere viteaz din cauza 


captivilor pe care i-am făcut, pentru că faptele 
noastre n-au avut drept scop decit cucerirea unui 
nou ținut pentru domnul nostru, zeul Uitzilopoch- 
tli. Am trecut prin cele mai mari primejdii, dar 
acum, cînd ne întoarcem în ţară, truda noastră 
își va afla răsplata, căci vom fi dăruiţi cu apără- 
toarele de bărbie din chihlimbar, cu podoabele 
de urechi numite guetzalcoyolnacohili *, cu bas- 
toanele negre, care se numesc zauactopilli **, 
cu evantaie și apărătoare de muşte, cu mantas 
bogate şi mazili de preţ, cu care ne vom împodobi. 
Aceasta va fi recompensa noastră, aceasta va fi 
dovada valorii noastre. Nici unul dintre mexicani 
şi dintre neguţători, dacă n-a îndurat greutăţile pe 
care le-am întimpinat noi în acest război de cu- 
cerire, nu va putea primi aceste dovezi de mare 
preţ“. Cind s-au întors în ţara lor, neguţătorii 
aceia aveau părul lung pînă la briu, chiar şi mai 
lung, pentru că timp de patru ani, cît luptaseră 
pentru cucerirea provinciilor, ei nu-şi mai tăia- 
seră părul. Regele Mexicului, Auitzotzin, auzind 
el de gloria de care se acoperiseră acei neguţători 
în expediţia din Ayotlan, porunci să se meargă în 
întimpinarea lor pentru a li se face o primire so- 
lemnă. Satrapii însoţiţi de un mare număr de 
înalţi demnitari şi de nobili din Mexic s-au dus să-i 
intimpine: luaseră cu ei tămiie şi alte parfumuri 
bune de ars şi bine mirositoare ; aveau scoici marine 
dintr-acelea folosite de preoţi în temple, pentru 
sunetul lor plăcut, și săculeţe pline cu felurite 
miresme. Înalţii demnitari și nobili se impodo- 


* quetzalcoyolnacohili — pandantiv din pietre pre- 
țioase (N. tr.). 
** aauactopilli — bastoane arămii (N. tr.). 

biseră cu jachete pe care le purtau numai cînd 
asistau la sacrificiile solemne: mergeau pe două 
rinduri, deoparte preoții, de cealaltă demnitarii. 
Întilnirea avu loc în satul Acachinanco. Atunci, 
începură să ardă tămiie și alte arome, dindu-li-se 
neguţătorilor toate dovezile de cinstire, aşa cum 
era obiceiul. După ce s-au terminat toate aceste 
ceremonii care, în vremurile vechi, se practicau 
la marile sărbători, preoţii și nobilii s-au întors 
în aceeași ordine, mergind înaintea războinicilor, 
iar toţi locuitorii din împrejurimi se opreau din 
drum pentru a-i privi ca pe o minune. Sosiţi în 
Mexic, nici unul din ei nu s-a dus acasă, ci cu 
toţii s-au dus la palatul regelui Auitzotzin. Cum au 
intrat în curtea palatului ei și începură să ardă 
multe miresme în cinstea zeilor, în vetre anume 
pregătite pentru acest scop. Regele chiar veni 
şi le făcu marea cinste de a-i primi acolo, adresin- 
du-le aceste cuvinte: „Dragii mei neguțători mult 
iubiţi bine aţi venit, odihniţi-vă și uitaţi de griji“. 
Curînd după aceea, ei au fost conduşi în sala 
rezervată celor mai de frunte şi mai distinse per- 
soane; aici au fost aşezaţi după rangul pe care-l 
meritau, potrivit faptelor lor. Auitzotzin însuși 
şedea în jilţul lui cu spătar, iar negustorii se apro- 
piară şi-i puseră la picioare însemnele folosite 
de captivii lor în război. Apoi, unul din ei începu 
să-i vorbească regelui, după cum urmează: „Stă- 
pine, să ne trăieşti întru mulți ani. Noi aducem 
înaintea feței tale cea mai frumoasă dintre pră- 
zile noastre, pentru că noi, unchii tăi pochteca *, 
aici de față, ne-am pus capul şi viața în primejdie, 
ostenindu-ne neîncetat, zi și noapte. Deşi pur- 
tăm titlul de neguțători și deși facem chiar 
această impresie, în realitate noi sîntem soldați 
pricepuți în treburile războiului și ale cucerii di- 
simulate. Am suferit și am trudit indelung pen- 
tru a dobindi acele ținuturi care nu ne aparți- 
neau pînă acum, dar peste care războiul ne-a 
făcut stăpini“. 

După ce îi ascultă, regele le răspunse: »Unchii 
mei, aţi îndurat multe greutăţi şi aţi trecut prin 


* pochieca — neguţătorii (N. tr.). 

multe suferinţe, dar v-aţi purtat ca niște viteji. 
Stăpînul nostru, Vitzilopochtli, zeul războiului, 
a binevoit ca voi să izbindiţi în acţiunea ceata 
şi să vă intoarceţi teteri, așa cum vă văd. Înţeleg 
că ceea ce îmi prezentaţi aici sînt însemnele duş- 
manilor pe care i-ați învins, punindu-vă viaţa și 
capul în primejdie. Vile dăruiesc, ca să le folosiţi 
voi înşivă, pentru că le meritaţi“. După aceea 
regele porunci să li se împartă daruri de preț, ca 
mărturie a recunoștinței sale pentru frumoasele 
lor fapte. În mărinimia sa, regele îi copleşi cu 
nenumărate mantas, felurite şi bogat ornamentate, 
precum şi cu cingători de preţ. De asemenea, po- 
runci să i se dea fiecăruia cîte un maldăr de stofă 
de tochpanecayoil *, o fanega ** de porumb, o alta 
de fasole şi o anumită cantitate de chian. 

Acești pochteca au luptat patru ani pentru cuce- 
rirea Ayotlanului, timp în care au fost împresuraţi 
şi asediați. Dar după patru ani au ieșit învingători, 
ei i-au învins pe vitejii războinici inamici şi 
le-au luat împreună cu rămăşiţele pămiîntești și 
însemnele. În timp ce se războiau, regele Mexi- 
cului, Auitzotzin, aflind că neguțătorii mexicani 
erau asediați de băștinași, trimise îndată nume- 
roase ajutoare în frunte cu Moteuhzoma, care 
nu era încă rege, ci doar general, și purta titlul 
de tlacochcalcatl. El se găsea deja pe drum, cind 
află de la oamenii întilniţi în cale că orașul 
Ayotlan era învins şi cucerit de pochteca. Aceştia, 
știind că el venea în ajutorul lor, alergară să-l 
întimpine și-i spuseră: „Nobile tlacochealeatl, fii 
bine venit; dar nu e nevoie să mergi mai departe, 
avind în vedere că în acest ținut s-a restabilit 
pacea şi ajutorul tău nu mai este necesar. Stă- 
pinul nostru Uitzilopochtli domneşte deja peste 
ţinutul cucerit, iar noi, neguţătorii mexicani, ne-am 
făcut pe deplin datoria.“ Auzind vestea, tłacoch- 
calcatlul se întoarse acasă împreună cu ei. 

După cucerire, ţinutul a devenit liber și ferit 
de primejdii ; se putea intra în provincia Anahuac, 
fără ca locuitorii din Tzapoteca,sau cei din Anahuac 


* tochpanecayoil — țesătură din păr de iepure (N. tr.) 
** fanega — 55 litre şi jumătate (N. tr.). 

sau oricare alții să te împiedice. De atunci, quet- 
zalli şi penele bogate au început să fie folosite 
și aici. Primii care le-au adus și le-au întrebuințat 
în acelaşi timp cu regele Mexicului, Auitzotzin, 
au fost neguţătorii bogaţi din Tlatelolco. Aceştia 
purtau, de asemena, titlul de căpitani, deși nu 
erau decit soldaţi deghizați în haine de neguţători. 
În felul acesta intrau ei peste tot și declarau război. 
orașelor și provinciilor [...] 


16. Educaţia 


Cind venea vremea să înceapă educaţia copilului, 
părinţii, dornici să-l vadă sănătos, făgăduiau să-l 
încredinţeze templului unde se slujeau zeii, spe- 
rind ca astfel să-i ocrotească și să-i prelungească 
viaţa. De aceea, părinţii aveau libertatea să aleagă 
între şcoala numită calmecac sau o alta numită 
telpochealli. Dacă părinţii se hotărau pentru cal- 
mecac, copilul trebuia să se consacre slujirii zeilor, 
să trăiască în puritate, umilinţă și castitate și 
să se ferească cu totul de pohtele cărnii. Dacă 
era fată trebuia să intre în slujba templului sub 
numele de ciuatlamacazqui, supunindu-se superi- 
oarelor, care aveau misiunea de a conduce exer- 
ciţiile religioase ale ordinului lor. Ele trebuiau 
să trăiască neprihănite, departe de orice plăcere 
a simţurilor, în tovărăşia călugărițelor fecioare 
care se numeau surori și care își aveau locuința 
în calmecac, unde trăiau închise. 

Cind copilul, băiat sau fată, era încredinţat 
preoţilor, părinţii dădeau o petrecere la care-şi 
invitau rudele cărora le dădeau de mîncat și de 
băut. Dacă părinţii se hotărau să-și încredinţeze 
copilul instituţiei telpochealli, atunci îl invitau 
pe superiorul acestei „case“, care se numea tel- 
pochilatoque; îi dădeau să mănince şi să bea, 
și-i ofereau — în semn de prietenie — citeva daruri: 
mazili, mantas şi flori. Superiorul acestei in- 
stituţii după ce minca, bea și primea daruri, lua 
în braţe copilul, băiat sau fată, pentru a dovedi 
că îl punea sub ocrotirea lui, atita timp cît nu 

va fi căsătorit şi că, din acel moment, el aparţinea 
confreriei şi se supunea regulilor sale de ordine 
interioară. I se găurea buza inferioară şi i se 
prindea de ea, în chip de apărătoare de bărbie, 
o piatră prețioasă. Cit despre tinăra fată încredin- 
țată telpochpan-ului, ea era dată în grija femeii 
care mai avea în seama ei și pe celelalte pupile. 
Cind era deja mărișoară, era învățată să cînte 
și să danseze, ca să-i poată sluji pe zeii Moyocoya, 
Tezcatlipoca şi Yaotl. Cu toate că aparținea acestei 
comunităţi, tinăra continua să stea cu părinţii 
ei. În schimb, dacă era hărăzită calmecac-ului, 
o aduceau aici, unde rămiînea în slujba lui Tezca- 
tlipoca pînă la căsătoria ei. În ziua intrării în 
noviciat se oferea un banchet celor mai vechi 
membre al acestei comunităţi, care se numeau 
quaquacuiltin, adică femei care purtau părul tuns 
într-un anume fel. Ele primeau băiatul sau pe 
tinăra fată, şi-l anunțau pe slujitorul templu- 
lui, Quetzalcoatl. Acesta nu ieșea niciodată 
din templu și nu intra în nici o casă, în afară 
de palatul regelui; el era sobru, venerat şi con- 
siderat drept zeu. După ce fusese informat de 
intrarea tinerei fete în instituție, aceasta răminea 
definitiv aici. Dusă de mină sau purtată în braţe 
ea era prezentată zeului Quetzalcoatl, căruia i se 
supuneau toţi slujitorii casei. Aceştia i se adresau 
zeului cu cuvintele următoare: „O, bunule Doam- 
ne, Stăpinul și ocrotitorul nostru, al tuturor! 
iată, supușii tăi îți aduc o nouă slujitoare, dăruită 
de părinţii ei, care cu nețărmurit devotament să 
te slujească pe tine. Tu o cunoști bine pe sărmana 
fetiță, care — de acum — îţi aparţine. Binevoieş- 
te și primește-o o vreme ca să măture şi să împo- 
dobească casa ta, de penitenţă și lacrimi, unde 
fiicele de nobili vin să se alăture bogățiilor tale, 
rugindu-te și lăudindu-te cu adincă evlavie, plin- 
gind și cerînd neincetat să se însuflețească din 
vorbele și virtuțile tale. Milostiveşte-te, Stăpîne,! 
și cinstește-o cu harul tău, primește-o şi dă-i 
încuviințarea să intre în tovărășia fecioarelor 
numite tlamacazque, care fac penitenţă, slujesc 
în templu și-și tund părul. O, stăpine, milostiv, 

ocrotitorul tuturor, binevoiește să faci pentru ea, 
după cum te îndeamnă sfinta ta voință, acordin- 
du-i favorurile care ştii că i se cuvin“. Acestea 
fiind zise, dacă tinăra fată era deja mărișoară, 
i se scarificau coastele şi sînii pentru a dovedi 
astfel că este călugăriță. Dacă era foarte mică 
i se punea la git o salbă numită yacualli, pe care 
o purta pină cind ajungea la virsta potrivită 
pentru intrarea în casa Domnului; era o dovadă 
a jurămîntului pe care trebuia să-l împlinească. 
Pină atunci, ea răminea în casa părinților ei; 
dar îndată ce avea virsta potrivită, era adusă 
la calmecac, altfel spus la casa de penitență, şi la 
vîrsta cuvenită intra în rindul slujitoarelor lui 
Quetzalcoatl. 


17. Calmecac 


Nobilii, înalții demnitari şi mai vechii dregători 
își aduceau fiii la casa numită calmecac. Scopul 
era ca ei să fie educați pentru a deveni slujitorii 
idolilor, în calmecac cultivîndu-se moravuri și 
principii sănătoase și ducîndu-se o viață severă 
și pură. Acolo nu se petreceau lucruri ruşinoase 
sau care ar fi meritat dojeni și nu se nesocoteau 
obiceiurile urmate de slujitorii idolilor, care locu- 
iau în acest lăcaș. Atunci cînd nobilul, înaltul 
demnitar sau bogătașul se hotărau să-și incredin- 
teze fiul acestei case, ei dădeau un ospăț, la care erau 
invitaţi cei mai vechi slujitori din cartier, preoţii 
și slujitorii idolilor, numiţi tlamacazque și quaqua- 
cuiltin. Cu acest prilej, bătrinii adresau o cuvin- 
tare preoţilor şi slujitorilor idolilor, -însărcinați 
cu educaţia tinerilor. Ei grăiau astfel: „Nobili 
preoţi, v-aţi dat osteneala să veniţi în casa noas- 
tră, îndrumați de Atotputernicul. Vă facem cu- 
'moscut că Tatăl din Ceruri s-a milostivit şi ne-a 
dat un copil, ca un giuvaier de mare preţ, ca o 
pană scumpă. Dacă ne vom arăta vrednici, el va 
creşte şi va trăi. Deoarece este băiat, nu se cuvine 
să-l educăm ca pe o fată, ţinindu-l în sînul fami- 

liei. De aceea, vi-l încredințăm şi din clipa de 
față, socotiţi-l fiul vostru. Îl dăruim nobilului 
Quetzalcoatl, ca să intre în calmecac, care este 
lăcaşul penitenţei şi al lacrimilor, unde sînt edu- 
caţi nobilii pentru că numai aici poţi deveni 
vrednic de comorile lui prin rugăciuni, penitenţă, 
lacrimi și plinsete. Cerindu-i Domnului fără înce- 
tare să se îndure de tine, să se milostivească, 
făcindu-și hatirul să-ţi dăruiască nemărginirea 
bogăției sale. Vi-l incredințăm de pe acum, pentru 
ca la virsta potrivită să intre și să trăiască în casa 
stăpinului nostru, unde se insuflă nobililor prin- 
cipii sănătoase, pentru ca fiul nostru să aibă 
sarcina de a mătura și curăța casa Domnului 
nostru. Din aceste motive, vă rugăm cu umilinţă 
să-l primiţi și să-l socotiți ca pe fiul vostru; să 
intre și să trăiască laolaltă cu ceilalți slujitori 
ai zeilor noştri, în această instituţie unde, atit 
ziua, cît și noaptea, se fac toate exerciţiile de 
penitență; se merge în genunchi şi pe coate, se 
roagă, se plinge și se suspină în fața Stăpînului 
nostru“, 

Preoţii şi slujitorii idolilor răspundeau părin- 
ţilor copilului în modul următor: „Deşi nu sintem 
vrednici s-o ascultăm, am auzit cuvintarea voas- 
tră cu privire la dorința de a vă vedea fiul iubit, 
piatra voastră prețioasă sau pană scumpă intrînd 
și trăind în casa calmecac-ului. Această rugăminte 
nu ne este adresată nouă, ci stăpinului, Quetzal- 
coatl sau Tilpotonqui, în numele căruia noi am 
ascultat-o. Lui i-aţi vorbit, el ştie ce doreşte să 
facă din piatra voastră prețioasă și pană scumpă, 
precum şi din voi, care sînteți părinţii lui. Noi, 
nevrednici slujitori, aşteptăm ce trebuie să se 
întimple cu o nădejde umbrită de îndoială. Noi 
nu putem spune cu siguranță: va fi așa sau alt fel 
în privinţa fiului vostru; ne punem nădejdea în 
Domnul nostru atotputernic pentru tot ce va 
binevoi să hotărască în legătură cu acest copil“. 

Ei luau apoi copilul și-l conduceau în calmecac, 
în timp ce părinţii duceau hirtii, tămiie, mazili 
şi un fel de salbă de aur, pene bogate şi pietre 
preţioase, spre a prezenta totul statuii lui Quet- 

zalcoat], care se găsea în calmecac. La sosirea lor, 
se suna din nişte instrumente și se zugrăvea cu 
cerneală tot corpul copilului, inclusiv faţa. Era 
gătit cu salbe de lemn. Dacă era fiu de om sărac, 
îl împodobeau cu fir de bumbac puţin răsucit. 
I se făceau incizii la urechi și i se oferea lui Quet- 
zalcoatl sîngele care se scurgea. Dacă însă copilul 
era foarte mic, părinţii îl luau acasă. Dacă era 
fiu de nobil sau de înalt demnitar, i se lua colierul 
de tlacopatli, care rămînea la calmecac; ei motivau 
aceasta spunînd că sufletul copilului, care era 
legat de acest colier,.săvirşea în numele lui umile 
îndatoriri de penitență. Dacă avea virsta cind 
putea trăi şi locui în calmecac, era încredinţat 
preoţilor şi slujitorilor idolilor, pentru a fi educat 
şi instruit după toate regulile şi obiceiurile casei. 

Prima regulă era ca toţi slujitorii idolilor, 
care se numeau tlamacazque, să se culce în casa 
calmecac. 

A doua consta în obligația tuturor de a mătura 
şi a face curăţenie la ora patru dimineaţa. 

A treia consta în datoria copiilor mai mărișori 
de a se duce după spini de agavă. 

A patra regulă cerea copiilor de vîrstă mai mare 
să se ducă în pădure, să aducă lemnul necesar 
întreţinerii focului, care se făcea în fiecare noapte. 
Cind se executa vreo lucrare în argilă, se constru- 
iau ziduri, se ara, se săpau șanțuri, ei plecau 
cu toţii, în zori de zi. Nu rămineau decît aceia 
care trebuiau să păzească casa sau să le ducă 
de mîncare. Nimeni nu lipsea la apel şi ei munceau 
în cea mai bună înţelegere și ordine. 

A cincea regulă presupunea obligaţia de a 
înceta munca puţin mai devreme pentru a merge 
la templu și a se consacra slujirii zeilor și exer- 
ciţiilor de penitenţă; dar înainte de toate ei se 
scăldau. La asfinţitul soarelui, începeau să-și 
pregătească lucrurile de care aveau nevoie pentru 
a porni la drum, la ora unsprezece noaptea; nu 
mergeau împreună, ci fiecare singur, ducînd cu 
sine spinii de agavă, o scoică marină pentru a 
suna pe drum, o cădelniţă din lut ars, precum și O 

pungă cu tămiie și torţe de brad. Astfel, fiecare 
se ducea complet gol, să depună spinii de agavă 
în locurile unde evlavia lui ìl îndemna. Acei care 
năzuiau la o penitenţă mai grea, intrau în păduri, 
urcau în munţi sau coborau la rîuri; cei care erau 
deja puţin mai mari făceau o jumătate de leghe. 
Cind ajungeau la locul hotărit luau spinii de 
agavă şi îi înfigeau într-un cocoloș de fin. După 
aceea, fiecare se întorcea singur, sunînd din scoica 
marină. 

A şasea regulă impunea celor care-i slujeau 
pe idoli să nu doarmă niciodată doi, sub aceeași 
cuvertură, ci fiecare separat și departe unul de 
celălalt. 

A șaptea regulă constă în a pregăti mîncarea 
chiar în casa calmecac, ei avind o rentă comună 
care servea acestui scop. Dacă unora dintre ei 
familia le aducea de mincare, aceasta era împăr- 
ţită între toţi cei de acolo. 

A opta îi obliga pe toţi să se scoale la miezul 
nopţii pentru rugăciune. Acela care nu se trezea 
și rămiînea culcat era pedepsit de tovarășii săi, 
care îl înțepau cu spini de agavă în urechi, pe 
piept, pe coapse, pe picioare şi pe tot corpul, 
în prezenţa tuturor slujitorilor idolilor, pentru 
ca el să înveţe, pe spinarea lui, să se comporte 
mai bine. 

A noua regulă interzicea oricui să fie arogant 
sau să-și permită vreo jignire la adresa tovarășilor 
săi. Ei trebuiau să se supună întotdeauna regulii 
şi obiceiurilor care se practicau în casă. Dacă 
vreunul se îmbăta, își lua o concubină sau se 
făcea vinovat de vreun delict criminal, era pe- 
depsit cu moartea, fie prin strangulare cu garoul, 
fie prin ardere de viu, fie prin străpungerea tru- 
pului cu săgeți. Dacă greşeala comisă era de mică 
importanţă, i se înţepau urechile şi alte părţi ale 
corpului cu spini de agavă sau cu vreo sculă 
ascuţită. 

A zece regulă se, adresa copiilor care erau 
pedepsiţi înțepindu-li-se urechile sau biciuindu-i 
cu urzici. 

A unsprezecea impunea tuturor slujitorilor 
idolilor obligaţia de a se scălda la miezul nopţii 
la un izvor. 

A douăsprezecea îi obliga pe toţi, mici și mari, 
să postească în zilele de post și să nu măniînce 
nimic pînă la prinz. Când se ţinea postul numit 
atamalqualo, ei posteau cu piine și apă. Unii nu 
mincau nimic toată ziua, ci numai la miezul 
nopţii următoare; alţii nu mincau decit la prinz 
şi numai o dată în 24 de ore. Aceștia nu mîncau 
nimic, nici măcar apă nu beau în timpul nopţii, 
pentru că — pretindeau ei — chiar dacă beai 
numai 0 gură de apă era ca și cum n-ai fi postit 
deloc. 

A treisprezecea regulă consta în a-i învăţa 
pe copii să vorbească frumos, să salute și să facă 
reverențe. Dacă vreunul vorbea urit sau nu-i saluta 
pe cei pe care-i întilnea, fie că treceau pe lingă 
el, fie că stăteau jos, era pedepsit prin înțepături 
cu spini de agavă. 

A paisprezecea regulă le impunea să-i înveţe 
pe elevi să cinte toate versetele, care compun 
cintecele divine, scrise — lucru demn de men- 
ţionat — cu litere în cărțile lor. Li se mai preda 
astrologia indiană, interpretarea viselor şi calcu- 
lul anilor. 

A cincisprezecea regulă cuprindea jurămiîntul 
pe care-l făceau slujitorii idolilor de a trăi în 
castitate, fără nici o legătură sexuală cu femeile, 
de a fi sobri, dea nu minţi, dea trăi evlavioși 
și cu frică de Cel de Sus. 


18. Telpochcalli 


După ce copilul intra în casa telpochealli, el avea 
îndatorirea să măture, să facă și curățenie, să 
aprindă focul şi să îndeplinească penitențele făgă- 
duite prin jurămint. Se obişnuia ca la apusul 
soarelui toți adolescenţii să danseze în casa numi- 
tă cuicacaleo; copilul mergea şi el acolo ca să 

danseze cu ei. Cind împlinea cincisprezece ani, 
adolescenţii mai mari îl luau în pădure să caute 
buștenii trebuitori pentru telpochealli şi pentru 
cuicacalco. Îl puneau la încercări îndemnindu-l 
să care una sau două bucăţi groase de lemn, 
voind a se convinge dacă este în stare să reziste 
greutăților luptei. Dacă dovedea că este puternic 
îl trimiteau la război; el avea datoria să poarte 
pe umeri scuturile rotunde. Dacă era bine crescut 
şi cu maniere alese și dacă strălucea în exerciţiile 
obligatorii îl numeau învățătorul adolescenților, 
dindu-i-se titlul de tiacheaul. Dacă era curajos 
şi iscusit, îl alegeau pentru a-i conduce pe toţi 
adolescenţii și pentru a-i pedepsi; el se numea 
atunci telpochtlato. Dacă era viteaz şi făcuse patru 
captivi în război, îl botezau tlacatecatl, tlacocheal- 
cail sau quauhilato, fiind însărcinat cu administra- 
rea acelor locuri. Îl puteau alege, de asemenea, 
acheauhili; aceștia erau pe atunci ceea ce sînt 
astăzi alguazilii noştri; el purta bastonul gros 
al justiţiei şi avea sarcina să-i aresteze pe delinc- 
venţi, pentru a fi duși la închisoare. Astfel urcau 
în grad tinerii educați. De altfel erau şi foarte 
mulți, căci fiecare templu avea între zece şi 
cincisprezece telpochealli. Viaţa pe care o duceau 
era foarte aspră., Nu dormeau împreună, ci sepa- 
rat. Deşi mîncau acasă la ei, nu aveau voie să 
doarmă în altă parte decit în telpochcalli; în caz 
contrar trebuind să îndure pedepse grele. Se 
duceau să muncească împreună peste tot unde 
era nevoie de ei, fie pentru a face cărămizi sau a 
înălța clădiri, fie pentru a ara, a săpa şanţuri 
sau a face canale. În acest scop, mergeau cu toții 
sau se împărțeau în grupuri; uneori se duceau 
împreună la pădure pentru a încărca pe umeri 
buştenii necesari la cuicacalco şi la telpochealli. 
Cind efectuau o muncă prea grea, ei o întrerupeau 
puţin înainte de asfinţitul soarelui. Atunci se 
duceau acasă, se scăldau și-și vopseau tot corpul, 
în afară de chip. Apoise impodobeau cu mantas 
și cu salbe. Bărbaţii viteji iși atîrnau de git coliere 
din aur și altele, făcute din melci de mare, numiţi 
chipolli. În loc să se picteze îşi zburleau părul 

ca să-și dea o înfățișare fioroasă. Își mai făceau 
și dungi pe faţă cu o vopsea amestecată cu mar- 
casit şi-şi puneau în găurile din urechi peruzele. 
Capul şi-l împodobeau cu mănunchiuri de pene 
albe și se înveșmintau în mantas tesute din fire 
răsucite de agavă, dar urzite atit de rar, încit 
formau un fel de plasă pe care se prindeau, din 
loc în loc, melcișori de mare. Înalţii demnitari 
îmbrăcau -mantas asemănătoare, dar melcii erau 
din aur. Războinicii viteji care se numeau qua- 
guachictin îşi legau de miini gheme mari de bum- 
bac. Băieţii din calpulli aveau obiceiul să aprindă 
focurile în fiecare zi la apusul soarelui în casele 
cuicacalco și dansau apoi cu toţii pînă după mie- 
zul nopţii, fiind aproape goi, căci ei nu se acopereau 
decit cu manta. După bal, toţi mergeau la culcare, 
fiecare în cartierul lui, în casele telpochealli. Astfel 
se întorceau în fiecare noapte, iar cei care trăiau 
în concubinaj se duceau să doarmă cu prietenele 
lor. 


19. Cuvîntul unui părinte 
către fiul său 135 


„Mult iubitul şi prea scumpul meu fiu, ia aminte 
bine la ceea ce îți voi spune. Atotputernicul te-a 
trimis la acest ceas și în acest loc, unde vreau 
să-ţi vorbesc în legătură cu tot ce trebuie să 
respecţi în toate zilele vieţii tale. O voi face pentru 
că tu ești mult iubitul meu fiu, mai îndrăgit 
decit toate pietrele preţioase și penele scumpe; 
căci tu ești singurul meu copil; primul, al doilea, 
al treilea! și ultimul. M-am gindit să-ţi spun 
anumite lucruri pe care se cuvine să le știi; asta 
este datoria mea, pentru că eu sint tatăl tău. 
Vreau s-o îndeplinesc pentru că miine, sau în 
altă zi, Cel de Sus mă va lua din această lume; 
căci el este atotputernic şi cum sintem supuși 
slăbiciunii omeneşti şi morţii, noi nu avem pe 
pămint decit o viața nesigură. Fii cu băgare de 
seamă fiule și ascultă ceea ce îți voi spune. Să 

trăieşti mulţi ani, să-l slujeşti pe Domnul și să 
fii fericit; să fii prevăzător, căci lumea aceasta 
este tare primejdioasă, plină de greutăţi, de îră- 
miîntări, de cruzimi şi de necazuri. De aceea 
bătrinii noştri au spus, pe bună dreptate, că 
nimeni din lume nu poate evita înălțările şi că- 
derile, virtejurile și furtunile pe carele întilnește 
în cale. Într-adevăr, lumea este cumplit de înșelă- 
toare; ea își ride de unii, se distrează pe seama 
altora, şi îşi bate joc de toţi. Totul pe lume, este 
minciună, nicăieri nu găsești adevărul şi nimeni 
nu scapă de batjocură. 

Îţi voi spune, fiule, ceea ce se cuvine să știi 
și să practici; sînt lucruri asupra cărora se cuvine 
să cugeţi cu luare aminte și să le păstrezi aşa 
cum frunzele de aur și pietrele preţioase se păs- 
trează sub cheie; căci nu pentru altceva toate 
acele minunate îndemnuri ne-au fost lăsate de 
străbuni, ci numai întru aceasta. Bătrinii, înain- 
taşii care au trecut prin regatele și domniile de pe 
aici, au trăit printre oamenii din aceste locuri și 
au deţinut înalte demnități. Dar cu toate rangu- 
rile şi dregătoriile pe care le-au avut în regat 
și în senat, acești nobili, feţe preacinstite, n-au 
devenit nici orgolioşi, nici trufași; dimpotrivă, 
au fost modești și s-au aplecat pînă la pămînt în 
mijlocul plinsetelor, lacrimilor și suspinelor. Ei 
nu s-au considerat mari seniori, ci săraci și pele- 
rini pe acest pămint. Strămoșii din care te tragi 
au cunoscut umilința și niciodată îngimfarea, 
orgoliul, vanitatea şi dorința de onoruri. Cu toate 
acestea au fost respectaţi și foarte preţuiţi; ei 
au avut demnități în regat, au fost seniori și 
căpitani; le stătea în putință să ucidă sau să 
declare războaie și hrăneau soarele și pămîntul 
cu carnea şi sîngele oamenilor. Din mila Lui, 
ei au fost mari; au domnit pe pămînt, au guver- 
nat republica pe care Domnul nostru, care se 
găseşte în tot locul, le-a încredințat-o; au judecat 
şi cercetat litigiile dintre ţări; au mîngiiat și 
ajutat cu binefacerile lor pe oamenii din popor; 
şi totuşi au rămas la fel de modeșşti; nu s-au lăsat 

orbiţi şi n-au făcut absolut nimic care să fie 
nedemn de persoana lor. Cu toate că au fost 
bogaţi şi puternici, proprietari ai unor mari 
avuţii, pe care Domnul nostru, în marea lui bună- 
tate, li le-a dăruit lor, acoperiţi cu flori, parfumuri 
şi tot felul de mantas bogate, sătui de mîncăruri 
și băuturi de tot felul, înzestrați cu arme, cu 
podoabe foarte scumpe şi de o înaltă distincţie, 
cum sint apărătorile de bărbie, nodurile străluci- 
toare pentru cap, inelele superbe pentru urechi. 
Toţi tremurau dinaintea puterii lor; oare pentru 
asta şi-au pierdut ei modestia şi ţinuta serioasă? 
Oare lăsatu-s-au ei orbiţi şi devenit-au trufaşi? 
Oare i-au disprețuit atunci pe cei care-i ascultau 
şi li se supuneau lor? Oare n-au avut pentru ei 
decit prea puţină stimă? Oare creierul lor a fost 
el atins și sărmanii pierdutu-și-au judecata ? Desi- 
gur că nu; dimpotrivă erau întotdeauna cuviin- 
cioși, în vorbirea lor, plini de umilință și bine 
crescuţi. Respectau pe toată lumea, se aplecau 
pînă la pămiînt și erau tare modești. Cu cit erau 
mai onoraţi și mai stimaţi, cu atit plingeau și 
suspinau mai mult; erau trişti şi stăteau aplecaţi 
în semn de umilință. 

Așa au trăit pe această lume, moșii și stră- 
moșii tăi, ai căror urmași sintem noi și din care 
te tragi și tu. Uită-te la ei, privește virtuțile 
lor, contemplă, faima lor cu lumina și splendoarea 
pe care ne-au lăsat-o moştenire. Priveşte oglinda 
și modelul pe care ei ni l-au lăsat; pune-le în faţa 
ta şi uită-te la ele. Priveşte-ţi acolo chipul pentru 
a vedea cine eşti şi fă în așa fel incit viața ta să 
devină asemănătoare cu a lor. Priveşte cu atenţie, 
n-ai putea să-ți tăgăduiești greșelile și cusururile 
pe care le porţi în tine. 

Mai vreau, mult iubitul meu fiu, să mai adaug 
un cuvint la care te rog să iei bine aminte. Să ştii 
că te-ai născut în vremuri grele, de prea mare 
sărăcie, căci eu, tatăl tău, am ajuns la capătul 
puterilor şi trec prin mari nevoi. Deşi strămoșii 
noștri au fost iluștri și bogați, noi n-am moştenit 
de la ei nici avuţiile lor, nici onorurile lor; dim- 
potrivă sîntem lipsiţi de toate acestea; sărăcia 

domnește la noi ca o regină și a făcut din noi 
supușii ei. Noi, bătrinii tăi părinţi, sintem săraci. 
Fiule, dacă vrei să te convingi, plimbă-ţi privirile 
pe vatra acestei case; uită-te unde se aprinde 
focul şi vei vedea numai sărăcie și lipsuri, deoarece 
nu reuşim decit cu mare greutate să adunăm 
strictul necesar pentru mincare şi băutură. La fel 
şi cu îmbrăcămintea noastră; din această pricină 
suferim de frig, nu avem ce pune pe noi. Priveș- 
te-ne și vei vedea că, slăbiți și lipsiţi de hrană, am 
rămas numai piele și os; aceasta datorită voinței 
Lui și păcatelor noastre. Uită-te la verii tăi mai 
tineri ca tine; au, sînt ei oare durdulii, graşi 
și puternici? au măcar strictul necesar? au ei 
din abundență hrană şi îmbrăcăminte? Nu vezi 
cum i-a adus sărăcia, de-au ajuns cu totul cople- 
şiți de mizerie? 

Atlindu-te dar într-o asemenea jalnică stare, 
doborit fiind de uriciune şi dizgrație, nu se mai 
cade să ridici capul cu mîndrie. Numai beţivii 
și oamenii de nimic ar mai putea fi îngimfaţi 
şi s-ar mai putea mîndri cu închipuirea unei glorii 
înșelătoare atita vreme cit noi, toţi cei ce locuim 
în această casă trăim într-o sărăcie și mizerie 
cumplite. De aceea trebuie să fii umil și adinc mih- 
nit, să mergi cu capul plecat pentru că ţi-a fost 
dat să te năști în vremurile astea grele. Și pentru 
că nu-mi mai rămîne nimic de adăugat, ascultă: 
oare nu-l vezi pe cel mai virstnic dintre verii tăi, 
cutare ...? Să-ţi servească de pildă pentru felul 
in care Atotputernicul l-a crescut: el este deja 
guvernatorul orașului; are demnităţile cele mai 
inalte, are puteri nelimitate, are căderea de a 
judeca litigiile oameniilor din popor, de a-i con- 
damna și pedepsi pe delincvenţi, este autorizat 
să condamne la moarte pe criminali, să impună 
mustrări și pedepse; căci el s-a ridicat la o func- 
ţie înaltă, are dreptul să stea pe estradă şi deţine 
o autoritate importantă ce i-a fost dăruită de 
Domnul nostru. El poartă deja titlurile de tlaca- 
tlato, tlacatecutli, sub care este cunoscut de întreg 

lipsa de oameni mai pricepuţi și mai demni, 
mai înţelepţi spre a guverna acest regat? Oare 
nu există și alte persoane nobile, cu avere mai 
mare şi cu genealogie ilustră? Să fi dispărut 
oare cu toţii? Unul singur de-ar mai fi rămas, 
și Domnul nostru l-ar fi chemat și l-ar fi ales, 
fie înălţindu-l în stat pină la demnitatea de rege, 
fie încredinţindu-i vreo dregătorie mai acătării. 
Nu ştiu, într-adevăr, unde va ajunge acest tînăr 
pe care îndeletnicirile și răspunderile sale îl fac 
să geamă şi să plingă. Poate se va pierde, poate 
că Domnul nostru i-a încredinţat acele însărcinări 
pînă cînd se va ivi un altul în stare să le ducă la 
îndeplinire așa cum se cuvine. Tatăl Ceresc nu 
duce lipsă de prieteni încercaţi. Tu ştii doar cum 
își petrecea timpul buna noastră rudă, înainte 
de a fi ridicată la demnitatea aceasta. Se ţinea 
el de glume și de copilării? Era un obraznic? 
Era el orgolios? Nu se purta el cu umilinţă și 
adinc respect? Adesea, îl vedeam mergind cu 
capul plecat, nu arăta niciodată o atitudine de 
trufie și de glorile deșartă; se ruga la Domnul 
cu evlavie, veghea și la miezul nopţii făcea mătănii 
pînă la pămînt, stătea în genunchi, se ruga și sus- 
pina în fața Atotputernicului. Chiar și acum păs- 
trează acest obicei. Se scula dis-de-dimineaţă, 
vioi, mătura, făcea curăţenie în capelă și o aerisea 
pentru a-i împrospăta aerul. Și astăzi, cum iţi 
închipui că trăieşte? Cum crezi că se poartă? 
Este orgolios și înfumurat? Ține să arate că este 
înalt demnitar? Dimpotrivă, este tot atit de 
modest și de supus ca mai înainte; continuă să 
plingă, să suspine și să se roage cu cea mai mare 
evlavie. L-ai auzit tu vreodată spunind: «Sint 
nobil, sint rege!» El veghează toată noaptea, 
mătură şi dăruiește zeilor tămiie la fel ca mai 
înainte. Deși ești mai puţin virstnic decit el, 
sileşte-te să-l intreci în toate obiceiurile. lui bune. 

la aminte la aceste lucruri; ceea ce ţi-am 
spus să fie ca un spin şi ca o apă rece ca gheaţa, 
care te cuprinde şi te miîhnește pentru ca să 
cugeţi în sinea ta și să te smereşti. Gindeșşte-te 

că te-ai născut într-o vreme de necazuri şi de 
supărări și că Atotfăcătorul te-a trimis pe lume 
într-un moment de sărăcie. Gindeşte-te că-ţi sînt 
tată, uită-te în jurul tău la viaţa care o ducem, 
mama ta și cu mine; nimeni nu se gîndeşte la noi 
şi nu ne bagă în seamă. Este adevărat că stră- 
moșii noștri au fost iluștri şi puternici, dar ne-au 
lăsat ei oare această măreție şi această putere? 
Fără îndoială că nu. Privește-ţi părinţii și rudele 
care nu mai au ranguri înalte în treburile statului; 
sint părăsiţi şi săraci. Cu toate că tu eşti nobil, 
generos şi dintr-o stirpe strălucită; nu se cade 
să pierzi din vedere această regulă de conduită; 
ia aminte că modestia, umilirea trupului și sufle- 
tului, plinsetele, lacrimile şi suspinele sint adevă- 
rata nobleţe, adevăratul merit şi adevărata onoa- 
re. Să știi, fiule, că niciodată un înfumurat, un 
vanitos, un trufaș, un gălăgios n-a fost ales rege. 
Nici un om nepoliticos, prost crescut, grosolan, 
care vorbește obraznic, spunind tot ce-i trece 
prin minte n-a fost ridicat pe estradă, la tronul 
regal. Dacă, pe undeva, se afla un nobil care obiș- 
nuia să glumească sau vreun senator care spunea 
vorbe de ris, i se dădea pe dată numele de tecu- 
cuecuechili, care înseamnă cerşetor. Niciodată nu 
s-a dat o înaltă demnitate în stat cuiva care era 
obraznic, glumeţ şi vorbea fără să se controleze. 
Li se zicea quaquachictin la fel ca acelor nebuni 
îndrăzneţi care se avîntau pe cimpul de luptă 
în acţiuni fără noimă. Mai erau numiţi și Otomis 
tlaotzonzintin, adică otomi, tunşi şi extravaganţi. 
Erau mari matadori, nepricepuţi în treburile 
ocirmuirii. 

Aceia care, în vremurile trecute, stăteau la 
cirma statului şi conduceau armatele au fost 
oameni dedicați rugăciunii, evlaviei și suspinelor, 
plini de curată umilință, supuși și înzestrați cu o 
fire pașnică și liniștită. Află dar, fiule, și ia bine 
aminte că regele este adevărata inimă a poporului, 
vlaga ţării la cîrmuire, el este ajutat de doi sena- 
tori, dintre care unul pilli, iar celălalt mare viteaz 

călit în războaie. Ei se numeau tlacatecutli şi tla- 
cochiecuili. Alţi doi căpitani îl ajutau pe rege 
în treburile miliției și ale oastei, doar unul era 
pili cu îndelungată experiență de războinic, iar 
celălalt nu. Aceștia se numeau tlacatecail și tla- 
cochcalcatl. Așa, dar, fiule, umblă treburile lumii 
și cu osebită osteneală se ţine și se ocîrmuieşte 
o împărăție. Cei patru oameni despre care de-abia 
vorbirăm, nu moşteneau ereditar titlurile şi ran- 
gurile înalte de ilacatecutli, tlacochtecutli, tlacatecatl 
şi tlacochcalcatl şi nici drept de proprietate nu 
aveau asupra acestora. Ei erau aleşi prin voința 
și duhul inspirator al Domnului nostru, după 
ce mai înainte fuseseră recunoscuţi ca fiind cei 
mai pricepuţi. la aminte la ceea ce îţi spun prea- 
iubitul şi preascumpul meu fiu: nu te îngimfa 
dacă întimplarea îţi va hărăzi şi ţie să fii ales 
pentru una din aceste funcţii. Poate Preamilostivul 
te va chema spre a îndeplini vreuna din ele, 
ori poate nu vei avea niciuna și vei trăi ca un 
nevoiaș, ca un om de rînd. Dacă vei fi chemat 
şi ales pentru oricare din aceste funcţii, îţi re- 
comand, încă o dată, să nu ai o părere nemai- 
pomenită despre tine și să nu te socotești grozav, 
viteaz și de rang înalt, pentru că Domnul tare 
s-ar minia. Dacă vei ajunge la vreo demnitate 
sau vei deveni om de seamă, dacă vei fi chemat 
pentru vreunul din acele ranguri, fii modest, 
mergi cu capul plecat şi brațele încrucișate pe 
piept, consacră-te plinsetelor, evlaviei, tristeţii 
şi suspinelor; respectă voința altuia; fii supus 
şi smerit. Ia aminte, fiule, că toate poveţele mele 
despre umilință, supunere şi disprețul faţă de 
tine însuţi, trebuie să le practici din toată inima 
dinaintea Lui. Păzește-te cumva să te prefaci 
doar că eşti umil; pentru că atunci vei fi numit 
titolozochtion, adică ipocrit sau tiilaniziquipile, 
adică om prefăcut și fățarnic. Gindeşte-te că 
Dumnezeu vede în inimile noastre și ne cunoaște 
tainele oricit de ascunse ar fi, el cunoaşte, de 
asemenea, frămintările din inima noastră, a tutu- 


ror celor ce vieţuim în această lume. Bagă dar bine 

de seamă ca umilinţa ta să fie sinceră, fără nici 
o urmă de orgoliu, curată dinaintea Lui ca o 
piatră prețioasă fin lustruită şi să nu fii niciodată 
un om cu două fețe.“ 


20. Cuvîntul unui tată către fiica sa 


„Lu, fiica mea, prețioasă ca un bob de aur şi 
ca o pană scumpă, ieșită din măruntaiele mele; 
tu, pe care te-am zămislit şi care ești sîngele şi 
chipul meu; tu, aici de faţă, ascultă cu atenţie 
ceea ce îți voi spune, căci ai ajuns la virsta cînd 
trebuie să deosebeşti binele de rău. Domnul, 
creatorul tuturor lucrurilor, cel care este pretu- 
tindeni, ţi-a dat judecata și puterea de a înţelege; 
și pentru că mintea ta s-a copt îndeajuns, iar 
judecata s-a împlinit, poţi acum să pătrunzi 
lucrurile lumii acesteia şi să pricepi că în viaţă 
nu există adevărată plăcere, nici adevărată odih- 
nă, ci dimpotrivă necazuri, supărări, trudă și o 
mare, foarte mare mizerie și sărăcie. O, fiica mea, 
această lume este într-adevăr o vale a plingerii, 
un loc de lacrimi și de jale şi de nemulţumire, 
în care domnesc frigul, vremea rea, căldurile 
pîrjolitoare ale soarelui, foamea și setea. Acesta 
este un mare adevăr pe care-l cunoaștem din 
experiență. Ține bine minte, fiica mea, ceea ce 
îţi spun: rea este această lume, lipsită de plăceri, 
plină de dezamăgiri și chinuri. Un proverb spune 
că nu se află plăcere fără mari supărări și nici 
odihnă lipsită de amărăciuni pe acest pămînt. 
Este o maximă pe care ne-au lăsat-o moștenire 
străbunii noştri, ca un avertisment pentru ca 
nimeni să nu se necăjească plingind prea mult 
și să se lase cu totul pradă amărăciunii. Domnul 
nostru ne-a dat risul, somnul, mincarea și bău- 
tura, care ne ajută să trăim și să creștem; el 
ne-a mai dat și puterea de a zămisli pentru ca să 
ne înmulțim pe această lume: toate acestea aduc 
oarecare bucurie în existența noastră, deşi pen- 


tru scurtă vreme, tocmai pentru ca viaţa noastră 

să nu se petreacă numai în tristeţe și lacrimi. 
Deşi aşa stau lucrurile şi deşi omul este făcut 
astfel încit puţinele-i bucurii se amestecă fără 
încetare cu numeroase necazuri, noi să nu le 
băgăm în seamă, să nu ne temem, nici să nu ne 
supărăm pentru că așa este de cînd lumea; unii 
mai uită, furaţi fie de treburile încilcite ale dre- 
gătoriilor, ori de ale regatului; alţii preocupați 
de treburile oștirii, copleșiți de onoruri și de func- 
ţii înalte. Ceea ce am spus despre realităţile 
acestei lumi este totuși adevărat, dar nimeni 
nu se gîndeşte la asta, nimeni nu se gîndeşte la 
moarte. Căci pe toţi îi imboldește grija zilei de 
miine; cum să-şi cîştige mincarea și băutura; 
fiecare caută să trăiască, să clădească locuinţe, 
să muncească pentru ușurarea traiului zilnic; 
să descopere femei cu care să se căsătorească; 
la rîndul lor, femeile intră în gospodărie pentru 
a trece repede de la adolescență la bătrineţe. 
Toate acestea, fiica mea, nu sint părelnice și 
deșarte, ci intocmai aşa precum ţi le spun. 

Ascultă acuma fără să te tulburi; priveşte-o 
pe mama ta; ai ieșit din sinul ei ca o țandără 
dintr-o piatră care s-a împărţit în două jumă- 
tăţi; ea te-a adus pe lume așa cum dintr-o plantă 
răsare altă plantă; tot așa ai încolțit tu în mama 
ta şi te-ai născut din ea. Pină acum ai fost ca 
adormită, iată că acum te-ai trezit. Nu neso- 
coti acest prilej şi lasă-te pătrunsă de gindul că 
lumea este aşa cum ţi-am descris-o. Îl rog pe 
Cel de Sus să-ţi dea viaţă lungă, dar se cuvine 
să ştii cum să trăieşti şi cum să-ţi îndrumi paşii, 
pe ce cale să apuci căci viața este presărată cu 
greutăți; și fii cu băgare de seamă, scumpa mea 
fiică, mica mea turturică, că drumul în viaţă 
este îngrozitor de greu. Să știi, tu, care ești cea 
mai mare dintre fiicele mele, că te tragi din pă- 
rinți nobili, hidalgos și că ai rude de rang înalt. 
Tu ai singe de regi şi de senatori, morţi de multă 
vreme, dar care au domnit şi au întemeiat un 
stat suveran, acoperindu-se de faimă și de ono- 
ruri în dregătoriile pe care le-au deţinut dind 
astfel o nouă strălucire nobleţii lor. 

lată, aşadar, ce vreau să-ți spun: eşti nobilă 
și de rang înalt; poartă-te și te socotește ca 
atare. Cu toate că nu ești decit o prea tînără fată, 
eşti prețioasă ca un chalchiuiil și ca un safir; 
ai fost plămădită și modelată dintr-un singe no- 
bil şi dintr-un neam de viteji. Te tragi din 
înalţi și iluştri demnitari; fata mea, știu că tu 
înţelegi însemnătatea spuselor mele, căci a tre- 
cut vremea cînd te jucai cu alte fetiţe, cu gră- 
măjoare de pămint sau cu obiecte din lut ars 
și aruncai cu pietricele, acum înţelegi, știi să 
cîntărești şi să judeci. Fii cu luare aminte ca să 
nu te dezonorezi și să-i faci de rușine pe stră- 
moşii noștri, regi și guvernatori. Să nu faci vreo 
faptă josnică, căci ţi-o repet, eşti nobilă şi de 
sînge ilustru. lată regula pe care trebuie s-o ur- 
mezi pentru a trăi bine, în această lume, cu oa- 
menii care te înconjură. Eşti femeie; ţine minte 
ceea ce trebuie să faci. Trebuie să înalţi, noapte 
și zi, rugăciuni și să suspini în fața zeului invi- 
zibil și impalpabil, numit Yoalli ehecail. Adu-i 
laude și cere-i cu umilință ce voieşti cu braţele 
întinse și în taina singurătăţii tale; nu dormi 
prea mult, trezeşte-te și scoală-te la miezul nop- 
ţii, prosternează-te în faţa lui în genunchi și în 
coate, fă plecăciuni şi incrucișează-ți braţele pe 
piept. Cheamă-l prin strigătele inimii tale pe 
Domnul nostru, invizibil şi impalpabil pentru că 
laudele celor care îi înalță rugi și cintări noaptea 
cu multă bucurie le primeşte. El te va asculta 
și se va îndura de tine; îți va da ceea ce ţi se cu- 
vine şi ceea ce meriţi. Dacă, din întimplare, înain- 
te de facerea lumii, o soartă rea a fost aruncată 
asupra ta și un destin nefericit ţi-a fost hărăzit 
la naștere, tu îţi vei îmbunătăţi situaţia rugin- 
du-te, pocăindu-te şi Domnul te va ajuta ca să 
ai o soartă mai bună. 

Da, fiica mea, îţi repet acest lucru, scoală-te 
în timpul nopţii, veghează și încrucișază-ți bra- 
țele pe piept. Aruncă departe și repede cuver- 
turile, spală-ţi fața, mîinile şi gura; ia repede 
mătura și fă sirguincios curățenie. Nu  lenevi 

în pat, scoală-te ca să speli gura zeilor și să 
le dăruieşti tămiie; nu uita această îndato- 
rire; prin asemenea obiceiuri și slujiri noi tre- 
buie să-l adorăm pe El și să-i înălțăm rugile și 
cererile noastre. După ce ţi-ai îndeplinit cu gri- 
jă sfintele îndatoriri, apucă-te de treburile pe 
care le ai de făcut, fie pregătind cacaua, fie mă- 
cinînd porumbul, fie torcind sau ţesind. Ai grijă 
“să înveţi cum se pregătesc mincărurile şi băutu- 
rile, ca să fie gustoase, vorbesc despre acele min- 
căruri şi băuturi rezervate înalţilor nobili și nu- 
mai lor, și care se numesc tetonal tlatocailaqualli. 
Procedind în acest fel, vei obţine bogăţia în 
oricare loc pe care El l-a ales pentru a te mărita. 
Dar în cazul că vei cădea în nevoi și sărăcie, 
trebuie să înveţi cu deosebită atenție meşteşu- 
gurile proprii femeilor: țesutul şi torsul. Deschi- 
de-ţi bine ochii, ca să înveţi fără urmă de gre- 
şeală sau nesiguranţă meșteșugul țesutului și al 
vopsirii pinzelor, precum și felul cum se așază 
și se îmbină culorile, ca ele să se potrivească 
bine unele cu altele. Femeile care vor să fie 
pricepute în această artă, învaţă cum se urzeşte 
pinza, cum se bat firele cu spata și cum se așază 
sulurile cu fire pentru ca suveica să treacă prin 
cele două urzeli. Preocupă-te de toate acestea cu 
sîrguinţă şi pricepere. Să nu care cumva — din 
neglijență sau lene — să refuzi a învăţa toate 
aceste treburi. 

Acum cit eşti tînără fii cu luare aminte la 
aceste lucruri; ai o inimă simplă şi iscusită cum 
numai safirul ori chalchiuitl-ul cel mai fin mai 
sînt. Inima ta te îndeamnă să înveţi, pentru că 
nu este încă pătată de păcat, ci este curată, 
naivă, neprihănită şi fără porniri rele; căci noi, 
cei care te-am zămislit, trăim încă lingă tine. 
Şi, adevăr îţi grăiesc ţie, că tu nu te-ai ivit prin 
putinţele tale, ci eu, împreună cu mama ta te-am 
adus pe lume; acest lucru, pe care nimeni nu 
l-a izvodit, îşi are obirșia în natură. Atotputer- 
nicul a voit ca bărbatul unindu-se cu femeia să 


aducă pe lume fii şi fiice, și astfel omenirea să 

se înmulțească și populaţia să sporească. Așadar, 
cit timp trăim noi și tu te bucuri incă de prezen- 
ţa noastră, mai înainte ca Preamilostivul să ne 
cheme la el, se cuvine, scumpa mea fiică, prea- 
iubita mea, turturica mea, să fii cu mare băgare 
de seamă la toate acestea şi să le cunoști cit mai 
bine, pentru ca după moartea noastră să poţi 
trăi respectată printre persoanele de onoare. 
În sfirșit, știu că nu-ţi va cădea bine să te duci 
după ierburi, să vinzi la colţ de stradă lemne 
pentru foc, ardei verde, sare sau salpetru, căci 
ești de neam înalt, te tragi din hidalgos și din 
nobili. S-ar putea întimpla — ceea ce nici noi 
şi nici nimeni altcineva n-are de unde şti — ca 
un bărbat să prindă drag de tine și să-ţi devină 
stăpin, Şi-atunci, dacă n-ai să fii indeminatică 
la treburile ce se cuvine să le faci potrivit firii tale 
de femeie, ce va urma? Cit de umiliţi o să fim 
cind acela ne va certa că nu ne-am dat îndeajuns 
osteneala a te învăța ceea ce trebuie să știe o 
fată. lar dacă o fi să ne săvirşim din viața aceas- 
ta, mumă-ta şi cu mine rău blestemaţi vom fi, 
pentru că n-am fost in stare să te creștem cum 
se cuvine pe vremea cind trăiam, iar lumea are 
să spună: «Blestemaţi să fie, căci n-au deprins-o 
cu mersul gospodăriei şi nimica nu au învăţat-o l» 
Iară tu vei da prilej la certuri şi blesteme; fi-vei 
cauza propriei tale nefericiri. 

Dacă, dimpotrivă, ai să fii îndeminatică în 
toate cele rinduite după cum cer datinile, nu 
vei da niciodată prilej să te certe cineva; ni- 
meni nu-ți va putea reproşa un lucru cit de mic, 
şi atunci vei fi lăudată şi onorată, pe bună drep- 
tate; vei fi mindră de tine și toți te-or ţine la 
mare cinste, ca și cum ai face parte dintre pu- 
ţinii chemaţi să urce pe estradele marilor oameni, 
încărcaţi de binemeritate onoruri, dobindite pen- 
tru faptele lor de vitejie ieşite din comun. De 
te-ai sili să ajungi în îndeletnicirile tale la inde- 
miînarea pe care o are războinicul în meșteșugul 
armelor, atunci pentru vrednicia ta vei fi lăudată 

şi preamărită, precum soldaţii buni pentru fap- 
tele lor minunate. Și, fie că mai viețuim ori că 
ne-am petrecut pe cea lume, oamenii au să-şi 
aducă-aminte de noi cu bucurie, şi ne vor bine- 
cuvînta, şi ne vor cinsti, mulțumită rivnei tale. 
Iar de nu te vei învrednici să faci nimic de is- 
pravă, rău are să fie de tine, căci tare chinuită 
și bătută vei fi, și «nu vei avea răgaz nici să te 
speli, nici să te scarpini măcar», cum se zice. 
Numai Tatăl din ceruri știe ce soartă ţi-e hără- 
zită: ori ai să fii iubită şi respectată pentru sir- 
guința şi îndeminarea dovedite în îndeletnicirile 
fireşti ale femeii, ori ai să fii chinuită și urită 
din pricina lenei, neglijenţei şi neroziei tale. 
Fii atentă, fiica mea, și ia bine aminte la 
ceea ce îți voi spune! Fereşte-te să-ţi necinsteşti 
părinţii sau strămoșii, să acoperi cu murdării şi 
praf icoanele minunate care păstrează spre adu- 
cere-aminte faptele lor bune şi gloria lor; nu 
arunca asupră-le ticăloşia dedindu-te la plăce- 
rile trupului; nu te zvirli în murdăria şi duhoarea 
desfriului. De-ar fi să ajungi acolo, mai bine dea 
zeii să mori de pe acum. lar, dacă Domnul nostru, 
în marea sa înțelepciune, va binevoi să-ți scoa- 
tă în cale un bărbat, care, prinzind drag de tine, 
să te ceară în căsătorie, nu-l alunga pe acela 
oricine ar fi el, nu nesocoti voința Preaputerni- 
cului, căci Domnul ţi l-a trimis, ci fă la un fel, 
fiica mea, şi adu la îndeplinire bob cu bob în- 
demnurile și poveţele mele. Primeşte-l pe acel 
bărbat; ia-l; nu-l năpăstui; nu-l respinge cu 
dispreţ; nu-l sili să te roage de trei ori. Nu fugi, 
nu încerca să te strecori și să scapi, luînd totul 
în glumă. Chiar dacă ești fiica noastră şi te tragi 


din părinți nobili şi viteji, nu te lăuda, nu te 
înălța pe tine înaintea celorlalți căci l-ai supăra 
pe El, iar oamenii ar arunca în tine cu gunoaie 
şi murdării și Domnul miniindu-se foarte va voi 
ca tu să te acoperi de rușine din pricina vieţii 
tale destrăbălate; atunci chiar Domnul are să 
ridă de tine, iar lumea va zice: «ba vrea, ba nu 

vrea». Nu alege pe cel care te place mai mult, 
așa cum fac oamenii cînd își cumpără stofe la 
piaţă; iar dacă Atotputernicul binevoieşte a-ți 
hărăzi un bărbat, primește-l doar pe acela; nu 
te lua după necumpătaţii care ducindu-se să 
culeagă spicele fragede de porumb numite ziloti, 
elotl, le adună pe cele mai bune și mai gustoase. 
Să nu tinjeşti, nici să te-aprinzi prea tare după 
vreun bărbat, doar fiindcă-i mereu vesel şi pus 
pe şotii. Dacă flăcăul e bine făcut, nu pregeta, 
ci fă-i culcuş în sufletul tău; nici dacă-i rău şi 
urît să nu-l alungi! Ia-l căci e sortitul tău de 
la Domnul. Și-apoi, dacă-l respingi, are să-şi bată 
joc de tine, te va dezonora, făcînd pe dracu-n 
patru ca să te vadă goală și astfel să se poată 
lăuda la toată lumea ce fel eşti şi mai ales să te 
birfească pe la colţuri cum că eşti o femeie netreb- 
nică și păcătoasă. Munceşte, fiica mea, și bagă 
de seamă ca nimeni să nu-și poată bate joc de 
tine. Nu te dărui niciodată cuiva pe care sănu-l 
cunoşti. Vreunui trecător vagabond și rău. Fii 
atentă, fiica mea, și nu te duce după altul, decit 
după cel care te va cere; stai lingă el pină-n cea- 
sul său de pe urmă; nu-l părăsi, chiar dacă lui 
i-ar da inima ghes s-o facă; fie el și un biet plu- 
gar, un meșteșugar sau un om obişnuit, de con- 
diție umilă. De n-ar avea nici ce să mănince, 
nu-l amări cu disprețul tău, nu te îndepărta de 
el, căci Domnul are puterea de a vă îndestula 
şi a vă copleși cu onoruri; căci ştiindu-le el pe 
toate își pogoară mila, harul și bunătăţile sale 
asupra cui binevoieşte. Poveţele acestea, fiica mea, 
ţi le dau ca poruncă și pravilă; urmează-le ca 
să știi cum se cuvine a te purta. Ci eu zicîndu-ţi 
acestea, pare-mi-se că am plinit îndatorirea ce-o 
aveam și voia Domnului. lar dacă ai să pierzi 
poveţele ce ţi le-am dat sau ai să le uiţi, păcatul 
al tău va fi, căci eu, iată, făcutu-mi-am cu pri- 
sosință datoria. O, fiica mea, mult iubită, de- 
acum fii fericită şi Atotputernicul să te țină în 
pace și linişte!“ 

21, Condiţia femeii 156 


Femeia nobilă este ţinută la mare stimă și me- 
rită din plin onorurile și respectul tuturora, atit 
pentru virtuțile, cît și pentru noblețea ei. Ea este 
sprijinul şi protectoarea năpăstuiților care vin 
să-i ceară ajutorul. Cind este bună la suflet, să- 
racii aleargă să se adăpostească sub aripa ei 
ocrotitoare; ea îi iubeşte, îi apără și se poartă 
cu ei cum nu se poate mai bine. Dimpotrivă, 
cînd este rea și haină nu-i mai pasă de alţii din 
pricina trufiei și orgoliului ei. 

Femeia hidalga, preţuită foarte și îndrăgită 
de toți, este cumpătată în purtări, urăște lingu- 
şirea ; nu se află om care să n-o respecte şi să 
n-o cinstească aşa cum se cuvine. Cind are şi 
inimă bună găsește îndată calea potrivită, ştie 
să rînduiască grabnic treburile gospodăriei și nu-i 
vreunul care să sufere de foame în preajma ei. 
Pe fiecare îl alină şi nimeni nu este lipsit de afec- 
ţiunea și bunăvoința ei, dovedind şi prin aceasta 
că este hidalga și de sînge nobil. Cînd are o fire 
urită și o inimă haină, pe toţi îi ţine în mare 
scirbă şi dispreţ. O asemenea femeie e aspră la 
înfăţişare, are chipul mereu încruntat și răută- 
cios; siciitoare, din nimic îi sare ţandăra și-i tare 
greu s-o mulțumești cu orișice. 

În schimb, Doamna, mamă de familie, este 
generoasă şi dreaptă. Cu bucurie o asculți și te 
supui voilor ei, căci se numără printre femeile 
nobile şi bune. Nimic nedemn de persoana ei 
nu face; este binevoitoare, foarte cinstită, serioa- 
să și plină de curaj. Cind este cu adevărat bună 
și cumsecade, se bucură de o frumoasă reputaţie 
şi de o mare stimă. Își iubește aproapele, nu dis- 
preţuieşte pe nimeni şi îndrăgeşte pe toată lu- 
mea ca și cum ar face parte din familia ei. O 
femeie rea este impulsivă, n-are pic de răbdare, 
susceptibilă, antipatică, nefericită, muncită de ne- 
linişti şi griji închipuite, zgomotoasă; suspină 
mai mereu, se supără pentru orice lucru de ni- 
mic, totul o plictiseşte [...] 

Copila sau domnişoara nobilă este educată ca 
la curte; este distinsă și merită a fi preţuită și 
iubită de toată lumea. Nobilă şi de rang înalt, 
copila cu suflet bun are o purtare cuviincioasă, 
blindă, afectuoasă, pașnică, modestă și, în general, 
dovedește o bună educaţie. Care este rea, este 
și josnică, vulgară, trufașă, şi sfirşește prin a 
face fapte necinstite. Fără nici un rost, ea ajunge 
ori tiriă, ori ţiitoare. Nu-i pasă de nimic și nu 
pune mare preţ nici pe bunul ei nume, nici pe 
hramul ce-l poartă. 

O fată de familie bună şi care se trage dintr-un 
tată bun și onorabil se cunoaște de departe după 
port şi după vorbă, după manierele ei delicate; 
are o conduită corectă, se respectă pe ea însăşi, 
îşi supraveghează cu grijă ținuta; discretă și pru- 
dentă, ea se apropie de oamenii de treabă și se 
pune cu umilinţă în slujba lor, făcindu-se vred- 
nică de cinstirea tuturor. Pe cită vreme, copila 
cea rea nu poate măcar o taină să păstreze. Ea 
face totul în grabă, se mînie din nimic şi se supără 
ușor, dispreţuindu-i pe ceilalți şi nerespectind pe 
nimeni. 

Fata de neam mare este îndrăgită şi cinstită 
de toţi. Cea bună iubește pe toată lumea, ştie 
să fie recunoscătoare pentru binele care i se face, 
este prevăzătoare și nu se încrede în orișicine. 
Cea rea este necugetată şi nechibzuită, încăpă- 
ţinată, vulgară şi fără ruşine; nu-i pasă dacă-și 
pierde bunul nume și-și dezonorează rangul. Fata 
nobilă, de familie bună, de neam distins este 
considerată drept cinstea. şi preţiosul talisman al 
părinţilor ei. Copila bună nu-și batjocoreşte nea- 
mul; ea este pe măsura familiei sale și departe 
de a-şi dezonora părinţii, duce mai departe prin 
bunătatea ei bunul renume al strămoşilor. Este 
pașnică și distinsă, afectuoasă și respectuoasă 
față de toată lumea. Cea rea, dimpotrivă, îşi 
dezonorează neamul, devine josnică prin vulga- 
ritatea caracterului ei, nerușinată, îngimfată, des- 
trăbălată, încăpăţinată, imprudentă, trufașă și 
lăudăroasă. Ea îi disprețuiește pe toți şi nu dă 
importanță cuvenită nimănui. Femeia nobilă și 

de familie bună este de rang înalt și se trage din 
nobili [...] 

Femeia din popor înzestrată cu vigoare fizică 
şi de o vîrstă mijlocie este muncitoare, rezistentă, 
vinjoasă, harnică, curajoasă, energică și răbdă- 
toare. Cind femeia care aparţine acestei clase este 
bună, ea duce o viaţă castă și cinstită; nu i se 
poate aduce nici un reproș, căci tot ceea ce face 
i se potriveşte de minune femeii cinstite ; de aceea 
şi este considerată ca o piatră prețioasă. Cind 
are suflet rău, este și nepoliticoasă, prost crescu- 
tă, obraznică, zăpăcită, nechibzuită și fără jude- 
cată, și, totodată, acţionează fără să se gindească. 

Femeia integră este sinceră și cu judecată 
dreaptă. Dacă are o fire bună și nobilă este con- 
secventă în faptele ei și nu dă un pas înapoi. Ea 
se înarmează cu un curaj bărbătesc și face tot 
ce-i stă în putință pentru a rezista loviturilor 
soartei şi pentru a îndura cu răbdare vitregia ei. 
Dar femeia care vrea să dea numai impresia de 
cinste și integritate nu este decit o creatură jos- 
nică, şi toată lumea se întunecă și se mihnește 
la vederea ei. Disperată, bănuitoare, ea se plic- 
tiseşte ușor de toate lucrurile, n-are nici un strop 
de bunătate şi, în cele din urmă, își face o repu- 
taţie atît de proastă, încît viața ei devine dezgus- 
tătoare şi greu de suportat [...] 

Prostituata este o femeie publică. Ea îşi vinde 
trupul de la o virstă tînără şi nu renunță la 
această meserie nici atunci cînd este bătrină. 
O vezi trecînd ca o vagaboandă beată. Totuși ea 
este îngrijită, are o îmbrăcăminte curată, dar, fă- 
ră pic de rușine, își vinde corpul oricui, căci ea 
se simte foarte atrasă de desfriu și obscenități; 
nu are rușine și este cumplit de vicioasă cind se 
dedă la plăcerile cărnii. Cind e vorba să-și aran- 
jeze ţinuta, își dă atita osteneală şi pune atita 
suflet la potrivirea pieptănăturii și a vestimenta- 
ţiei, încit atunci-cind iese în priveală, zici că-i 
un boboc de trandafir. Mai ales că toată vremea 
o vezi stînd în faţa oglinzii şi împopoţonindu-se. 
De altfel, face baie, se spală cu apă din belşug 
ca să fie”mereu proaspătă și să placă bărbaţilor. 

Obișnuieşte să se frecționeze cu untunguent gal- 
ben, numit azin, care se găseşte prin partea locului 
şi care dă feței o anume strălucire. Dar se şi sule- 
meneşte folosind culori neasemuit de frumoase, aşa 
cum face orice femeie pierdută, care se prăpă- 
dește după distracţii. Îşi dă pe dinţi cu vopsea 
de coşenilă, iar, uneori, îşi despleteşte o parte din 
păr, iar pe cealaltă o aduce peste ureche sau o 
lasă să cadă pe umeri. Alteori, își împletește 
părul, şi-şi ridică virfurile cozilor pe creștetul ca- 
pului ca niște corniţe. Astfel gătită, o ia din loc 
și-și plimbă nurii dindu-și la ifose, ca o destră- 
bălată, ticăloasă şi fără de rușine, ce se află. 
Mai are și obiceiul să se parfumeze cu parfumuri 
tari și să mestece Iziciii* pentru a-și curăța 
dinţii; tot răsucind guma de îzicili prin gură, ba 
o clănțăne, ba o ronţăie în dinţi, ba o plesnește 
cu limba şi o mută de colo-colo, scoţind niște 
sunete care seamănă îndeajuns de bine cu pocne- 
tele castanietelor. Prostituata, după o viaţă va- 
gabondă, pe stradă şi în pieţele publice, se plimbă 
în căutarea bărbaţilor vicioși, trece rizind și nu 
se oprește nicăieri. Are o inimă neastimpărată 
şi nesățioasă ; în desfătările după care aleargă 
mereu, urmează pilda animalelor, căci se impere- 
chează cu orice bărbat îi iese în cale. Obişnuiește 
să cheme bărbaţii prin semne și schimonoseli; 
le face cu ochiul, cu mina, le vorbește clipind, își 
dă ochii peste cap, născocind diverse mişcări 
obscene și provocatoare; ride cu toţi, dar îl alege 
doar pe acela care i-a plăcut mai mult. Moare să 
fie dorită, îi place să-i înșele pe adolescenţi și 
vrea să fie întotdeauna bine plătită. Cind n-are 
altceva de făcut, caută femei pe care să le vîndă 
la un preţ bun bărbaţilor. 

Femeia adulieră este periidă sau trădătoare; 
de aceea şi-a pierdut buna reputaţie și trăieşte 
dezonorată; pentru toată lumea ea trece drept 
moartă, căci nu mai are nici cinste, nici onoare. 
Fiii îi sint bastarzi. Bea licori necurate ca să 
avorteze. Desiriul ei nu cunoaşte margini şiea 


* tzictli — gumă extrasă din zapotă (N. tr.). 


își dă trupul oricui îl vrea. Își trădează soţul, 


pe care-l ține de prost şi îngrămădit, înşelindu-l 
la fiecare ceas şi păcălindu-l în toate cele [...] 


22. Toaleta femeii 137 


Doamnele se îmbrăcau cu uipilli brodate şi cu 
fel de fel de ţesături. Obişnuiau să-și dichisească 
frumuseţea obrajilor sulemenindu-se cu diverse co- 
lori: roşu, galben sau negru. Cu negru, coloare 
făcută din tămiia carbonizată, amestecată cu cer- 
neală, un soi de lac, își văpseau și picioarele. Pă- 
rul şi-l lăsau să crească pină la briu, unele numai 
pînă la umeri, iar altele îl purtau peste timple şi 
peste urechi, fiind complet ras restul capului. 
Erau şi doamne care își împleteau părul cu fir 
negru de bumbac împodobindu-și apoi fruntea 
de jur-imprejur — așa cum se mai poartă și as- 
tăzi — cu bogatele lor cozi, frumos răsucite. 

Dacă unele purtau părul mai lung, cu mare 
băgare de seamă îl potriveau, pentru ca atunci 
cînd îl împleteau în mai multe cozi să iasă toate 
de aceeași lungime — ca să dea chipului un far- 
mec aparte. În sfirșit mai erau și doamne care-și 
rădeau complet părul de pe cap. 

Femeile aveau obiceiul să-și vopsească părul 
cu un fel de pămînt negricios sau cu o plantă verde, 
numită ziuhquiliil, ca să-i dea o nuanță brună 
mai strălucitoare. Dinţii şi-i frecau cu o substan- 
tă roşie, extrasă din coşenilă. Mai obișnuiau să-și 
vopsească miinile, gitul şi pieptul. 

Știau să aprecieze utilitatea băii şi a săpunului, 
căci nu era zi să nu se îmbăieze. Doamnele pri- 
meau o educaţie aleasă; erau îndemnate să aibă 
o purtare rezervată, să vorbească respectuos, să 
stimeze pe toată lumea şi să se ocupe de trebu- 
rile menajului cu sirguință şi pricepere. 


23. Căsătoria 1% 

În cele ce urmează am să vorbesc despre alte 
obiceiuri ale ţării acesteia, și anume, despre mo- 
dul cum acolo părinţii unui tinăr încheiau căsă- 

toriile.. Cind flăcăul ajungea la virsta potrivită 
pentru căsătorie, se adunau toate rudele şi ta- 
tăl vorbea astfel: „A sosit şi vremea să alegem 
o soție pentru sărmanul nostru fiu, ca nu cumva 
să facă vreo năzbitie sau din nepricepere să gre- 
şească și să cadă în mrejele vreunei curtezane, 
căci de acum este şi el la virsta bărbăţiei“. După 
ce rostea aceste cuvinte, tinărul era chemat în 
faţa tuturora şi tatăl i se adresa astfel: „Fiule, 
iată-te în fața părinţilor tăi; noi am vorbit adi- 
neauri despre tine, căci află dragul meu prieten 
că noi cu toţii avem mare grijă de persoana ta. 
Eşti de-acum bărbat şi mi se pare potrivit să-ţi 
alegem o soţie ca să te căsătoreşti. Cere superio- 
rului și învățătorului tău îngăduinţa să te desparţi 
de prietenii tăi, tinerii împreună cu care ai fost 
educat, şi nu uita să aduci aceasta la cunoștința 
bunilor telpochilatogque, care s-au străduit să vă 
lumineze“. La acestea tinărul răspundea, după 
cum era obiceiul: „Vorbele pe care mi le spuneţi, 
precum. şi bunăvoința pe care mi-o arătaţi, os- 
tenindu-vă și purtindu-mi de grijă, le iau drept 
o nemeritată favoare și o minunată binefacere din 
partea voastră. V-am pricinuit cu siguranţă 
multe necazuri şi nenumărate osteneli, dar acum 
și inima mea voieşte ceea ce cu adincă înţelepciune 
aţi hotărît voi, şi fie ca aceasta să se împlinească. 
A sosit dar vremea să cunosc și eu, de unul 
singur, după slabele mele puteri, greutăţile. și 
primejdiile lumii acesteia. Ce se cuvine să fac?“ 

Acestea fiind zise se pregătea masa ; se făceau 
iamales *, se măcina cacaua și se puneau la copt 
molli. Cînd zorul pregătirilor se mai domolea, 
erau poftiți cu mare cinste învățătorii tinerilor, 
cărora, după ce se ospătau pe îndelete, li se adu- 
ceau trestii pentru fumat. Cum masa se apropia 
de sfirșit, bătrinii, rude de-ale flăcăului, ca şi cei 
care sălășluiau prin apropiere, se așezau cu toţii 
pe jos, ceva mai la o parte, care pe unde apuca. 
Dinainte-le era pusă securea de tăiat lemne 


* tamales — prăjitură. din porumb, al cărei aluat 
era copt în frunze de porumb (N. tr.). 

— cumpărată nu demult — secure de care se folo- 
seau flăcăii cîtă vreme locuiau împreună cu învă- 
țătorii lor. De-abia atunci, cineva dintre rudele 
feciorului bun de însurătoare prindea a grăi 
astfel: „Voi, toţi cei de faţă, nobili și preacinstiți 
învăţători ai fiilor noștri, rogu-vă nu-i luaţi în 
nume de rău fratelui vostru X, care este feciorul 
nostru, că voiește a se lipsi de tovărășia voastră. 
Căci, iată, i-a sosit vremea să-și ia femeie. Și 
întru aceasta purtat-am noi securea aici, dinain- 
te-vă, după datina noastră străbună, drept dovadă 
a dorinţei sale de a se despărţi de voi. Luaţi dar 
securea și înapoiaţi-ne fiul“. Atunci, cel maide 
seamă dintre feciori răspundea: „Eu și ceilalţi 
flăcăi, alături de care fiul vostru a primit învă- 
pătură o bună bucată de vreme, am aflat cum că 
ați luat hotărîrea să-l însuraţi. De aceea, din 
clipa aceasta, despărţit va fi el de noi pe vecie. 
Facă-se dară precum vi-i voia!“ Și zicînd el 
aceasta, deîndată apuca securea și toţi plecau, 
lăsîndu-l pe tinăr la casa tatălui său. Atunci, 
familia îlăcăului, părinţii și rudele mai în vîrstă, 
bătrinii se adunau spre a se sfătui cum și ce fată 
să-i aleagă. După ce cădeau la învoială asupra 
tinerei care li se părea mai potrivită pentru fiul 
lor, pe dată şi dădeau de veste bătrinelor peţi- 
toare, ce de-abia așteptau să ducă preţiosul me- 
saj părinţilor fetei. Căci meseria bătrinelor ma- 
troane era tocmai aceea de a da o mînă de ajutor 
la intocmirea căsătoriilor; părinţii tinărului le 
rugau să se grăbească a vorbi din parte-le fer- 
mecătoarei persoane care fusese aleasă într-un 
glas de rudele strinse într-adins acolo. Chiar 
de-a doua zi, peţitoarele alergau la locuinţa viitoa- 
rei soţii şi prin vorbe meșteşugite îi rugau pe pă- 
rinţii acesteia să acorde mîna fiicei lor bietului 
tînăr. După ce ascultau mesajul priceputelor fe- 
mei intr-ale tocmelii, părinţii tinerei răspundeau, 
cerindu-și iertare, şi, de parcă arfi vrut să se 
lase îndelung rugaţi, adăugau că fiica lor nu era 


încă îndeajuns de pregătită ca să se mărite, ba 
că nici n-ar merita ea un flăcău atit de bun. Ur- 

mau citeva vorbuliţe măgulitoare şi cum nu mai 
era nimic de spus, fiecare își vedea de-ale lui; 
bătrinele plecau spunind că se vor întoarce a 
doua zi, și amintindu-le încă o dată părinţilor 
fetei că se cădea să cugete cu chibzuinţă la ceea 
ce era mai potrivit de făcut. A doua zi dis-de-di- 
mineață şi apăreau în prag, gata să reînceapă 
tocmeala. Părinţii fetei le refuzau din nou cu 
multe şi alese vorbe măgulitoare —, rugindu-le 
să revină în ziua următoare. Ele se întorceau 
abia în a patra zi ca să primească răspunsul și 
să audă cu urechile lor hotărîrea nestrămutată 
a părinţilor, care le grăiau după cum urmează: 
„Señoras, această fată vă pricinuieşte multe 
necazuri, şi asta numai din pricină că dumnea- 
voastră ţineţi cu tot dinadinsul ca ea să bine- 
voiască a fi nevasta acelui tînăr pe care îl lău- 
daţi foarte; şi nu pricepem cituși de puţin cum 
poate el să-și pună nădejdea în această fetişcană 
care de nimic nu-i bună, şi-i doar o mică prostu- 
ă. Dar pentru că stăruiţi atit de mult, se cuvine 
ca unchii, mătușile şi alte rude ale acestei tinere 
să se stringă și să chibzuiască și ei, spre a ho- 
tări ce ne rămine de făcut. Să vedem dar, ce au 
a ne spune ei. Se cade ca fiica noastră să cunoască 
şi părerea lor. Mai veniţi o dată și miine și aveţi 
să aflaţi răspunsul“. A doua zi, rudele fetei, che- 
mate în pripă, se adunau şi începeau să sucească 
pe toate părţile situaţia ivită. Discutau îndelung, 
pe îndelete, fără ca vreunul din ei să se minie. 
Cind nimeni nu mai avea nimic de adăugat și 
se cădea la învoială, părinţii fetei spuneau urmă- 
toarele: „Acum că totul s-a terminat cu bine, 
tinărul are să fie mulțumit cînd va aflacele ce 
am hotărît; şi bucuros se va căsători el cu fetiş- 
cana aceasta, de-ar fi chiar să-l amenințe cea 
mai neagră sărăcie și cele mai înfricoşătoare ne- 
cazuri; căci, se vede treaba, băiatului i-a căzut 
dragă fata noastră, cu toate că biata de ea nu 
se pricepe să facă mai nimic şi tare neștiutoare 
şi bicisnică este ea în treburile unei neveste“. 
Și, deîndată părinţii tinerei se adresau părin- 

ţilor viitorului soţ, spunînd: „Señores, Domnul 
să vă aibă în pază; tocmeala s-a încheiat cu 
bine; rămine acum să mai aflăm şi ziua cea bună 
cînd îi vom putea uni pe acești tineri nevinovaţi“. 

După ce se despărțeau, bătrinii părinţi ai 
flăcăului se grăbeau să-i consulte pe ghicitori, 
voind să cunoască anume care va fi ziua cea 
mai potrivită şi fără de primejdii pentru săvirşi- 
rea căsătoriei. Li se răspundea că pentru în- 
cheierea acestui act, cel mai priincios şi nime- 
rit moment era cel ales într-una din zilele 
în care treburile lumești se aflau sub stăpi- 
nirea binefăcătoare a semnelor acall, ozomatli, 
cipacili, quauhili, calli. Curînd, începeau şi pregă- 
tirile de nuntă, ce avea să se celebreze sub unul 
din acele semne faste. Se scoteau şi se curățau 
oalele în care mexicanii obișnuiesc să fiarbă porum- 
bul sau să prepare o delicioasă băutură din boabe 
de cacao măcinate ; se culegeau florile trebuitoare 
pentru asemenea prilejuri; trestiile folosite la 
fumat, miîncărurile numite molcazill, paharele 
ce se chemau coguitecomail şi chiquiuiil sau panere. 
Apoi, se apucau să macine porumbul pe care-l 
stringeau astfel în apazili, un fel de lighene; zo- 
reau să facă tamales zi şi noapte, vreme de două sau 
trei zile; şi mai mult nu dormeau, căci nu se 
puteau întrerupe oricînd treburi de o asemenea 
însemnătate. În ajunul nunţii, erau poftite mai 
întîi persoanele onorabile și nobile; apoi alții și 
alţii, ca de pildă foştii învăţători împreună cu 
tinerii lor ucenici, și, în cele din urmă, părinţii 
viitorului soț ai tinerei fete. În ziua nunţii, oaspeţii 
veneau devreme la casa celor care urmau să se 
însoțească. La început se înfățișau învățătorii fè- 
ciorilor cu alaiul lor; ei serveau numai cacao și 
beau pulque. Toţi bătrinii, bărbaţi şi femei, se 
înființau să mănince către prînz; era vremea cind 
luau masa un mare număr de persoane, cărora 
li se ofereau mîncăruri, flori şi trestii pentru fumat. 
Multe dintre femeile poftite acolo aduceau mantas, 
pe care le dăruiau tinerilor. Alţii, mai săraci, nu 
dăruiau decit porumb. Toate aceste daruri se 

făceau dinaintea focului, în timp ce bătrinii, 
bărbaţi și femei, beau cu cumpătare ocili din 
ceșcuţe anume pregătite. Erau de ajuns cam trei 
pînă la patru, cinci ceşcuţe, nu mai mult, căci 
vinul fiind neobișnuit de tare le fura iute minţile. 
În după-amiaza aceleiaşi zile, viitoarea soţie era 
îmbăiată ; i se spăla părul, i se acopereau braţele 
Și picioarele cu pene roșii, iar faţa i se pudra cu 
pulbere de marcasit. Dacă soţia era foarte tînără, 
pulberile aveau culoarea galbenă. După aceste 
prime pregătiri, o ajutau să urce pe o estradă, de 
lingă vatră, şi toţi bătrinii, rude sau invitați de-ai 
soțului, veneau s-o salute, zicindu-i : „Prin 
tine, fiica mea, aici de față, sînt onoraţi bătrinii la 
fel ca și părinţii tăi; vei spori numărul femeilor 
în vîrstă, căci ai terminat cu jocur ile tinereţii şi ai 
început deja să te numeri printre cei în virstă; pe 
viitor nu trebuie să te mai porți ca un copil mă- 
struşnic, ci se cade să vorbeşti și să saluți cuviin- 
cios pe toatălumea după datinile noastre strămo- 
şeşti. Vei fi obligată să te scoli din noapte, să 
mături casa și să aprinzi focul înainte de a se 
crăpa de ziuă. O să trebuiască să te scoli din pat 
înainte de răsăritul soarelui. la aminte, fiica mea, să 
nu ne dezonorezi sau să ne faci de rușine şi ocară 
pe noi toți, care sintem părinții și neamurile tale. 

trămoşii tăi nu vor veni ca să-ți spună ceea ce se 
cade să faci, pentru că ei au murit, demult; dar 
noi îţi vorbim în numele lor. Bagă bine de seamă, 
sărmana mea fetiță, și fii curajoasă; te vei des- 
părţi de tatăl tău și de mama ta; deacum nu 
doar pe ei, cei dintii, îi vei păstra în inima ta; căci 
tu nu cu ei trebuie să rămii, ci să-i părăsești. fără 
zăbavă. O, copila noastră, îți urăm dar să fii 
fericită şi întloritoare“. 

Tinăra noastră, după ce asculta vorbele aces- 
tea, răspundea cu lacrimi în ochi; „Prea cinstite 
señor, mi-aţi făcut o mare favoare venind aici; 
inima voastră s-a dovedit nespus de bună și mări- 
nimoasă, căci neluînd în seamă oboseala drumului 
aţi voit să fiți lingă mine spre a mă putea bucura 
de prețuirea voastră. Dar ce mai pot spune oare 

de preafrumoasele şi înțeleptele cuvinte, atit de 
preţioase şi vrednice de toată lauda, cu care aţi 
binevoit a mă lumina şi lămuri? Vorbindu-mi 
astfel şi dindu-mi poveţi folositoare v-aţi purtat 
ca adevăraţi părinți; vă sint îndatorată şi recu- 
noscătoare pentru binele pe care mi l-aţi făcut“. 
La asfinţitul soarelui, părinţii tinărului veneau 
însoţiţi de mai multe matroane virstnice şi onora- 
bile pentru a o lua pe fată şi, intrind ele în casă, 
prindeau a grăi astfel: „Poate fără voie avem a vă 
pricinui vreo tulburare prin graba noastră gălă- 
gioasă; aflați dar că pentru fiica noastră am 
venit și dorim ca ea să meargă cu noi“. Toate 
rudele fetei se sculau pe dată, iar o matroană voi- 
nică, care înadins se întîmpla să fie acolo, şi aşter- 
nea pe pămînt o mare manta destăşurind-o și 
îndepărtindu-i colţurile. Tinăra mireasă se așeza 
pe ea în genunchi, iar matroana o lua în circă. 
Atunci se aprindeau torţe, pregătite din vreme; 
era semnalul plecării spre casa mirelui. Toată lumea 
se punea în mişcare formînd două șiruri lungi, aşa 
cum se obișnuiește la procesiuni: lingă fată rămi- 
neau doar părinţii ei. Privirile tuturor erau îndrep- 
tate asupra copilei şi cei mai mulți bătrîni care se 
adunaseră pe străzi spre a se bucura de spectacol, 
spuneau fiicelor lor: „Fericită fată! Uite cum 
umblă şi cum se poartă. Se vede limpede că a fost 
blindă şi supusă faţă de părinţi, că le-a ascultat cu 
sfinţenie sfaturile. Tu nu semeni nici pe departe 
cu ea; cele ce-ţi spunem spre binele tău, poveţele şi 
dojenile noastre le înţelegi tot anapoda și nici gind 
să duci ceva la îndeplinire. Copila aceasta care se 
mărită acum, cu atita strălucire, este bine crescută; 
ea cunoaște preţul învățăturilor sănătoase, căci se 
arată pătrunsă de înțelepciunea lor; a ascultat de 
sfaturile și îndemnurile vrednicilor ei părinţi și 
n-a fost numai supusă, ci, după cum se vede, le 
face şi cinste“. Îndată ce mireasa sosea în casa 


soţului, amîndoi erau poltiţi să se aşeze lingă 
vatră, ea în stinga şi el în dreapta. Degrabă se 
înfățișa soacra aducind daruri nurorii sale;o 
acoperea mai întii cu un uipilli, apoi îi punea la 

picioare un cueitl, adică jupon, totul brodat neîn- 
chipuit de frumos. După aceea se apropia mama 
fetei, aducind daruri pentru ginerele ei; îl acope- 
rea mai întîi cu o manta legată pe umăr şi-i punea 
la picioare o cingătoare. Apoi, pețitoarele înnodau 
mantaua mirelui cu uipilli-ul miresei, după care 
soacra acesteia venea să-i spele şi să-i curețe 
gura ; totodată, mai punea lingă ea niște tamalles 
pe o farfurie de lemn, precum și o mincare de 
molli, numită tlatonilli, din care îi dădea patru 
înghiţituri: erau primele bucate pe care mireasa le 
minca aici. Numaidecit îl îmbia şi pe mire cu alte 
patru înbucături. Cum se sfirşea această rindu- 
ială, pețitoarele îi îndreptau și pe mire şi pe mireasă 
către o încăpere anume pregătită; îi culcau pe 
pat, închideau ușile și-i lăsau singuri. După ce 
toată lumea ieșea din cameră, bătrinele peţitoare, 
numite titici,adevărate preotese ale căsătoriei, 
aveau grijă să facă de strajă dinaintea uşii. Ele 
nu se duceau acasă, ci beau strașnic și-și petre- 
ceau acolo toată noaptea. Lucrurile continuau 
astfel timp de patru zile, cînd avea loc o altă cere- 
monie: se aducea în mijlocul curţii rogojina pe 
care se culcaseră mirii; o scuturau într-un fel 
anume şi apoi o purtau din nou în camera nup- 
ţială. În vremea aceasta, părinţii fetei mîncau și 
beau în casă cu părinţii băiatului. Se socoteau re- 
ciproc cumnaţi şi aliaţi; aşa se şi adresau unii 
altora, consfinţind între ei statornice legături. 
După ce și ospăţul lua sfîrşit, se întorceau cu toţii 
acasă nespus de mulţumiţi [...] 


24. Cuvînt către femeia însărcinată 


„Fetiţa mea mult iubită, prețioasă ca un chal- 
chiuitl şi ca un safir, nobilă și generoasă! Este 
lucru sigur de-acum că Domnul nostru, care se 
află pretutindeni și-și revarsă mila sa asupra cui 
crede El de cuviință, şi-a amintit şi de tine. Este 
limpede că ai căzut grea şi că Atotputernicul 
vrea să-ți dăruiască rodul căsniciei tale punind 

în tine un giuvaier, dindu-ţi o pană scumpă. Poate 
ai meritat-o din plin prin implorările și lacrimile 
tale ridicîndu-ţi braţele în faţa Domnului şi spu- 
nind rugăciuni în privegherile tale de noapte 
dinaintea maiestăţii sale, numită beznă și văzduh. 
Poate ai vegheat, ai măturat şi ai oferit tămiie spre 
cinstirea Atotputernicului, iar pentru aceste fapte 
bune el s-a milostivit de tine și a hotărît în cer şi 
în tartar, înainte de facerea lumii, ca asupra ta 
să se pogoare grația divină. De aceea, stăpinul 
nostru, Quetzalcoatl, întăptuitorul şi creatorul 
nostru ţi-a făcut acest hatir. Așa a hotărît în 
ceruri, acela care este și bărbat şi femeie, sub nu- 
mele de Ome tecutli şi Ome ciuatl. Dar bagă bine 
de seamă şi ai grijă să nu care cumva să te min- 
dregti cu asta, și, semețindu-te în sinea ta, să 
spui: «åm rămas grea pentru că am bine meritat 
să fiw. Nu atribui această favoare meritelor 
tale, pentru că dacă ai face o asemenea faptă, gin- 
dul tău n-ar rămîne neștiut de Domnul nostru 
căruia nimic nu-i poate fi tăinuit, nici înlăuntrul 
pietrelor, nici în inima arborilor. Rău s-ar supăra 
Domnul atunci pe tine şi grea pedeapsă ţi-ar 
trimite: fie să-ți pierzi copilul pe care-l porţi în 
tine, fie omorindu-l de îndată, fie hărăzindu-ţi să se 
nască înainte de vreme, sau să moară la o vîrstă 
fragedă. Poate că Domnul nostru îţi va trimite 
chiar ţie o boală care să te răpună; căci împlinirea 
dorinței noastre de a avea un prunc ne vine 
numai din milostenia Preaputernicului. Prin ur- 
mare, cînd nu mărturisim adevărul acesta despre 
atotputernicia Domnului şi, plini de îngimiare 
oarbă, credem că numai vredniciei noastre îi 
datorăm astă minune, ne amăgim amarnic. Şi nu 
ne dăm seama de graţia care s-a pogorit asupră-ne. 
Și atunci, fiica mea, din pricina mindriei tale, 
poate că Domnul nu te va mai socoti vrednică să 
aduci pe lume pruncul, care de-abia s-a-nfiripat în 
pîntecul tău și se află pe drum. Domnul a voit să 
încolțească în tine sămînța strămoşilor şi părin- 
ţilor tăi care te-au zămislit. Da, voința Celui de 
sus este ca agava pe care ei înşiși au sădit-o în 

adînc, să dea roade; și astfel cel care se va naște 
să fie asemeni lor, după ce Domnul îi va chema la 
Dinsul; căci Atotștiitorul, pe toţi cei săvirşiţi îi 
ţine ascunși, ca nimeni să-i vadă, dar le îngăduie 
cîteodată să-și ridice capul și să prindă iar viaţă 
prin urmașii lor. Acum, draga mea fiică, cuvine-se 
a te strădui, după puterile tale, să te rogi, să plingi 
şi să suspini în fața Domnului nostru. Apucă-te 
dar, de asemenea, să mături, să pui ordine, să 
deretici, să rinduieşti şi să curăţești altarele și 
capelele din casa voastră spre cinstirea Domnului 
nostru. Adu-i în dar tămiie. Veghează noaptea, fii 
cu băgare de seamă să nu te lași furată de somn; 
o clipă să nu treacă fără să suspini și să zici: „Ce 
se va mai întîmpla? Ce se va alege oare cu mine 
peste patru, cinci zile? Căci noi sîntem slabi și 
plăpînzi. Ascultă, fiica mea, te mai povăţuiesc să 
cruţi cu grijă această creatură a celui Atotputernic, 
care este în pîntecul tău; să nu care cumva să te 
îmbolnăveşti şi să-l superi pe Domnul Nostru, 
care s-a milostivit de tine, dăruindu-ți un fiu 
căci, adevăr grăiese ţie, cu un giuvaier de preţ 
te-a-mpodobit. Fereşte-te să cari poveri prea 
grele sau să te sforțezi; nu ridica vreun lucru ca 
să nu vatămi copilul. Nu face multe băi, ca să 
nu-l omori din pricina căldurii prea mari. Și încă 
un sfat, pe care vreau să-l audă şi fiul nostru, 
bărbatul tău, care este aici de față; noi sintem 
bătrîni şi ştim ce se cuvine şi ce nu. Băgaţi de 
seamă să nu vă drăgostiţi prea mult şi să vătă- 
maţi pruncul; nu abuzaţi de plăcerile căsniciei, 
căci mare rău i-aţi putea pricinui copilului ; fie să 
vină pe lume ciung, cu un picior chircit, fie schilod 
de miini sau de picioare. .. Fereşte-te, fiica mea, 
să priveşti la lucrurile care te înspăimîntă sau îţi 
fac silă — este o povaţă pe care o păstrăm de la 
străbunii noştri. O, fetița mea, turturica mea, 
ţi-am spus aste puţine cuvinte ca să mai prinzi 
nițică inimă; sînt doar cuvintele neamului din 
care te tragi, precum şi ale femeilor vîrstnice aici 
de faţă, care te învaţă tot ceea ce este necesar, 
pentru ca tu să nu te îndoiești că te iubim mult 

şi că te socotim în inima noastră ca o piatră pre- 
ţioasă sau ca o pană bogată. Nu ţi-am ascuns 
nimic, ţi-am împărtășit tot ce ştiam, purtindu-ne 
astfel ca adevăraţi înţelepţi și oameni cu expe- 
rienţă. Să fii fericită și înfloritoare, fiica mea ; să 
trăiești în bucurie și mulțumire, i iar fiinţa pe care 
o porți în pîntecele tău să fie sănătoasă. Să aștep- 
tăm cu încredere ceea ce se va întimpla miine sau 
în altă zi și ceea ce Domnul nostru are să hotă- 
rască în privința ta. Fii fericită dar; mă voi ruga 
ca acela pe care-l porţi în tine să apuce să vadă 
într-o zi lumina zilei.“ 


25. Cuvînt către noul-născut 


„Dragul meu fiu, mult iubit. Iată învăţăturile pe 
care mi le-au lăsat moştenire nobilul elle săli 
şi soaţa lui, Yoalticitl, tatăl și muma ta. Îţi tai 
acum buricul din mijlocul trupului tău și-l leg. 
Ia aminte şi pricepe că locuinţa în care te-ai năs- 
cut nu-i casa ta; tu ești soldat; tu eşti pasărea 
numită quecholli ; eşti, de asemenea, pasărea nu- 
mită çaquan ; și mai ești pasărea și soldatul celui 
care se află pretutindeni. lar casa în care te-ai 
născut, ea nu-i decit un cuib, un adăpost vre- 
melnic, unde ai tras: locul de popas și locul pe 
unde ai ieșit venind către noi. Aici vei încolți și 
vei înflori, aici te vei despărţi de maica ta, așa 
cum bucăţica de piatră se desprinde din blocul din 
care a fost smulsă. Este leagănul tău, locul unde 
îţi odihneşti capul; dar casa nu-i decit locuinţa ta 
trecătoare. Adevărata ta patrie este departe; tu 
eşti făgăduit altor locuri. Eşti hărăzit câmpurilor 
de luptă; doar pentru ele ai fost trimis; meseria 
şi ştiinţa ta sînt războiul; datoria este să dai 
Soarelui sîngele duşmanilor să-l bea, și Pămin- 
tului, care se numește Tlaltecutli, să-i dai trupu- 
rile dușmanilor tăi, ca să le înghită. Şi află că 
patria, moștenirea şi fericirea ta, le vei găsi în 
ceruri, în palatul Soarelui. Acolo vei înălța laude 
şi vei fi bucuria Domnului nostru pe nume Tona- 

meil in maniz. O soartă fericită vei avea, dacă 
zeii — socotindu-te vrednic — îți vor hărăzi să 
cazi pe cîmpul de luptă şi să-și găseşti acolo o 
moarte de viteaz încununată cu flori. Ceea ce 
tai acum din trupul tău, din mijlocul pîntecului 
tău este proprietatea lui Tlaltecutli, căci lui i se 
cuvine, care este Pămintul și Soarele. Cind războ- 
iul va prinde să clocotească şi soldaţii se vor 
aduna, încredinţa-vom acest buric celor dintii 
viteji, pentru ca ei să-l dăruiască tatălui și mamei 
tale, Soarele și Pămintul. Ei îl vor arunca în 
mijlocul taberei, acolo unde se dau bătăliile; 
aceasta fi-va dovada că ai fost dăruit și trimis 
Pămîntului și Soarelui; acesta va fi semnul făgă- 
duinţei tale de a te consacra meseriei de războinic. 
Numele tău va sta scris pe cimpurile de bătălie 
spre a nu fi niciodată uitat; această ofrandă 
prețioasă pe care o luăm din trupul tău este ca 
un dar de spin de agavă, de trestii pentru fumat 
sau de ramuri de aczoyall. Prin ea se întăreşte 
jurămintul şi sacrificiul tău. Acum nu ne rămîne 
decit să așteptăm meritele, onorurile și virtuțile 
care vor purcede din viața şi faptele tale. Doresc 
ca acela care se află pretutindeni, să te călăuzească, 
să te înfrumuseţeze şi să te înzestreze cu ceea ce 
se cuvine.“ 

Dacă era fată, moașa, care-i tăia buricul, îi 
vorbea astfel: „Fiica şi stăpina mea, ai venit în 
această lume în care te-a trimis Domnul nostru ce 
se află pretutindeni; ai venit în lumea ostenelilor, 
a muncilor şi a amărăciunilor, unde domnesc 
vintul şi gerul. Priveşte fiica mea, eu am tăiat şi 
am luat buricul din mijlocul trupului tău, pentru 
că aşa au poruncit tatăl și muma ta, Yoaltecutli, 
care este stăpinul nopţii, şi Yoalticit], care este 
zeiţa băilor. Va trebui să stai în casă, așa cum 
stă inima în piept; nu trebuie să ieşi, nici să 
capeţi obișnuința de a merge în altă parte. Datoria 
ta este să fii cenușa hărăzită să acopere jarul din 
vatră; trebuie să fii pirostriile care susțin oala 
pentru fierturi. În acest loc te va îngropa Domnul 
nostru. Datoria ta este de a munci aici și meseria 
ta va fi să aduci apă și să macini porumbul pe 

piatră. Va trebui să trudeşti din greu lingă cenușa 
din vatră“. După aceea, moaşa îngropa lingă 
vatră buricul copilei. Era — se spune — dovada 
legămintului că fetița nu va ieși din casă, că nu va 
trăi în altă parte și că nu va pleca altundeva. Asta 
mai însemna că ea va avea grijă să pregătească 
mâncarea, băutura și hainele și că nu va prididi cu 
torsul și țesutul. 


26. Botezul 15 


Pentru a săvirși botezul copilului, moaşa se în- 
drepta spre apus și începea ceremonia spunind: 
„O vulturule! O, tigrule! O viteazule bărbat, 
nepotul meu lai venit pe această lume, unde trimis 
ai fost de părinţii tăi, marele zeu şi marea zeiţă, ai 
fost creat şi zămislit în locuinţa ta, care este 
lăcașul zeilor supremi, cei care locuiesc deasupra 
celui de al nouălea cer; te-ai bucurat de bună- 
voinţa fiului nostru, Quetzalcoatl, care se află pre- 
tutindeni; acum vino s-o întilnești pe maica ta, 
zeiţa apei, pe nume Chalchiuhtlicue“. După ce 
spunea aceste cuvinte moaşa umezea buzele 
copilului cu degetele înmuiate în apă şi grăia 
astfel: „la şi primeşte; iată ce trebuie să-ți dea 
viața pe pămînt, ca să crești și să te întărești. 
Prin ea, stăpinim noi cele trebuitoare vieţii pe 
pămînt; primeşte-o“. Apoi, îi atingea pieptul cu 
degetele picurind de apă şi prindea să spună: 
„lată apa cerească; iată apa preacurată care 
spală şi curăţă inima noastră de orice murdărie ; pri- 
meşte-o ; fie ca ea să binevoiască a purifica şi a 
izbăvi inima ta“. Îi turna apoi apă pe cap, pro- 
nunţind aceste cuvinte: „O, nepotul meul pri- 
mește și ia apa stăpinului lumii, care este viaţa 
noastră, pentru ca trupul nostru să crească și să 
devină puternic. Ea este hărăzită să spele şi să 
curețe. Mă rog Atotputernicului ca ea să intre în 
trupul tău şi să trăiască în tine, 0, neasemuită apă 
cerească atit de albastră și atit de limpede. Pe ea o 
implor ca să distrugă și să îndepărteze de la tine 

tot răul care ţi-e potrivnic şi care ţi-a fost sortit 
dinainte de facerea lumii ; căci noi, oamenii, ne-am 
încredinţat viaţa în mîinile ei, știind că ea este 
maica noastră, Chalchiuhtlicue“. După aceea, 
moaşa spăla cu apă tot corpul copilului, vorbind 
astfel: „Oricum ai fi, tu, lucru vătămător, lasă-l; 
tu care eşti pricina nenorocirii copilului, lasă-l și 
du-te; du-te cît mai departe de el, pentru că în 
această clipită lui i se dă o viaţă nouă; acest prune 
se naște iar; el este purificat, și neîntinat; maica 
noastră Chalchiuhtlicue îl înfiripează şi-l ză- 
mislește din nou“. 

Terminind ce avea de spus, moaşa apuca 
pruncul cu amindouă miinile şi-l ridica spre cer, 
zicind: „Doamne, iată făptura ta, pe care Tu 
ai trimis-o în acest loc de dureri, amărăciuni şi 
pocăință, care este lumea noastră; răsplăteşte-o 
Doamne, cu darurile tale și luminează-i mintea şi 
inima, căci tu ești D-zeul suprem alături de marea 
zeiţă“. Grăind astfel, ea avea privirile înălțate 
spre cer. Apoi, punea o clipă copilul jos, şi-l ridica 
pentru a doua oară, vorbind astfel: „Fecioară, 
care eşti muma cerurilor și care te numești Cuilal- 
tonac* ; către tine îmi îndrept vorbele și strigătele 
mele, rugindu-te să pogori harul tău asupra aces- 
tui copil, oricare-i va fi firea ; milostiveşte-te dar 
cu mare mila ta“. Moașa îl lăsa jos din nou şi-l 
ridica apoi pentru a treia oară spre cer, spunind: 
»O, zei cerești, care sînteţi în ceruri, vedeţi această 
mică făptură, binevoiţi să-i dăruiți graţia voastră 
şi să suflați asupra ei, ca să trăiască pe pămînt“. 
Ea lăsa din nou copilul jos şi citeva clipe mai 
tirziu îl ridica pentru a patra oară spre cer, adre- 
sindu-se Soarelui cu aceste cuvinte: „O, stăpine, 
Soare și Tlaltecutli, care ești tatăl şi maica noastră, 
iată această mică făptură care este ca o pasăre cu 
pene scumpe, gaquan sau quecholli, ea îţi aparţine, 
căci am hotărît să ţi-o înfăţișez drept prinos ţie, 
stăpînul nostru Soarele care te mai numești și 
Tonameti, şi care ai pete cenușii şi negre ca și 


* citlaltonac — stea strălucitoare (N. tr.). 

jaguarul, semnul vitejiei tale în războaie. Pricepe dar 
că pruncul acesta este bunul tău şi moştenirea ta, 
căci a fost zămislit spre a-ți sluji şi a-ţi da să bei 
și să măninci; el face parte din familia ostașilor și 
a războinilor care se înfruntă pe cimpurile de 
luptă“. 

După aceea, moașa lua scutul rotund, arcul şi 
săgeata, care erau acolo gata pregătite și adăuga: 
„lată uneltele de luptă de care te slujești tu, 
ele fac bucuria ta şi cu ele îți place să te împodo- 
bești. Răsplăteşte-l pe acest copil cu darul pe 
care-l împarţi războinicilor tăi, pentru ca, într-o 
zi, să poată şi el merge în palatul tău de destătări, 
unde se odihnesc, în bucurii, ostașii viteji morți 
în război, care se află deja alături de tine și cîntă 
spre lauda ta. Acest sărman micuţ macehualli* va 
face el, oare, parte din numărul celor prea feri- 
ciţi? O! Atotputernice, ai milă de el!“ 

Cit dura ceremonia, datina cerea să se ardă 
nenumărate torţe. Cind moașa sfirșea şi ultima 
invocaţie, copilul primea numele unuia dintre 
strămoşii săi, pentru ca împărtășindu-se din 
norocul şi avuţia acestuia să le înalțe tot mai sus. 
Numele i-l dădea moașa sau preoteasa însărcinată 
cu botezul. Să presupunem că numele era Yaotl; 
ea ridica vocea cu o intonaţie bărbătească adre- 
sindu-i-se copilului cu următoarele cuvinte: „Yaotl 
(adică bărbat viteaz) primește şi ia scutul şi sulița, 
cu ele va trebui să-ţi petreci timpul şi să bucuri 
soarele“. Numaidecit, ea îi înnoda mica lui manta 
pe umăr și-l încingea cu un mazili. 

În timpul acestei ceremonii, copiii din impre- 
jurimi se apropiau unul cîte unul, şi cînd totul 
lua sfirșit, dădeau buzna în casă, se aruncau asupra 
felurilor de mincare, anume pregătite pentru ei 
—ce se chemau buricul pruncului—, şi ieșeau repe- 
de, fugind cu prada înhăţată și cu gura plină; între 
două îmbucături strigau, cît puteau de tare, nu- 
mele copilului spunînd: „O, Yaotl, du-te pe cîmpul 
de bătaie şi intră în încleştarea luptei; O, Yaotl, O 


* macehualli — om din popor (N. tr.). 

Yaotl! meseria ta este să înveseleşti Soarele şi 
Pămiîntul dindu-le să bea şi să mănince. Tu vei 
avea soarta războinicilor, a vulturilor, a jaguarilor, 
care au murit în război și care astăzi se înveselesc 
cîntind în faţa soarelui“. Apoi adăugau: „O, sol- 
daţi şi războinici, alergaţi încoace, veniţi să mîn- 
caţi buricul lui Yaotl !“ 

Aceşti copii se căzneau din răsputeri să semene 
cît mai mult cu niște războinici încercaţi, şi de 
aceea jefuiau și prădau într-o! neînchipuită învăl- 
măşeală mîncărurile numite” buricul pruncului. 
Îndată ce moașa sau preoteasa termina ritualul 
botezului, copilul era adus acasă; 'purtătorii de 
torţe mergeau în frunte, şi aşa lua sfirșit sărbă- 
toarea, 


27. Viaţa intimă 


„la aminte, fiule, că lumea cunoaște modul de a 
zămisli şi de ase inmulţi, de aceea Domnul a 
poruncit ca femeia și bărbatul să se folosească 
unul de altul; dar se cuvine ca această împreunare 
să se practice cumpătat şi cu discreţie. Nu te 
arunca asupra femeii ca un cîine asupra mincării. Nu 
imita purtările acelui animal, felul în care el 
hăpăie ce i se dă. Nu întreţine relaţii cu femeile 
înainte de vreme. Chiar dacă ai avea această 
dorinţă, rezistă; abţine-te pină ce vei deveni un 
bărbat format şi puternic. la aminte: dacă vrei să 
storci seva dulce dintr-o agavă crudă, nu vei găsi 
nimic și agava se va veșteji şi va muri. Las-o să 
crească, să ajungă la maturitate, ea se va coace 
și atunci, la vremea potrivită, îi vei stoarce sucul 
dulce. Aşa trebuie să procedezi și în viața sexuală: 
înainte de a te apropia de o femeie, tu trebuie să 
creşti, să te faci mai mare, să devii bărbat în toată 
firea, atunci abia vei fi potrivit pentru însurătoare 
și vei zămisli fii înalţi, puternici, vioi, frumoși, 
bine făcuţi, iar tu îţi vei păstra vigoarea, fiind 
în stare să faci orice muncă, vei rămîne activ și 
plin de energie. Dar, dacă din intimplare, te vei 

deda plăcerilor trupești înainte de vreme, amin- 
teşte-ţi ce spuneau strămoșii noştri: cel care se 
aruncă orbește în dezmăţul cărnii nu va fi nicio- 
dată pe deplin sănătos; căci palid va fi și fără 
pic de farmec, semănînd cu un om răpus de îriguri 
din cele rele, ale căror accese revin din patru în 
patru zile și te scutură zdravăn, încît pină la urmă 
arăţi gălbejit, pirpiriu, ca un răpeiugos fără vlagă, 
bolnăvicios, și cu faţa plină de zbircituri, ca 
bătrinii. Dacă ai să te insori, în această stare vei 
fi, ca acela care voind să bea zeama agavei face 
sforțări zadarnice, dar nu mai găseşte nimic, căci 
seva ei înainte de vreme a fost stoarsă şi nemaiavind 
ce face cu biata agavă uscată o aruncă. Așa se 
va purta cu tine şi soaţa ta; cum ai să fii gata 
vlăguit şi istovit şi fără vreo nădejde de a-i mai 
da ce i se cuvine de drept, tu singur îi vei spune: 
«mu mai pot). Drept urmare, ea o să te urască, 
o să te părăsească și-o să-și caute pe altul, deși 
nici prin gind nu-i trecuse vreodată aşa ceva, ea 
te va înșela comiţind un adulter din pricina lipsei 
tale de vigoare. Toate acestea au să ţi se intimple 
pentru că ai întreţinut relaţii cu femei și te-ai pră- 
pădit înainte de vreme. 

Fiule, trebuie să fii cu băgare de seamă, chiar 
cind te însori şi-ţi iei nevastă la o vîrstă potrivită, 
să nu faci abuzuri drăgostindu-te neincetat, căci 
te vei istovi. Cu toate că este nevasta ta şi că 
trupul ei îți aparţine, se cade să fii cumpătat cu 
desfătările cărnii, cum se cuvine să fii cumpătat 
cind măninci. Vreau să-ți spun că nu trebuie să 
treci de anumite limite cu soaţa ta, ci să fii mode- 
rat în viaţa intimă. Să nu care cumva să crezi că 
dedîndu-te acestor desfătări nu ţi se poate întimpla 
nimic rău. Dimpotrivă, află că te vei prăpădi şi-ţi 
vei face singur cel mai mare rău prin repetarea 
excesivă a acestui act. Bătrinii noștri ne spuneau 
că atunci omul seamănă cu agava, care se usucă 
după ce i se stoarce sucul; ai să fii ca o manta 
care se umflă cînd o pui în apă ca s-o speli şi se 
usucă apoi cînd o storci. Tot aşa vei fi şi tu: dacă 
abuzezi de acest obicei, chiar dacă este vorba 
numai de femeia ta, te vei usca şi tare nenorocit 

vei fi; vei avea un caracter rău şi o înfăţişare 
urită; n-ai să mai vrei să vorbeşti cu nimeni, 
nimeni nu va mai vorbi cu tine şi vei fi cu totul 
copleșit de rușine. Iată o pildă în această privinţă. 
Un bătrin înaintat foarte în vîrstă, cu părul alb, 
a fost arestuit pentru delictul de adulter; întrebat 
cum se face că fiind atit de bătrin nu a renunţat 
la plăcerile trupești, a răspuns că dorințele lui 
sînt acum mai înflăcărate ca oricind și că are 
mai multă vigoare decit avusese vreodată, pentru 
că în tinereţe nu se apropiase de nici o femeie și 
nu avusese nici o legătură de acest gen ;incepindu-și 
viaţa sexuală mai la bătrineţe, se simţea plin de 
vigoare şi bărbăţie. Vreau să-ţi mai dau un exem- 
plu; ia aminte ca el să-ţi dea curaj și să te întă- 
rească astfel ca să trăieşti fără prihană. Pe cind 
trăia nobilul 'Tetzcuco, numit Negahualcoyotzin, 
două bătrine, cu părul alb ca neaua, au fost sur- 
prinse în flagrant delict de adulter, înşelindu-și 
soţii, care erau bătrîni ca și ele, cu doi tineri 
paracliseri. Cind au fost aduse în faţa stăpinului 
Negahualcoyotzin, acesta le întrebă: «Strămoașele 
mele, este adevărat că sînteţi încă ispitite de 
plăcerile trupului? Sinteţi atît de bătrine, încit, 
aceasta ar trebui să vă facă mare scirbă. Ce sim- 
ţeaţi cînd eraţi tinere? Vorbiţi dar, pentru că de 
aceea aţi fost aduse în faţa mea». Ele răspunseră: 
«Stăpînul şi regele nostru, Alteța voastră să ne 
dea ascultare. Voi ceilalţi, bărbaţii, nu mai doriţi 
desfătarea simţurilor odată ce aţi îmbătrinit, 
pentru că aţi abuzat la tinereţe și acum sinteţi 
neputincioşi, iar sămința omenească secătuiește 
şi ea; dar noi, femeile, nu sîntem niciodată satis- 
făcute sau dezgustate de acest fapt, pentru că 
trupul nostru este ca o prăpastie, ca o ripă adincă 
care nu se umple niciodată şi care primește tot 
ce i se dă; el dorește și cere tot mai mult; noi 
nu putem trăi, dacă ne lipseşte plăcerea aceasta». 
Iată dar ce-ţi spun eu ţie, fiule, tu să trăieşti 
cumpătat și discret, să fii cumpănit şi să nu te 
lași tirit în acest netrebnic și dăunător obiceiu““1%9, 

28. Meserii mărunte 
și mășteșuguri alese 111 


Vinzătorul de ouă creşte în mod obișnuit găini 
ouătoare. El vinde, de asemenea, și ouă de rață 
şi de potirniche, proaspete, abia ouate. Uneori, 
el face în tingire omletă sau alte feluri de mincare 
cu ouă. Negustorul necinstit din aceeași breaslă 
înşeală, vinzind ouă stricate sau ouă de rațe 
sălbatice, de corbi, de vulturi și de alte păsări 
ale căror ouă nu se mănîncă. 


Neguţătorul de găini crește găini. Uneori, el 
le cumpără pentru a le revinde, fie din specia 
care trăiește în partea locului, fie din specia de 
Castilla, grase, fragede, tinere. De asemenea, el 
mai vinde pui de găină și cocoși cu gușă.Neguţătorul 
necinstit vinde găini bătrine, tari, slabe, bolnave, 
care au ţină pe limbă sau sint deja moarte şi 
au un miros urit. 

Lucrătorul care face brice şi cuțite le cio- 
plește din piatră neagră, folosind un instrument 
de lemn și ajutîndu-se cu picioarele și cu mîinile. 
Este atit de îndeminatie, incit din fiecare cio- 
plitură scoate un cuţit. Unele se folosesc la rasul 
capului, altele au diverse întrebuințări. Mai sînt 
unele care se strunjesc chiar din suprafaţa pietrei; 
altele, cu două tăișuri, slujesc la răzuirea agavelor 
pentru a le scoate seva. Unele cuțite sint albe, 
altele sint împestrițate sau galbene. Mai sint 
şi unele obișnuite, care slujesc la rasul părului 
de porc- după ce a fost pirlit. 


Spiţerul care vinde leacuri cunoaşte plantele 
medicinale, rădăcinile, pomii, mineralele, tămiia 
din partea locului şi toate prafurile trebuitoare, 
La piaţă, el le aşază separat, pe o rogojină și 
le vinde. 


Meşteşugarul care face rogojini are o mare 
provizie de stuf şi frunze de palmier. El mai 
întîi le întinde pe pămînt pentru a le expune la 
soare. Le alege pe cele mai bune şi le așază în 

ordine. Rogojinile pe care le vinde sint tesute 
în culori variate sau făcute din frunze de palmier 
fără nici o altă culoare [...] 

Șlefuitorul de pietre scumpe sau neguţătorul de 
pietre preţioase ştie să taie cu îndeminare și 
să șlefuiască pietrele, astfel încît să le facă stră- 
lucitoare. Citeodată, el le şi lustruieşte cu o trestie 
groasă numită teotlatl. Alteori, le pileşte şi le 
mai subțiază. Acela care vinde cinstit, cunoaște 
temeinic pietrele cele mai preţioase, ca smaral- 
dul fin, perla transparentă, jaisul, pietre scumpe 
care se caracterizează prin varietatea nuanţelor 
ca şi sprin fineţea lor, ceea ce le dă o strălucire 
mai deosebită. Pietrele preţioase care au o valoare 
neasemuit de mare se vind după însușirile potrivite 
fiecăreia dintre ele. Acela care vinde pietre false 
este un şarlatan, pentru că el susține că pietrele 
de proastă calitate și fără nici o valoare sînt pre- 
ţioase, şi le vinde ca atare foarte scump, încercînd 
să-şi convingă cumpărătorii cu vorbe mincinoase. 


Meşterul aurar vinde cercei de aur, de argint 
sau de aramă, lanţuri şi salbe de aur ca și brățări 
pentru încheietura miîinii. Dacă este un lucrător 
priceput, cu frică de Domnul și cu conștiință, 
vinde obiectele pe care le fabrică, după valoarea 
lor reală. El face, adesea după gustul și închi- 
puirea lui, obiectele din aur; unele largi, altele 
rotunde sau altele în formă de rac. Acela care 
nu este cinstit, are obiceiul să amestece aurul 
curat cu aur fals sau să folosească un metal de 
proastă calitate pe care-l lustruieşte, înșelindu-l 
pe cumpărător. Cind e vorba de preţ, el se toc- 
mește mult, este puţin amabil și grozav de Încă- 
păţinat. 


Mai există şi negu'ătorul de pene. Acela care își 
cunoaște bine meseria are penele cele mai cău- 
tate. El le păstrează în condiţii bune şi are mare 
grijă de ele. Acest neguţător vinde cele mai pre- 
ţioase pene, de toate culorile şi de felurite specii 
de păsări. Cele mai apreciate sint penele verzi cu 
virful curbat, mai sînt și altele strălucitoare sau 

cu sclipiri. Neguţătorul necinstit face pene false, 
transformîndu-le pe cele vechi, vopsindu-le în fel 
și fel de culori și spunînd că sînt noi. 

Există neguţători, cu mari avuţii, care au can- 
tități considerabile de argint și aur. Acela care 
cumpără asemenea metale preţioase cunoaște 
bine valoarea lor, ţinind cont de greutatea şi de 
calitatea lor fină. Acest neguţător este harnic şi 
meticulos în meseria lui. El nu înşeală atunci 
cînd cîntăreşte, ci preferăsă mai adauge ceva la 
greutate, decît să dea oricît de puţin lipsă la 
cintar. Atunci cînd neguțătorul mărunt vinde 
metale preţioase, el are obiceiul să înșele cerind 
pe maria lui mai mult decit face; ţine la preţ și 
se tocmește peste măsură. 

Neguţătorul de mantas este obligat să cumpere 
un mare număr de mărfuri de acest fel, pentru a 
le vinde apoi cu bucata. Acela care este priceput 
în meseria lui nu înșeală, vinde cinstit şi corect. 
El se poartă calm și cuviincios cu cumpărătorii 
şi-şi vinde marfa la preţuri moderate. Mantas-urile 
pe care le vinde sint noi, rezistente și groase, dar 
există şi unele mai fine, ţesute din fire urzite 
mai rar, asemănătoare cu acelea care se folosesc 
la acoperirea capului; altele sînt ţesute din fire 
netede și lucioase, de o singură culoare. Neguţă- 
torul necinstit din această breaslă este un om 
fără conştiinţă, un șarlatan şi un mincinos. El 
iși laudă marfa cu vorbe alese, se tirguiește la 
nesfirşit, dar, în cele din urmă, vinde mult sub 
preţul cu care sint obişnuiţi cumpărătorii. În 
acest caz, mantas-urile pe care le vinde sint 
uzate, mucegăite, cîrpite, deşi aparent noi, pentru 
că este tare iscusit în meseria de a repara hainele; 
ştie să le apreteze folosindu-se de o unealtă, care 
le reimprospătează culoarea ; vechiturile le spală 
pînă se albesc, apoi întinde peste ele un strat 
gros de atole *, care le împrospătează şi le calcă 
cu grijă, încit ai zice că sînt noi şi nefolosite. 
Se mai fac și alte şarlatanii şi înşelătorii asemă- 
nătoare. 


* atole — fiertură de porumb (N. tr.). 


222 


29. Piaţa 12 


În interesul oamenilor din popor și al străinilor 
care veneau acolo, cît și pentru a împiedica 
înşelătoriile sau tranzacţiile necinstite, regele se 
ocupa şi de tianquizili * şi de toate lucrurile 
puse în vînzare. De aceea, se obișnuia ca toate 
obiectele care se vindeau să fie aşezate în ordine, 
fiecare la locul său. Pentru acelaşi motiv se ale- 
geau comisari, numiţi tiangizpan tlayacaque, care 
erau însărcinați cu supravegherea pieţei și a 
tuturor articolelor care se vindeau acolo, fie că 
era vorba de mărfuri, fie de alimente. Unul dintre 
ei avea datoria de a fixa preţul obiectelor care 
urmau să fie vindute pentru a se evita înșelă- 
toriile în tranzacţii. Într-o parte a pieţei se gă- 
seau vinzătorii de aur, argint, pietre preţioase și 
tot soiul de pene scumpe din care se făceau în- 
semne, armuri și scuturi rotunde. În altă parte, 
se orinduiau vinzătorii de cacao şi de felurite 
plante aromate care, prin partea locului, se nu- 
mesc uei nacazili, tlilzochitl, mecazochiil. În altă 
parte se adunau acei care vindeau cordoane, așa 
cum se purtau pe atunci, bucăţi mari de stofe 
albe sau brodate, unele de o singură culoare, 
altele luxoase și brodate. Tot aici, se vindeau 
articolele trebuitoare îmbrăcăminţii femeilor, unele 
gata confecţionate, altele care urmau să fie lu- 
crate, acestea luxoase, celelalte obișnuite; se 
ofereau spre vinzare şi mantas obișnuite, numite 
quachili **, ayatl. Puțin mai departe, se vedeau 
așezați, după rangul și starea fiecăruia, cei care 
vindeau de-ale gurii, ca porumb alb, albastru 
inchis, negru, roșu şi galben; fasole galbenă, 
albă, neagră, roşie, pătată și un alt soi negru de 
mărimea bobului, seminţe de sfeclă cafeniu închis 
sau cenușie, roşie sau galbenă; chian alb sau 
negru și o altă varietate care se numește chian- 
tzolzotl. În acelaşi loc stăteau și cei care vindeau 


* tianquiztli — piaţă (N. tr.). 
** guachili — îmbrăcăminte largă ce era opusul lui 
ayail — un veşmiînt strimt (N. tr.). 

sare, găini, cocoși, prepelițe, iepuri de casă, iepuri 
de cîmp, carne de căprioară, diferite specii de 
păsări; rațe, rațe sălbatice şi alte specii acvatice. 
Tot aici se stringeau și vinzătorii de miere de 
agavă și de miere de albine. Aici se aflau și cei 
care vindeau felurite varietăţi de chilli și tomate, 
numite miltomail și chiltomatl. În altă parte se 
aşezau aceia care vindeau fructe: cireşe, avocado, 
prune sălbatice, cartofi dulci numiţi quauhca- 
motli şi tzapoil de diferite soiuri şi multe alte fructe. 
Tot acolo se găseau şi vînzătorii de nuga, de chian, 
de bulbi de rădăcini de lemn dulce, de chayotl * 
şi de simburi mari și mici de dovleac. Mai erau 
şi vînzătorii de peşte, de broaşte, de plevușcă 
asemănătoare unor şopirle micuţe și multe alte 
reptile mici acvatice. Erau rinduiţi aici și vinză- 
torii de hirtie făcută din scoarța copacilor, de 
tămiie albă, de gumă neagră numită ulli, de var, 
de unelte tăioase, de lemn de foc, de lemn de 
cherestea, în bucăţi pătrate sau rotunjite, sein- 
duri subțiri și groase, coas, drugi groși, lopeţi, 
visle, prăjini, fringhii, piele tăbăcită, sandale, 
securi din aramă pentru tăiatul lemnului de 
esenţă tare, sule și foarfeci, și alte unelte pentru 
prelucrarea lemnului. Se mai vedeau acolo, pe 
locul care le era rinduit, vinzătorii de legume 
comestibile, cum e ceapa și alte legume. 

Aceiaşi negustori vindeau şi ziloil ** şi elotl*** 
coapte, piine făcută din pănuşi de porumb, 
piine din porumb nou, în sfîrșit piine din toate 
felurile. Erau acolo, de asemenea, în locul care 
le era rezervat, vinzătorii de diferite varietăţi de 
trestii pentru fumat. Se mai vindeau zochiocot- 
zoil ****, talere în care se așezau trestiile aprinse și 
multe alte ustensile din lut ars, ca lighene, oale, 
ulcioare mari pentru ocili, şi toate obiectele de 


* chayoil — fruct mic acoperit de spini (N. tr.). 

** ziloii — porumb de lapte (N. tr.). 

*** eloil — porumb matur (N. tr.). 

*+** zochiocotzotl — liquidambar, arbore răşinos din 
Asia și America (Liquidambar orientalis) (N. tr.). 

veselă. Cind comisarii pieţii nu-şi exercitau cin- 
stit slujba erau destituţi şi alungaţi din oraş. 

Cit despre vinzătorii de obiecte furate, ca 
mantas luxoase sau pietre preţioase, îndată ce 
erau bănuiţi de furt, dacă nu puteau justifica 
proveniența lor, erau arestuiţi, iar judecătorii şi 
nobilii îi condamnau la moarte. În acest fel, prin 
măsuri aspre, teama pătrundea în inima oameni- 
lor şi nimeni nu mai îndrăznea să vindă sau să 
cumpere lucruri furate. 


30. Expresii și proverbe 


Mesagerul corbului. Expresia se folosește, de 
obicei, în legătură cu o persoană care, insărci- 
nată să ducă un mesaj sau să facă un comision, 
nu se mai întoarce cu răspunsul. Se spune că acest 
proverb îşi are obirşia într-o intimplare cu Quet- 
zalcoati, regele din Tulla, care, stînd odată în 
casă, văzu pe fereastră două femei scăldindu-se 
la un izvor unde obișnuia să se scalde numai el. 
Îndată şi porunci unuia dintre cocoşaţii săi să 
alerge şi să vadă cine sînt acele femei: dar acela 
nu se mai întoarse să aducă răspunsul. Atunci, 
Quetzalcoatl trimise pe unul din pajii săi, dar 
nici el nu s-a mai întors. Trimise atunci pe un 
al treilea. Dar care cum ajungea răminea să 
privească la femeile care se scăldau, uitind să se 
mai întoarcă cu răspunsul 43. În legătură cu 
această întîmplare, umblă și vorba mozozoloti- 
tlani, ceea ce înseamnă „a fost acolo și nu s-a 
mai întors“. 


Mijlocitorul bun la toate, se spune despre acel 
care pică unde nici n-ar trebui să calce; despre 
cel care se apucă de mai ştiu eu ce treabă, care 
nici prin gind nu-ţi trece, şi la care nu l-a pus 
nimeni, sau despre cel care se amestecă unde 
nu-i fierbe oala 1#, 


Nu-i totul pierdut, mai există o şansă, 
Proverbul se aplică aceluia care, fiind beat, 

omoară pe cineva, şi cind își revine din beţie şi 
se vede arestuit pentru omucidere îşi spune: 
„Și totuşi nu sint definitiv pierdut; aş putea 
să-mi recapăt libertatea pentru că atunci cind 
l-am omorît eram beat și nu știam ce fac. De 
aceea încă mai sper să scap din laț“. 


Este un Merlin ™®. Se spune despre acela care 
găseşte cu ușurință răspunsuri la toate între- 
bările, oricît de grele ar fi. Se mai zice și despre 
cel care se descurcă de minune în orice situaţie. 


De cindu-i lumea e lucru obişnuit ca unii să 
urce şi alții să coboare 17. Tilcul acestei zicători 
este cît se poate de limpede; astfel se spune 
despre viaţa cuiva că înfloreşte ca merişorul 
tezocoil 18, care are unele mere coapte, altele pe 
cale de a se coace și altele abia înflorite. Același 
lucru se poate spune și despre mersul lumii în 
general. 


Nu dispreţui niciodată pe nimeni oricit de 
josnic ţi s-ar părea. Se spune aşa pentru că 
pînă și oamenii care par josnici și-și merită pe 
deplin disprețul nostru posedă totuși unele însu- 
şiri onorabile şi vrednice de stimă 149, 


Picătura găureşte piatra 1%. Acest dicton i se 
potriveşte celui care, în ciuda tuturor vitregiilor, 
se încăpăţinează să ducă la bun sfirșit o acţiune 
cit ar fi ea de grea. De asemenea, cînd cineva, 
neavînd îndemiînarea trebuitoare pentru a reuși 
într-o meserie, se îndirjeşte totuşi s-o înveţe și, 
în cele din urmă, izbutește. De aceea se și spune 
că omul perseverent nu are decit de cîștigat, [. . .] 


Un lup în piele de oaie sau inșelătoarea cu m- 
secădenie 51. Așa sînt numiţi cei care, prin felul 
lor de a glăsui, de a privi ori de a merge, par a fi 
oameni de treabă și cumsecade, cînd în fapt sint 
răutăcioşi, înşelători şi dușmănoși. Una spun şi 
alta fac. 

O fi vreun strigoi care-i dă ajutor 52. Aşa se 
spune despre cei care parcă tot stau şi nimic 
nu fac, dar sînt putrezi de bogaţi; tot astfel 
despre cei care nu se prea prăpădesc cu învăţă- 
tura și totuși ştiu atitea, şi o duc mai bine decit 
alţii care se străduiesc şi-şi sparg capul tot învă- 
ind, ori care de-abia își duc traiul de pe o zi 
pe alta. 


Obraz fără ruşine sau obraz de lemn. Se zice 
despre cei care deşi au puţină carte, iar merite 
şi mai puţine, nu se jenează nici să vorbească 
nici să-şi dea ilose dinaintea celor înţelepţi 1% [. . .] 


Îmi smulg răsadul sau propria-mi semănătură 14. 
Aşa se spune despre cei care se ceartă cu un prie- 
ten bun şi se despart de el din pricina unei jig- 
niri fără importanţă, și cunoscîndu-l ei bine 
și aflindu-i anumite secrete, i le dau în vileag, 
sau i le aruncă în obraz cu nerușinare. 


Mănincă a doua oară ce a scos pe gură ori 
din trup. Aşa se zice despre acela care, după ce 
a făcut cuiva un dar, i-l cere înapoi. 


Nu-şi vede birna din ochi sau nu se vede pe 
sine citu-i de ticălos şi mirşav 155. Asta se spune 
despre acela care are obrazul murdar fără s-o 
știe sau, mai curînd, despre cel care fiind prost 
se dă drept instruit sau, în sfirșit, despre acela 
care aflindu-se păcătos se dă drept cinstit. 


Nici el nu ştie cîte parale face. Zicala aceasta 
se tilcuiește la fel ca dictonul de mai "nainte. 


Pom fără rod sau muncă fără răsplată. Aşa 
se spune despre aceia care nezăbovind au trudit 
din greu spre a obţine un lucru anume, dar după 
multe străduinţe şi sforțări zadarnice nu cîștigă 
nimic și nicicum nu izbutesc [...] 


Bucuria mea a căzut în puț căci de la cine 
aşteptam recunoştinţă n-am primit decit ocară. 

Acest dicton se potrivește aceluia care, după ce 
a făcut bine cuiva, este răsplătit doar cu nere- 
cunoștință 15%. Atunci se mai spune: părul mi-a 
acoperit faţa. 


A vorbi pe ocolite. Aşa se spune despre cineva 
care, nevoind să spună adevărul, vorbeşte pe 
ocolite ca să ascundă ce trebuie tăinuit; și astfel, 
fără să dezvelească adevărul, reuşeşte să-l mul- 
ţumească pe curios şi să-l lase împăcat. 


Drept cine mă iei? Se spune despre acela care 
voind să înșele pe cineva nu reuşeşte. După ce 
i-a descoperit reaua credinţă cel care nu s-a lăsat 
cu nici un chip păcălit îi spune: ce obraz ai? 
adică-te-lea, cum de îndrăznești să mă priveşti 
în faţă, nerușinatule 157? 


L-am cîștigat cu lancea. Dictonul se potri- 
veşte de minune aceluia care a cîștigat ceva pe 
bună dreptate, dar un altul îl contestă, pretin- 
zind că el este ciștigătorul. Primul se apără 
spunînd Nomiuh, adică „asta-i sudoarea şi munca 
mea“. 


Aripile nu pot fi mai negre decît corbul 158. 
Cel care, nechibzuit, îşi plasează tot avutul în 
mărfuri, pe care le pierde fie pe mare, fie în alt 
chip, spune, exagerindu-şi paguba: Icnopilloii 
omomelauh, adică toate nenorocirile au căzut pe 
capul meu. 


Credeam că pot cîştiga ceva şi am pierdut şi 
ce aveam 13. Mi s-a întîmplat ceea ce i se în- 
timplă fluturelui care, la vreme de noapte, se 
apropie de flacără, atras fiind de lumină, și se 
arde. Acest dicton se potrivește, de altfel, multor 
situaţii și tilcul lui este uşor de înţeles[...] 


31. Ghicitori 


Ce-i ca strachina albastră, presărată cu boabe 
de porumb fiert numite momochili ? 


— Este cerul presărat cu stele 16. 

Ce merge la vale trăgindu-şi maţele după el? 

— Este acul care coase şi care trage după 
el firul de aţă 1. 

Ce este un teponazili de piatră prețioasă în- 
conjurat de carne vie? 

— Cercelul din piatră care se pune la 
ureche 12. 

Ce sint cele zece pietre pe care le porţi cu tine? 

— Sint unghiile de la miini 1%. 

Ce iei de pe un munte negru şi omori pe un 
covor alb? 

— Păduchele pe care-l iei din cap și-l omori 
pe unghie 1%. 

Cine este negrișorul care scrie cu sticlă fină? 

— Sint melcuşorii cei negri, care, mergind, 
lasă în urma lor bale sticloase 165. 

Ce se îndoaie peste tot, deasupra noastră? 

— Smocurile de porumb care se încovoaie 
cind sint uscate 16, 

Cine este baba hidoasă, care mănîncă și roade 
sub pămînt? 

— Cirtiţa 19%, 

Ce este mică, argintie şi legată de un fir 
castaniu? 

— Lindina lipită de păr. 

Care-i oglinda din casă, meșterită din conuri 
de brad? 

— Ochiul ale cărui sprincene sînt ca ra- 
murile de pin 15, 

Ce seamănă cu o colină, care musteşte citeo- 
dată? 

— Nasul 169, 

Cine macină cu bucăţi de obsidian și pe-aproa- 
pe se scutură o fișie de piele roş-albă, iar totul 
este înconjurat de carne? 

— Gura cu dinţi ascuţiţi pentru mestecat, 
la mijloc e limba, iar carnea care se 
închide de jur-imprejur, buzele 17. 

Cine-i baba cu părul de fin alb, ce stă lingă 
poarta casei? 

— Piatra de măcinat porumbul 171. 

Cine zice sări și sar şi eu după tine? 

— Mina de la teponazili cu care se bate 
darabana 172. 
Cum se numește piatra albă din care ies 
pene verzi? 
— Ceapa 17, 
Dar cine are păr alb pînă la creştet şi face 
pene verzi? 
— Tot ceapa 174. 
În ce intrăm prin trei uşi și ieşim printr-una 
singură? 
— În cămaşă 17%. 
Cine strigă cind îi zgirii coastele? 
— Osul, folosit în areytos, drept tobă cu 
clopoței 178, 
Cine merge la pădure şi scoate limba? 
— Securea ...17 
Ce are pene roșii şi fuge cu mare grăbire, iar 
în urmă-i vin corbii? 
— Incendiul savanelor 178. 
Cine are sandale de piatră și se înalță la 
poarta locuinţei? 
— Stilpii laterali ai porţii 179. 
Cine-i piatra brun-roşcată care ţopăie? 
— Puricele 180, 


32. Danţul 18! 


Regele se îngrijea de areytos şi de danţurile 
care slujeau la destătarea şi distracţia poporului. 
El alegea cintecul, poruncindu-le apoi cîntă- 
reţilor să fie cu mare băgare de seamă în potri- 
virea melodiei, după glasul pe care el însuşi îl 
hotărise. Tot regele dădea poruncă să se meş- 
terească gheme de ulli, cu care se lovea timpanul 
teponazili-ului;, împlinindu-i voile, slujbaşii se 
grăbeau să aducă tobe şi teponazili dintre cele 
mai preţuite. Domnul îi învăţa şi mişcările dan- 
ţului, îi povăţuia ce imbrăcăminte și ce podoabe 
trebuie să poarte; îi mai numea şi pe bărbaţii 
care aveau să bată tobele și teponazili; pe con- 
ducătorii danţului, fixind apoi mult aşteptata zi 

a petrecerii, care trebuia musai să cadă odată cu 
sărbătorirea vreunui zeu [...] 

Danţul și cîntecul se porneau către asfinţit, 
cînd soarele dispărea din curtea templelor. În 
acele curţi se aflau grămezi de jăratec înalte 
cit un stat de om şi cu o asemenea circumfe- 
rinţă, încît doi oameni abia puteau să le cuprindă. 
Majoritatea erau așezate în linie dreaptă. La 
căderea nopţii, aprindeau focul, cîntau și dansau 
în lumina flăcărilor. Areyo începea cind cîntă- 
reţii ieşeau din adăposturile lor, cîntind şi dăn- 
ţuind într-o ordine binecunoscută: mergeau adică 
în grupuri formate din doi bărbaţi şi o femeie. 
Areytos se compuneau din oamenii cei mai aleşi: 
căpitani şi alți oameni de valoare, cu multă expe- 
rienţă în trebile războiului. Cei doi bărbaţi, 
despre care am vorbit, o ţineau fiecare de cite 
o mină pe femeia care se afla între ei. Ceilalţi 
nobili, nefiind dintre războinici, se aţineau de- 
parte de asemenea serbări. Femeile erau îmbră- 
cate în niauili scurte (peplum), luxoase și fuste 
împodobite cu diferite broderii scumpe. Unele 
purtau jupoane numite yollo *, altele un fel de 
fuste totolitipetlaio, cacamoliuhqui, ilacatziuhqui, 
tizizcaloil sau peiziic. Garniturile de la poale 
erau tare frumos lucrate. Peplumurile aveau 
felurite nume ca quappachpipileac,  pocuipilli, 
vapalpipileac, cacallo şi mimichcho ; printre ele 
erau și unele albe, fără nici un desen. Deschiderea 
superioară a peplumului avea de jur-imprejur 
nişte borduri atit de late, încît acopereau tot 
pieptul, iar franjurile, care atirnau în partea de 
jos, erau şi ele la fel de mari. Femeile purtau 
părul lins, cu cărare la mijloc, începînd de la 
frunte spre ceată. Feţele lor, lipsite de podoabe, 
erau netede și curate. Bărbaţii, şi ei foarte bine 
îmbrăcaţi, purtau o manta din bumbac cu ochiuri 
atît de mari încit părea o plasă. Pentru bărbaţii 
însemnați, care aveau dreptul să poarte o po- 
doabă de forma unui buton pe buza inferioară, 
aceste mantas erau tivite cu melcişori albi. Cei- 


* yollo — frumoasă, graţioasă (N. tr.). 

lalţi foloseau ` mantas negre cu franjuri. Toţi 
aveau apărători de urechi, din metal, dar pentru 
cei mai de vază apărătorile se lucrau din aramă, 
iar pandantivii din aur. Podoaba buzei inferioare 
era pe măsura celei de la urechi; la unii, ea închi- 
puia o șopirlă; la alţii, nişte cățeluşi sau două 
pătrăţele de metal. Tinerii, care se remarcaseră 
deja în războaie, purtau pe buza de jos un cerc 
mare, în interiorul căruia se aflau alte patru 
cercuri mai mici, așezate în formă de cruce. 
Cei foarte tineri aveau doar un cere simplu, 
fără podoabe. Aceste cercuri erau meșterite 
din cochilii de stridii. Toţi vitejii purtau salbe 
de piele, de care atirnau ciucuri cu numeroși 
meleişori albi. Unii mai aveau la git şi scoici 
de mare, guaquachictin sau otomin. Ei purtau 
și apărători de bărbie sau pandantivi pentru 
buze, de forma unui vultur, făcut din valve de 
stridii; cei mai viteji își cumpărau bulgărași albi, 
pe care iscusiții pescuitori îi scoteau din moluş- 
tele teochipoli. Oamenii din popor se găteau cu 
un fel de șiraguri de culoare galbenă, lucrate din 
alte produse ale mării, de mică valoare. În această 
clasă socială, acela care luase prizonieri în război 
purta pe cap o podoabă din pene, ca mărturie 
a faptelor sale eroice. Căpitanii se deosebeau cu 
uşurinţă, căci aveau prinsă pe spate o frumoasă 
lucrătură din pene, atribut doar al celor viteji. 
Podoaba se numea quauhizonili, fiindcă semăna 
cu acei arbori ale căror ramuri ornate cu pene 
şi filamente prelungi se terminau cu cite un 
mănunchi de flori revărsindu-se din niște cupe 
mici, dungate. Alţii purtau penaje bogate în 
îmbinări felurite, numindu-le după caz zilozo- 
chiquetzalli, aztazelli sau quatotoli. Unii aveau 
podoabe de pene în culori variate, meșterite de 
mina lor. Mai erau unii care purtau la piciorul 
sting copite de cerb, legate în curele din pielea 
aceluiaşi animal. Toţi aveau faţa pictată, fiecare 
alt fel. Unii își făceau cu cerneală neagră ameste- 
cată cu marcasite cercuri în mijlocul obrajilor 


și cărări pe frunte, mergind de la o timplă la alta. 

Alţii îşi prelungeau cărarea cu aceeași substanță 
pînă la urechi. Alţii își desenau dungi, din partea 
de jos a urechii pînă la gură. Toţi obișnuiau 
să-și radă părul sau să şi-l tundă scurt spre 
timple; pe frunte și-l purtau puţin mai lung, 
iar pe cel din creștetul capului și-l aduceau 
înspre spate. Le plăcea să-și lase părul să crească 
lung la ceafă, ca să atirne în plete pe spate. Își 
mai vopseau și timplele cu o culoare galbenă. 

Tinerii soldaţi, care primiseră deja botezul 
focului, duceau pe dinaintea dansatorilor mă- 
nunchiuri din crengi de brad aprinse. Mănunchiu- 
rile fiind foarte grele, cei care le purtau se îndo- 
iau sub povara lor. Din ele picurau stropi de foc; 
uneori scăpîndu-le din miini, mănuncbhiurile că- 
deau pe pămint, continuind să ardă. Pe margi- 
nile drumului se aflau torţe de rășină numite 
ilemaitl. Ele erau purtate de alţi adolescenţi, 
care juraseră să facă o penitenţă voluntară de 
cincisprezece zile în templu. De o parte se ţineau 
mexicanii, de cealaltă tlatelulcanii. 

Aceştia nu luau parte la danţuri, mulțumin- 
du-se doar să ţină făcliile aprinse pentru lumi- 
narea tuturora. Ei mai aveau poruncă aspră să 
pindească prinprejur cu luare aminte, ca nu 
cumva cineva să se poarte fără de cuviinţă, fie 
privind cu o uitătură mai îndrăzneață la vreo 
femeie, fie încercind chiar s-o cuprindă pe după 
mijloc, ori s-o atingă în vreun fel oarecare. Acel 
care se găsea vinovat de o asemenea purtare, era 
pedepsit cu asprime; nu trecea o zi sau două 
după sărbătoare, că era bătut cu tăciuni aprinşi 
pină ce cădea mort [...] 


33. Jocurile 182 


Cind regele ieșea din palat să se preumble, el 
obișnuia să răsucească în mină un mic baston 
potrivindu-i mișcările după cum le vorbea înso- 
ţitorilor săi. Aceștia mergeau de o parte şi de 
alta a regelui. Unii se grăbeau să-i facă loc. îm- 

prăştiind mulțimea, împiedicind-o să treacă pe 
dinaintea lui ori să stea prea aproape de el. 
Nimeni nu îndrăznea să ridice ochii și să-i pri- 
vească chipul. Cu toţii își plecau capul, depărtin- 
du-se cu grăbire de acel loc. Uneori, ca să-și 
petreacă vremea cît mai plăcut, regele se amuza 
cintînd sau dindu-și silința să înveţe cîntecele 
care se auzeau de obicei la areytos. Alteori, ca 
să-i schimbe gindurile şi să-l distreze, zdrenţăroșii 
orașului îi suflau coţcării şi vorbe de duh curte- 
nitoare. Adesea îi plăcea să se joace cu mingea 
și de aceea avea mingile sale de ulli pregătite cu 
grijă dinainte 1%. De mărimea sferelor folosite 
la jocul de popice, mingile erau lucrate dintr-o 
răşină anume ori dintr-o gumă compactă, numită 
ulli. Fiind foarte uşoare, săreau ca ghemele 
umflate cu aer. Ele se aflau în paza unui paj. 
După porunca regelui, cei mai buni jucători îi 
stăteau în preajmă, gata oricînd să-și dovedească 
îndemiînarea dinaintea sa. Regele mai alegea 
apoi şi alte citeva persoane, care să-i stea împo- 
trivă la joc. Cei care reușeau să cîştige primeau 
chalchiuitl, coliere de aur, peruzele, sclavi, mantas, 
cingători bogate, plantaţii de porumb, case, 
armuri de aur, inele mari de aur, brățări din 
pene scumpe, rochii din pene sau mari cantități 
de cacao. Incinta, special amenajată pentru 
jocul cu mingea, se numea tlazili sau tlachili. 
Ea se compunea din două ziduri la o distanță de 
douăzeci sau treizeci de picioare unul de celălalt, 
avind fiecare o lungime de patruzeci sau cincizeci 
de picioare şi o înălţime de un estado și jumătate. 
Zidurile și pavimentul erau întotdeauna proaspăt 
văruite. Un fel de cărare împărțea acest spaţiu 
pe din două. Cam pe la mijlocul fiecărui zid se 
găseau nişte pietre mari, rotunde, asemănătoare 
pietrelor de moară, găurite în centru și așezate 
faţă în faţă. Orificiul era cam cît mingea, potrivit 
astfel încit aceasta să treacă fără greutate prin el. 
Cel care izbutea să arunce mingea prin gaură, 
cîştiga partida. [...] 

Tot ca să-și petreacă timpul în chip plăcut, 
regii se mai distrau cu un joc numit patolli, care 

este un fel de şotron şi seamănă puţin cu jocul 
de zaruri. Se foloseau patru boabe mari de fasole 
găurite: ele erau aruncate cu mina pe un covor, 
pe care se afla desenată o figură, aşa cum se 
face la jocul cu arşice. Se juca pe lucruri de preţ, 
ca salbe de aur, pietre preţioase sau peruzele 
foarte fine. Din pricina unor superstiții idolatre, 
s-a renunţat la acest joc şi la cel cu mingea. Dis- 
tracţiile lor erau variate 15: uneori trăgeau cu 
arcul la ţintă, iar cîştigătorii primeau lucruri de 
preț; alteori, suflau mici proiectile printr-o ţeavă 
lungă ce aducea a sarbacană; şi purtau întot- 
deauna provizia de proiectile în niște plase 
anume. Şi astăzi folosesc aceste proiectile pentru 
a vina păsări, pe care, uneori, le prind și cu un 
fel de năvoade. 

Citeodată, regii își treceau vremea plantind 
cu grijă, în răzoare, tot felul de arbuşti cu flori. 
Ei îşi aveau zdrențăroşii şi cerșetorii lor, şi se 
amuzau grozav pe seama vorbelor de duh, pline 
de curtoazie, ale acestora. Ca să-şi alunge plictisul, 
regii dădeau poruncă să se încingă dinaintea lor 
jocul cu ciomegele. Întotdeauna, aveau în 
preajmă cîţiva paji, iar din suita lor mai făceau 
parte pitici, cocoșaţi şi alte pocitanii. Le plăcea 
tare mult să crească sălbăticiuni, precum vulturi, 
jaguari, urşi, pisici sălbatice şi cîte şi mai câte 
alte animale de toate soiurile. 


34. Fauna 


Jaguarul gonește şi sare prin sierras, peste stinci 
şi prăpăstii şi trece chiar prin apele riurilor. I se 
spune regele animalelor. Este prudent și întocmai 
ca pisica este foarte grijuliu cu sine-însuşi. Se 
fereşte să ostenească, nu bea apă tulbure şi urit 
mirositoare și se preţuieşte mult pe sine. De 
mărime mijlocie, are corpul vinjos, coada lungă, 
labele late şi gitul gros. Are capul mare, cu urechi 
mici, botul de culoare închisă, cărnos și turtit, 
nasul rotunjor şi mustăţi stufoase. Faţa este lată, 

cu fălci mari şi ochii fi strălucesc ca jăratecul. 
Caninii sînt lungi și groși, incisivii mici şi ascu- 
țiți, aşezaţi la distanță unii de alţii; molarii sînt 
groşi în partea superioară; gura îi este mare, 
ghearele lungi și subţiri. El are gheare la cele 
patru labe. Pieptul este albicios, blana, la început 
netedă și lucioasă, se pătează pe măsură ce 
trupul, ghearele şi dinţii îi cresc. El miriie şi 
mușcă; sfişie cu colții. Răgetul lui este foarte 
puternic. Jaguarul alb trece drept șeful tuturor; 
blana lui este de un alb imaculat. Unii jaguari 
sint albicioși cu pete cafenii, dar mai există o 
specie de culoare roșcată cu pete negre. 
Jaguarul se hrăneşte cu patrupede, precum 
cerbi, iepuri și alte animale asemenea. Este delicat 
și se fereşte să obosească prea mult. Se îngrijește 
mai mereu și-i place să se scalde. El vede și 
noaptea animalele pe care le vinează. Vede pină 
foarte departe. În ciuda întunericului și a ceții, 
zăreşte cele mai mici obiecte. Nici gind să fugă 
la vederea vinătorului înarmat cu arc şi cu săgeți. 
Se aşază, continuind să-l privească liniştit, fără să 
dea vreun semn c-ar voi să se pună la adăpost. 
Apoi începe să miriie și scoate nişte răgete 
sacadate, ca să-l sperie pe vinător şi să-l facă să-şi 
piardă cumpătul. Acesta trage îndată asupra lui, 
dar jaguarul şi prinde cu ghearele prima săgeată, 
care e din trestie, şi o zdrobește în dinţi. Atunci, 
vinătorul aruncă a doua săgeată. Vinătorii au 
credința că nu trebuie să tragă într-un jaguar cu 
mai mult de patru săgeți; dacă nu reuşesc să-l 
doboare cu patru săgeți, ei se consideră învinşi. 
Și atunci jaguarul se întinde cit e de lung, se 
scutură, se linge, dă impresia că bate în retragere 
apoi se aruncă parcă zburind asupra vinătorului, 
chiar dacă distanța este de zece sau cincisprezece 
braţe. El nu face decit un singur salt, zburlindu-și 
părul ca o pisică în faţa cîinelui. Își ucide de îndată 
victima și o mănincă. Văzind că jaguarul apucă 
prima săgeată şi o face bucăţi, vinătorii iscusiți 
iau o frunză de stejar şi o prind de cea de a doua 
săgeată. Apoi trag, frunza scoate un zgomot 

asemănător cu zborul lăcustei şi cade la jumătatea 
drumului sau la picioarele jaguarului, care e gata 
de joacă. Dar săgeata continuindu-și traseul, 
ajunge la ţintă şi străpunge fiara, care face un 
salt în aer prăbușindu-se în același loc unde era 
mai înainte, şi moare culcată, cu ochii deschişi, 
încît zici că este încă vie, deși e moartă [...] 

Vieţuieşte în această ţară şi un patruped 
numit ilacazoloil. Mai voinic decît un bou, are 
botul alungit, iar capul şi urechile mari: dinţii 
şi molarii, foarte puternici, au forma dinţilor 
omului. Gitul este gros şi masiv, picioarele muş- 
chiuloase; copitele asemănătoare cu ale boului, 
dar puţin mai mari. Are crupă mare, coada 
groasă, lungă şi roșcată ca și aceea a boului; 
pielea îi este groasă, iar carnea gustoasă. Despre 
carnea lui se spune că seamănă la gust cu carnea 
tuturor patrupedelor, a păsărilor, ba chiar a 
omului luate la un loc. Este un animal rar. El 
trăiește în provinciile Atzacan, Tepotzotlan gi 
Tlaquilapan, prin părțile Hondurasului prin munţii 
pustii, printre stînci. Se hrănește cu alune sălba- 
tice și cu o specie din planta numită guapatlachili. 
Mănincă și tulpinile verzi şi spicele de porumb. 
Dacă intră într-un cîmp de porumb, distruge 
totul şi nu mai lasă nimic în urma lui. lar cînd 
ti lipsește hrana lui obișnuită, mănîncă frunze 
de arbust și chiar de arbori mai mari. Balega 
lui conţine boabe de cacao întregi. Astfel că de 
fiecare dată cînd îi vine sorocul să se ușureze, 
locuitorii din ţinut merg pe urmele lui culegind 
boabele de cacao. Nu se teme de om, ale cărui 
săgeți nu-l pot omori. Ca să-l prindă, vinătorii 
fac în pămînt o groapă adincă și o acoperă cu 
ramuri și ierburi pentru ca animalul să cadă în ea. 
Acolo şi este omorit, apoi este scos cu fringhiile 
şi mîncat, carnea lui fiind foarte gustoasă. 

Mai există un patruped numit tzoniztac. Tră- 
iește pe lingă Marea Sudului în provincia Toztlan. 
Este numit așa fiindcă are capul foarte alb. De 
înălțimea unui jaguar, cu picioarele scurte şi 
corpul gros, el se hrăneşte cu carnea fiarelor săl- 
batice. Cind vrea să vineze începe să miorlăie 

ca o pisică și într-o clipă se și aruncă asupra 
prăzii. Labele lui sint asemănătoare cu ale 
jaguarului, corpul este negru și coada lungă. 
Este un animal greu de descoperit în junglă. 
Dacă cineva ìl întilneşte din întîmplare și i se 
pare că-i vede blana capului de culoare galbenă, 
înseamnă că va muri în curind: dar dacă-i vede 
albă blana capului înseamnă că acela va trăi 
vreme îndelungată în sărăcie, oricită silinţă şi-ar 
da și oricît ar trudi. Aşa tălmăceau oamenii 
întilnirile cu acest animal, purtător de semne 
prevestitoare. Vinătorii îl ucid cu arcul și săge- 
tile [...] 

Mai există în această țară un animal, care 
trăieşte în apă şi care a rămas necunoscut pînă 
azi. Se numeşte ahuitzotl. Are mărimea unui 
cățelandru. Blana îi este scurtă şi lunecoasă, 
urechile mici şi ascuţite, corpul negru și neted, 
coada lungă, avind la capăt un fel de mină ca de 
om şi are picioare şi miini asemănătoare cu cele 
ale maimuţelor. Acest animal trăiește in iazuri 
adinci, și dacă cineva ajunge pe malul apei în 
adincurile căreia trăiește el, animalul îl apucă de 
îndată cu „mîna“ cozii şi-l duce în fundul apei. 
El tulbură apa și ridică valuri care se sparg de mal, 
făcind multă spumă, ca şi cum s-ar fi iscat furtuna. 
Atunci, nenumărați pești şi broaște se îngrămă- 
desc să iasă la suprafaţă, zbătindu-se de-a valma. 
Omul scufundat de acest animal moare în adîncu- 
rile apei, şi citeva zile mai tîrziu valurile îi scot 
la suprafață cadavrul fără ochi, fără dinţi şi fără 
unghii, toate acestea fiind mincate de ahuitzoil. 
Cadavrul nu prezintă nici o rană, dar pielea lui 
are peste tot niște urme care arată că a fost 
supt. Nimeni nu îndrăznește să ridice cadavrul. 
Numai satrapii idolilor, care erau înștiințaţi de 
îndată de prezența lui, numai ei îl puteau lua, 
căci se spunea că nimeni altul nu era vrednic 
să-l atingă. Cei doi Tlaloque — ziceau ei — au 
trimis sufletul înecatului în paradisul pămintesc. 
De aceea îl duceau culcat pe o litieră spre a fi 
înmormîntat cu cea mai mare venerație, într-o 
capelă numită ayauhcalco. Litiera era împodobită 

cu plante acvatice, iar înaintea convoiului mer- 
geau muzicanţii, cîntînd din flaut. Dacă vreun 
laic se încumeta cumva să scoată cadavrul din 
apă, se îneca și el, sau articulațiile îi erau prinse 
de gută. Despre cel care murea astfel se spunea 
fie că — avînd o inimă tare bună — zeii Tlaloque 
îl chemaseră ca să le ţină tovărășie în paradisul 
pămintesc, fie că acela tăinuia poate vreo piatră 
prețioasă, iar zeii Tlaloque, invidioşi, neînvoin- 
du-se cu nici un chip ca oamenii să deţină astfel 
de bogății, se miniau foarte. Din pricina aceasta 
îi curmau vidţa și-l strămutau în paradisul 
terestru. Părinţii şi rudele victimei se mîngtiau 
cu gindul că morţii se aflau în tovărășia zeilor din 
acel paradis și că prin mijlocirea lor ei vor fi 
bogaţi şi prosperi în lumea de aici. Părinţii și 
rudele victimei mai erau încredințaţi că dacă 
vreunul dintre ei murea de aceeași moarte ori 
lovit de trăznet, asta se tălmăcea, fără putinţă 
de tăgadă, doar prin neinfrinta dorinţă a celor 
morţi care ţineau cu tot dinadinsul să-l aibă şi 
pe el lingă dinşii, în paradis. De aceea rudele 
mortului se fereau să se scalde prin apropierea 
locului cu pricina. 

Se mai povestește despre acest mic animal că 
foloseşte și un alt şiretlic ca să atragă și să apuce 
pe careva, mai ales dacă s-a scurs prea mult 
timp şiel n-a și reuşit incă să prindă nici un om. 
Ca să izbindească, el stringe la un loc, într-un 
anume punct, un mare număr de pești și broaște 
și se așază la pindă. Pescarii cum îi văd sărind 
la suprafața apei şi voiesc să pună mina pe ei, 
și-și aruncă năvoadele în apă. Atunci ahuitzotl 
îl apucă degrabă pe unul din pescari, îl îneacă 
şi-l duce în vizuina lui din adincuri. Se mai spune 
că recurge şi la alt şiretlic. Dacă n-a prins pe ni- 
meni de multă vreme, se ascunde pe fundul apei 
şi începe să plingă ca un copil. Pe cine se lăsa 
înșelat de plinsul lui și se apropia de apă, ahuitzolt 
îl şi înșfăca cu mina cozii, îl trăgea în apă și-l 
omora în grota lui. Se spune iar că dacă cineva 
vede acest animal fără să-l încerce teama și fără 

să fie atacat, e semn că va muri curind. Se mai 
povesteşte că o bătrinică, ducindu-se să ia apă, 
a prins unul din aceste animale mici, l-a pus în 
ulciorul ei pe care l-a astupat cu un dop de 
uipilli şi l-a dus să-l arate mai marilor orașului. 
Aceştia văzindu-l, îi spuseră bătrinei care-l adusese 
că mare păcat a făcut prinzindu-l, deoarece el 
este supusul şi prietenul zeilor Tlatloque. Şi-i 
porunciră să-l ducă degrabă înapoi, în locul de 
unde-l luase. 


35. Pietrele prețioase 


Pietrele prețioase nu se află în natură așa cum le 
vedem la cei care le poartă ori la cei care le vind, 
adică frumoase, șlefuite și strălucitoare. Ele se 
zămislesc înlăuntrul unor pietre grosolane care 
nu au nimic frumos, și zac pierdute prin câmpuri 
prin sate, la îndemina oricui, îmboldite şi rosto- 
golite de oricine în toate părţile. Acești bolovani 
închid înlăuntrul lor pietre preţioase care nu sint 
mari, ci mici şi se găsesc cind mai în adinc, cînd 
mai la suprafață. Sint și oameni care ştiu pe unde 
stau tăinuite pietrele de preţ, căci de pe locurile 
acelea se înalță un fel de aburi sau o miasmă ce 
aduce cu o şuviță de fum. Asemenea semne apar 
cam înaintea răsăritului sau chiar cind răsare 
soarele. Cei care le caută și știu cum să le recu- 
noască, se aşază la acel ceas într-un loc potrivit. 
Ei privesc către marginea de zare de unde va să 
răsară soarele, şi de văd ieșind un firicel de fum, 
spun că într-acolo se află niscaiva pietre preţioase, 
care fie s-au zămislit pe meleagurile acelea, fie au 
fost ascunse acolo. Şi cît ai bate din palme o şi 
iau la goană spre locul cu pricina, iar de găsesc 
vreun bolovan prin preajmă, își închipuie că în 
miezul lui se ascunde o piatră prețioasă și atunci 
se trudesc să-l spargă ca s-o găsească. Și de nu 
întrezăresc nimic prin împrejurimi, pe unde mai 
înainte se ivise semnul de fum, se apucă să sape 
pămîntul; şi se mai întimplă să găsească vreo 

cutie de piatră, în care cine-știe-cine, la clipă 
de cumpănă, a ascuns în mare taină niscai pietre 
de preţ, ori le-a pierdut și brazda le-a păstrat. 

Mai este un semn după care oamenii aceia pot 
recunoaște locul unde se află pietre preţioase, 
îndeosebi cele numite chalchiuul: locul acela 
este întotdeauna acoperit cu iarbă verde, fiindcă 
aceste pietre răspindesc o răcoare și o umiditate 
foarte mare. Acolo încep ei să sape pămîntul 
pînă dau în cele din urmă de chalchiuuil. 

Peruzelele se găsesc în adincul minelor. Unele 
sînt luminoase, fine și transparente, dar nu toate 
sînt la fel de frumoase. Înalte mine se găsește 
chihlimbar fin, cristal, matostat şi pietre din 
care se meșteresc cuțite. Mai sint şi mine din 
care se extrag pietre negre ca  jaisul ori roşii ca 
sîngele, folosite pentru oglinzi. Asemenea obiecte 
se pot afla numai prin munţi, unde oamenii iscusiți 
se pricep să găsească pietre de preţ în afundul 
minelor. În împrejurimile satului Santiago de 
Tecalco există, de pildă, o mare cantitate de 
piatră de matostat deosebit de prețioasă. Din 
ea se fac altare şi alte obiecte care sînt foarte 
apreciate [...] 


36. Conchista 15 


Căpitanul D. Hernando Cortés 1% a sosit în 
această ţară în anul 1519 cu cinci sute de spanioli 
și unsprezece nave. Pe dată, garnizoanele care 
păzeau coastele i-au și trimis lui Moteuhzoma 187 
mesageri cu rapoarte amănunțite. Cum află de 
sosirea navelor și a oamenilor, el se şi grăbi să 
trimită înalți demnitari, care să-i vadă şi să le 
vorbească spaniolilor. Aceşti soli erau purtătorii 
unui dar de mare preţ, căci tot poporul credea că 
s-a întors Quetzalcoatl 1%. Cu toţii îl așteptau 
încrezători, de mulţi ani, fiindcă el fusese regele 
țării şi plecînd odinioară le-a făgăduit că într-un 
tirziu are să se întoarcă. Dar nu se mai arătase 
de-atunci, iar ei nu osteneau să-l aștepte. Prin 

urmare D. Hernando Cortés primi darul ai cărui 
purtători erau mesagerii lui Moteuhzoma. 
După mai multe evenimente care avură loc 
pe malul mării, spaniolii începură să înainteze 
înlăuntrul ţării. O mulţime de bărbaţi din Tlaxcala, 
supranumiţi otomi fiindcă erau buni războinici, 
le-au ieșit înainte, gata să dea piept cu ei, hotă- 
rîți să-i alunge. Acești bărbaţi însă, la fel ca ger- 
manii, preferă mai degrabă să cadă vitejește pe 
cimpul de bătaie decit să dea bir cu fugiţii. Între 
cele două tabere se încinse astfel o luptă înfrico- 
șată şi, cum otomi nu cunoșteau modul de a 
purta război al spaniolilor, muriră aproape toţi; 
doar un mic număr de băștinași mai reușiră să 
scape, rupind-o la fugă. Tlascaltecii, uluiţi de 
această întorsătură neașteptată, au trimis spa- 
niolilor, în calitate de mesageri, niște înalți dem- 
nitari, cu alimente și cu tot ceea ce mai era 
necesar unui trai îndestulător. D. Hernando 
Cortes se grăbi dar să se îndrepte spre Tlaxcala, 
unde fu primit de populaţie cît se poate de pașnic. 
Aici, spaniolii se odihniră citeva zile bune, isco- 
dind şi aflind ce-i interesa despre Mexico şi despre 
regele său Moteuhzoma. Plecară apoi la Cholollan, 
unde masacrară un mare număr de locuitori. 
Rapoartele primite de Moteuhzoma despre aceste 
evenimente răspindiră groaza printre mexicani. 
Regele trimise soli căpitanului D. Hernando 
Cortés. În acest scop, îi alese el pe bărbaţii cei mai 
de seamă însărcinindu-i cu înfricoșată poruncă 
să-i aducă un dar de aur căpitanului. Aceștia 
îl întilniră pe șeful spaniol în munţii Nevada, în 
apropierea vulcanului, la locul numit Itoalco. 
Aici i-au oferit darul și i-au împărtăşit ceea ce 
Moteuhzoma le poruncise să-i spună. Spaniolii 
își continuară apoi marșul în etape îndreptindu-se 
spre Mexic, unde intrară înarmaţi, ca pentru 
război. De cum se apropiară de primele case ale 
capitalei, Moteuhzoma se grăbi cu ginduri de 
pace şi inimă deschisă să iasă în întimpinarea lui 
Cortés şi a armatei sale. Se întilniră pe drumul 
spre Xoloco, în apropiere de locul unde se înalță 

astăzi spitalul Conception. Era în ziua de 8 No- 
iembrie a acelui an. După ce i se făcu căpitanului 
o primire așa cum cereau obiceiurile ţării, cu 
flori, daruri şi cu o cuvintare a lui Moteuhzoma, 
se îndreptară cu toţii spre casele regelui din 
Mexico, unde spaniolii fură găzduiţi și ospătaţi 
vreme de mai multe zile. 2 Puțin după sosirea 
lor, ei îl aruncară în închisoare pe Moteuhzoma. 
În acelaşi timp, se primi vestea că alți spanioli 
tocmai debarcaseră. Căpitanul D. Hernando Cortes 
alergă în întimpinarea lor cu un mic număr de 
oameni, lăsindu-i pe ceilalți la Mexico sub con- 
ducerea lui Pedro de Alvarado 1%, care se inchise 
și se întări foarte în casele regelui. Pe cînd D. Her- 
nando Cortes era absent, Pedro de Alvarado 
asistă, împreună cu ceilalți spanioli, la sărbătorirea 
zeului Uitzilopochtli, în orașul Mexico. În vreme 
ce sărbătoarea își urma cursul cu solemnitatea 
obișnuită, D. Pedro de Alvarado hotărî cu spa- 
niolii săi să se arunce asupra indienilor chiar în 
curtea templului, unde ei pregăteau un mare 
areyto. Începură, aşadar, ostilitățile. Unii au 
luat poziţie la porţi, alţii se năpustiră asupra celor 
de faţă pe jos sau călare, şi masacrară un mare 
număr de demnitari, precum și alți oameni. 
Acesta a fost inceputul războiului dintre spanioli 
şi mexicani. Cînd Cortes se întoarse de pe coastă 
ca învingător al lui Pamfilo de Narvaez 12, în 
urma lui veneau și soldaţii acestuia, care fără să 
stea prea mult pe ginduri şi trecuseră de partea 
căpitanului. Ajuns în Mexic, Cortes îi găsi pe 
toţi de acolo în stare de război. 

În anul 1520, Moteuhzoma muri, lovit de o 
piatră, aruncată de unul din propriii săi supuși. 
În același an, după multe zile de lupte grele între 
indieni şi spanioli, aceştia din urmă fugiră din 
Mexico la vreme de noapte. Prilej nimerit, de 
care mexicanii profitară masacrindu-i, în cea mai 
mare mare parte, atit pe spanioli, cit și pe toţi 
aliaţii lor indieni şi punind stăpinire pe încărcă- 
turile cu care incercaseră să se furișeze. Scăpind 
doar cu cîţiva soldaţi, Cortes a fugit la Tlaxcala. 

Spaniolii porniră a doua oară asupra Mexicu- 
lui în 1521. Își aşezară tabăra la Tetzeuco, şi 
atacîndu-i pe mexicani și de pe uscat și de pe 
mare, reuşiră în cele din urmă să-i înfringă, în 
luna august a acelui an 1%, în ziua de sfintul Ipolit. 
Mexicanii care-şi părăsiseră capitala, ca urmare 
a războiului, se întoarseră în 1522. În 1524, au 
sosit în Mexico doisprezece călugări franciscani, 
trimiși înadins ca să-i convertească pe indienii 
din Noua Spanie 1%. 


NOTE ȘI COMENTARII 


Tinem să  precizăm că opțiunea noastră pentru paradigma 
filologică „note-comentarii ...“ se întemeiază pe proiectul 
(discursul) analitico-sintetic de tip enciclopedic. În cazul 
operei lui Sahagún, paradigma hermeneutică adoptată am- 
biționează nu numai să completeze sau să „corecteze“ în 
lumina celor mai recente cercetări de americanistică infor- 
maţiile cărturarului spaniol, ci — totodată — multiplicind 
contextele culturale, orizonturile azio-epistemice, să conec- 
teze civilizaţia aztecă, „izolată“, ancorată în „inexplicabil“ 
sau „exotic“, la acel „sistem de sisteme“ cultural-civiliza- 
toriu comunicant, prin care și întru care numai se poate 
explica devenirea umanităţii, „notele-comentarii“ consti- 
tuindu-se astfel într-o pledoarie-demonstraţie, argumentată 
pas cu pas, a unităţii-în-pluralitate a fiinţei umane. Desci- 
frind „trecătorile“, „vadurile“ între civilizaţii — dincolo de 
timp și spaţiu —, fundamentindu-ne demersul pe date de 
antropologie culturală și etno-psiho-sociologie, ne-am propus 
să schiţă o posibilă hartă a raporturilor latente, a analo- 
giilor potenţiale sau reale, a influențelor greu admisibile 
intre civilizaţii, o hartă care, încercind să „pizualizeze“ 
ritmul marilor fluvii subterane, al „pinzelor freatice“ de 
semnificaţii și valori, comune tuturor continentelor culturale, 
conferindu-le armonii încă nedepistate în întregime, suge- 
rează necesitatea dialogului „transistoric“ în Istorie, acolo 
unde Quetzalcoatl se întilnește cu Shiva şi Zalmozis, cu 
Ormuzd și Purusha. 


SECȚIUNEA I 
Capitolul 1 


1 Sub autoritatea Consiliului Indiilor, fondat în 1511, 
imperiul spaniol din America, sau Indiile Castiliei, era 
alcătuit din patru vice-regate; Noua Spanie, Pămintul 
Sigur, Peru și La Plata. 

Denumirea de Noua Spanie (1535—1821) desemnează, în 
general, pămînturile asupra cărora viceregele Mexicului 
își exercită puterea. Spaniolii au dat acest nume Mexicului, 
datorită asemănării existente între podișul (meseta) său 
central cu abruptele sierras și regiunea din mijlocul 
Peninsulei Iberice. 

Vice-regatul se întindea pe teritoriul actualelor republici: 
Mexic, Guatemala, Salvador, Honduras, Nicaragua, Costa 
Rica, Insulele Cuba, Haiti, Santo Domingo, Porto Rico. 
Capitala era Mexico, fostul oraș aztec Tenochtitlan, cucerit 
definitiv la 13 august 1521; în 1522 orașul are deja un 
cabildo, sau Consiliu municipal, în 1535 o monetărie, în 
1548 un arhiepiscop, în persoana franciscanului Zumâr- 
raga, în 1553 o universitate regală și pontificală, în 
1581 o inchiziţie. 

Pămintul Sigur (Tierra Ferma, 1718—1310), vice-regat 
compus din: Panama, Columbia, Ecuador, Venezuela, 
Guiana şi partea de nord a Amazonici, denumită Paria. 
Capitala era Santa Fé de Bogota, construită de Gonzalo 
Ximenes de Quesada între 1538 și 1541. Descoperit de 
Diego de Nicusa (1509) și fondat de Benalcazar (1536), 
orașul Popayân era capitala unui teritoriu minier pe 
care se „afișau“, cu începere din 1571 patru sute de biserici. 
Primul episcop, augustinianul Caranio, s-a străduit za- 
darnic să-i protejeze pe indieni, guvernul obţinînd să fie 
rechemat în Spania (1560). 

Peru (1544—1817), vice-regat care a numărat printre 
teritoriile sale, pînă în 1748, pe cele din Pămintul Sigur, 
iar pînă în 1776 și pe cele din La Plata. Capitala sa era 
Lima, sau Orașul Regilor, fondat de Pizarro la 6 ianuarie 
1535; primul său arhiepiscop, în 1541, a fost Jerónimo 
de Loaysa, care a fondat aici o universitate în 1554. 
Capitala incașilor, Cuzco, însemna în quechua centrul. 
A fost întemeiată, se pare, de Manco Capac. Pizarro 
a pus stăpinire pe ea la 15 noiembrie 1533. Declarat 
nobil și mare oraș al Indiilor prin decretul regal din 1540. 
În 1592 are şi o universitate. 

La Plata (1776—1811), vice-regat compus din republicile 
actnale: Bolivia, Paraguay, Uruguay şi Argentina. Ca- 
pitala era Buenos Aires, fondată de Mendoza, în 1536. 
2 Bernardino de Sahagún — călugăr franciscan și istoric 
spaniol, născut la Sahagún (Leon), la începutul seco- 
lului al XVI-lea, și mort la Tlatelolco (Mexic), la 5 fe- 
bruarie, 1590. Studii la Universitatea din Salamanca. 
În 1529 pleacă în Mexic, cu încă 19 călugări. Redactează 
História de las cosas de Nueva España, publicată după 
300 de ani de Carlos Maria Bustamante (1830) şi de 
lord Kingsborough, în volumul 6 din Antigüedades Meji- 
canas. A mai scris: Sermonario, Postilla, Manual del 
Christiano (tipărit în 1578), Psalmodia Christiana (tipă- 
rit în 1583), Vocabulario Trilingie (mexicană-spaniolă-la- 
tină) și o Gramatica mejicana. i 

3 Campeche, stat din Confederația mexicană, învecinat 
la nord cu Golful Mexic şi satul Yucatan, la est cu Quin- 

tana Roo, la sud cu Tabasco şi Guatemala; Acest oraș 
capitală a fost descoperit în 1517 de Hernández de Córdoba. 
Cucerirea Yucatanului, începută în 1537, va duce și la 
întemeierea a două mari orașe — San Pedro de Champotón 
(1538) şi San Francisco de Campeche (1540). 

4 Yucatanul este unul din statele care formează Mexicul ; 
cuprinde o treime din Peninsula Yucatan. Aici a înflorit 
civilizaţia maya. După SELER (Das Konjugations — 
system der Mayasprachen, Berlin, 1887), imigrarea popu- 
laţiei maya ar fi avut loc în jurul anului 700, cînd se 
introduce scrierea — perioadă de maximă expansiune cul- 
turală — corespunzătoare documentului toltec numit Ana- 
lele din Quaubtitlan. Luînd în considerare cartea Chilam- 
-Balam a lui MANI și operele lui Landa și Cogolludo, tribul 
itzas ar fi plecat din Nonual, la vest de Yucatan, iar după 
opt, nouă ani de „vida errante“ ar fi ajuns, conduși de 
Cuculkan, pe pămînturile unde vor ridica Chichen-Itza, 
Izamal Tihoo şi Champotón. Juan Diaz de Solis și Vicente 
Yáñez Pinzón, primii spanioli care debarcă în Yucatan 
(1506), vor fi urmaţi de Francisco Hernández de Cordoba, 
Francisco de Montejo (1526). În 1552, Yucatan intră 
sub jurisdicţia Audienţei din Guatemala. Primul episcop 
al Yucatanului, protectorul lui Sahagún, este franciscanul 
Francisco Toral (1562). Mai reținem ca elemente socio-is- 
torice lămuritoare ale epocii și, implicit, ale destinului 
neliniștit, agitat, mereu în „contratimp“ al lui Sahagún: 
anul 1535 — orașul Chichen-ltza este părăsit; 1542 — 
se întemeiază orașul Mérida; 1544 — episcopul Toral 
reuşeşte să boteze un mare număr de indieni, astfel că 
se adevereşte spusa din Chilam-Balam : „los ahorcamientos 
cesaron en 1546“; 1548 — Yucatanul este alipit Mexicului. 
5 În 1565, cînd se deschide a treia etapă din odiseea 
cronicii sale, Sahagún se află la Mexico, în minăstirea 
Sfintul Francisc. Vreme de aproape patru ani, pînă către 
sfîrşitul lui 1569, el revede, corectează, completează ma- 
nuscrisul (început în 1536), pe care-l împarte în două- 
sprezece cărți. E gata să-și atingă țelul, dar totul pare 
că se prăbușește, cînd în urma unei sciziuni între fran- 
ciscani, Fray Miguel Navarro — succesor la provincialat 
al părintelui Toral din 1567, care încuraja cercetările 
lui Sahagún — este înlocuit de Fray Alonso de Escalona, 
candidatul fracțiunii adverse, care de la început se arată 
ostil eforturilor mult prea științifice ale septuagenarului 
Sahagún. În 1570, Sahagún întrerupe definitivarea monu- 
mentalei sale lucrări, pentru a redacta un Sumario — 
rezumat sinoptic, destinat să convingă Consiliul Indiilor 
de importanța cercetărilor sale — și un Breve Compendio 
de los ritos idolátricos que los Indios desta Nueva España 
usaban en tiempo de su infidelidad („Scurt compendiu al 
ritualurilor idolatre pe care le foloseau indienii din Noua 
Spanie în vremea necredinței lor“), adresat papei Pius 
al V-lea (1566—1572), în speranţa de a obţine cauţiunea 
suveranului pontif. Odiseea cronicii sale se va continua 
şi în vremea papei Grigorie al XIII-lea (1572—1585). 

6 Ieremia (Yrmyahou, ebr.) profet semilegendar, martor 
al ultimelor convulsii ale regimului lui Iuda. În ine pl 


Sale aruncă anatema asupra poporului său, considerat 
rebel și idolatru, împotriva regelui, a profeților. Opera 
lui are mai degrabă un caracter memorialistic, date fiind 
mărturiile vii, directe, trăite (cf. REUSS). Poate că 
unul din motivele pentru care Sahagún îl alege pe Ieremia 
pentru exemplilicarea ideilor sale să fie tocmai similitudinea 
dintre misiunile lor: amindoi se află în mijlocul unui 
popor idolatru, care trebuie adus pe „calea cea bună“, 
amindoi „transmit“ de la faţa locului ete. 


Capitolul 2 


7 Metoda lui Sahagún, descrisă, de altfel, de el însuși, 
devansează și anunță metodele contemporane de investi- 
gaţie etnografică. După o serie de cercetări parţiale, frag- 
mentare, sporadice, întreprinse în dorința de a veni în 
ajutorul compatrioţilor, care urmăreau scopuri similare — 
precum Motolinia sau Olmos —, sau inspirate de nevoile 
catehismului, Sahagún izbuteşte o viziune globală asupra 
civilizaţiei aztece. El redactează (la sugestia lui Toral, 
poate?) un dicționar care cuprindea toate aspectele vieţii 
socio-culturale. Acum, el se află la Tepepulco. Cere şefilor 
satului să-i arate pe bătrinii care pot răspunde la întrebări. 
I se indică 10—12 persoane, dintre care patru învățaseră 
latina sub supravegherea sa la Tlatelolco. Urmează doi 
ani de întilniri zilnice, în timpul cărora Sahagún adună 
răspunsuri: indienii nelatinizaţi răspund oral, apoi scriu 
răspunsurile cu ajutorul pictogramelor; colaboratorii lui 
Sahagún transcriu dedesubtul fiecăreia, în caractere latine, 
semnificația lor. După această primă etapă, Sahagún 
merge la Tlatelolco şi supune manuscrisele criticii unor 
noi informatori, aleşi dintre cei care cunoșteau cel mai 
bine lucrurile, întimplările trecute, şi unor auxiliari dintre 
elevii colegiului, capabili să se exprime în nahuatl, latină 
sau spaniolă. Acest nou grup trebuia să comonteze, să 
critice, să completeze răspunsurile adunate la 'Tepepulco. 
Deci o adevărată contra-anchetă, care va duce la o nouă 
redactare. În etapa a treia (San Francisco, Mexico), 
metoda se modifică: trebuie ordonat materialul acumulat, 
revizuit, redactată lucrarea. Sahagún muncește singur, 
nu recurge la informatori decit dacă i se pare ceva obscur 
sau îndoielnic. Rescrie textul de mai multe ori; îl împarte 
în cărţi şi paragrafe, inspirindu-se din arhitectura lucrărilor 
latinești comentate în timpul studiilor salamantine. În 
sfîrşit, pentru a pune la punct și a facilita accesul la 
informații, Sahagún compune o gramatică şi un vocabular 
nahuatl. Această lucrare — dusă la bun stirşit în mijlocul 
atitor dificultăţi, admirabil concepută și realizată — este 
sursa principală pentru paradigma civilizaţiei aztece pe 
care o are epoca modernă, acceptată mult timp fără modi- 
ficări și reexaminări, Totuşi, traducătorul său francez, 

Jourdanet, va ridica în 1880 o problemă delicată: trebuie 
să acceptăm fără rezerve informaţiile lui Sahagún? Pînă 
de curînd, nimeni nu a mai reluat întrebarea lui Jourdanet. 
Tendinţa generală a fost de primire a Históriei ca un 
document etnografic cert. Nu lipsesc, desigur, elementele 
care suscită interogaţii. Se admite, în principiu, că infor- 
matorii lui Sahagún erau în cunoştinţă de cauză şi perfect 
obiectivi. Dar în 1547, cînd călugărul își începe ancheta, 
trecuse deja un sfert de secol de cînd Tenochtitlanul se 
prăbuşise. Așadar, interlocutorii săi — ținind seama de 
durata de viață posibilă a indienilor la acea epocă — 
trebuie să fi fost, în ultimii ani ai Imperiului Aztec, oameni 
tineri care nu puteau ocupa decit posturi secundare și, 
în consecinţă, nu puteau fi la curent cu tot ceea ce privea 
viaţa politică sau religioasă din Mexico. Dar, chiar dacă 
erau destul de vîrstnici ca să ocupe funcții înalte, Sahagún 
nu avea nici o certitudine că ei le ocupaseră într-adevăr. 
E semnificativ că el care are grijă să le reţină numele, 
nu spune nimic despre trecutul lor, despre rolul lor. Cercetă- 
torii cred că cei care participaseră la funcţii şi responsa- 
bilităţi înalte, deţinătorii de cunoștințe, nu mai existau 
în epocă. Dispăruseră odată cu Conchista, în luptele 
violente desfășurate atunci sau în anii următori, pentru 
că spaniolii aveau grijă să se debaraseze de persoanele 
non grata, precum Cuauhtemoc, acuzat de conspirație. 
Deci colaboratorii lui Sahagún posedau — se pare — o 
informaţie limitată. O lectură atentă a Históriei lasă 
să se vadă vaste lacune, care denotă limitele ştiinţifice 
ğ dificultățile întîmpinate de Sahagún. 

eracitatea mărturiilor poate fi pusă și ea sub semnul 
îndoielii. Să nu uităm contextul istoric şi social în care 
se desfăşura ancheta lui Sahagún. Informatorii săi sînt 
învinși, colonizați. Dacă franciscanii știu să le arate 
respectul cuvenit, nu la fel se întîmplă cu celelalte ordine 
reprezentate în Mexic, sau cu colonii, care caută justificări 
etice și teologice propriei lor atitudini de opresori. În 
asemenea circumstanțe, n-ar fi de mirare ca oamenii 
interogaţi de Sahagún să fi orientat descrierea faptelor 
astfel încît să le pună în armonie, ori de cite ori era posibil, 
cu exigenţele moralei și gîndirii creștine. Asemenea stingăcii 
au atras atenţia lui Jourdanet. De altfel, și Sahagún, > 
intuind „cursele“ şi falsele informaţii, verifică printr-un 
grup de control, grup martor, răspunsurile primului grup 
de informatori. Metoda sa este însă incorectă: prudența, 
afabilitatea, astuţia îi făceau pe interlocutorii francis- 
canilor să coroboreze spusele precursorilor lor, să fie 
de acord cu atitudinea conciliantă, să confirme analogiile 
dintre condiţiile aztece şi modurile de gindire creştine. 
Să adăugăm că anchetatorul, în ciuda sagacităţii sale, 
era deschis să primească relaţii care se acordau de minune 
cu sentimentele și scopul său. Opera lui Sahagún nu 
este inocentă și n-a fost compusă în seninătate. Totodată, 
n-ar fi neverosimil ca Sahagún, hărțuit şi persecutat, să 
prezinte faptele astfel încit să-i exalte pe indieni şi să 

combată argumentele adversarilor săi. În linii mari, opera 
lui Sahagún rămîne încă o abundentă sursă de informaţii 
asupra civilizației aztece. 
8 prelado (prae și latus, lat. — trimis să...), prelat; 
prelado mayor, îndeplinea funcţii ecleziastice, administra- 
tive și spirituale. 
9 Tepepulco, localitate la nord-est de Texaco sau Tetzcuco ; 
cuvînt aztec cu sensul de „pe marele munte“. 
10 Acolhuacân, numele unui oraş din Mexic corespunzător 
actualului Texcuco (Tetzcuco), situat pe lacul omonim, 
nu departe de capitală. Denumirea provine de la acolhuas 
sau acolhuacanos, trib de indieni aflaţi aici înaintea venirii 
aztecilor. Acolhuacân, nume dat de azteci imperiului lor. 
11 Tlatelolco, insulă din Mexic, locuită de același trib 
care ocupa și Tenochtitlânul. Tradiţia spune că, într-un 
tîrziu, un grup de azteci avea să intre în Tlatelolco, con- 
dus pe atunci de Atlacuahuiti, Huicto, Opachtlisi, Atlacol. 
În 1532, Sahagún — după o scurtă ședere la Tlamanalco — 
este chemat la Tlatelolco, nu departe de Mexico, pentru a 
preda la Colegiul „Santa Cruz“, întemeiat de franciscani. 
Aliat al Tenochtitlanului, orașul jucase un rol important 
în timpul imperiului aztec. Tot în acest oraș, Cuauhtemoc, 
ultimul apărător al Mexicului, i s-a predat lui Cortés. 
Înfiinţind un colegiu la Tlatelolco, franciscanii voiau să 
sugereze că Noul Mexic va renaşte din cel vechi. De altfel, 
după cum arată și Sahagún, fondatorii își organizează 
colegiul după modelul şcolii aztece, limba de predare 
fiind latina și nahuatl. Elevii, recrutaţi din familiile 
nobile autohtone, creștinați, vorbind, pe lingă limba ma- 
ternă, latina și spaniola, aveau să devină pentru francis- 
cani ajutoare preţioase în anchetele lor asupra trecutului 
aztec. Nu e un hazard că cei mai mari lingviști și 
rincipalii cronicari au trecut prin Tlatelolco: Fr. Alonso 
G Molina, Fr. Juan de Gaona, Fr. Andrés de Olmos, 
Fr. Francisco de la Nava, Sahagún. ` 
12 Fr. Francisco de Toral, călugăr franciscan, ales pro- 
vincial (1558), rezident la mînăstirea din Tepepulco, sprijină 
cu autoritatea sa inițiativa lui Sahagún (vezi prefața). 
18 hebdomada (sp.), săptămînă, săptămînal. 
14 Santiago de Tlatelolco, vezi nota 11. 
15 nahuatl, idiom vorbit de nahuas sau nahuatlasques, 
nume generic al „federației“ tribale din Mezoamerica, 
din care făceau parte aztecii (Mexic), niquiras (Nicaragua), 
pipiles, chichimecas, toltecas. ~ aparține familiei de 
limbi shoshoni-aztecă: shoshoni, pima, azteca sau nahuatl, 
cu dialectele pipil şi niquira, hopi şi moki. Opere scrise 
în limba nahuatl: História lui SAHAGÚN, Anales de 
CHIMALPAIN, Anales de QUAUHTITLÁN, Codezul 
Aubin, Evangeliarum, Epistolarium et Lectionarium de 
SAHAGÚN (Milano, 1858), Camino del cielo de N. DE 
LEON (Mexico, 1611), Gramaticas de OLMOS (1575), 


Vocabularul lui MOLINA (Mexico, 1571, Leipzig 1880). 

16 Colegiul San Francisco fondat în 1524. Aici se preda 
catehismul pentru copii și adulți, „primeras letras“ şi 
artele frumoase pentru nobilii azteci; mai cuprindea o 
„escuela industrial“, un spital pentru copii; se învățau 
şi elemente de medicină. 

17 Azeapulzalco sau Azcapotzalco, oraş din Mexic, distrus 
în 1428; capitala tribului tepaneca, dușmanii aztecilor. 
18 Quauhtitlan, aşezare, trib mexican, așezat la nord-vest 
de oraşul omonim și la vest de Lacul Xaltocan (sp., în 
pădure). 

19 Xochimilco (azt., cîmpie de flori), oraș renumit, locuit 
de chichimeci (1270), situat în Valea Anahuacului; lac 
din orașul omonim. 


Capitolul 3 


20 Regii catolici, Isabella și Don Fernando, au emis 
(1513) numeroase „Reales cédulas“, ordonind ca fiecare 
„población“ să aibă școli. Ca atare, acestea cuprind și 
o școală, un dormitor, o capelă și un patio, unde li se 
vorbea adulţilor și copiilor. Fr. Pedro de Gante, consi- 
derat a fi întemeietorul pedagogiei în Lumea Nouă, 
înființează colegiul din San Francisco (1524). Fr. Alonso 
de Veracruz fondează Colegiul San Pablo (1575). De-a 
lungul secolului al XVI-lea, se înființează numeroase 
colegii în Mexico, Puebla, Valladolid, Pâscuaro, Guadala- 
jara. În 1589 — Colegiul din Chuquisaca ; în 1594 — Semi- 
narul din San Luis de Quito. De altfel, seminarii există 
în toate capitalele de regiune și provincii. În seminarul 
fondat de Fr. Juan de Zumârraga la Santiago de Tla- 
telolco se predau latina, retorica, filozofia, medicina, 
muzica, la șaizeci de indigeni, aleși în mod special pentru 
ca, la rindul lor, să le poată da informaţii clericilor, pri- 
vind limba, instituţiile, ritualurile şi obiceiurile ţării lor. 
Carlos al V-lea și Filip al II-lea vor sprijini învățămîntul 
universitar în America, în strinsă colaborare cu „Iglesia“. 
Astfel, în 1538 se întemeiază, sub semnul lui Carlos al 
V-lea și al lui Paulo al III-lea, prima universitate la Santo 
Domingo, în La Española: „Universidad Imperial y Pon- 
tificia“. În 1543, dominicanii înfiinţează o universitate: 
în Nueva Granada; îi urmează, în 1555, o universitate la: 
Mexico și una la Lima (ct. ROBERT RICARD, La „conquête 
spirituelle“ du Mexique. Essai sur Papostolat et les metho- 
es missionnaires des ordres mendiants en Nouvelle-Es- 
agne de 1523— 1524 à 1572, Paris, 1933). 
i Încă din a doua călătorie întreprinsă de Columb, 
„regii catolici“ îl trimit și pe benedictinul Bernardo Boil, 
urmat de mai mulţi franciscani, conduşi de Fr. Francesco 
Ruiz, nepotul cardinalului Cisneros. Călugării din ordinul 
„mercedarios“ (Bartolome de Olmedo şi Juan de Zam- 
brana) îl însoțesc pe Cortes sau participă la negocierile 
cu Moctezuma. Grupul de augustinieni este condus de 
Fr. Francisco de la Cruz. În 1544, patruzeci şi opt de 

dominicani debarcă în Mezoamerica, răspindindu-se în 
Campeche, Chiapas, Cinacatlân, Tierra de Guerra, Soconus- 
co, Zacatula etc. Printre prelaţii binecunoscuţi de Sahagún 
se numără: Pedro de Gante, Martin de Valencia, Francisco 
de Solano; Juan Juárez și Juan de Zumárraga, primul 
episcop de Mexico, apărător al indienilor, care în 1531 
îi scria comisarului general al misiunilor: „muncim cu 
asiduitate întru convertirea indienilor... Am botezat 
mai mult de 1000000 de necredincioşi, am demolat 
mai mult de 500 din templele lor, am strins și distrus 
mai mult de 20000 de idoli“ (Enciclopedia universal 
ilustrada Europeo- Americana, Madrid-Barcelona, t. 21, 


. 704). 
53 In facie Ecclesiae (lat.), de felul/în faţa bisericii. 


Capitolul 4 


23 maguey (azt.) sau agavă (agaue, gr. — admirabil) 
plante din familia amarilidacee, din care se extrage fibra 
deosebit de rezistentă numită sisal. 
24 chichimeci (cîini), trib venit din nord, după tolteci 
şi urmat de azteci. Orașul toltec Tetzcuco va străluci şi 
sub ~; supranumit „Athena Americii“ (Claverigo). Aici 
a domnit regele Necahualcoyotl („coiotul care posteşte)“. 
25 Panotla (azt., călători, trecători, navigatori), populaţie 
şi oraș din Mexic, statul Tlaxcala; cf. şi Panuco (azt., 
loc populat de cei care sînt legaţi de mea rîu din Mexic; 
izvorăște din Valea Mexicului cu numele de Cuanhtitlan; 
diviziune administrativă a Noii Spanii. 
26 Pantlan, oraş la est de Guerrero; rege al Mexicului 
poată statele Colima și Michoacan. 

7 Sierra (sp., lanţ de munţi); Nevada (sp., ninsoare) 
zonă muntoasă. 
28 Guatemala. În această regiune s-au aşezat în secolele 
al VII-lea și al VIII-lea, toltecii — prima populaţie maya- 
quiche, urmată de alte triburi nahua (izvoare istorice 
în Popol Vuh şi în Memorial Tecpân Atitlan, scrise în 
cakchiquel). Etnologii consemnează aici existenţa tribu- 
rilor mames — conduse de familiile Tamud și Ilocab —, 
quiches, cakchiqueles și zutuhiles — conduse de patru 
fraţi: Nima- Quiche, Balam-Acab, Mahuchutah, Icbalan. 
„Imperiul Quiché a jucat cel mai important rol înainte 
de venirea spaniolilor, care — conduși de Pedro de Alvarado 
— cuceresc orașele Utatlan și Izicuintlân (1523—1524), 
întemeind primul oraș spaniol guatemaltec — Santiago 
de los Caballeros de Guatemala. 
29 Tamoanchan, grădinile paradisului, unde trăiesc zeițele 
tai pana (J. SOUSTELLE, The Daily Life of the Aztecs, 
enguin Book, 1964, pp. 118, 195). 
80 Tolteca, trib aparținînd familiei nahua sau nahuatl; 
~ sosește în Mexic către secolele al VI-lea și 
al VII-lea, venind din Nord. Primele lor oraşe, Cholula, 
Tula — orașul sacru din Anahuac,— capitala lor, poartă 

amprenta culturii maya, avind — după savantul Charnay 
— şi similitudini cu construcţiile din Extremul Orient. 
Confederaţia toltecă, formată din multiplele alianţe ale 
regilor din Colhuacan, Tetzcuco, Otopan, Tula se dizolvă 
în secolul al X-lea, sub loviturile chichimecilor. 

Tolieca, populaţie protoistorică ce. domină Mexicul în 
antichitate; consideraţi a avea o origine mitică; veniţi 
— după unii autori — cu mult înaintea triburilor olmeca, 
xicalanque, maya, otomi, care viețuiesc la 583 în Icatltân 
(vezi infra). 

31 Mezica, nume luat de azteci în timpul exodului lor, 
pe cind străbăteau un pămînt dezolant, presărat cu 
cactuși și acacia, pe care l-au botezat mizquitl (sinonim 
cu mexicas). Alt etimon: Mezitli, zeul războiului la azteci. 
32 Tepaneca, trib din Mexic (familia nahua), aşezat în 
Anahuac. Unul din conducătorii săi, Ixputzal, întemeiază 
statul Atzcapotzalco sau Ixputzalco. Primul rege este 
Acolhua Huetzintecuhtli, dar cel mai renumit rege este 
însă Tezozomoc, sub domnia căruia se construieşte orașul 
Mexico. 

33 Itzcoaul, al patrulea rege și primul împărat al Mexicului, 
fiul natural al lui Acamapichtli și unchiul lui Moctezuma, 
care îi și urmează la tron. Ales ca succesor, după asasinarea 
fratelui său — Chimalpopoca — de către tepaneci (v. supra). 
Itzcoatl declară război lui Tezozomoc și îl ucide într-o 
întruntare personală. Este începutul războaielor care vor 
aduce aztecilor supremaţia. În 1432, cronicile înregistrează 
o nouă luptă cu tepanecii. Atacă orașele Xochimilco şi 
Cuitlahuac. În 1435, Itzcoatl cucerește Quauhnahuacul 
și începe construirea templului lui Huitzilopoxtli, cel mai 
mare edificiu din Mexic. La îndemnul nepotului şi sfă- 
tuitorului său — Tlacaelel —, Itzcoatl poruncește, ase- 
menea primului împărat chinez pierdut în legendă, (213 
î.e.n.), arderea tuturor cărţilor, voind astfel că distrugă 
trecutul şi să dea o nouă origine naţiunii aztece. Moare 
în 1440. 

34 În panteonul aztec, epifania solară, uraniană este 
dublă, pe de o parte, divinitatea solară de la miezul 
zilei — Huitzilopochtli —, reprezentată ca vultur ţinind 
în cioc un șarpe înstelat, și, pe de altă parte, „soarele 
negru“, surprins în cursa sa nocturnă; iconografic, acesta 
apare ca fiind purtat în spate de zeul infernului. La alte 
popoare, soarele — simbol al „constringerii sociale“ (Durk- 
heim) sau al „cenzurii“ (Freud) — este incarnat în Atum, 
Osiris, Baal, Mithra, Helios, Apolo. Dacă în mitologia 
chineză apar zece sori, în cea indiană șapte sori, iar în 
cea sumatreză opt, cronologia aztecă este fondată pe 
cinci sori, avind fiecare un simbol specific: tigrul — 
Tezcatlipoca (semn al frigului, al nopții, al Nordului) —, 
vintul — Quetzalcoatl (semnul vrăjitorilor, al Vestului) —, 
ploaia — Tlaloc (zeul ploii, semnul Sudului) —, apa — 
Chalchiuitlicue (zeiţa apei, semnul Estului) —, focul — 
Xiuhtecutli (zeul focului, reprezentat ca fluture). În zona 
extrem-orientală, o parte din sori sînt doboriţi de un erou 

(în China — Yi doboară nouă); în India soarele își devo- 
rează copiii, precum Saturn (Upanishade), iar la azteci 
i se aduc sacrificii omeneşti. Soarele este emblema lui 
Vishnu și Buddha, locuinţa lui Purusha, Brahma (India). 
Strămoșul dinastiei din Angkor se numeşte Bâlâditya 
(soare răsare), acţiunile lui, ca şi cele ale împăraţilor 
chinezi în Ming-Pang, se identifică revoluțiilor zodiacale. 
De comparat cu obirşia celestă, uraniană a lui Moctezuma. 
Luna este răspunzătoare — în cosmologia aztecă — de 
succesiunea renașterilor, atît pe plan cosmic, cit și te- 
restru. Luna este fiica lui Tlaloc, zeul ploii; divinităţile 
lunare, „cei 400 de iepuri“, sînt și zei ai beţiei, somnul și 
trezia beţivului fiind asemuite evoluţiei lunare. În codexul 
mexican, luna este reprezentată ca un recipient în formă 
de corn, plin cu apă, pe care se detașează silueta unui 
iepure. În mitologia greco-romană, luna este incarnată 
de Isis, Ishtar, Artemis și Diana, Hecate. Simbolismul 
luno-solar, este prezent și în mitologia maya (Itzama, 
cerul, identificat cu zeul solar Kinich Aham și Ixchel, 
zeiţa lunii), în cea arabă, greacă (luna, soră a soarelui; 
cf. HESIOD, Theogonia, v. 371) sau română. În China 
luna este gin, iar soarele yang: „Tatăl lui este soarele, 
mama sa este luna“ (Tablele de smarald). Zeii primordiali 
— Vaishvânara, Shiva (India), P'an-ku, Lau-kiuz — au 
ochiul drept „soare“, iar cel sting „lună“. Ochii corespund 
celor două nâdi laterale din yoga; idâ lunară și pingâla 
solară. Călătoriile fiinţei eliberatoare, plecind de la nâda 
centrală, fie către sfera solară (devayâna, calea zeilor), 
tie către sfera lunară (pitri-yâna, calea strămoșilor). După 
o veche tradiţie, în funcţie de dualitatea soare-lună, 
masculin-feminin, se jertfeau bărbaţi soarelui și femei 
lunii (cf. J. SOUSTELLE, La pensée cosmologigue des 
anciens Mezicains, Paris, 1940). 

35 Tumuli, coline artificiale, specifice nu numai aztecilor, 
ci. majorităţii popoarelor. protoistorice, printre care și 
pelasgilor așezați pe teritoriul României (cf. D. CANTEMIR, 
Descriptio Moldaviae, partea I, cap. 4); movile funerare 
(vezi și „valul lui Troian“, Muntele Ostrea/Osiris, iden- 
tificat cu Apolo, zeul soarelui, după N. DENSUȘIANU, 
Dacia preistorică, Bucureşti, 1986, p. 133 şi urm.). 

86 Olmeca sau Olmeca Uixtotin, cel mai vechi din tri- 
burile nahua, originar — după legendă — din Chicomoy- 
toc sau Siete Cavernas (șapte peşteri). Așezaţi pe Valea 
Atoyakului, construiesc cetatea Tepeticpac. Sînt înfrînţi 
de teochichimeci şi obligați să se retragă în ţinutul Za- 
catlân. Cultură specifică, de mare forţă, ale cărei motive 
se regăsesc în epoca aztecă (vezi J. SOUSTELLE, Olmecii, 
trad. românească, București, 1984). 

87 Tula sau Tollan, cetate sacră, capitala regilor tolteci; 
fondată la începutul secolului al VIII-lea, distrusă în 
1122 — se pare — de către azteci. După unii învăţaţi, 
Tula nu este decit anticul Teoti(h)uacan sau (H)ueitiuacan 
(aztec), locul unde se fac regii, locul unde s-au născut 
zeii: teoil = zeu — factitivul teotia = a zeifica; pasivul 

teotihua şi -can — poslpoziţie cu valoare localivă (cf. 
H. SPINDEN, New Light on Quetzalcoatl, „Actes du 
XVIIIe Congrès International des Amsricanistes“, Paris, 
1947, ed. 1948, nota 30; LAURETTE SÉJOURNÉ, El 
mensaje de Quetzalcoatl, „Cuadernos Americanos“, Año 
XIII, 1954, nr. 5; L. PROTILLA, La filosofia nahuatl, 
Mexico, 1956; PAUL KIRCHOFF, Quetzalcoatl, Huémac 
y el fin de Tula, „Cuadernos. . .“, Año XIV, 1955, nov.- 
dec. (6), pp. 163—196). 

88 Anahuac (azt., în apropierea apei), cuvînt prin care 
se denumeşte coasta Mexicului (cf. Sahagún, Tezozomoc), 
făcîndu-se distincție între Anahuac Xicalanca, sau coasta 
golfului, şi Anahuac Ayotlan, sau coasta Pacificului. 
Franciscanul Motolinia desemnează prin Anahuac, Noua 
Spanie; trib din zona omonimă. 

89 Mizteca (azt., Miztecatl — Mizilan — locul norilor), 
trib numeros, diferit de azteci. Vin din Nord, pe valea 
Rtului Panuco, ajung la Cholula și de aici în ținutul Mix- 
teca. (Oaxaca). Aveau calendare, cronici, hieroglife, sanc- 
tuare; erau împărțiți în grupuri, conduse de cacici, în 
fruntea cărora se afla un rege rezident în Tilantongo; 
Mixteca, idiom vorbit de mixteca, divizat în șase dialecte: 
tepozcolula, yanquitlán, tlahtaco, mietlantongo, cel din 
zona Baja Mixteca și cel de pe Coastă. 

40 Pulque, băutură alcoolică, obținută prin fermentarea 
sucului de agave mexicana. Cìnd apare tulpina plantei, 
aceasta este tăiată, apoi lichidul cu gust dulceag, care 
se adună în fiecare zi în cavitatea rămasă, este pus să 
fermenteze în vase de piele. Adusă în Europa în 1561. 
41 Popogonaltepeil sau Popocatepetl (azt., Muntele care 
Fumegă), vulcan în Mexic, la est de Puebla, în apropierea 
văii Mexicului; punct de convergență a două sisteme 
montane, Sierra de Cuernavaca și Sierra Nevada. Prima 
ascensiune o face Diego de Ordâs (1519), tovarășul lui 
Cortes. 

42 Otomi, rasă de indieni mexicani din familia otomi 
hia-hiu ;ocupă teritoriile din statele Guanajuato și Qucretan, 
citeva teritorii din Tlaxcala, Puebla, Veracruz, Michoacan 
etc. ; această rasă cuprinde următoarele triburi: mazahuas, 
serranos, panes jonaces sau mecos (cf. PIMENTEL, 
BANCROFT etc.). Otomii sînt considerați a fi prima 
populație din această zonă a Americii; expulzați de tol- 
teci (cf. CLAVIGERO). 

43 Coatepec (azt., Dealul Șarpelui), aşezare în partea 
centrală a statului Veracruz (Mexic). 

44 Muntele este locul sacru prin excelență, centru şi ax 
al universului. Erau censidorați munţi axiali, slinţi: 
Kailâsa și Meru (India), Kunlun (China), Li-Ku-Ye, 
Fuji-Yama (Japonia), Olimp (Grecia), Albori (Persia) 
Garizm (Samaria), Elbruz și Tabor, Horeb, Qaf (Islam), 
Potala (Tibet), Muntele Alb al celților ete. În Cambodgia, 
linga shivaite sint așezate pe culmile munţilor (Linga- 
parvata, Mahendraparvala, Phnom Bakheng) sau ale 
templelor — munţi cu trepte, asemănătoare celor mezo- 

americane (Bakong, Ko-ker, Papkugn} Shiva-Mahesh- 


vara coboară de pe Muntele Ba-Phnom, iar nemuritorii 
taoişti se ridică la cer de pe culmea unui munte; Moise 
primeşte tablele legii pe Muntele Sinai; împărații chinezi 
aduc sacrificii pe culmile muntoase, ca și fenicienii (vezi 
betilii). Dacii construiesc hieropole în munţi (Grădiştea 
Muncelului), îi sacralizează (Kogaion, muntele sacru al 
lui Zalmoxis) sau îi transformă în altare (Babele,Caraiman), 
mea cerului (cf. N. DENSUȘIANU, op. cit., p. 208 
şi urm.). 
45 Peştera este un topos mitic frecvent în majoritatea 
ariilor de civilizaţie. Ceremoniile de iniţiere de tipul „re- 
gressus ad uterum“ sînt inaugurate în peşteri consacrate 
(MIRCEA ELIADE, Traité... etc.); de asemenea, mis- 
terele eleusine (V. MAGNIEN, Les mysttres d'Eleusis, 
Paris 1950). Zoroastru în cinstea lui Mithra consacra 
o peșteră (Porfir); de altfel, cultul lui Mithra, zeu solar, 
se celebra sub pămînt. Zalmoxe se retrage într-o grotă 
subpăminteană. În templele rupestre, cella din templu 
simbolizează peștera primordială. În Upanishade, peştera 
conţine Atmă, spiritul universal. Peştera este loc al 
nașterii, regenerării și iniţierii; a intra în peștera echiva- 
lează cu întoarcerea la origini sau urcarea la cer: Ceres 
intra în intern printr-o peșteră; nemuritorii chinezi fac 
pelerinaje şi se înalţă la ceruri din peștera în care s-a 
născut — după unele legende — Lao-Tzi. Luz, cetatea 
nemuririi — în tradiţia iudaică — era subterană. Stră- 
lucirea lui Amaterasu, zeiţa soarelui (Japonia) emana din 
peșteră. În arealul arab se bucurau de o preţuire deosebită 
peșterile Abu Ya'qâb și Tawil. 
Ca și cifrele 1, 2, 3, 4, 5, 10, 12, cifra 7 îndeplinește 
funcţii mitice fundamentale, înregistrate de mitologi. 
Astfel, la maya-quiche, marele zeu al Cerului reprezintă 
e lingă „zeul-treisprezece“ împreună cu cele 12 stele 
zei ai ploii) și „zeul-șapte“, deoarece se adaugă celor 6 zei 
cosmici. „Zeul-şapte“ — zeu agrar — este legat de tre- 
cerea soarelui la zenit (cf. Popol Vuk: v. R. GIRARD, 
Le VEEE Histoire culturelle des Maya-Quiché, Paris, 
1954 
La maya, a şaptea zi este sub semnul jaguarului — simbol 
al forței interne a pămîntului (v. peştera). „Zeița 7“, 
numită „7 şerpi“ sau „7 spice“, simbolizează inima omului 
de porumb. Vira-Cocha, zeu maya, are 7 ochi (cf. şi cei 
„7 ochi ai Domnului“, Zaharia, &, 10) 
7 este cifra cosmică sacră la turco-mongoli. În teozotie, 
7 reprezintă armonia celor 4 elemente și a celor 3 principii. 
Citră sacră în Sumer, simbolizează în Egipt viaţa eternă 
și schimbarea (perioada lunară are 7 zile). Emblemele și 
culorile scării lui Buddha, paşii pe care i-a făcut în fiecare 
din cele 7 direcţii născind universul, cerurile buddhice 
sint în număr de 7. Solomon construiește templul în 
7 ani; tot atitea elemente cuprinde pecetea sa, iar menora, 
sfeșnicul tradiţional, are același număr de ramuri. Cele 
7 metale din scara misterelor lui Mithra, cei 7 rishi vedici, 

cele 7 turnuri ale Meccăi își găsesc un „analogon“ în 
soarele cu 7 raze sau în muntele Meru, cel cu 7 feţe întoarse 
către cele 7 doipa (continente), corespunzătoare celor 
7 direcţii ale spaţiului (hinduism). După Clement din Ale- 
xandria, cunoscut probabil de Sahagún, din Dumnezeu — 
„inimă a cuvîntului“ emanau 6 întinderi și 6 faze ale 
timpului, la care se adăuga întoarcerea la centru (nr. 7) 
marcînd desăvirșirea (septenar-ul ). În Apocalipsa lui Ioan, 
asupra căreia Sahagún va fi meditat nu o singură dată, 
se vorbeşte despre cifra 7, care primește nenumărate 
determinante: biserici, stele, peceţi, temple, flagele, regi 
etc. 

46 Michoaque, trib aşezat în Michoacan, unul dintre cele 
mai puternice regate, superior chiar „Imperiului“ aztec. 
Se întindea din centrul Anahuacului, de-a lungul rîului 
Zacatolân. Prima rasă, care a locuit aici, e cunoscută 
sub numele de parapechas sau tarascos. Oraș important: 
Tzintzuntzân. La sosirea spaniolilor, regatul era împărțit 
între „seniorii“ din Pátzcuaro, Coyucân, Tzintzuntzân. 
Mitologia lor cuprinde — fapt vrednic de semnalat — o 
legendă despre potopul universal, motiv fascinant pentru 
hermeneutica mitologiei comparate. 

47 Acolhuaca, acolhuacanos, acolhuaques, acolhuanzin, acol- 
huas, culhuas, trib de indieni care locuiau în Mexic înaintea 
aztecilor. Către sfîrşitul veacului al XI-lea — în urma’ 
revoltelor permanente şi a diviziunii de interese —, mare 
parte din ei emigrează din Amequemecan către Anahuac, 
„podiș mai înalt“.Ceva mai tirziu vor fuziona cu chichimecii. 
Unul din conducătorii tribului — Acolhua — reformează 
obiceiurile, modul de viaţă etc. ; de acum înainte populaţia 
avea să poarte numele regelui său. Alţi regi: Tichotatlan 
şi Ixtlilxochitl. Capitala regatului Acolhuacân: Tetzcuco. 
Întrinţi și asimilați de azteci, asupra cărora se va exercita 
pute i influență a civilizaţiei acolhuace. 

8 Chalco sau chalca, „regat“ întemeiat de chichimeci 
(1000 e.n.), condus de Texcotzin și de soţia sa, Acopal. 
49 Tlazecalteca, tlazeallan, texcallan, populaţie cu rol im- 
portant în cucerirea Mexicului. Vin în podișul mexican 
către sfirşitul secolului al XII-lea și se așază pe lacul 
Texcoco. impartiti mai tîrziu în trei state sau „seniorii“: 
'Tepectipac, Ocotetelco, Teotlalpan, la care se vor adăuga 
Tizatlân şi Quiahuitzilân (fondat de chichimeci). Regimul 

olitic asemănător Republicilor antice. Se aliază cu Cortez 
mpotriva aztecilor. 

50 Ecatepec (dealul vintului), zonă la est de Tlaxcala; 
loc bătut de vinturi, consacrat în vechime idolului Ehecatl 
(denumire aztecă a vîntului) cel cu chip de cine. 

51 Chiquiuh(i)o, înălțime muntoasă. 

52 Chapultepec, munte situat în partea extrem occidentală 

a zonei numită Pasco şi central vestică de Plaza Mejor 
din Mexico. 

Insulă situată pe Lacul Texcoco. 

Cînd 'Tenochtitlanul devine un oraș important, aztecii 
vor construi pe acest munte un templu și o fortăreață, 

pe care Moctezuma al II-lea o transformă mai tirziu în 
reședință de vară. 

53 Azcapuizalco, oraş din Mexic, distrus în 1428. 
Capitală a tribului tapanegues (tepaneci), dușmani ai 
aztecilor. 

54 Coatlichan (coatl =şarpe), populaţie şi așezare omo- 
nimă din Mexic. 

55 Colhuacan, așezare fondată de indienii din vechiul 
Mexic, lîngă Lacul Joachimulco, sau Culiacán. 

Devine, sub ocupaţie spaniolă, San Juan Evangelista. 
56 Tenochtitlan, numele antic al orașului Mexico. Le- 
genda spune că în timpul exodului, aztecii au văzut un 
vultur devorind un șarpe, semne interpretate de sacer- 
doţi ca poruncă divină de întemeiere în acele locuri a 
unei aşezări. 

Cronologie aztecă. 1111 (?) — tribul mexica pleacă din 
Aztlân ; 1163 — mezica celebrează „focul nou“ la Coatepec; 
1168 — căderea definitivă a capitalei toltece, Tula; 
1215 — mezica celebrează „focul nou“ la Apaxco; 1267 — 
se celebrează „focul nou“ la Tecpayocan; 7299 — mexica 
ajunge la Chapultepec; 7319 — tribul este alungat din 
Chapultepec; 1343 — tribul mexica fuge din Colhuacan ; 
1345 — întemeierea orașului Tenochtitlan; 7358 — înte- 
meierea orașului Tlatelolco; 7377 — urcarea pe tron a 
lui 'Tezozomoc în Azcaputzalco; 7372 — urcarea pe tron 
a lui Acamapichtli, primul tlatoani din Mexico, în Teno- 
chtitlan, și a lui Cuacuapitzahuac în Tlatelolco ; 7375 — 
începutul ostilităţilor tribului tepaneca-mezica împotriva 
orașului Chalco ; 1397 — moartea lui Acamapichtli ; 1395 — 
războiul din Xaltocan; 72398 — expediţia tribului mexica 
împotriva Cuahtinchanului; 7402 — naşterea lui Neza- 
hualcoyotl, suveran în Tetzcuco, din care a făcut „capitala 
intelectuală“ a lumii nahuatl; poet și filozof; 7403 — 
mexica celebrează „focul nou“ la Tenochtitlan ; 7407 — 
moartea lui Cuacuapitzahuac din Tlatelolco; urcarea pe 
tron a lui Tlacateotl (1407—1426); a luptat alături de 
mexica împotriva puterii din Azcaputzalco; 1409 — ur- 
carea pe tron a lui Ixtlixochilt din Tetzeuco ; 1414— 1418 — 
războiul tribului tepaneca-mezica împotriva Tetzeucoului ; 
1417 — moartea lui Huizilhuiti, al doilea tlatoani din 
Mexico (Tenochtitlan), fiul lui Acamapichtli; în timpul 
domniei sale începe expansiunea teritorială a tenocilor; 
aduce bumbacul din ţinuturile calde și organizează comerţul 
în lagună. Se urcă pe tron Chimalpopoca, al treilea tlatoani 
din Mexico ; asasinat din porunca bunicului său Tezozomoc 
din Azcaputzalco sau a fiului acestuia — Mextlatl; 1418— 
moartea lui Ixtlixochitl din Tetzcuco; 7426 — moartea 
lui Tezozomoc din Azcaputzalco, a lui Chimalpopoca din 
Tenochtitlan şi a lui Tlacateotl din Tlatelolco, ucişi de 
stăpînitorii din Azcaputzalco. Suirea pe tron a lui Maxtla 
(tiran tepanec, care a încercat să ţină sub stăpinire atit 
pe mezica din Tenochtitlan, cît și pe chichimecii din Tetz- 
cuco), a lui Itzcoatl (al patrulea tlatoani din Mexico, 
fiul lui Acamapichtli, eliberează poporul mezica de sub 

tutela oraşului Azcaputzalco și începe lucrările de con- 
struire a 'Tenochtitlanului și a lui Cuauhtlatoa; 7428 — 
mezica îi învinge pe tepanecii din Azcaputzalco; 1431 — 
recucerirea orașului Tetzcuco de către Nezahualcoyotl, 
fiul lui Ixtlixochitl din Tetzcuco și a prinţesei Matlacihuatzin 
fiica regelui din Tenochtitlan, Huitzilihuit] ;7440 — moartea 
lui Itzcoatl. Urcarea pe tron a lui Moctezuma, Monte- 
zuma sau Motecuzoma I Ilhuicamina, al cincilea tlatoani 
din Mexico, fiul lui Huitzilhuitl; ajutat de fratele său, 
'Tlacaelel, „primul ministru“, a stabilit regulile păcii az- 
tece și a întemeiat prima religie de stat; 1446—1450 — 
noi ostilităţi împotriva orașului Chalco; 1450—1454 — 
marea foamete ; 1455 — celebrarea ceremoniei „focului nou“ 
la Tenochtitlan; 7458 — campania din Coixtlahuaca; 
1461 — 1462 — campania din Cotaxtla; 7465 — înfrînge- 
rea orașului Chalco; 1468 — moartea lui Moctezuma I. 
Urcarea pe tron a lui Axayacati, al șaselea tlatoani din 
Mexico. El începe expansiunea mexicană pînă la Tehuan- 
tepec și supune orașul Tlatelolco; 7472 — moartea lui 
Nezahulacoyotl. Venirea la putere a lui Nezahualpilli, 
fiul precedentului. Poet, mag și filozof, ca şi tatăl său, 
a favorizat dezvoltarea socială, economică și culturală aora- 
șului Tetzcuco. Renumele său era atît de mare încît devenise 
consilierul tuturor regatelor din Valea Mexicului; 7473 — 
înfringerea orașului Tlatelolco. Moartea lui Moquihuix ; 
1474 — campania din Toluca; 7478 — campania împo- 
triva tarascilor; 7481 — moartea lui Axayacatl. Venirea 
la tron a lui Tizoc, al șaptelea tlatoani din Mexico. El a 
încercat să lupte împotriva ritualurilor din ce în ce mai 
sîngeroase ale poporului său, din care cauză — se pare — 
a și fost otrăvit după numai patru ani de domnie; 1486 — 
moartea lui Tizoc. Venirea la tron a lui Ahuizotl, al optulea 
tlatoani din Mexico. În timpul domniei sale a fost pusă 
la punct instituția pochteca a negustorilor spioni, care 
organizau caravane spre ţinuturi îndepărtate; campanii 
împotriva tribului matlazinca ; a renovat și terminat marele 
templu din Tenochtitlan ; a murit în timpul unei inundaţii 
a capitalei provocată de lucrările pentru aducerea apei 
pe care le ordonase; 7487 — războiul împotriva huax- 
tecilor; cucerirea orașului Xiuhcoac; 7488— 1489 — cam- 
panie în regiunea Oaxaca; 7497 — 1495 — luarea în stă- 
pinire a țărmului Guerrero, de la Acapulco pînă la Zaca- 
tula; 1494— 1495 — noi campanii în regiunea Oaxaca; 
1496 — cucerirea regiunii Istmului Tehuantepec; 7499— 
1500 — campania din Soconusco; 1500 — inundație în 
Tenochtitlan; 7502 — moartea lui Ahuizotl. Suirea pe 
tron a lui Moctezuma al II-lea sau Motecuzoma al II-lea 
Xocoyotzin (cel tînăr), al nouălea tlatoani din Mexico, 
fiul lui Axayacatl; poet, nu a acceptat decit cu mare 
aversiune să se urce pe tron; dur și autocrat, a luptat 
împotriva puterii în creștere a castei războinicilor; a jucat 
un rol important în victoria rapidă a lui Cortés; moartea 
sa a rămas un mister: a fost ucis de pietrele aruncate 
de vasalii săi, exasperaţi de ezitările sale, sau de spaniolii 

obosiţi de caracterul „divin“ al acestui personaj?; 
1503 — cucerirea oraşului Achiotla. Dezlănţuirea războiului 
împotriva Tlaxcalei. Campania din Quetzaltepec și Toto- 
tepec; 1505—1506 — cucerirea Yanhuitlanului și Zozolla- 
nului; 7507 — ceremonia „focului nou“ la Tenochtitlan ; 
1508—1513 — campania aztecă împotriva Huexotzingo- 


ului; 7517 — luarea orașului Tl co; 1515 — moartea 
lui Nezahualpilli din Tetzcuco. Suirea pe tron a lui 
Cacama. Nou război împotriva Tlaxcalei. Populaţia hue- 
xotzinga se refugiază la Tenochtitlan ; 1577 — Hernández 
de Córdoba ia conducerea unei expediţii spre coastele 
Mexicului ; 1578 — sfîrşitul ocupaţiei aztece în Huexotzin- 
go, care redevine aliata Tlaxcalei. Juan de Grijalva con- 
duce o expediţie spre Mexic; 1519, 10 februarie — Cortés 
se îmbarcă pentru Mexico-Tenochtitlan ; 8 noiembrie — 
Cortés intră în oraş; 1520, 27 iunie — moartea lui Mocte- 
zuma al II-lea, căruia îi urmează pentru o scurtă domnie 
de optzeci de zile Cuitlahuac, fiul lui Axayacaţi şi fratele 
lui Moctezuma al II-lea; moare de variolă. Îi urmează 
la tron Cuauhtemoc, ultimul tlatoani din Mexico, fiul 
lui Ahuizoti, nepot și ginere al lui Moctezuma al II-lea. 
Opune o rezistență eroică împotriva spaniolilor; luat 
prizonier, este dus de Cortés cu expediţia sa în ţinuturile 
maya; judecat și condamnat la moarte în ziua de 28 
februarie 1525, împreună cu suveranii din Tetzcuco. și 
'Tlacopan. Numele său, Cuauhtemoc, „vulturul care cade“ 
(de la cuaululi, vultur, şi temo, a cădea), a fost adesea 
considerat ca profetic, simbolizind sfirşitul puterii aztece. 
(ef. P. KIRCHHOFF, Mesoamerica in Acta Americana, 
Mexico, 1943, vol. I, pp. 92—107; G. VAILLANT, Les 
Aztegues du Mexique, Paris, 1951; J. SOUSTELLE, La 
vie quotidienne des Aztèques à la veille de la Conquête espa- 
gnole, Paris, 1955; MIKE D. COE, Mexico, ancient people 
and places, New York, 1962; M. LÉON-PORTILLA, Le 
crépusculedes Azteques, trad. fr. de A. Joucla-Ruau, Tournai, 
4965; J. SOUSTELLE, Les Azteques. Paris, 1970; NA- 
THAN WACHTEL, La Vision des vaincus, Paris, 1974; 
Handbook of Middle American Indians, Middle American 
Research Institute, Tulane Univ., Univ. of Texas Press, 
Austin, 1971, t. X; ANGEL M. GARIBAY, Teogonia 
e. História de los Mexicanos, Mexico, 1973; DAVIES 
NIGEL, The Aztecs, a History, Londra, 1973): 


Capitolul 5 


57 „Practic“ conquista se desfășoară între descoperirea 
zonei Pacificului de către Balboa (1513) şi triumful lui 
Pizarro în Peru (1535), neuitînd faptele, demne de Amadis 
sau Perceval, ale lui Cortés în Mexic. 

58 Cele mai îndepărtate orizonturi, perceptibile arheologiei 
din zenitul aztec se află în epoca preceramică (15.000— 
1500 î.e.n.), urmată de cea preclasică (1500—300 e.n.), 
cind apar primele temple dedicate lui Huehueteotl („zeul 

bătrin“), zeul focului. Imperiul aztec n-ar fi putut înflori 
fără epoca marilor civilizaţii clasice (300—900) care au 
lăsat urme la Teotihuacân, Monte Alban, Tajin. În pe- 
rioada postelasică, dominată de familia nahua-uto-aztecă, 
vin primele valuri de invadatori: toltecii, care fondează 
oraşul Tula (980 e.n.), condus de regele preot Quetzal. 
Vor urma alte valuri migratoare, otomi, tepaneci, șapte 
triburi de chichimeci, care vor invada Valea Anahuacului, 
Tlaxcala și platoul central, unde trăiau urmașii celor 
din Teotihuacân, Azcaputzalco, Tula, Colhuacan. Un trib 
de chichimeci vor părăsi Azilanul (stat Nayarit) după 
1000 de ani, îndreptindu-se spre sud sub conducerea a 
4 preoţi, care purtau pe umeri efigia zeului Huitzilopoch- 
tli, „colibri de stinga“, care îi călăuzește în exodul lor 
către un Canaan „indian“. În 1345, se îndeplineşte profeția: 
viziunea vulturului devorind un şarpe, avută pe coasta 
vestică a lagunei Tetzcuco, și va lumina de-acum înainte 
pînă la întinerirea lui Itzcoatl şi a lui Tlacaelel, sfătui- 
torul regelui. Popor ales de Huitzilopochtli, aztecii — 
urmași ai toltecilor — cuceresc toată Guatemala, cu ex- 
cepţia Tlaxcalei, Michoacanului și o parte din zona maya. 
n regimul triplei alianțe între Mexico-Tenochtitlan, 
'Tetzcuco și Tlacopân, sub regele Moctezuma I, apare o 
investiţie nouă — Xochiyaoyoll, „războiul florilor“ —, în 
fond o înţelegere între triburile mexicane în vederea 
procurării de prizonieri, necesari celebrării ritualurilor 
sacrificatorii. Nahuatl, limba din familia uto-aztecă, se 
cristalizează în ultimele două secole ale primului mileniu. 
Ramura nahuatl din Tula (la nord de Mexico) va juca 
un rol preponderent în centrul Mexicului și în Yucatan, 
dacă se admite că „renașterea maya“ a suferit influenţa 
toltecă. Căderea Tulei (1168), echivalind cu căderea Con- 
stantinopolului (1453), va fi urmală de întemeierea 
'Tenochtitlanului în primul sfert al secolului al XV-lea, 
viitorul Mexic. După mulţi istorici, statul aztec nu este 
un „imperiu universal“ al civilizaţiei mexicane întructt 
el nu reușește să domine centrul civilizaţiei maya și nu 
realizează unitatea statală. Aztecii erau buni administra- 
tori, redutabili războinici, constructori, arhitecţi, urba- 
niști de excepţie, dar ostași stingaci. Aztecii şi mayaşii 
constituie pentru civilizația mexicană ceea ce au fost 
grecii şi romanii pentru Antichitatea europeană. 
59 Oaxaca (Huazyacac, loc acoperit de copaci) — stat 
din Mexic, care cuprinde zona meridională a Sierrei 
Madre del Sur, pătrunzind pînă în Istmul Tehuantepec; 
învecinat cu Pueblas, Veracruz, Chiapas, Oceanul Pacific, 
Guerrero. Judecind după ruinele fortificațiilor de pe Monte 
Alban şi mai ales după necropola descoperită la Mitla, 
arheologii afirmă că aici se alla o zonă sacră, puterea 
sacerdotală întinzindu-se nu numai peste cei din Anahuac, 
ci și peste toate celelalte triburi. La debarcarea spaniolilor, 
Moctezuma l-a consultat pe preotul Achiutla, care i-a 


răspuns că oracolul prezicea sfîrşitul Imperiului aztec, 

Capitala, Oaxaca de Juarez, a fost fondată de spanioli 
în 1529 pe locul cetăţii aztece Huaxyacac. 

60 Potonchan, oraş și populaţie de pe coasta occidentală 
a Peninsulei Yucatan (Mexic), numită și Champoton. 
61 Vezi prefața. 


SECŢIUNEA A II-A 
Capitolul 1 


= Tlazeala, unul din statele care formează Republica 
exic. 

Denumirea de tlaxcala vine de la indigenii tlazcallan sau 
tezeallan etc. (v. secţiunea I, cap. 4). 

Aici se află cristelniţa, în care — după legendă — ar fi 
fost botezați primii aborigeni. 

63 Toci, divinitate feminină din panteonul mexican, al 
cărei nume s-ar traduce prin „mama cea bună, sufletul 
pămîntului“, sinonim mitic pentru Gaia sau Cybela. În 
Rig-Veda găsim un fragment revelator pentru univer- 
salitatea acestui item: „Du-te sub această ţărină — 
muma ta / ... / Primeşte-l, Țărìnă, primeşte-l / Acoperă-l 
cu poalele tale / Aşa cum o mamă își ocroteşte fiul“ 
(Grhyasutra, 4, 1; cf. şi HARTLEY BURR ALEXANDER, 
The world’s rim: Great mysteries of the north american 
indians, tr. fr., Paris, 1962). 

Cultul ei culminează cu marea sărbătoare din luna Oc- 
panitzli (6—25 septembrie): începînd cu ziua de 11 pînă 
pe 18, de seara pînă la răsărit, se executa în ritmul unei 
tobe un dans, fără să fie intonate însă şi cîntece; între 
11 şi 22 vrăjitori, împărțiți în două tabere, se luptau 
între ei, aruncîndu-și unii altora cocoloaşe, flori, frunze 
de papură, rămurele. La ritual participa şi o femeie, care 
juca rolul lui Toci. 

Într-un tîrziu, femeia era dusă de preoţii chicomecoail 
într-o cameră din templu, unde o amăgeau să-l aştepte 
pe rege, întinsă în patul nupţial. Înveşmintată cu hainele 
lui Toci, la miezul nopţii, era condusă pe treptele tem- 
plului, către platforma superioară, unde un preot o uci- 
dea; altul îi reteza capul, era jupuită, iar un alt sacerdot 
se acoperea cu pielea ei. El devenea astfel personificarea 
zeiţei. Cadavrul femeii era apoi spintecat, i se scotea 
inima şi se arunca poporului. 

64 Într-adevăr, între 1576—1579 sînt consemnate mari 
epidemii. 

65 (San Juan) — Tiangquiz sau tianguis  (tianguisili ), 
piaţă, tîrg; sat la est de Veracruz. 

66 Metamorfozele şi aglutinările de tipul Tonantzin — 
siînta Ana, Tociizin — sfintul loan Botezătorul (supra 
et infra) sint fenomene de sincretism religios. Sincretismul 
este un fenomen „neîntrerupt“, „permanent“ (M. ELIADE, 
Traité d'histoire des religions, Paris, Payot, 1964, p. 388). 
„Orice religie — scrie J. LAFAYE — este sincretică şi hie- 

rofaniile cosmice sau biologice sint o adevărată monedă 
eternă...“ (Quetzalcoatl et Guadalupe. Eschatologie et his- 
toire au Mexique (521—1821) — 'Thâse..., Paris, Lille, 
1974, t. I, pp. 4—5). Politeismul mexican constituia un 
corp de credințe deschis, gata să primească divinităţi 
noi cu condiţia ca ele să fi dispus de un ritual eficace. 
Astfel, panteonul aztec consta într-o colecție de 
divinităţi tutelare ale tuturor zilelor din calendarul 
venusian, ale evenimentelor importante din biografia in- 
dividului (naştere, căsătorie etc.), ale acţiunilor rutiniere 
care converg către păstrarea vieții individuale și de grup 
(ef. SAHAGÚN História general de las cosas de Nueva 
España, cărţile I— XI, XII, cap. I— XIX). Grupul socio- 
etnic fiind un microcosm, trebuie operată distincţia între 
marile mituri cosmice şi prometeene, credința în apocalip- 
sele trecute sau viitoare (potop, ploi de foc), pe de o parte, 
și riturile agrare sau cele oficiate în sanctuare chtoniene, 
pe de altă parte (J. SOUSTELLE, La pensée cosmolo- 
gique des anciens Mezicains. Paris, 1940, nota 7). Aşa 
cum religia romană s-a deschis misterelor lui Isis, poli- 
teismul aztec, produs al unui sincretism încă „neminera- 
lizat“ sau „netosilizat“ a asimilat creştinismul (J. SOUS- 
TELLE, op. cit. ; A. CASO, Lareligion de los Azteca, Mexico, 
1936; JOSE DE ACOSTA, De procuranda Indorum salute, 
Bibl. de Autores Españoles, t. LXXIII; A. SAINT-LU, 
La Vera Paz. Esprit évangélique et colonisation, partea II, 
cap. II — „Les vicisitudes de la conquête pacifique“, 
pp. 273—376). În perioada colonizării spaniole, „religia 
era la țară — afirmă Jean Meyer — un amestec de cre- 
dințe și practici creştine şi indigene“ (Pour une socio- 
logie des catholicismes mexicains ìn „Cahiers de sociologie 
économique“ nr. 12, mai 1965, p. 82) v. secțiunea a Il-a, 
cip: 14, 15). Pentru informații suplimentare v. și CLAUDE 
ARTHAUD, FR. HEBERT-STEVENS, FR. CALI, Arta 
conchistadorilor, trad. rom., Ed. Meridiane, 1971; MI- 
REILLE SIMONI-ABBAT, Aztecii, tr. rom., Ed. Me- 
ridiane, 1979; MIROSLAV STINGL, Indienii precolum- 
bieni, tr. rom., Ed. Meridiane, 1979; COTTIE A. BRU- 
LAND, Popoarele soarelui, tr. rom., Ed. Meridiane ,1981 ; 
J. SOUSTELLE, Olmecii, tr. rom., Ed. Meridiane, 1984. 

67 În mitologia românească, soarele se naște din „oul 
cosmic“, este creat de Fărtat din cremene şi aur sau de 
Netărtat din ochiul stîng al Drăcoaicei (ef. ROMULUS 
VULCĂNESCU, Mitologia românească, Buc., 1986, p. 370) 
v. şi simbolistica solară a călușarilor (Ibidem, p. 379). 
68 Teotihuacan (azt. sălașul zeilor), așezare aztecă renu- 
mită pentru piramidele sale (aproximativ 200), situate 
la 43 km de Mexico. Aici se află piramida Lunii (Meztlı 
sau Mezili Iizacual), care se ridică în partea de sud: 

înălțime — 44 m; bază dreptunghiulară — 130 m/456 m. 
Se compune din 3 platforme, la distanță una de cealaltă 
de 10 m; flancul oriental prezintă un plan înclinat cu o 
rampă zigzagată prin care se face accesul la partea superioară 
— o platiormă pătrată cu latura de 6 m. La 800 m dis- 
tanţă, către extremitatea unei „avenida“ de mici pira- 
mide, numită „Calea Morților“ sau Miccaoile, Mijcahotle 
şi Micall se înalţă piramida Soarelui; î. — 55 m sau 66 m 
(cf. CUBAS); baza cu latura de 208 m (baza dreptunghiu- 
lară, după CUBAS, 232/220 m), formată din 3 platiorme 
pe laturile din sud, vest şi nord, cu o rampă zigzagată în 
partea de est. Platforma superioară avea 18/32 m. La 800 m 
mai jos în linie dreaptă și la 1600 m de la piramida Lunii 
se afla citadela Texcapan sau Texcalpa: 3 faţade către 
sud, est și nord; un perete de 300 m lungime, 8 înălțime 
i 32 lăţime. Pe acest perete se ridică 10 turnuri a 6 m 
nălțime. Fațada de vest de 300 m este constituită dintr-o 
serie de piramide inegale. În centrul edificiului se află 
un tlalel, turn de piatră şi pămînt de 28 m înălțime. 
„Calea Morților“ se întinde pe 800 km pînă la culmea dea- 
lului Tlaginga. De-a lungul acestei căi se întîlnesc ruinele 
vechii cetăţi, ruine de străzi, pieţe, piramide între 10—12m 
înălţime: templele lui Tlaculteuil (Venus), Cicomecoatl 
(Ceres), Chalchiuhtlicue (Junona), Xiuhtecutli (Vulcan), 
Vacatecutli (Mercur). Cind aztecii au ocupat podișul 
Anahuac au atribuit piramidele din Teotihuacan, Cholula 
și Papantlan toltecilor, care locuiseră aici cu 5 secole în 
urmă (500—648 e.n.). Templul din Mexico — consacrat 
lui 'Texcatlipoca şi Huitzilochili — a fost construit de 
azteci, după modelul piramidelor din Teotihuacan cu 
6 ani înainte de începerea călătoriilor lui Columb. Tem- 
plele aztece — precum cele de la Ierusalim, Delfi, 
Angkor, Borobudur — reprezintă o imagine a lumii divine, 
un centru cosmic. Ziguratele, de pildă, simbolizează prin 
cele 7 etaje cele 7 ceruri planetare: 1 — aur (Samas, zeul 
soarelui); 2 — alb (Jupiter); 3— roșu (Mercur); 4 — 
albastru (Venus); 5 — galben (Marte); 6 — gri-argintiu 
(Lună); 7 — negru (Saturn); cele 7 „trepte“ ușurau cobo- 
rirea zeilor, legătura dintre Cer și Pămînt. Ca şi în cazul 
ritualurilor aztece, sacrificiile aveau loc pe platformele 
superioare. 
Templele hinduiste şi buddhiste au o structură orizontală 
de tip mandala, iar cele creștine şi musulmane una ierar- 
hizată, verticală. 
Templele aztece sînt replici ale muntelui (v. supra et 
infra), aşa cum cele din Îndia, Angkor sau Java se voiau 
cópii ale Muntelui Meru. 
Aztecii credeau că piramida Soarelui și a Lunii din Teoti- 
huacan fuseseră construite de zei. Legendă comparabilă 
cu aceea a „constructorului“ David, inspirat de zei la 
înălţarea templului, sau cu o alta relatind ridicarea tem- 
lului din Angkor-Vat după planul divin al lui Indra şi 
ishvakarma. 

69 bubas (sp.) — bua sau buba, pl. bubas, tumoare a pie- 
lii (bube) de obicei în zona inghinală (Dic. FEnciclop. 
Salvat, Bercelona-Madrid, ed. IX, 1960). 

70 Teotezealli sau teotezcalli (azt.), stînca divină. 

71 copal (copalli, mex.). Denumirea unor rădăcini folo- 
site de mexicani în timpul ritualului pentru înmiresmarea 
(„tămiierea“) idolilor. 

12 Vulturul este simbol universal celest şi solar (Huitzi- 
lopochtli). 

După Jung — simbol patern. 

Vulturul se identifică soarelui la azteci, indienii din America 
de Nord, japonezi (kami), hinduși. 

La greci, Zeus este simbolizat de vultur. 

La indieni, vulturul Garuda, este simbolul soarelui, după 
cum în mazdeism, parana (puterea divină și lumina glo- 
riei) este reprezentat printr-un vultur (cf. Avesta, Zâmydd- 
yasht: yasht XIX, $ 34—38). 

Vulturul, forța uraniană, este asociat uneori şarpelui 
(Huitzilopochtli — Quetzalcoatl) sau jaguarului — forța 
telurică (v. „cavalerii vulturi“ şi „cavalerii jaguari“). 
78 La indienii din Mezoamerica 4 jaguari veghează la cele 
4 căi de acces către centrul orașului. 

n epoca a II-a a civilizaţiei maya-quiche, corespunde 
preeminenţei cultului lunar, jaguarul fiind glifa pentru 
zeiţa lună-pămînt. 

Îdolii obezi din epoca arhaică sînt numiţi balam (jaguar). 
În perioada clasică, gura stilizată a jaguarului simboli- 
zează în fresce sau sculpturi cerul. 

În epoca istorică (după 1000 e.n.), jaguarul și vulturul 
reprezintă armata terestră a cărei datorie este să hră- 
nească soarele și steaua dimineţii (Venus) cu sînge şi inimi 
omeneşti (W. KRICKEBERG, Les religions des peuples 
cipilises de Meso-Amerique in Religions amérindiennes, 
Paris, trad.fr., 1962). 

Iniţial divinitate chtoniană, zeul mayas numărul 7 
(jaguarul— pămînt  devoră soarele), devine mai apoi 
divinitate uraniană, solară, simbolizind cursa nocturnă 
a soarelui (v. „soarele negru“, cf. J. THOMPSON, Maya 
Hieroglyphic writing, Univ. of Oklahoma, 1960). 

La azteci, împăratul primea omagiul războinicilor, așe- 
zat pe un tron pus pe un covor din pene de vultur și reze- 
mat de o piele de jaguar. 

74 Platoul central mexican, nordul Peninsulei Yucatan, 
pămînturile înalte din Chiapas şi Guatemala au păstrat 
puţine mituri. În schimb, în zona munţilor Nayarit, pe 
versantul oriental, în pădurile din Chiapas şi la sud i 
Belize au fost culese mituri aparținînd populațiilor coras, 
huichols, huasteci, nahua, tepenahua, totanaci, mixe, 
popoloque, maya. Quetzalcoatl (quetzalli, pasăre mexi- 

cană, Trogon collaris sau Calurus paradiseus, şi cohuatl, 
arpe; o altă traducere: „admirabilul geamăn“. 

egenda spune că era zeu, focul creatorului Suprem, 

născut o dată cu alți 3 fraţi gemeni. Unul din ei, Tezcat- 
lipoca — („oglinda care fumegă“ — el espejo humeante) 
era autorul răului în lume. Quetzalcoatl dispare — la fel 
ca Zalmoxis — cu promisiunea de a se reîntoarce atunci 
cînd se vor fi repetat împrejurările anului său de naștere, 
cunoscut în calendarul aztec sub numele de Ce Acail sau 
anul trestiei. După trecerea a 4 cicluri a 676 ani, în apro- 
pierea perioadei a V-a, Quetzalcoatl se întoarce. Printr-o 
rară coincidenţă, anul 1519, cînd debarcă Hernán Cortés, 
era și un an Ce Acall. S-a crezut că semnele — 3 comete 
pe cer, ridicarea apelor Lacului Tetzcuco fără o cauză 
anume, apariția unei lumini strălucitoare, presentimentele 
lui Moctezuma — confirmă profeția. 
Quetzalcoatl, erou eponim din vechiul Mexic, adorat de 
azteci sub acest nume și sub acela de Cuculkan (Qua- 
quicân, la maya). După istoricul hispano-american Fer- 
nando de Alva, Ixtlilxochitl, ultimul rege din Tul(l)a, 
capitala toltecilor, purta acest nume, iar marele preot se 
numea Ce Acatl Topiltzin. 
Titlul de Quetzalcoatl a fost purtat de numeroși sacer- 
doţi, fiind un sinonim posibil pentru „Deceneu“-l dacic. 
Cel mai cunoscut este Topiltzin din Tulancingo sau Tula, 
care în 987 e.n. părăsește orașul. 

n odiseea sa, Quetzalcoatl se opreşte la Cholula sau 
Cholollan, una din cele mai importante metropole reli- 
gioase ale Mexicului, unde i se va ridica un templu, vizi- 
tat frecvent de pelerinii din Anahuac pînă la venirea 
spaniolilor, şi unde se practicau ritualuri sîngeroase, care 
implicau jertfe omenești. 

În 'Tenochtitlan — Mexico, Quetzalcoatl era zeul tute- 
lar al clanului Yopica. 

Zeul vîntului și inventatorul tuturor artelor. 

Despre Quetzalcoatl la FR. DIEGO DURAN, História 
de las Indias de Nueva España y Islas de Tierra Ferme; 
SAHAGÚN, Histâria..., cartea III, „Del principio que 
tuvieron los dioses“ (cap. III—XIV); cartea VII, cap. V 
(ef. Historia general ..., Mexico, 1956, vol. II, pp. 264-5); 
C.A. BURLAND, The four Directions of Time. An account 
of Page One of Codex Fejervary Mayer, Santa Fé, New 
Mexico, 1950. 

Brasseur de Bourbourg crede că Quetzalcoatl este un prin- 
cipe toltec divinizat. 

ORDONEZ Y AGUIAR (Hist. del Cielo y de la Tierra) 
vorbeşte despre un erou civilizator, asemănător lui Quet- 
zalcoatl, anume Votan, originar din Valum-Votan și 
care întemeiază tribul Wa-chan („casa şarpelui“). 

În Popol Vuh, carte mayasă, Quetzalcoatl apare cu numele 
de Tepeu-Gucumatz. 

Într-o legendă chineză, apare un personaj fabulos — Pangu 
— „fiinţă cu cap de dragon și trup de şarpe, identic, așa- 

dar, cu duhul Zhulong de pe muntele Zhongshan descris 
în Cartea munţilor și mărilor (cf. YUAN KE, Miturile 
Chinei antice, Buc., tr. rom., 1987, pp. 44—50), 
amintind de reprezentările lui Quetzalcoatl, ca și Typhon, 
de altfel, din ţara arimilor, fiul lui Saturn, înfățișat de 
doctrinele teologice egiptene jumătate om — jumătate 
balaur (ef. N. DENSUȘIANU, Dacia preistorică, Buc., 
Ed. Meridiane, ed. II, 1986, p. 127). 

75 Tzatzitepeil, lanţ de munţi (Mexic). 

76 Tărtăcuţă, tigvă sau tile, plantă legumicolă, anuală, din 
familia cucurbitaceelor (Lagenaria gourda); tulpina 
tiritoare, flori albe, fructul alungit cu o umilătură ovoidă 
la un capăt. 

77 Vezi motivul „fil'rului“, al „băuturii vrăjite“ în cul- 
tura evului mediu european (E. R. CURTIUS, DENIS 
DE ROUGEMONT ș.a.) 

78 Coatepec (coall, şarpe; tepec, deal), oraş în statul Vera- 
cruz, lingă Munţii Sierra Madre, ale căror creste — Teco- 
mates sau Tomasolapa — îl vor fi făcut pe Sahagún 
să se gindească la provincia sa natală. 

79. În tradiţia mezoamericană, apusul Soarelui nu este 
perceput ca moarte, ci ca o coborire a astrului în regiunile 
inferioare, în regatul morţii. Spre deosebire de alte mito- 
logii, Soarele străbate infernul fără să moară, de unde şi 
calitatea solară a vulturului în șamanism. În mitologia 
greco-romană Soarele este identificat cu moartea; divi- 
nităţile lethifere sînt frecvente: Zeus, Athena, Apolo, 
Artemis, Ares (Marte), Hades (Pluton), Hecate, Perse- 
fona. Credinţa că „palatul Soarelui“ este o locuinţă a 
morţilor poate fi comparată cu o legendă — transcrisă 
de Plutarh — , după care oamenii buni își petrec timpul 
dintre prima și a doua moarte pe lună (ef ÈVAN RIJN- 
BERK, Le Tarot, Lyon, 1947); un alt analogon ar fi pala- 
tul lui Odin, unde walkiriile îi conduc pe eroi. În zona 
mitică românească, templul primitiv al lui Apolo hiper- 
boreanul, zeul soarelui, sau opal numit și „Mînăstirea 
Albă“ de la porţile Dunării, din Insula Leuce (Albă), 
precum şi sanctuarul cu soarele de ardezit de la Sarmize- 
getusa Regia (c. secolul al VII-lea î.e.n.) constituie cores- 
pondenţi semio-mitici notabili (cf. N. DENSUŞIANU, 
Dacia preistorică, 1986, p 106—120; R. VULCĂNESCU, 
Mitologie românească, Bucureşti, 1987, pp. 114—117). 
GRIGORE C. TOCILESCU, Dacia înainte de romani, 
Buc., 1880, partea a 2-a, Ethnografia Daciei, passim. 


LOA 


Capitolul 6 


80 Tezcatlipoca — rege din Tula (Mexic), cunoscut ca 
Huemac I (secolele al IX-lea — al X-lea). 
Zeul Tezcatlipoca are un posibil corespondent în imaginea 
lui Cronos devorîndu-și copiii sau a minotaurului, căruia 
la fiecare 3 ani i se jertfeau 7 băieţi și 7 fete. O descriere, 
ușor indignată, a sacrificiului practicat de azteci, la BER- 
AL DÍAZ DEL CASTILLO:,, ... după ce sfirtecau piep- 
tul unui sărman indian, cu niște cuţitoaie lungi de obsi- 
dian, îi smulgeau inima ce încă mai bătea, pe care o ofe- 
reau drept jertfă zeilor, împreună cu sîngele lui cald. Apoi, 
îi tăiau coapsele şi braţele şi capul, cu care se îndopau la 
mari ospeţe, după aceea ţeasta o înfigeau în ţeapă, iar 
restul trupului nu îl mincau, ci îl dădeau la fiare“. (Ade- 
vărata istorie a cuceririi Noii Spanii, Buc., Ed. Meridiane, 
1986, vol. II, p. 79). 
Agamemnon își sacrifică fiica, pe Ifigenia (Homer) etc. 
(v. Secţiunea a II-a cap. 7, 9, 10 etc.). 
La capitolul „sacrificii umane“ pot fi trecute şi luptele 
de gladiatori din Grecia și Roma antică (cf. C. DANIEL, 
Civilizaţia feniciană, Buc., 1979, p. 253, sqq), precum 
și „înmormintările colective“ din Dimer cu prilejul dis- 
pariției regelui sau reginei (C. L. WOOLEY, Les Sumé- 
riens, Paris, 1930, p. 47; C. DANIEL, Civilizația sume- 
riană, Buc., 1983, p. 82). 
Sacrificii umane la moartea unei căpetenii se practicau 
şi în „Ţara Kuş“ (C. DANIEL, Pe urmele vechilor civili- 
zaţii, Buc., 1987, p. 35), în Egipt (Imperiul Vechi), la 
sciți sau în China antică (JACQUES GERNET, Lumea 
chineză, Buc., Ed. Meridiane, 1985, vol. I, pp. 74—75). 
n insula Anglesey (vechea Mona), celții sacrificau oameni 
pentu cunoaşterea viitorului (TACIT, Ann,. XIV, 30; 
. BERCIU, Lumea celților, Buc., 1970, pp. 205— 206). 
81 areytos, cuvînt de origine caraibiană cu sensul de săr- 
bători, dansuri; în nahuatl, netotiliztli. 

82 Caesar vorbește în cărţile sale despre manechinele 
umplute cu oameni, „immani magnitudine simulacra“ cărora 
druizii le dădeau foc. 
Zeului cananeean Moloch (Melek), confundat adesea cu 
Baal, i se jertteau copii prin ardere. 
În unele rituri irlandeze, regii sufereau o moarte sacrifi- 
cială prin foc sau apă. De altfel, ritualul sacrificării sau al 
flagelării simbolice a regelui sau a unui reprezentant al 
zeilor apare simultan sau separat în societăţi depărtate 
eografic: Mexic, Babilon, Africa sud-eritreeană (L. FRO- 
ENIUS, Le destin des civilisations, Paris tr. fr. 1940, 
p- 15%; PAUL RADIN, Hist. dela civilisation indienne, Paris, 
tr. fr., 1953, p. 64 sqq.). Riturile de purificare prin foc 

sint „rituri de trecere“, caracteristice culturilor agrare şi 
simbolizînd incendiile cîmpurilor, care se acoperă apoi de 
verdeață. În Popol Vuh, eroii gemeni, zeii porumbului, 
pier pe rug pentru a renaşte. Din cenușa lor, amestecată 
cu apă, se vor naște din nou Soarele și Luna. 

Zeul focului, Huehueteotl, este reprezentat în codexuri 
cu panaș surmontat de o pasăre albastră, un pectoral în 
formă de fluture și un cîine. Pe bandoul central, două tri- 
unghiuri isoscele întrepătrunse, simbolizind apa și focul. 
În hinduism, Agni, Indra, Sârya reprezintă tocul lumii 
terestre, intermediare și celeste, la care se adaugă focul de 
penetraţie sau absorbţie (Vais hvanara) și cel distrugător. 
În mazdeism focul este de natură divină. La druizi se 
aprindea „focul lui Bel“ (1 mai). 

Buddhismul și tantrismul vorbesc despre „focul interior“. 
n doctrina creştină ca şi în credințele populare româneşti 
se celebrează „focul nou“ (v. infra secţiunea a Il-a, 
cap. 14). 

În ritualurile aztece inima joacă un rol central (v. secţi- 
unea a II-a, cap.6,7, 9, 10; secţiunea a III-a, cap. 14), 
ea implică „principiul“ regenerării, ca și în mitologia greacă, 
de altfel: Zeus înghite inima lui Zagreus, sfişiat de titani, 
reuşind după aceea să-l facă să renască sub înfățișarea 
lui Dionysos. 

n India, inima (hridaya) este considerată Brahma-pura 
(locuinţa lui Brahma), identificată cu Prajâpati și Brahma. 
n Huang-ti nei King, inima apare ca organ regal. De alt- 
fel, în China se identifică soarelui; atribuindu-i-se elemen- 
tul foc, ea se ridică pînă la principiul luminii (Su-wen). 
88 Pilozitatea facio-craniană fiind un atribut (simbol) al 
forţei, al virilităţii, smulgerea sau arderea firelor de păr 
(„jertfa părului“) reprezenta în spaţiul mitologiei chineze 
(T'ang-Victoriosul, Kan-tsiang), nord-americane (scal- 
parea), indică (v. Gakiamuni) renunțarea la anumite 
prerogative „profane“, simularea „morţii“ terestre ca o 
condiție a „renașterii celeste“ (v. secţiunea a II-a, cap. 6, 
8, 12; secţiunea a III-a, cap. 14). 


Capitolul 8 


84 Uei tecuilhuiil — cuvînt format din tz, cuicatlan, huitl 
85 Zeiţă ocrotitoare a porumbului crud. 

86 Roșul simbolizează dimensiunea nocturnă, femelă, 
centripetă, dar și aceea diurnă, masculină centrifugă. 
Reprezintă focul central, legat de verdeaţa pămîntului, 
dar şi misterul, zonele sufleteşti. 

n re inițiatic, roșul are o semnificație funerară 
v. infra). 

y În cosmologia mexicană, „galbenul“ este culoarea 
„pielii noi“ a pămîntului la începutul anotimpului ploios. 
De aceea Xipe Totec (Domnul Nostru Jupuit) este și 
zeul bijutierilor (v. secțiunea a II-a, cap. 10). La serbarea 

de primăvară, preoţii se îmbracă în piei vopsite în gal- 
ben, simbol al victimelor sacrificate. 

În panteonul aztec, Huitzilopochtli, războinicul victo- 
rios, zeul soarelui de la miezul zilei este zugrăvit în gal- 
ben și albastru. 

Galbenul este — la azteci și la chinezi — culoarea nor- 
dului sau a sudului. În tantrismul buddhist, galbenul 
corespunde centrului-Rădăcină (Mulâdhârachakra) şi ele- 
mentului pămînt (Ratnasambhava ). 

ESON este atributul lui Mithra (Persia) şi al lui Apolo 
Grecia). 

88 În Popol Vuh (maya-quiche) cifra 4 este frecventă: 
4 creaţiuni succesive, corespunzătoare celor 4 sori, 4 epoci, 
simbolizate de 4 tigri stînd de pază. 

Indienii din America de Nord divizează spaţiul și timpul 
în 4 unităţi. 

Din epocile preistorice, 4 reprezintă solidul, tangibilul, 
sensibilul, terestrul. 

Există 4 vinturi, puncte cardinale, fluvii în Paradis, 
litere ale numelui divin YHVH (Iahve), fiecare dinele 
fiind embleme ale cîteunui trib (Y — om, H — leu, 
V — taur, H — vultur). 

Simbol al careului, decadei, tetrachtisului pitagoreic, 
i; — număr sacru în Vede — este semnul morţii și al tota- 
ităţii. 

În tradiţia sufită există 4 porţi corespunzătoare celor 
4 elemente: cer, foc, apă, pămînt. 


Capitolul 9 


89 Prinţul florilor; unul din cei treisprezece paznici ai 
orelor zilei. 

90 „Postul florilor“. În Coder Vaticanus , floarea este 
unul din cele 20 de semne ale zilei. 

Orizont comparatist: floarea este un semn al Florii de aur 
în simbolistica tantrico-taoistă: unirea esenței (tsing) și 
suflului (Ki), a apei și focului. 

Floarea reprezintă „elixirul vieţii“, iar înflorirea întoarcerea 
la centru, la unitate. (v. secţiunea a II-a, cap. 11). 


Capitolul 10 


91 Ritual al lunii Cuauhtli, analog ceremoniei pe care 
sumerienii o celebrau în luna zeului Zu-en („stăpînul 
care cunoaște“), numit și Nana sau Innana, iar mai tîrziu 
Asimur. A cincisprezecea zi a lunii, denumită în akkadiană 
sepettu (sabbath), era o zi a veseliei, regilor și jertfelor 
în calendarul babilonian. 

În orașul Ur aveau loc însemnate ritualuri dedicate zeilor 
lunii (C. DANIEL, Civilizaţia sumeriană, Buc., 1983, 

p. 165—166). 

EAitierii venerau zeii anonimi în nopțile cu lună plină 
(Acte, 17, 23). 

Capitolul 12 


92 Otrandele erau de mai multe feluri: de la ornamentarea 
idolilor și a altarelor cu hîrtie decupată, de la aducerea 
de mîncăruri sau tămiie pînă la sacrificiul (p'a chi, cuvînt 
yucatec însemnind „a deschide gura“) animal sau uman, 
diferențiat și el după cum celui ales i se smulgea inima, 
era decapitat, transpersat de săgeți sau se autoflagela 
prin înţepare cu spini de agavă. 


Capitolul 15 


98—94 Obsedat de moarte, aztecul știa că este supus 
timpului, pa care îl concepea nu ca pe o entitate abstractă 
şi fluidă desfășurindu-se neincetat spre a se tinplin în 
veșnicie, ci ca pe o realitate vie, materială şi finită. Materie 
fiind, timpul aztec se uzează, își pierde energia, îndreptin- 
du-se către alte cicluri sau către ultimul; el, timpul, este 
fiinţa lucrurilor și a oamenilor pe care îi impregnează cu 
recaritatea sa. 

otuși, fluxul temporal nu este în mod uniform continuu: 
un sistem de calendare multiple definesc și desemnează 
fiecare din diviziunile (unităţile) temporale, determinîndu-le 
revenirile şi combinaţiile. Aztecii cunoșteau trei moduri 
de diviziune a timpului: 1 — un an solar de 365 zile, 
împărţit în 18 luni a cîte 20 zile, completate cu cîte 5 zile 
„goale“, fără nume și recunoscute ca nefaste. 2 — Un 
calendar ritual sau divinatoriu (tonalpualli ) — plasat si- 
multan cu cel dintii — compus din 260 zile, bazat pe 
combinarea unei serii de 13 numere (de la 1 la 13) şi 
de 20 de semne: cipactli (crocodil), ecatl (vînt), calli 
(casă), cuetzpalin (șopirlă), coatl (şarpe), miquiztli (moarte), 
mazail (cerb), tochili (iepure), atl (apă), itzcuintli 
(cħine), ozomatli (maimuță), malinatli (iarbă), acatl (stuf), 
ocelotl (jaguar), quauhtli (vultur), cozcaguaubili (vultur), 
ollin (mişcare), tecpatl (cuțit), quiauitl (ploaie), xochitl 
(floare). Fiecare zi era desemnată printr-unul din aceste 
semne precedate de o cifră de la 1 la 13: 1 cipactli, 
2 ecall, 3 calli... 13 acail, 4 oceolil, 2 quauhtli, etc.A- 
ceeași combinație nu putea figura decit o dată de-a lungul 
celor 260 zile din calendarul divinatoriu. Împărțind 365 
de zile la 20 (numărul zilelor corespunzător fiecăreia 
din cele 18 luni) rămîne un rest de 5 (echivalentul celor 
5 zile „goale“), astfel prima zi a fiecărui an solar se de- 
calează cu 5 diviziuni în raport cu anul precedent.Nu 
mai sînt în felul acesta decit 4 semne (20: 5) prin care 
sînt desemnaţi anii solari: acail, tecpatl, call, tochtli. 
Același semn însoţit de același număr nu revine decit 
după (13 X 4) 52 de ani solari. Această perioadă constituie 
un ciclu a cărui săvirşire poate marca sfîrşitul lumii. 
Pentru a îndepărta această catastrofă și a asigura tre- 
cerea de la o eră la alta se oficiau mari ceremonii religioase 
precum „Focul nou“ (moment celebrat şi de populaţiile 

din aria europeană!) și „Legătura anilor“. 3 — Al treilea 
mod de diviziune a timpului era reglat de planeta Venus. 
Ținînd cont de faptul că un an venusian echivalează cu 
584 zile solare, astrologii azteci au calculat că timpul 
celor trei „tipuri“ de ani — venusieni, solari, divinatorii — 
ajunge să coincidă cu 37 960 de zile, fie numărind 104 
ani solari, fie două cicluri a cîte 52 ani, perioadă numită 
de azteci ueuetilizili — „bătrineţea“ (v. infra). 
Calendarul ritual are o dublă dependenţă: a— fatalitatea 
destinului. Viaţa mexicanului, ca și a zeilor săi de altfel, 
este determinată de ziua de naștere, şi anume de semnul 
zilei şi de cifra care o precedă, de direcţia spaţiului căruia 
îi este asociată, ca și de trezena căreia îi aparţine, la 
care se adaugă divinităţile și direcția spaţiului corespun- 
zător trezenei, semnul anului în care se află ziua și, iarăși, 
direcţia spaţiului care domină semnul anului. b.— Calen- 
darul ritual, dublat de cel solar, funcţionează ca un „me- 
mento mori“: dezagregarea timpului se manitestă aproape 
material, ciclul de 52 de ani marcînd limitele existenţei 
temporale. După 52 de ani, semnul cronologic folosit 
iniţial revine, toate denumirile posibile sint consumate; 
cele 260 de binoame ale calendarului divinatoriu (20 
semne și 13 numere) au „trecut“ pe rînd prin dreptul 
celor cinci zile „goale“, care mărginesc anul solar. Cei 
care se nășteau în aceste zile „nu contau“; zilele nefaste 
distrugeau semnele corespondente, denumirile se goleau 
treptat de conţinutul lor semantic, timpul se neantiza. 
Calendarul divinatoriu dirija și ritma— se pare — mişca- 
rea prin care timpul, și implicit omul, era vidat de 
propia-i substanţă. 

Calendarul solar își are originea în trebuințele vieţii 
agricole, reglate de ciclicitatea fenomenelor naturale, dar 
este totodată și calendarul religios. Majoritatea lunilor 
poartă numele ceremoniei care avea să fie celebrate în 
luna respectivă, iar succesiunea ceremoniilor o determină 
pe aceea a sacriliciilor periodice în cursul cărora aztecii 
vărsau sîngele victimelor încercînd să restituie univer- 
sului energia, care se consuma odată cu scurgerea tim- 
ului. 

mei de mitologie comparată. În zona caldeeană, 
anul lunar avea 12 luni (araj) de 28, 29 și 30 zile şi 
număra 354—356 zile. 

De origine caldeeană, calendarul egiptean divide timpul 
în ani de 360 zile plus5 complementare sau epagomene 
(v. supra, pentru comparaţie codul de corecție a calen- 
darului la azteci), 36 decade și 12 luni a cite 30 zile 
fiecare. Ca şi aztecii, egiptenii aveau nume simbolice pentru 
lunile lor: Thoth, Paophi, Athir, Chaoiae, Tybi, Mechir, 
Phamenoth, Pharmout, Pachon, Payni, Epiphi, Mesori. 
Calendarul ebraic era lunisolar, cel avestic lunar, ca și 
cel arab, chinez sau japonez. 

În Persia, timpul se afla sub 4 semne: taurul (Thura- 
vâkara), torentele (Adukana), focul (Athriyâdi) și căl- 
dura (Garmajada). 


272 


Similitudini se pot depista și în zona Indusului, unde 
timpul se măsoară în ani siderali și în luni solare. Cele 
3 epoci fundamentale — epoca de aur (Aritayuga — 
1728 000 ani), de argint (Tretayuga — 1296000 ani), 
aramă (Doaparayuga — 864 000 ani) şi fier (Kaliyuga — 
432 000 ani) — însumau & 320 000 ani (Mahayuga). 71 
de Mahayugas plus un crepuscul de 1 728 000 ani echi- 
valează cu o marantara plus o auroră de 1 728 000 sau 
un Eon sau Kalpa, care are 4 320 000 000 ani,o kalpa 
fiind egală cu o zi a lui Brahma. 


Capitolul 16 


95 Mitologia focului, ale cărui funcţii ritualice sînt reduc- 
tibile practic la două — substitut al soarelui (echivalent 
sau „furat“ din soare, pars pro toto) şi, implicit, regenerator 
al său —, se constituie,de fapt, ca mitologie regională, 
integrată în mitologia solară. În Insula Lemnos, în Grecia 
antică, o dată pe an se stingeau focurile și timp de 9 zile— 
în care aprinderea focului se afla sub regimul interdicţiei— 
se aduceau jertfe morţilor și puterilor infernale. „Focul 
nou“ — simbol al renașterii vegetale și umane — adus 
apoi din Insula Delos (Revue des traditions populaires, 1912, 
466; SEXTI POMPEI FESTI, De verborum significatu ; 
Odiseea, IX). Un ritual similar la tribul wadai din Africa 
(Revue des traditions... loc. cit. p. 446). 

Celții puneau focul în legătură cu echinocțiile de primă- 
vară și de toamnă ca și egiptenii și aztecii, de altfel, care 
celebrau sărbătoarea numită „nașterea toiagului solar“: 
pentru că astrul scăpăta în fiecare zi pe cer, iar lumina 
și căldura scădeau, se presupunea că era nevoie să fie 
sprijinit (J. G. FRAZER, Le rameau dor, La maîtrise 
magique du soleil, Paris, 1923, pp. 72—73; v. SAHAGÚN, 
cap. 2, „Zămislirea Soarelui“). 

La 1 martie, vestalele romane aprindeau de la soare „focul 
veşnic“; vechii greci executau aceeași operaţie cu ajutorul 
oglinzii sau a unui cristal (ef. PLUTARCH; v. J. BAL- 
TRUSAITIS, Oglinda, Buc., trad. rom. 1983). 
Românii celebrau pe culmile dealurilor cultul solar legat 
de începutul primăverii, numit „Alimori“ ; Tache Papahagi 
notează un obicei similar la „Părăsemi“ (Din folklorul 
romanie și cel latin, 1923, p. 61). Ritualul focului avea loc 
și de sfîntul Gheorghe cînd înceta „iernatecul“, sărbătoare 
comparată de D. A. Vasiliu cu ziua Paliliilor ţinută în 
mare cinste în Roma antică, precum și în Grecia, Persia 
și India. (D. A. VASILIU, Focul viu în datinile poporului 
român în legătură cu ale altor popoare, Casa școalelor, 
1943, p. 25; SIMEON FLOREA MARIAN, Sărbătorile 
la Români, Buc., 1898, vol. III, p. 226). Ritualul focului 
se celebra, la noi, de asemenea, pe 24 iunie (Sinzienele sau 
Drăgaica) şi toamna, cînd se aprindea „focul lui Sumedru 
sau Sâmedru“ (ELENA NICULIȚĂ-VORONCA, Datinile 

și credințele populare românești, Cernăuţi, 1903, I, partea V, 
pp. 1198 sqq, 1204 sqq; T. PAMFILE, Sărbători de toamnă, 
1914, pp. 63—65; A. GOROVEI, Credinţe și superstiții 
ale poporului român, 1915, p. 18). 
Țăranii francezi făceau de Saint Jean o coloană din rămurele 
de salcie, peste care — după ce o ungeau cu substanţe 
inflamabile — aruncau cu şerpi vii; aceştia se încolăceau 
spr vîrf şi apoi cădeau la pămînt (W. MANNHARDT, 
ald-und Feldkulte, I, pp. 515—516; Revue des tradi- 
tions... loc. cit., vol. 27, pp. 140, 470). 
Focul are funcția de agent purificator la români (oameni 
şi animale sar la anumite sărbători peste focurile aprinse 
spre a alunga bolile) și la populațiile semite, care de săr- 
bătoarea Purim, atit în Babilon, cit și în Elam (ef. Dicţio- 
narul Aruch), ardeau chipul demonului Aman; v. şi 
„focul lui Moloch“; ritualuri similare în Egipt, India, 
Franța, Germania (cf. W. MANNHARDT, op. cit., II, 
cap. VI, pp. 302—308). 
La greci, ca și în mitologiile Americii precolumbiene, există 
o zeiţă — a vetrei, identificată uneori cu vatra însăși — 
Hestia (HESIOD, Theogonia); masa Hestiei se întăţi- 
şează ca o „imitație a pămîntului“, iar tronul ei este 
„tronul central al cosmosului“. De altfel, după pitagoreici, 
hestia kosmo este pămîntul pus în mișcare de focul central 
al universului. 
La Troia se celebra cultul cabirilor („cei care ard“). 
Grecii, ca și sacerdoţii azteci, mai tîrziu, obțineau focul 
prin frecarea unei bucăţi de lemn de esenţă tare (laur) în 
orificiul practicat într-un fragment lemnos de esenţă 
moale (iederă, clematită, stejar, cîrmiz, tei). Operația, 
numită de romani ignaria, este „încitrată“ în numele lui 
Prometeu, care provine de la Pramatha, Pramathyus, 
adică „cel care obţine focul prin frecare“. „Ritualul aprin- 
derii“, descris și de Sahagún, îl aflăm, de asemenea, în 
textele vedice, care numesc bastonul folosit la frecare 
„Pramantha“ (cf. KUHN, BANDRY ş.a.). 
În Cambodgia se alegea un „Rege al focului“, care locuia 
succesiv în 7 turnuri da pă 7 munţi ; de el depindea soarele 
și sfîrşitul lumii (FRAZER, op. cit., pp. 101—122). 
Credinţe similare la români: „Focul e mare putere, e al 
doilea după Dumnezeu, el ţine cerul. Văzduhul pe care 
sboară pasărea e foc“ (ELENA NICULIȚĂ-VORONCA, 
op. cit, I, pp. IV—V, 1200 v. şi NICOLAE DENSU- 
ŞIANU, Chestionar, manuscris Academia R.S.R. 2/444). 
Pentru relaţia soare-foc semnificative sînt, de asemenea, 
interpretările folclorice ale discursului oniric: „Soarele 
de-l visezi, e foc“ (ELENA  NICULIȚĂ-VORONCA, 
op. cit., p. 1215) sau „Dacă cineva visează că arde undeva, 
e semn că a doua zi va fi zi cu soare“ (A. GOROVEI, op. cit., 
p. 121); v. pentru completare SAHAGUN, supra, sec- 
țiunea a II-a, cap. 2 şi 7. 

Capitolul 49 


96—97 Deşi Sahagún reţine numai efectele malefice ale 
lantelor, aztecii — ca şi alte popoare — cunoșteau neîn- 
A cialnie şi plante benefice (pe lingă porumb) cu funcții 
terapeutice. Astfel— deschidem aici o perspectivă compa- 
rativ-istorică, argument la ipoteza noastră! — vechii 
indieni credeau că bolile se pot vindeca prin aruncarea 
lor pe arborii fructiferi, pe stejar sau soc. O credință 
analoagă la germani, venețieni, valoni, slavi şi români 
(A. WUTTKE, Geschichte des deutschen  Volkseberglaubens 
der Gegenwart, Berlin, 1869, pp. 300, 309, 398; E. MEYER, 
Deutsche Volkskunde, Strasbourg, 41898, p. 265; 
MONSEUR, Le Folklore Wallon, Bruxelles, f.a. p. 24; 
FR. KRAUSS, Volksglaube und religiöser Brauch de 
Sud-Slaven, Münster, 1890, p. 35; P. SÉBILLOT, Cou- 
tumes, traditions populaires de la Haute-Bretagne, col. 
„Littératures populaires de toutes les nations“, I, pp. 
58—60; RAOUL DE LA GRASSERIE, Des religions 
comparées au point de vue sociologique, Paris, 1899, p. 123 
sqq. ; ANGELO DE GUBERNATIS, Mythologie des plantes, 
Paris, 1878, I, p. 143 sqq; GH. F. CIAUȘANU, Super- 
stițiile poporului român în asemănare cu ale altor popoare 
vechi și nouă, Buc., Socec, 1914, pp. 243—244, 265). 
98 „Botanica astrologică“ și „mineralogică“ — ale cărei 
începuturi sub formă de ierbare și lapidarii datează cel 
puţin de pe vremea lui Bolos din Mendes (c.200 î.e.n.) — 
atribuie anumitor zei diverse plante sau pietre preţioase 
(BIDEZ-CUMONT, Les mages hellenises, I, p. 19; 
L. FESTUGIERE, D'Astrologie, pp. 137 sqq, 195 sqq). 
Astfel în magia greco-egipteană, zeii erau invocaţi prin 
numele plantei sau al copacului (E. R. DODDS, Dialec- 
tica spiritului grec, trad. rom., Buc., Ed. Meridiane, 1983, 
pp. 329— 330). Un studiu comparatistic al superstiţiei ar 
duce probabil la reconstituirea unui fragment din magia 
aztecă. 

99 Suflul (pneuma), suflarea sînt elemente frecvente în 
sintaxa superstiţiei la multe popoare. Astfel în Roma 
antică se credea că suflatul în frunte este yindecător, în 
caz de guturai sau tuse (PLINIU CEL TÎNĂR, XXVIII, 
60). Actul magic al „suflării“ va supravieţui în credinţele 
românilor: în descîntecele „de deochi“, duhul rău 
al bolii este alungat prin suflarea în fața bolnavului (cf. 
rev. „Ion Creangă“, Birlad, an IV, p,82). Totla români 
se credea că peste apa adusă de la fîntînă — pe vreme de 
noapte — e bine să sufli şi să torni de trei ori în foc din ea 
spre a nu fi „şoimănit“, „pocit“, (GH. F. CIAUŞANU, 
op. cit., p. 241). Pe scurt, „suflarea“ are funcţie purificatoare, 
100 Pentru azteci porumbul era sacru; în mod similar 
vechii chinezi considerau griul un dar ceresc (A. D. GU- 
BERNATIS, op. cit., I, p. 158). 

Ritualul vechilor arabi, ca şi misterele de la Eleusis se 
bazau pe cultul griului (Ibidem, p. 163). De asemenea, 
pentru românii de demult, griul este „ceva sfint“: „Griul 

l-a dat Dumnezeu. Pe griul de vară este scrisă faţa Dom- 
nului Christos: ochi, nas, gură“. (ELENA NICULIȚĂ- 
VORONCA, Datine și credințe populare românești, Cer- 
pe 1903, PP: 132—133). Țăranul francez are aceeași 
credinţ; E 


ă (P. BILLOT, op. cit., II, p. 329). 

101 Superstiţia legată de „căderea boabelor pe jos“ are, 
fără îndoială, atit o explicaţie economică (interdicţia 
risipei dată fiind valoarea cerealei pentru supraviețuirea 
comunităţii), cît şi una magică ţinînd de caracterul sacru 
al plantei (v. supra). În anumite zone etno- 
grafice, exista şi la româm o asemenea interdicţie: 
„fărămiturile să nu le arunci, ci să le dai pe foc“ (GH. F. 
CIAUŞANU, op. cit., p. 305). Tot la români, în zona 
Vilcea, se obișnuia — ritual agrar semnificativ pentru 
valoarea economică a respectivei cereale — ca știuleţii 
(cocenii) porumbilor „curaţi“, pregătiţi spre „a se pune-n 
pămînt“, să fie duși la fintină; numai astfel puteau ei 
să „aibă parte de ploaie“ la vreme (GH. F. CIAUȘANU, 
op. cit., p. 207). 

2 masamorra, băşică formată în partea posterioară a 
copitei cailor, cauzată de umezeală și noroi. 
108 În anumite regiuni din România, buricul copilului 
se păstra „pînă la al șaptelea an şi dacă atunci îl poate 
desnoda e semn că va fi deştept“ (A. GOROVEI, Credinţe 
și superstiții ale poporului român, Buc., 1915, p. 38); 
„proba“ are şi alte variante: copilul „se uită prin el (prin 
buric n.n.), ca să se facă îndeminatec și să poată face ce 
va vedea“ sau îl aruncă „peste ogoare primăvara“. În 
Bucovina, buricul se leagă „cu o aţă de cînepă de toamnă, 
şi nu de vară, căci se crede că'n altfel acei copii nu vor 
avea urmași, așa cum cînepa de vară nu are sămînță“ 
(Ibidem). D că femeia aztecă freca încheieturile copilu- 
lui cu cenușă ca să-l ferească de rele, în Asia Mică femeia 
care născuse de curînd n-avea voie să se ducă pe la vecini 
cu copilul decît după ce îi punea o bucată de piine e 
inimă spre a îndepărta duhurile rele (CARNOY ET NI- 
COLAÏDES, Traditions populaires de VAsie mineure, 
col. „Littératures populaires de toutes les nations“, f.a., 
pe 310, 340). 

ehuza este tabu la multe popoare. Astfel, la vechii evrei, 
ca și la australieni, eschimoși, tahitieni, francezi, germani, 
români, lehuzele erau considerate „necurate“, avind 
interdicţie de a se duce la fintînă, de a frăminta piine etc., 
pe timp de 40 de zile în Grecia şi Asia Mică (WUTTKE, 
op. cit, p. 356; SEBILLOT, op. cit, t. XXIII, p. 20; 
CARNOY, op. cit., p. 308; GH. F. CIAUȘANU, op. cit., 
p. 380). De asemenea, grecii credeau — ca şi aztecii, de 
altfel, după cum reiese din descrierea „situaţiei magice“ — 
că şi femeile care se atingeau de lehuze devin „tabuate“ 
(EURIPIDE, Iph. Taur., 374; PORPHYR, De abst., 
IV, 16; DIOGENES-LAERTIU, Vieţile..., VIII, 33 sqq). 
În unele zone ale României, femeia aflată la „soroc“ sau 
la „fire“ nu trebuia să se uite nici la soare pentru că îl 
„5purcă“ (GH. F. CIAUŞANU, op. cit., p. 322; SIMEON 

FLOREA MARIAN, Nașterea la români. Studiu etno- 
grafic, 1892, p. 127). 
104 Cenușa — reziduu al combustiei — simbolizează la 
multe popoare moartea, penitenţa, întoarcerea la origini. 
Legată de foc și uscăciune, este asociată în Extremul 
Orient cu poetul yang (jad, aur, soare). 
In Vetus Testamentum, cenușa are drept conotaţii sufe- 
rinţa, doliul, remuşcarea; un cîmp semantic similar în 
China: apariţia cenușii în vis prevesteşte moartea. 
La maya-quich, cenușa are funcții magice, legate de 
aaa și întoarcere ciclică la viaţă: eroii gemeni din 
opol Vuh se transformă în cenușă înainte de a învia. 
La populaţia muisca fobihoka). preoţii aduc ploaia pre- 
sărind cenușă pe vîrful munţilor, spre deosebire de vechii 
chinezi, care stăvileau inundaţiile folosind cenușa de 
trestie. 
105 La multe popoare, există credința că zgomotul 
poate speria și îndepărta duhurile rele. În India, brah- 
manii trăgeau clopotele înainte de celebrarea sacrificiului 
entru zeii casnici spre a alunga duhurile potrivnice 

E. SAMTER, Geburt, Hochzeit und Tot, Leipzig, 1911, 
P 63. nota II). 

a români, dangătul clopotului îndepărtează duhurile 
furtunii, trăznetului, secetei şi goneşte vîrcolacii, care 
„mănîncă“ luna sau soarele. 

Ritualuri analoage la macedoneni („Revista pentru istorie, 
arheologie și filologie“, II, p. 422), norvegieni (E. SAM- 
TER, op. cit., p. 39), în Scandinavia, Germania de Nord, 
Tirol şi Oberpfalz, Umbria (Ibidem, pp. 39—40). 

106 Spre deosebire de azteci, pentru strămoșii noştri 
piatra era simbol al tăriei și sănătății, talisman împo- 
triva duhurilor rele. Cînd faci un lucru pentru prima 
oară — se spunea — „trebuie să bagi o piatră în gură“ 

(GH. F. CIAUȘANU, op. cit., p. 295). Obiceiul ar putea 
să-și aibă sorgintea într-un mit, înregistrat de Ovidiu, 
conform căruia după potop, pămîntul a fost repopulat 
cu pietre metamorfozate în oameni (Metam., I, VIII). 
Arabii idolatrizează „piatra neagră“ — Kaabâh' — de la 
Mecca, iar indienii venerează jadul. 

107 La populațiile din Haute-Vosges, laba stingă a unei 
pisici negre este folosită ca talisman (SAUVÉ, Folklore 
de hautes Vosges, col. „Littératures populaires de toutes 
les nations“, f.a., p. 348). 

În vechea Serbie se credea că oasele de cħne, pisică, 
liliac, bufniță, ținute asupră-ți aduc noroc cînd mergi 
la tîrg (KRAUSS, Volksglaube, loc. cit., p. 147). 

La germani, frînghia unui spînzurat se considera aducă- 
toare de noroc (A. WUTTKE, op. cit., p. 219 sqq). 

108 La greci şi romani, orice lucru ros de şoareci era 
necurat și de rău augur (v. Caractères de Théophraste, 
trad. La Bruyère, Paris, ed. Schweighaeuser, 1861, pp. 
496—497). În acest sens, Cicero scrie: „Nos autem ita 
leves atque inconsiderati sumus, ut si mures corroserint 

aliquid, — quorum opus hoc unum, — monsirum putemus“ 
(De Div., lib. II, cap.XXVII). 
La germani și la alte popoare, apariția şoarecilor pe cimp 
vestește război, foamete, nenorociri (A. WUTTKE, op. 
cit., pp. 188—189). 
109 În veacul al XVI-lea, credința în puterile malefice ale 
vrăjitorilor este generală. În fiecare an, tribunalele judecă 
mii de procese de vrăjitorie, atît în Europa, cît și în Noua 
Spanie. Apar demonologii, specializaţi în descoperirea şi 
„dezamorsarea“ acestor deținători de puteri... supra- 
naturale, care sînt cauza tuturor bolilor — alienare min- 
tală, epilepsie, tulburări convulsive, isterie —, putind 
desigur — după cum amănunţit se precizează în procesele 
verbale ale interogatorilor — să se preschimbe în păianjeni, 
muște, șopirle, șobolani, cocoși, pisici, lupi etc. (R. MOUS- 
NIER, Les XVIe et XVIle siècles. La grande mutation 
intellectuelle de humanité, Paris, 1961, p. 34). „Nebunia 
colectivă“, declanșată în vidul creat prin dispariţia cor- 
pului sacerdotal mexican, altfel spus, formele degradate 
ale religiei politeiste, combinate cu superstiţiile populare, 
proliferează, metamorfozindu-se monstruos. Aşadar, „re- 
nașterea“ fenomenului psiho-social al vrăjitoriei este o 
consecinţă, afirmă istoricii şi sociologii, a Conquistei — 
primul gest, de pildă, al lui Cortés pe platforma templului 
(teocalli) din Tenochtitlan a fost să doboare idolii; mai 
tîrziu, idolii vor fi incineraţi în solemne autodateuri de 
către episcopul de Zumârraga, iar templele transformate 
în „cariere“ de materiale de construcţii pentru catedrale 
— şi a evanghelizării. Este celebru cazul lui Martin Oce- 
lotl, din Tetzcuco — bine cunoscut de Sahagún —, care 
botezat în 1525 de către „cei 12“, va fi judecat de Inchi- 
ziţie în 1536 pentru o serie de delicte, precum idolatria 
şi vrăjitoria (Procesos de Indios idolatras y _hechieros, in 
„Publicationes del Archivo General de la Nación“, Mexico, 
1912, t. III, pp. 17—23, 31—51; Indice del ramo de In- 
quisición, in „Archivo General de la Nación“, t. II, nr. 40, 
1539; J. TORIBIO MEDINA, História del Tribunal del 
Santo Oficio de la Inquisición en Mexico, Mexico, 1952). 
110 Întrebuințarea cuțitului, sapei sau a altor unelte ori 
arme din metal împotriva influenței duhurilor rele poate 
fi interpretată ca metamorfoză a vechiului cult al securii, 
practicat între alții și de egipteni, greci, precum și de 
popoarele din centrul Africii (A. BROS, Religion des 
peuples non-civilisés, Paris, 1912, p. 286; GH. F. CIAU- 
ŞANU, op. cit., pp. 234—235). La români, „descîntul de 
Muma-Pădurii“, de spaimă la copiii mici se face cu aju- 
torul securii. 
La slavi, pe timp de furtună și grindină se scot afară 
instrumentele de tăiat — securi, sape — pentru ca duhul 
(vrăjitorul), care însuflețeşte fenomenul natural respectiv 
să se taie în ele (FR. KRAUSS, Slavische Volksforschun- 
en, Leipzig, 1908, p. 103). Un ritual similar, la germani 
(a WUTTKE, Geschichte des deutschen Volksaberglaubens 
der Gegenwart, Berlin, 1869, p. 83) şi români (Şezătoarea, 

an II, p. 19%), care înfig în pămînt o seceră sau o secure. 
Din regimul aceleiași semantici mitice, face parte şi obi- 
ceiul vechilor japonezi de a pune pe cadavrul morţilor 
o sabie goală spre a îndepărta duhurile rele (LAFCADIO 
HEARN, Totenfeier in Japan, 1906, n. 30; E. SAMTER, 
op. cit., p. 45); folosirea „fierului“ cu funcțiuni apotropaice 
se întilneşte la hittiţi (o. Gîndirea hittită în texte, studiu 
introductiv C. DANIEL, traducere, notițe introductive 
şi note Athanase Negoiţă, Buc., 1986, p 150) şi la traci 
(ef. P. COVISSIN, Le dieu-épée de Iasili-Kaia et le culte 
de lépée dans Antiquité în „Revue archéologique“ V, 
27, 1928); obiceiul vechilor turci de a pune pe pîntecele 
mortului un cuțit, ca şi cel al silezienilor, care puneau 
în sicriu o secure grea pentru ca spiritul mortului să devină 
inofensiv (E. SAMTER, op. cit., p. 46) sau al norvegie- 
nilor, care înfigeau o secure ori alt instrument de fier în 
ușa casei sau a staulului spre a fi păziți de vizita morților 
la Crăciun (F. LIBRECHT, Zur Volkskunde, Heilbronn, 
Heninger, 1897, p. 311). De consultat, de asemenea, 
cu folos: LENORMANT, La magie chez les Chaldéens et 
les origines accadiennes, 1874; M. GASTER, Literatura 
populară, 1893, pp. 403—429; S. FL. MARIAN, Vrăji, 
farmece și desfaceri în „Anal. Acad. Rom.“, seria ÎI, 
t. XV, extras, 1893; IDEM, Descîntece poporane române, 
Suceava, 1886, passim; P. CARAMAN, Studii de folclor, 
vol. II, ed. FI. Săvulescu, Buc., 1988, pp. 271—379. 


SECȚIUNEA A III-a 


Capitolul 1 


111 Structura socială aztecă avea forma unei „piramide“ 
„+. orizontale: în vîrf, un șef suprem — tlatoani („cel care 
vorbeşte“) —, secondat în conducerea organizaţiilor mili- 
tare și administrative de o serie de demnitari — tecuhtli 
(„seniori“). O ierarhie — paralelă celei „profane“ — fi 
cuprinde pe preoţii lui Huitzilopochtli şi Tlaloc pînă la 
preoţii templelor de cartier sau la mulțimea de slujitori 
afectaţi diverselor culte, cum sînt, de pildă, cei 400 care-i 
slujesc pe zeii beţiei. O altă categorie, la fel de impor- 
tantă ca teculili, sînt neguţătorii, stăpinii comerţului: 
traficanţi, spioni, soldaţi, ei constituiau avangarda arma- 
telor aztece. Artizanii, consideraţi e pe a toltecilor, 
care construiseră ansamblul religios de la Tula, consti- 
tuiau o altă corporație, fără să aibă însă vreun rol politic, 
religios. Mai jos — macehualiin (sg. macehualli), adică 
țăranii, vînzătorii de apă şi ierburi, de grîne, pe scurt 
marea masă. La marginea societăţii erau cei care își 
ierduseră libertatea în urma unei pedepse — tlatlacotin 
sg. tlacotli), „paria“, cu un statut juridic apropiat deal 
sclavilor. Tlatoani au drept de viaţă şi de moarte; i se 

datorează respect, supunere şi teamă din partea supușilor; 
la masă i se pun dinainte trei sute de feluri de mincare, 
niciodată mai puţin, vesela fiind aruncată îndată după 
întrebuințare, ca şi îmbrăcămintea, de altfel, care nu se 
foloseşte decit o dată. Pe de altă parte, tlatoani are de 
îndeplinit ritualuri dintre cele mai dureroase (găurirea 
limbii, a urechilor, macerări etc), la care se adaugă pee 
rioadele de singurătate consacrate rugăciunii și meditaţiei. 
Fiind „cel care vorbeşte“ (tlatoani), posesor al cuvîntului, 
deci, el trebuie să-și păstreze coerenţa, unicitatea, puri- 
tatea. Frica de autosacrificiu — și istoria înregistrează 
două cazuri celebre: cel al împăratului Tizoc („însînge- 
ratul“) care a domnit între 1481—1486 și a fost otrăvit 
de sfetnicii săi, deoarece se arătase nedemn de înalta sa 
misiune, şi cel al lui Motecuhzoma al II-lea! — , prin urmare, 
nerespectarea datinilor, primejduiește unitatea cuvîn- 
tului și întreaga arhitectonică a civilizaţiei, întemeiată 
pe logos. Autoritatea, nedecurgind abstract din posesia 
unei funcţii sau demnități, ci din conformitatea condi- 
ţiilor cu discursul pe care fiecare trebuie să-l garanteze, 
se bazează pe merit, care prevalează asupra sîngelui sau 
averii, ceea ce duce la deschiderea şi mobilitatea struc- 
turii sociale. Astfel ierarhia este mai degrabă constituită 
orizontal din domenii juxtapuse și comunicante decit 
vertical. 
Modul de alegere a împăratului demonstrează şi el cum 
realizarea actului se supune cuvîntului care îl desem- 
nează. La azteci puterea nu se putea nici moşteni, nici 
dobindi prin elecţiuni, ci printr-un consens special: după 
moartea împăratului, notabilităţile se stringeau într-un 
loc anume și, îndeplinind ritualul obișnuit în asttel de 
cazuri, divinitatea le revela în cele din urmă, după ezi- 
tări și îndoieli, numele aceluia care avea să primească 
aprobarea unanimă. 

umai refuzul pluralităţii verbale, imperativul consensu- 
lui — care singur face posibilă apariţia cuvîntului (în 
sens de „logos“), generator al puterii —, altfel spus 
numai unicitatea verbului constituia condiţia existenţei 
acţiunii și a fiinţei. Logosul multiplu, eterogen declan- 
șează haosul, probă — Conchista, cînd intervenţia cu- 
vintului diseminat, „plural“, distruge verbul întemeietor, 
autoritatea imperială dizolvindu-se şi ea. 
Pentru a plasa această structură socială în orizont com- 
parativ-istoric, menţionăm că în „Ţara Kuş“ este ales 
rege cel mai înalt și mai puternic (HERODOT, Istorii, 
III, 114, 20). Diodor din Sicilia afirmă că preoții aleg 
dintre candidaţii la tron pe cei mai destoinici, dar dintre 
aleși este proclamat ca suveran cel pe care îl arată — 
în cursul unei procesiuni — statuia lui Amon, zeul suprem 
la kuşiţi (Biblioteca istorică, III, 5; CONSTANTIN 
DANIÈL, Pe urmele vechilor civilizații, Buc., 1987, 
pp. 33—34). 

n Mexic, suveranii azteci își afirmau sacralitatea prin 
rituri/mituri, ale căror mecanisme erau similare celor 

din Egiptul faraonic, din Roma cezarilor sau din Meso- 
potamia (v. sărbătoarea anului zagmuk, cînd se celebra 
„ziua ispăşirii“ regelui, ca şi căsătoria sacră a acestuia 
cu o preoteasă, întruchipare a zeiței Innana). 
Autoritatea „paternă“ a împăratului aztec nu se deosebea 
mult de aceea a lui Acoka, pentru care „orice om era 
copilul său“ (J. BLOCH, Les inscriptions d'Agoka, loc. 
CP 197). 
La geto-daci în fruntea triburilor şi a uniunilor de triburi 
se afla un şef militar ce împărțea puterea cu căpetenia 
religioasă (IORDANES, De Getarum sive Gottorum ori- 
gine et rebus gestis, ed. A. Closs, Stuttgart, 1861, X, 65). 
În Geografia sa, STRABO vorbeşte despre „marea stă- 
pinire“ a regelui Burebista (VII, 3, 11) şi despre „autori- 
tatea pe care şi-a arogat-o acesta asupra poporului său“, 
expresia referindu-se desigur la puterea de stat pe care o 
exercita „cel dintii şi cel mai mare rege din Tracia“, 
după cum sună inscripţia ce-l omagiază pe Acornion 
(E. KALINKA, Antike Denkmäler in Bulgarien, în 
Schriften der Balkan Komission, Viena, 1906, nr. 95, 
p. 85, sqq). 
La celți, regele era ales în cadrul unei adunări (airecht, 
oenach). Alegerea depindea de somnul profetic al unui 
preot, căruia — după ce consumase cea mai mare parte 
dintr-un taur — trebuia să-i apară în vis persoana mar- 
cată, de „semnul taurului“ (tarbfess), viitorul rege. 
Întronarea avea loc pe piatra regală (Lia Fail), de pe 
colina ostaticilor din Tara. Ultimul ritual cuprindea o 
căsătorie sacră (hieros gamos) a regelui cu pămîntul 
strămoșesc, întruchipat de o tînără fată. (D. BERCIU, 
Celţii, op. cit., p. 156 sqq). Un ritual similar, la vechii 
indieni (asvamedha). 
112 Michoacan, zonă la est de Mexico, situată în partea 
centrală a confederației. 
În antichitate forma unul din cele mai puternice regate 
din Mexic, superior Imperiului aztec. Se întindea din 
inima Anahuacului, de-a lungul rîului Zacatolán, urmînd 
coasta Pacificului pînă la Mazatlán. Printre primele 
triburi care s-au așezat aici au fost parapecii sau tarascii, 
La venirea chichimecilor, Michoacanul avea deja o civi- 
lizaţie „înaltă“. Spaniolii vor cunoaște însă o regiune 
divizată în mai multe „seniorii“: Pátzcuaro, Coyucân 
și Tzintzuntzan. 
Regii din Michoacan, după P. Forel: Iri-Ticamé, primul 
rege chichimec (1201); Sicuirache, fiul precedentului 
1202—1290); Povacume şi Veapeani (m. asasinat 1360); 
aricuari (1400); după împărţirea „imperiului“, Hicipân 
devine rege în Coyucân, Hicucache în Pátzcuaro, Tan- 
gonxoân I în Tzintzuntzan (1430); el uneşte regatele 
Zizis şi Pandacuare (1460); Sihaunga va termina forti- 
ficaţiile, distruse mai tirziu de spanioli; Tangoxoân al 
II-lea, supus de spanioli. 

Din 1539, istoria Michoacanului se confundă cu cea a 
Mexicului. 

Dioceza de Mexico este fondată în 1536, primul episcop 
fiind Vasco de Quiroga (1538—1565). 


Capitolul 3 . 


113 Gîndirea aztecă se întemeiază pe analogie, — prin- 
cipiu activ care animă obiectele puse în relație integrin- 
du-le într-un ansamblu mental, modificîndu-le funcțiile 
semnificante — fapt care îi permite stabilirea și modu- 
larea raporturilor între verb, memorie și acțiune. Cuvîntul 
floare (xochitl), de pildă, generează un cîmp semantic 
de o mare complexitate, ale cărui determinabile țin de 
mai multe registre (valori morale, estetice, psiho-afective, 
sociale etc.): frumusețe, bucurie, fericire, sînge, moarte. 
Lexemul soare (tonatiuh) trimite la un adevărat „dic- 
ționar“ analogic: vultur, sînge, jertfă, război, viaţă 
religioasă. Fiecare semnificație convoacă un soi de sem- 
nificaţii care sînt toate prezente simultan în discurs, 
îmbrăcate unele în altele: descrierea unei cîmpii acope- 
rite de flori și de fluturi poate fi o metaforă şi pentru un 
cîmp de bătălie. Specialiștii consideră că spaţiul mental 
aztec se configurează după o topologie astructurală, 
realul fiind „prins“ în cuvint, acesta din urmă, la rîndul 
său, neputind fi disociat de mișcarea spiritului care 
l-a generat. Pentru un indian mexican semnificaţia se naște 
înlăuntrul semnului, semnificatul există numai prin 
semnificant, de unde importanţa retoricii, a discursului, 
care stabileşte conceptele, instaurează faptele, constituie 
viziunea asupra lumii. În fond, ținînd cont de „cultul“ 
memoriei, practicat de azteci, și de faptul că fiecărui 
prilej important îi corespundea un anume discurs, se 
poate vorbi nu numai de retorică, ci — mai mult — de 
un adevărat rit; de cîte ori stabilitatea societății aztece, 
principiile ei fundamentale erau „amenințate“ — cu 
ocazia naşterii, morții, a unui sacrificiu, căsătorii sau 
a „ungerii“ unui nou suveran, pronunțarea discursului 
ritual potrivit asigură identitatea temeiurilor folosind 
formulele acestora. 

Discursurile pline de metafore (grandes palabrerias), fie 
că era vorba de discursurile oficiale ale suveranilor,numite 
tlatoani (de la tlatoa, a vorbi) sau de discursurile didactice 
ale bătrînilor (comparabile cu „didahiile“lui Antim Ivi- 
reanu, ori cu „Învățăturile“ lui Neagoe Basarab !) adunate 
în Huehuetlatolli, aveau o funcție mediatoare între popor 
şi guvernanți, între înțelepciunea ancestrală şi aspirația 
tinerei generații, jucînd astfel un rol deosebit de impor- 
tant în viața socială a Mexicului de dinaintea Conquistei 
(ANGEL MARIA GARIBAY, História de la literatura 
nahuatl, Mexico, 1953, t. I, cap. VIII). (v. secțiunea a III-a, 
cap. 2, 11, 19, 20, 22, 25). 

Capitolul & 


114 În Mezoamerica, turcoaza este pusă în relaţie cu 
focul şi soarele. Astfel, soarele — zeu al războiului — 
alungă la trezire luna și stelele avind drept arme șarpele 
de turcoaze, identificat focului şi razelor. La azteci, zeul 
focului — Xiuhtecuhtli este stăpînul turcoazei, iar Huit- 
zilopochili, zeu al războiului, supremă divinitate solară, 
este „prinţul turcoazei“. 

115 La azteci, fluturele este simbolul suiletului sau 
al suflului vital, care iese din gura celui aflat în 
agonie. Un fluture printre flori simbolizează sufletul 
războinicului căzut pe cimpul de luptă. Războinicii 
morţi însoțesc soarele în prima jumătate a cursei sale vizi- 
bile, apoi se întorc pe pămînt sub formă de colibri sau 
fluturi (v. cap. 5 despre „Război“). Asocierea fluture-foc 
era frecventă în reprezentarea zeului focului: astfel, un 
pectoral se numea :tzpapaloii, adică „fluture de obsidian“, 
obsidianul ca și silexul fiind o piatră de foc. Cind soarele 
intra în Casa Vulturilor sau Templul Războinicilor era figu- 
rat printr-un fluture. La azteci, fluturele simboliza, pe de 
o parte, focul solar, diurn, și, pe de altă parte, focul 
chtonian, ascuns, legat de noţiunea de sacrificiu, moarte, 
înviere. În gliptica aztecă, fluturele constituie un sub- 
stitut al miinii, este semnul numărului 5 și al Centrului 
Lumii. Credinţe asemănătoare la greco-romani (v. frescele 
de la Pompei), la populaţiile turce din Asia Centrală, 
aflate sub influenţa iraniană. 

116 Pentru a se întîlni cu Cortés, Montezuma va veni 
purtat în litieră. Sprijinit apoi de mai mulţi mari caciques, 
împăratul coboară lăsîndu-se condus către „o minunăţie 
de baldachin din pene verzi, împodobit pe margini cu 
aur, argint și perle și pietre chalchiois“ (BERNAL DIAZ 
DEL CASTILLO, Op. cit., vol. II, p. 61). Marele Montezuma 
„avea în picioare niște sandale numite cotaras, cu tălpi 
de aur și bătute toate în nestemate“. Cei patru seniori 
care îl purtau de braţ erau şi ei bogat înveşmintaţi: 
„aveau mantii anume cînd se înfățișau dinaintea stăpt- 
nului lor și altele cînd ne primiseră pe noi. Și mai erau 
încă patru mari caciques ascunși de tot sub baldachinul 
pe care îl purtau deasupra capetelor și mulţi alți seniori 
care umblau în faţa lui Montezuma și mătuau pămîntul 
pe unde va păşi și aşezau covoare ca să nu calce în 
praf. Nici unul dintre acești seniori nu cuteza să ridice 
ochii asupra lui, ci își ţineau privirile smerit plecate“ 
(Ibid., pp. 61—62). Regii sumerieni purtau fustă cu 
smocuri de lină, pieptul descoperit, toiag recurbat la 
capăt; primii suverani își rădeau barba și părul capului 
(CONSTANTIN DANIEL, Pe urmele vechilor civilizaţii, 
loc. cit., pp. 67—74). 

117 Pentru azteci — afirmă majoritatea istoricilor şi antro- 
pologilor — războiul avea un caracter politico-economic: 
„marele scop era să ia captivi“ (G. VAILLANT, The 
Aztecs of Mexico : Origin, Rise and Fall of the Aztec Nation, 
Londra, 1950, pp. 208—213). 

„În timpul luptei ei nu căutau să distrugă forţele opo- 
zante [..]; preocuparea lor primordială era [...] nu să-și 
ucidă adversarul, ci să-l ia prizonier“; „încercau să cap- 
tureze vii un număr cît mai mare de dușmani“ (J. CAN- 
SECO VINCOURT, La Guerra Sagrada, Mexico City, 
1966, pp. 95, 111). 

Intenţia aztecilor era „să facă manifestă voinţa lui Hui- 
tzilopochtli [...]. Nimic n-ar fi părut mai de neînțeles 
vechilor mexicani, nici mai atroce, decit consecințele 
războaielor noastre moderne: imense distrugeri, exter- 
minarea sistematică a naţiunilor, anihilarea statelor sau 
nimicirea lor“ (J. SOUSTELLE, Daily Life of the Aztecs on 
es of the Spanish Conquest, Stanford, 1970, pp. 211 — 
212). 

„Războiul avea un caracter special pentru mexicani: 
mai degrabă decit anihilarea duşmanului, ei căutau să 
obţină victime pentru sacrificiile lor“ (J. MONJARAS- 
RUÍZ, Panorama General de la Guerra entre Los Aztecas 
in Estudios de Cultura Náhuatl 12; 241—264; 1976, p. 257) 
Alte informații la A. M. CHAPMAN, Raices y Consecuen- 
cias de la Guerra de Los Aztecas contra los Tepanecas 
de Azcapotzalco, in „Acta Anthropolâgica“ 1: 4, 1959; 
M. HARNER, The Enigma of Aztec Sacrifice in Natural 
History 86: 4: 47—51(1977); IDEM, The Ecological basis 
for Aztec Sacrifice in „American Ethnologist“ 4: 117—135 
(1977); DONALD V. KURTZ, Strategies of legitimation 
and the Aztec State, in „An International Journal of 
Cultural and Social Anthropology“ (oct. 1984, vol. XXIII, 
nr. 4, p. 301); BARRY L. ISAAC, Aztec Warfare: 
Goals and Balilegield comportament, in Ibidem (aprilie 
1983, vol. XXII, nr. 2, p. 121). 

Originea războiului sacru — yaoyotl —, reprezentat prin- 
tr-o glifă dublă (all, apă, sînge şi tlachinolli, conflagrație), 
se află în lupta legendară a celor cinci sute de erpi Nori 
(Centzon Mimixcoa), care, uitind să mai aibă grijă de 
soare, sint uciși de oameni la porunca astrului zilei (Le- 
yenda de los Soles, Codex Chimalpopoca, Madrid, 1945, 
p. 123; A. CASO, El Teocalli de la Guerra Sagrada, Mexico, 
1927, pp. 30—32; J. SOUSTELLE, op. cit., p. 207 sqq). 
Războaiele se desfăşurau şi sub semnul zeului Huichilo- 
bos, care — după descrierea unui conchistador — „avea 
fața lată și ochii ieşiţi din cap şi groaznici la vedere, şi 
era peste tot acoperit cu nestemate, cu aur, perle şi perluțe 
de tot soiul, lipite toate de trupul și de capul lui scîrnav, 
cu un soi de lipici făcut pe acolo pe la ei din niște rădăcini 
și era încins cu năpirci mari de aur și bătute în nestemate. 
Într-o mină ţinea un arc și în cealaltă un mănunchi de 

săgeți. Lîngă el şedea un idol mic şi se zicea că-i pajul 
lui, care-i căra o lance nu prea lungă și un scut bătut 
și acela în aur și multe nestemate. Huichilobos purta 
în jurul gitului capete de indieni și altceva ca niște inimi 
tot ale acelorași indieni, din aur și argint, cu multe pietre 
azurii. Mai erau pe acolo braseras pline cu tămiia lor, 
copalul în care siirfiau trei inimi de indieni, sacrificați 
în ziua aceea. Pereţii altarului, precum și podeaua erau 
împroșcate de sus pînă jos cu sînge, amestecat cu alt 
sînge închegat, mai vechi şi răspindind o cumplită du- 
hoare“ (BERNAL DÍAZ DEL CASTILLO, Adevărata 
istorie a cuceririi Noii Spanii, vol. II, p. 89). 

În spaţiul civilizaţiei germanice, renumiţii berserkir, adică 
„războinici cu îmbrăcăminte (serkr) de urs“ (LILY WEI- 
SER, Algermanische Junglingsweihen und Männerrbünde 
Baden, 1927, p. 44; JAN DE VRIES, Aligermanische 
Religionsgeschichte, Berlin, 1956, I, pp. 454—455; M. 
ELIADE, Initiation rites, sociétés secrètes, Naissances 
mystiques, Paris, 1959, p. 181 sqq), se identificau în mod 
magic cu animalul-totem. La populația taifali, tînărul 
trebuia să ucidă un mistreț sau un urs; la heruli, el lupta 
fără arme cu o fiară, reuşind astfel să-şi asimileze forța 
magico-religioasă a animalului și să devină un®,supraom“ 
(PROCOPIUS, De bello Persico, 11, 25; G. DUMEZIEL, 
Mythes et dieux des Germains, Paris, 1939, pp. 81—94). 
Mitologia și ritualurile renumitelor Mânnerbiinde germa- 
nice (LILY WEISER, OTTO HOFLER, G. DUMEZIEL) 
și alte „societăţi de bărbaţi“ indo-europene, ca mairya 
indo-iraniană (STIG WIKANDER, Die arische Mânner- 
bund, Lund, 1938, p. 82 sqq, GEO WIDENGREN, Hoch- 
gotiglaube im alten Iran, Uppsala, 1938, p. 311). De com- 
parat cu societățile africane ale „leoparzilor“ (M. ELIADE, 
op. cit., pp. 186—187). 

Pe pămîntul Daciei, sclavii sînt pomeniți în izvoarele 
epocii încă din secolul al IV-lea î.e.n., structura sclava- 
jului fiind de natură patriarhală în conformitate cu trăsă- 
turile unei societăți organizate după modelul unei demo- 
crații militare. Artemidor din Daldis (secolul al II-lea 
e.n.) observă că sclavii erau tatuaţi de stăpinii lor (Tăl- 
măcirea viselor, ed. R. A. Pack, Leipzig, 1963, I, 8). E 
greu de precizat însă dacă era vorba de un ritual magic 
sau de o „înfierare“ a lor pentru a putea fi revendicaţi în 
caz că ar fi fugit. PLINIU CEL TÎNĂR vorbeşte într-una 
din scrisorile sale despre sclavul Calidromus, stăpînit 
de regele dac Decebal (Ad Traianum epistolae, ed. R. 
Hanslick, Leipzig, 1958, p. 74). Alte informații la DIO 
CASSIUS. Istoria romană, ed. U. Ph. Boissevain, Berlin, 
4895—1931, LXVIII, 2). 

În cetățile pontice, un individ devenea sclav prin capti- 
vitate de război, prin naştere (DIO CRISOSTOMUL, 
Discursuri, ed. G. de Budé, Leipzig, 1916—1919, XV, 
p. 25) sau prin neplata datoriilor (DIODOR SICULUS, 
Bibliotheca Historica, ed. L. Dindorf, C. Müller, Paris, 

1885—1895, I, p.79, s). Sclavia era socotită drept o insti- 
tuţie conformă cu legile naturii, iar sclavii instrumente 
grăitoare de muncă (ARISTOTEL, Politica, I. 5, 1254 b, 
24—30; 125% a, 21—31); lăsaţi la discreţia stăpinilor 
aceștia puteau fi oricind torturați sau ucişi. 

118 Tetzcuco, Tezcuco sau Tezeuco, la nord-est de Mexico, 
traversat de Cortes cu prilejul asedierii Tenochtitlanului. 
Regiune împărţită în mai multe municipii: Texcoco, 
Acolmân, Atenco, Chihautla, Chicoloapân, Chiconcuac, 
Chimalhuacan, Papalotla, Teotihuacán, Tepetlaoxtoc, 
'Tezoyuca. 

Înainte de venirea spaniolilor, capitala regatului Acol- 
huacân, unul din cele mai puternice din Anahuac. Din 
cei 1% monarhi, istoria i-a reţinut pe Netzahualcoyotl, 
filozof şi poet (1431—1472); către sfîrşitul secolului al 
XIII-lea — Quinatzin, fiul regelui chichimec Tlotzin; 
'Techotlala, Netzohualcoyoti, Netzahualpilli, Ixtlilxochitl, 
ultimul rege, aliat al lui Cortés. Texcuco, localitatea 
aflată pe malul lacului omonim, era considerată Atena 
Americii. 

119 Tacuba, localitate situată la nord-vest de Mexico. 


Capitolul 6 


120 Cf. SAHAGÚN, ed. 1938, I, pp. 222, 288, 291—293; 
TORQUEMADA, Veinte i un libros rituales..., Madrid , 
1723, II, pp. 186—187, 220—221. Codexul Mendoza indică 
diferitele etape ale educaţiei, precum și pedepsele, uneori 
foarte severe (inhalarea de ardei roșu sau scarificarea 
cu spini de agave). La o vîrstă anterioară pubertăţii, 
părinţii hotărau să încredinţeze copilul fie instituţiei nu- 
mită calmecac, așezată sub patronajul lui Quetzalcoatl 
și dedicată, așadar, rugăciunii, artelor, mîntuirii prin 
meditaţie, fie celei numită telpochealli, patronată de Tez- 
catlipoca și destinată războiului, acţiunii, mintuirii prin 
jertfă omenească. După cum războinicii şi preoţii erau 
uneori în acerbă opoziţie chiar în sînul consiliilor regale, 
la fel elevii celor două lipuri de colegii nutreau o anumită 
dușmănie unii faţă de ceilalţi, dușmănie ce se manifesta 
cu „strălucire“ în luna Atemoztii. „Atunci — scrie Sa- 
hagun —, la prînz, ei începeau încăierarea în lupte indi- 
viduale. Se băteau unii cu alţii cu crengi de brad. În 
adevăr, se copleșeau cu lovituri şi se răneau. Și dacă tinerii 
războinici prindeau un preot îl frecau cu frunze de agavă, 
cu atita cruzime pînă îl făceau să se scarpine și să se 
ardă. Iar dacă un tînăr războinic era prins, preoţii îi 
singerau urechile cu spini de cactus, precum și braţele, 
ie şi coapsele, pe cînd acesta striga din răsputeri.“ 

poi învingătorii intrau în casele învinşilor şi puneau 
stăpinire pe tot — mobilier, instrumente muzicale, obiecte 
personale etc. (v. şi MIREILLE SIMONI-ABBAT, Aztecii, 
trad. rom. Ed. Meridiane, 1979, pp. 91—96). 

191 Matlataineas Sau pirindas, indieni din Mexic, vechi 
locuitori ai văii Riului Toluca; fondatori ai orașului omo- 
nim; subjugaţi de azteci; supuși de Gonzalo de Sandoval 
din ordinul lui Cortes. 

122 Chinampa (< chinamill, gard de papură), teren pe 
lagune, în apropierea Mexicului, cultivat cu flori. 

123 Atlizco, localitate în Puebla, la poalele vulcanului 
Popocatepetl; stat tributar regelui din Texcuco în pe- 
rioada Conquistei; supus de Moctezuma în 1506. 

124 Vezotzinco, cetate importantă, atacată de Cortes 
(J. SOUSTELLE, op. cit., p. 35). 


Capitolul 7 


125 Cursus honorum, sintagmă frecvent folosită (v. Ci- 
cero) cu sensul de „cursul magistraturilor“, cariera po- 
litică. 


Capitolul 8 


126 În Sumer şi Akkad, dreptul avea o sorginte divină, 
de el „răspunzind“ direct zeul soarelui Utu sau Babor, 
Kadi şi Innana. Judecătorii-preoţi oficiau judecata în 
temple. Codul lui Hammurabi al regelui Lipit-lştar sau 
Urnammu pedepsea lovirea femeilor, neascultarea fiilor 
adoptivi, rănirile și omorul (C. DANIEL, Civilizaţia 
sumeriană, Buc. 1983, pp. 74—89). În Egiptul faraonic 
exista un cod de legi în 42 de cărţi, după care erau jude- 
caţi toţi împricinaţii. 
La geto-daci, puterea judecătorească era încredințată preo- 
ilor, care o exercitau asemenea druizilor din Gallia 
ÎL, ie dreptului românesc, coord. V. HANGA, Buc., 
1980, vol. Í, p. 72). În această privinţă, Iordanes îl în- 
făţișează pe Comosicos, vicerege și mare pontif, drept 
„cel mai mare judecător“ (XI, 73—74), împărțind popo- 
rului dreptate la scaunul său de judecată. Peni penal 
geto-dac cuprindea — ca și celelalte drepturi antice,norme 
aspre ca, de pildă, „răzbunarea sîngelui“ (OVIDIU, 
Tristia, V, 47—48, 10, 43—44). Versurile lui Horaţiu 
amintesc despre pedeapsa cu moartea a soţiei adultere 
Carmina, II, 24, 17—24). Aceeași informaţie la Trogus 
ompeius-lustinus (Historiae Philippicae, ed. F. Ruehl, 
O. Seel, Leipzig, 1935, II, 5, 7). Pomponius Mela rela- 
tează despre „duelul judiciar“ folosit și, în caz de recă- 
sătorire a văduvelor, candidaţii „chemind la luptă sufletul 
celui mort“ (X, 11). Informaţia este înregistrată prima 
dată de Herodot, care precizează că „duelul judiciar“ 
iscat din diferite pricini, se desfășura sub controlul rege- 
lui şi sub auspiciile zeilor (Istorii, IV, 65). Pomponius 
Mela susţine că unii dintre sciți (asiacii) „nu cunosc 
ce este hoţia“ („furari quid sit ignorant“ — De chrono- 

graphia libri, ÎN, ed. C. Frick, Leipzig, 1880, îl, 1, 11), 
iar Trogus Pompeius-lustinus afirmă că „cea mai gravă 
crimă la ei este furtul“ („nullus scelus apud eos furto 
grauius“, op. cit., II, 2). 

O inscripție descoperită la Callatis, datînd din perioada 
romană, glăsuieşte despre un colegiu al eisagogilor, adică 
acei care „introduceau“ procesele, în general civile, în 
instanță. Unele atribuții judiciare, în special de ordin 
religios, avea și arhontele rege, iar agoranomii, care supra- 
vegheau aprovizionarea piețelor, exercitau o jurisdicție 
asemănătoare cu aceea a edililor curuli din vechea Romă 
(cf. I. PERETZ, Istoria dreptului român, Buc., 1915, 
vol. I, pp. 447, 484; II, pp. 331, 348; C. STOICESCU, 
La magie dans lancien droit roumain, Buc., 1939). B. 
P. HAŞDEU (Obiceiurile juridice ale poporului român, 
Buc., 1882) cel dintii, urmat de NICOLA DENSUSIANU 
(Cestionariu despre tradițiile istorice și antichitățile țerilor 
locuite de români, I, Buc., 1893; II, Iași, 1895) atribuie 
cutumelor şi tradiţiilor juridice ale yora român un 
oran eminamente agrar (v. şi SIR HENRI SUMNER 
MAINE, Etudes sur Pancien droit et la coutume primitive, 
Paris, tr. fr. 1884, lucrare care e posibil să-i fi influențat 
pe cei doi cărturari români). NICOLAE IORGA va 
relua şi aprofunda aceste idei în Anciens documents de 
droit roumain (Buc., I—II, 1930—1931) şi în Les origi- 
nes et loriginalité du droit populaire roumain (în „Bull. 
de la Soc. Historique“, XIX, 1935). Majoritatea lucrărilor 
clasice înclină să susțină că „legea țării“ sau „obiceiul 
pămîntului“ este în esența lui o formă locală de „drept 
agrar“ (I. Gr. Alexandrescu, 1896; I. Nădejde, 1898; 
I. Peretz, 1903; Radu Rosetti, 1907; A. Rădulescu, 1908; 
S. G. Longinescu, 1908; D. D. Mototolescu, 1915—1916 ; 
H. Zamfirescu, 1922; Q. Fotino, 1926 ș.a.).P. P. Panai- 
tescu inaugurează studiul juridic al obştilor pastorale 
(Obștea ţărănească în Tara Românească şi Moldova. Orindui- 
rea feudală, Buc., 1964, p. 84 sqq), sugerat de N. Iorga, 
și care va fi continuat de R. VULCĂNESCU (Etnologie 
Juridică, Buc., 1970, p. 87—105). De altfel şi la baza 
dreptului feudal autohton se află rădăcinile adinci ale 
sistemului de gîndire juridic agro-pastoral al traco-dacilor, 
schiţat în antichitate de Herodot, Xenofon și alţii (R. 
VULCĂNESCU, op. cit., p. 62). În acest sistem de „gîn- 
dire juridică cutumiară“ străveche nu intervine nici o 
„acculturaţie juridică“ propriu-zisă, adică „nici o schim- 
bare totală a sistemului juridic popular autohton“ în 
nici una din perioadele istoriei (v. și Operele principelui 
Demetriu Cantemiru, tipărite de Societatea Academică 
Română, t. II, Descrierea Moldaviei, 1875, pref. de 
AL. PAPIU-ILARIAN). 

127 Moctezuma, Motezuma, Motecuhzoma, Moteuhcuzuma 
(1390—1464), cunoscut și sub numele de Ilhuicamina (cel 
mare, cel drept), fiul regelui Huitzilihuitl (m. 1409) 
$ Moctezoma al II-lea (1466—1520) succede unchiului său 
Ahuitzotl (1502); sacerdot în templul lui Hiutzilopochtli ; 

luptă împotriva mai multor triburi: quauhtemalteci, mix- 
teci, zapoteci, itzeci, tecuhtepeci, itzcuintepeci ş.a. (v. 
secţiunea a III-a, cap. 36). 


Capitolul 9 


128 În aria indo-europeană cuvintele „neguţător“, „a 
cumpăra“, „arvună“ sînt preluate de la babilonieni. Pro- 
dusele civilizaţiei sumeriene cuceresc „piaţa mondială“, 
mărturie perioada Djemdet-Nasr, pusă în evidenţă prin 
săpăturile din Egipt, Siria, Asia Mică, Elam. În Sumer, 
argintul devine mijloc de plată din mileniul al IV-lea 
t.e.n. Către 2500 î.e.n., neguțătorii sumerieni aduc lemn 
de cedru din Munţii Amanus; sigilii din cultura Văii 
Indus (cultura Harappa), începînd cu 2300 î.e.n. Regele 
Sargon 1 se laudă că vasele sale leagă orașul Akkad cu 
orașul Kai de pe malul Golfului Persic. Spre deosebire 
de azteci, sumerienii exportă cereale, uleiuri de sesam, 
curmale, peşte, ceramică, ţesături, pinzeturi, lină, sigilii, 
artum și importă pietre preţioase, perle, mirodenii, sclavi 
(CONSTANT N DANIEL, op. cit., pp. 108—116) 

n societatea geto-dacă, „tagma neguțătorilor“ apare pe 
la mijlocul secolului al II-lea e.n. 


Capitolul į 12 


129 Uitzilopochco, localitate-satelit de pe platoul central, 
ca şi Atzcapotzalco, Chapultepec, Coyoacan, Iztapalapan, 
Colhuacan, Mexicaltzinco, Iztacalco (v. J. SOUSTELLE, 
op. cit., p. 78). 

130 Xicalanco, stat-tampon între mexicanii din partea 
centrală și mayaşii din Yucatan (J. SOUSTELLE, op. 
cit., pp. 20, 223); situat în statul Campeche de azi. 

131 Tehuantepec, istm (J. SOUSTELLE, op. cit., pp. 79— 
80). 


Cupitolul 14 


132 Vezi secţiunea a II-a, cap. 7, și nota 83. 

133 La azteci abstinenţa și postul puteau dura de la 
citeva zile la un an întreg, ca în cazul teocuaque-ului 
(Tenochtitlan). 

134 Toiagul este o „armă“ prin excelență magică, purtată 
de Yama — a cărui danda avea şapte noduri, chakras, 
roţi sau petale de lotus simbolizînd fazele evoluției spi- 
rituale —, de Vāmana ș.a. Din aceeaşi categorie face 
parte avâtara lui Vishnu şi băţul lui Ninurta. În jurul 
lui brahma-danda se răsucesc doi nădi tantrici. De com- 
parat cu toiagul-şarpe al lui Moise, cu caduceul lui Hermes 
sau cu băţul călugărilor (D. CANTEMIR, Descriptio 

Moldaviae, 1872, I, pp. 129—130; R. VUIA, Studii de 
etnografie şi folclor, I, Buc., ed. M. Pop, I. Șerb, 1975, v. 
„Originea jocului de călușari“, pp. 112—126 sqq). În China 
toiagul simboliza exorcizarea influențelor nefaste. Monştrii 
celești taoiști erau reprezentaţi purtind un baston roşu 
cu nouă noduri. Toiagul şamanilor, pelerinilor, magicie- 
nilor constituia — după unii cercetători ai acestui item 
mitologic — un substitut al calului invizibil. 

135 „Vorba înflorită“, retorica privită ca floare a înţelep- 
ciunii (v. condiţia similară a retoricii la greco-romani!) 
juca un mare rol în viaţa aztecilor, după cum atestă și 
azi în satele nahua cuvîntările ce punctează viaţa socială 
(v. supra, secţiunea a III-a, cap. 2, 3, 11, şi infra cap. 20, 
24, 25). Poate că huehuetlalloli, „cuvîntările bătrinilor“, 
trădează un anumit etnocentrism al cuceritorilor. Dar 
tot ceea ce se știe despre moravurile și obiceiurile acelor 
timpuri confirmă totuși rigiditatea moralei indiene (v. 
MIREILLE SIMONI-ABBAT, Aztecii, loc. cit., p. 90) 
(v. şi secţiunea a III-a). 

136 Spre deosebire de azteci, la celți femeia era indepen- 
dentă, datinile dindu-i voie să-i însoţească pe bărbaţi în 
războaie şi să practice poliandria (v. PLUTARH, Despre 
virtuțile femeilor, H. HUBERT, Celţii și civilizația celtică, 
trad. rom., Buc., 1983, pp. 405—408). 

La ionieni, situaţia femeii era deosebit de grea: „Femeia 
era numită oikurema, adică un obiect pentru îngrijirea 
casei [...], şi în afară de îndeletnicirea de a avea copii, 
ea nu era pentru atenieni altceva decit principala servitoare 
în casă“ (K. MARX, F. ENGELS, Opere alese în două 
volume, Buc., ed. III, 1967, vol. II, pp. 204—205). 

La geto-daci, pana socială a femeii era inferioară celei 
a bărbatului. TROGUS POMPEIUS-IUSTINUS în His- 
toriae Philippicae (ed. F. Ruehl, O. Seel, Leipzig, 1935, 
Izvoare, I, pp. 351—361) relatează că femeile geto-dace 
erau pe vremea regelui Oroles (secolele al III-lea —al 
II-lea î.e.n.) adevărate slujnice ale bărbaţilor (ministeria 
facere). Situaţia nu se va schimba după formarea sta- 
tului geto-dac (Istoria dreptului roman, coord. VI. Hanga, 
Buc., 1980, I, p. 55 sqg). Poetul Ovidiu, exilat la Pontul 
Euxin, descrie starea de subordonare a soţiei, căreia îi 
reveneau toate însărcinările gospodăriei: măcinarea gri- 
nelor, căratul apei etc. (Pontice, III, 9, 9—12). 

Horaţiu proslăveşte fidelitatea femeii la daci (Carmina, 
II, 23, 17—24), iar RUSTHATIUS (Commentarii in Dyo- 
nisium in Geographi Graeci Minores, ed. Miller, II, Paris, 
304) şi ŞTEFAN DIN BIZANȚ (Lezicon de nume de 

popoare, ed. A. Meinekius, 1849, II, p. 337) relatează 
că „este obiceiul geților: să sacrifice soţia pe mormîntul 
bărbatului“ ca o expresie a puterii maritale transcendente 
vieţii. 

137 La femeile din clasele interioare, fusta (cueitl ), strinsă 
cu un cordon în jurul taliei, cămașa cu răscroiala gitului 
brodată (huipil) şi chiar pelerina triunghiulară (quez- 
uemitl), împrumutată de locuitorii podişurilor înalte de 
la cei de pe coasta atlantică, s-au modificat foarte puţin, 
fiind și astăzi ţesute de femei pe războaie de tip preco- 
lumbian, fără pedală. Nobilii purtau mai multe tilmatl, 
din bumbac sau păr de iepure şi maztlatl brodate. Erau 
încălțaţi cu cactli, sandale cu bride, din piele de cervidee 
sau din fibre de agavă, moștenite de huaraches-ii actuali. 
Sint menționate în codexuri sandalele de obsidian, 
aflate în tezaruul lui Quetzalcoatl, pe care Montezuma 
sau Motecuzoma i le-a oferit lui Carol Quintul (Codezul 
Magliabecciano ). 

La geto-daci, femeile sint îmbrăcate fie cu o cămașă, 
fie cu o haină bogată în creţuri; poartă basma sau capul 
descoperit (v. Columna, scenele XCI, XXIX). Pe metopele 
XLIX și L (monumentul de la Adamclisi), femeile repre- 
zentate poartă o fustă (fotă?) și o cămașă de pinză (v. 
plăcuţele de la Letniţa). Drept podoabe se foloseau 
colane, mărgele (de argint, bronz, sticlă), brățări plurispi- 
ralice, lanţuri (I. M. CRIŞAN, Spiritualitatea geto-dacilor, 
Buc., 1986, pp. 85—90). 

Bărbaţii purtau o cămașă din pînză groasă sau subţire, 
despicată în părţi și scoasă peste cioareci sau iţari (v. mo- 
numentul de la Adamclisi și basorelieturile de pe Columna 
traiană, scenele CXLIV, LXXVI, XCVI etc.; cf. 
Monumentul de la Adamclisi, Buc., ed. II, 1961, pp. 
576—577; I. M. CRIŞAN, op. cit., pp. 79—80). Unii mai 
poartă o mantie scurtă, fără mineci, prinsă cu o fibulă pe 
umeri — asemănătoare mantas-urilor aztece, glugă (sagum) 
prinsă pe după gitcu un şnur sau un suman fără guler (V. 
PÂRVAN, Getica, Buc., 1926, p. 506). Dacii au capul desco- 
perit. Nobilii însă poartă o bonetă cu vîrful ascuţit (pileus) 
sau o căciulă. Pe lingă îmbrăcămintea de luptă — armură, 
cămașă de zale, coifuri etc. — se foloseau și costume de 
ceremonii, din care se reţine coiful de aur (Poiana Coţo- 
teneşti, Băiceni) sau argint aurit (Agighiol, Peretu, Porţile 
de Fier). 

În Cronica evenimentelor din Moldova dintre 1536—1538 
— perioadă în care Sahagún se afla în Mexic,— Antonius 
Wrancius, Sibenicensis Dalmata susțin că moldovenii 
ţin morţi la straiele lor, pedepsind cu moartea pe acela 
care s-ar îmbrăca după portul turcesesau al altor neamuri. 


TANCRED BĂNĂȚEANU afirmă că „iobagii purtau 

căciuli mici, simple calote de blană, în timp ce oamenii 
liberi aveau căciuli înalte“. (Portul popular românesc, 
Buc., 1965, pp. 49—51), fapt înregistrat și într-o variantă 
a Mioriţei: „Cu căciuli de urși / Că nu sînt supuși / nalte 
și moţate / Pomate pe spate“. Tipul de costum popular 
avea croiul, ornamentica și cromatica reglementate dife- 
rit de la zonă la zonă, astfel încît croiul ciobănesc se 
deosebea de cel al pădurarului sau al agricultorului şi 
pescarului, la baza ornamenticii şi cromaticii populare 
a costumului aflindu-se cutume și tradiţii juridice uneori 
imperceptibile. (R. VULCĂNESCU, Caractere înrudite între 
portul popular român și slovac, în „SCIA“, nr. 2, 1962, 
pp. 307—336) (v. şi secţiunea a III-a, cap. 4). 

188 SAHAGÚN, ed. 1938, II, pp. 151—152, 176—178, 
181; V, pp. 116—117; IXTLILXOCHITL, Hist. Chichi- 
meca, Mexico, 1892, p. 29, 213; J. SOUSTELLE, op. cit., 

. 176—196. 

extele antice: HERODOT (V, 6), POMPONIUS MELA 
(II, 19—20) şi SOLINUS (10,2— 3) atestă că tracii practi- 
cau poligamia. Heraclit din Pont (sec. IV î.e.n.) discipol al lui 
Platon şi al lui Aristotel, scrie într-unul din fragmentele 

ăstrate: „Fiecare se căsătorește cu trei şi patru femei. 
Sînt unii care au treizeci de soții. Ei le folosesc ca pe 
nişte sclave [...] Dacă vreuna dintre femei este nemul- 
țumită, părinții își pot lua înapoi fata, după ce restituie 
ceea ce au primit pentru ea. Căci oamenii își mărită fetele 
în schimbul unui preț. La moartea bărbatului, femeile 
sint moștenite întocmai ca și celelate lucruri“. 
Privitor la modalitatea de încheiere a căsătoriei, POM- 
PONIUS MELA notează: „Fetele de măritat nu sint date 
bărbaţilor de către părinţi, ci în mod public sint cumpărate 
spre a fi luate în căsătorie sau vindute (cu zestre). [Tirgul] 
se face, într-un fel sau altul, după cit sînt de frumoase 
și de cinstite“ (Descrierea pămîntului, II, 21). Aceleași 
informaţii la SOLINUS (10, 4) HERODOT (Istorii, V, 6), 
XENOFON (Anabasis, VII, 2, 38), V. PÂRVAN (Getica, 
1926, p. 146—7). 
Vorbind despre crestoni, neam tracic din zona izvoarelor 
rîului Echedor din Macedonia, HERODOT spune că „lie- 
care ţine în căsătorie mai multe femei. Cind unul din ei 
a murit, se iscă între femeile mortului mari neînțelegeri, 
iar prietenii își dau toată osteneala și arată nespusă 
rivnă ca să afle pe care din neveste a iubit-o mai mult 
cel decedat. Femeia socotită vrednică să primească cinsti- 
rea este lăudată de bărbaţi şi de femei; apoi e injunghiată 
de ruda ei cea mai apropiată şi după aceea trupul acesteia 
este înmormîntat împreună cu cel al bărbatului ei“ (V, 8). 
Femeile — scrie POMPONIUS MELA — doresc din cale 
afară de mult să fie omorite deasupra cadavrelor bărbaţilor 


292 


morţi și să fie îngropate împreună — deoarece un bărbat 
are mai multe soţii, pentru a dobiîndi această cinste ele 
dau o mare luptă în faţa celor care trebuie să hotărască 
aceasta. Ea se acordă aceleia care are moravurile și con- 
duita cea mai bună, iar cea care învinge în această în- 
trecere este în culmea bucuriei. Celelalte jelesc cu glas 
tare și își arată dezamăgirea prin plinsete foarte puternice. 
Iar cei care vor să le liniștească aduc lingă rug arme şi 
daruri, spunînd că sînt gata să trateze sau să se lupte 
cu sufletul celui mort, spre a ști dacă acela permite căsă- 
toria. Dacă nu se dă o luptă şi nici nu are loc o plată 
[...] le așteaptă pe femei peţitorii“. (Descrierea pămin- 
tului, II, 18—20; v. şi ŞTEFAN DIN BIZAN! , Ethnika, 
cuvîntul Getia). 
Masa geto-dacilora practicat însă monogamia(VL. HANGA, 
Les Geto-Daces furent-ils  polygames ou  monogames? 
in Revue historique de droit français et étranger, 1975, 
p. 708 sqg.; IDEM, Judicial Institutions. of the 
Dacians, in Nouvelles éludes @'histoire, VI, 1, Buc., 1980, 
pp. 59—71). 
În legătură cu formele căsătoriei la triburile trace, HERO- 
DOT (Istorii, ed. Ph. E. Legrand, Paris, 1932—1938, 
V, 6) şi XENOFON (Anabasis, VII, 2, 38) menționează 
obiceiul cumpărării soției (cf. Istoria dreptului roman, 
op. cit., I, p. 55). Pomponius Mela precizează că fetele 
trace sînt scoase la licitație, prețul variind după cinstea 
şi frumusețea fetelor (De Chronographia libri TII, ed. C. 
Frick, Leipzig, 1880, II, 2, 21); obiceiul s-a păstrat ei 
astăzi: v. „tîrgul de fete“ de pe Muntele Găina (cf. 
SOTROPA, Tilcul istoric al unui obicei vechi în SARA i 
Cluj, 1978, nr. 2, 14—15). 
Din relatările lui HORATIU” (Carmina, III, 24, 17—24) 
rezultă că familia geto-dacă era patrilocală și patriliniară ; 
soția locuia la bărbat, descendența stabilindu-se după 
tată, iar copiii rămîneau în familie chiar și după moartea 
mamei lor (matre carentibus) fiind îngrijiţi de mama 
vitregă. 
Spre zorii epocii moderne, în ziua nunții, pentru a păcăli 
duhurile rele, era arătată mirelui și nuntaşilor o „babă 
prost îmbrăcată“, care juca rolul miresei. Obiceiul este 
înregistrat la români, venzi, slavii de sud, silezieni, tirolezi, 
elvețieni, suedezi, francezi, estoni, indieni. Ca un simbol 
al unirii perfecte, mirii trebuiau să mănînce din aceeași 
azimă. Ritual practicat de indieni, români, germani. 
După celebrarea cununiei, se arunca — la romani cu 
nuci: „Sparge, marite, nuces!“ (VERGILIU, Eglog. 
VIII, 30; CATULLUS, Juliae et Malii epithalamium, 
427—131); la greci cu grîu și bani; la indieni, englezi, 
danezi cu orez; la români cu grîu, orz, ovăz, semințe 
de dovleac pentru îmblinzirea și îndepărtarea duhurilor 
rele, ca şi pentru prosperitatea mirilor (SAMTER, op. cit., 
k 172—173; GUB BERNATIS, op. cit., t. II, p. 157; 
UTTKE, op. cit., p. 351). Pentru îndepărtarea” duhurilor 
rele şi a farmecelor, în Dekkan exista obiceiul ca mirele 

să ţină în mînă un pumnal; în alte părţi şi mireasa poartă 
un cuţit. (SAMTER, op. cit., p. 41). 
În vechiul Israel, mirele era însoţit de oameni înarmaţi 
(Cintarea cîntărilor, 3, 6 sqq). 
La beciuani, mirele aruncă o săgeată în interiorul colibei, 
înainte de a-și aduce mireasa; la estoni se înfige o sabie 
în iatacul mirilor; la chinezi, mirele aruncă trei săgeți 
etc. (SAMTER, op. cit., pp. 42—43). 
La români — după relatarea lui Paul de Alep — se obiș- 
nuia ca în „noaptea dinaintea nunţii mirele să se plimbe 
cu amicii săi călare, toată noaptea, cu tambure și fluere 
şi torţe pe stradele politiei“ (apud, GH. F. CIAUȘANU, 
Ri cit. p. 392). 
datină asemănătoare cu obiceiurile aztece legate de 

nuntă se întilneşte în zona de munte Vlădeasa (Călăţele) ; 
alaiul nuntașilor cu mirele în frunte, ca și în alte părţi 
ale ţării, se îndreaptă către casa miresei. Urmează oprirea 
în faţa porţii, „colăcările“ — specific românești — la poarta 
miresei, după care mirele și „grăitorul“ său intră în casă 
şi scot mireasa. În această vreme, „druştele“ miresei o 
„leruiesc“, adică îi cîntă așa-numitul „cîntec de despărţire“, 
Leruitul la morţi, practicat de cei doi protagoniști în 
final, descinde dintr-un străvechi cult al soarelui, 
înregistrat atît în Carpaţi sau în Tenochtitlan, cit și pe 
alte meridiane mitice ale lumii. (V. GH. MUȘU, Din 
mitologia tracilor, Buc., 1982, p. 19; R. VULCĂNESCU, 
Mitologia românească, Buc., 1985, p. 104; V. MEDAN, 
„Leruitul“ miresei. în Crisia, Oradea, 1986, vol. 16, 
pp: 447—454; ELENA SEVASTOS, Nunta la români, 

uc., 1889, passim; S. F. MARIAN Nunta la români, 
Buc., 1890. 

139 Cf. SAHAGÚN, História General, ed. Pedro Robredo, 
Mexico, 1938, vol. I, p. 323, II, pp. 186, 211; cf. Codex 
Mendoza (v. cap. 5); J. SOUSTELLE, op. cit., pp. 170— 
174. 

După venirea pe lume a noului născut, la azteci era obi- 
ceiul ca părinții să-l pună de 3 ori pe pămînt şi să-l ridice 
tot de atitea ori. În Egipt, după cum a dezvăluit desci- 
frarea unui papirus, „a pune pe pămînt“ însemna „a 
naște“. Obiceiuri similare la greci, persani, abisinieni, ar- 
meni, tătari, neo-zeelandezi (SAMTER, op. cit., p. 14; 
WUTTKE, op.cit., pp. 13, 358 ; E. MEYER, op. cit., p.102). 
În Islanda, ca și în Japonia, femeia năștea pe pămîntul gol 
(SAMTER, op. cit., pp. 1—5). La romani, după naștere, 
copilul se punea pe pămînt; dacă tatăl îl ridica (tollere, 
suspicere), acest act îi dădea copilului dreptul la viaţă, 
prin faptul că pater familias îl recunoștea (v.SF.AUGUSTIN, 
De civitate Dei, IV, II; OVIDIU, Trist., IV, 3, 46), După 
naștere, cordonul ombilical al copilului este supus unui 
ritual special, care alături de prima baie rituală, primul 

înfășat și de ritul de dare a numelui face parte din aşa- 
numitele „ritualuri de trecere“ (cf. A. VAN GENNEP, 
Les rites de passages, Paris, 1969, cap. V, La naissance). 
La inzi, cordonul ombilical se îngroapă (JEANNINE 
AUBOYER, Viaja cotidiană în India antică, trad. rom. 
Buc., 1976, pp. 178—181). La noi, în Maramureș, după 
ce „îngropa între flori“ placenta, moașa lega „buricul”, 
care cădea apoi singur; se mai punea un ban de argint 
pe buric; odată desprins, buricul se păstra pe „meșter- 
grindă“ sau sub prag. Prima baie rituală avea loc imediat 
după naştere (T. PAPAHAGI, Mic dicționar folcloristic, 
Buc., 1979, p. 62), iar apa se arunca pe flori. Urma înfă- 
șatul copilului, precedat de „suflatul în cruciș“ ş.a.m.d. 
(M. DĂNCUŞ, Rituri de separare... în „Marmatia“, 5—6, 
1979—1981, pp. 437—459). 

Dacă despre geți Herodot spune că „ei cred că nu mor şi 
că acel care dispare din lumea noastră se duce la daimo- 
nul Zalmoxis“ (IV, 94), în schimb despre trausi, neam 
tracic, afirmă că „rudele stau în jurul nou-născutului şi 
pling nenorocirile ce va trebui să le îndure nou-născutul, 
odată ce a venit pe lume. Sint pomenite atunci toate 
suferințele omeneşti (V, 4) (v. pt. comparaţie și ceremoniile 
nupţiale la azteci). 

La crobizi, ramură tracică, „este obiceiul să fie plins 
copilul la naștere şi fericit omul la moarte“ (Paradozo- 
graful lui Rohde). 

Neamul tracic, serie VALERIUS MAXIMUS, „prăznuiește 
cu plinsete zilele de naștere ale oamenilor și cu veselie 
înmormiîntările“ (Fapte și cuvinte vrednice de luare aminte, 
II, 6, 12). 

La greci şi romani, naşterea este prezidată de cele trei 
Parce (gr. moirai); credință preluată de macedoneni și 
români (Ursitoarele). Odinioară, pentru ursit „ursitoarele“ 
erau aşteptate, a treia sau a noua seară de la naştere, 
„cu masa întinsă, cu masa scuturată, cu lumină şi cu 
veselie din partea părinților“ (GH. F. CIAUȘANU, op. cit., 
p. 378). Moaşa punea masa pe locul unde „a născut ne- 
poată-sa“; aşeza pe masă o „azimă de piine”, unsă 
cu miere, care avea „trei cruci făcute cu cuțitul“; în 
fiecare cruce se punea cîte un „argint“ pentru „sănătatea 
şi norocul copilului“; pe azimă, moaşa mai punea un 
pahar cu apă și altul cu vin. Apoi moașa pleca de acasă, 
iar lehuza trebuia să stea trează și „în cea mai mare liniște“ 
cu copilul ei. Dimineaţa cele două femei își povesteau 
visele de peste noapte şi din tălmăcirea lor vesteau co- 
pilului o „soartă bună sau rea“ (Ibidem). Cei care duceau 
copilul la botez — după anumite datini din Prusia, West- 
falia și Austria — trebuiau să treacă peste o mătură și o 
secure puse pe prag spre a-l feri de vrăji (E. SAMTER, 
op. cit., p. 36 sqq). 

Ritualul de purificare și renaștere, la Maya-Quiché, bo- 
tezul, este legat de istoria arhetipală a gemenilor, zeii 
porumbului. Există şi obiceiul de a boteza mormîntul, 
operație magică prin care mortul primește apa vie, analogon 

al „sîngelui divin“, regenerat. Pentru azteci, sîngele 
omenesc are valoarea genezică a apei, el face să renască 
periodic soarele, de aceea ei îl şi numeau chalchiuitl, 
adică „apă prețioasă“, „jad verde“. 
Pentru a feri copilul de duhurile rele, romanii descriau 
în jurul copilului un cerc cu un obiect de fier, obicei 
reluat și adoptat de români, care puneau odinioară 
ăi copilului un „ac, spelcă sau un cuţit“(GH. F. 
CIAUŞANU, op. cit., p. 375), şi de aromâni, care așezau 
o secure sub patul sau la căpătiiul lehuzei ori al nou-năs- 
cutului (COSMULEI, Datine, credințe și superstiții aromâ- 
nești, Buc., 1909, p- 13). 
În Germania medievală — după botez —, copilul se punea 
sub o mătură spre a-l feri de duhurile rele (E. SAMTER, 
op. cit., p. 35); la alte popoare, în același scop şi cu aceeași 
eficienţă se foloseau sarea, care era presărată pe limba 
nou-născutului. 

140 Pentru aceeași problematică în spaţiul românesc vezi: 
J. CARCOPINO, Piata cotidiană în Roma la apogeul 
imperiului, trad. rom., Buc., 1979, pp. 109—137 și 
R. VULCĂNESCU, Etnologia juridică, Buc., 1970, 
pp- 58—59. 


Capitolul 28 


141 BERNAL DÍAZ DEL CASTILLO consemnează 
„marea pricepere şi îndemînare ce o arătau indienii în 
toate meșteşugurile“. Meşterii pietrari şi orfevrii, care 
locuiau într-un orășel numit „Ascapotzalco“, la o „leghe 
de Mexic“, lucrau cu aur şi argint obiecte de tot felul, 
„de s-au minunat în Spania marii noștri giuvaergii cînd 
le-au văzut“. (Adevărata istorie a cuceririi noii Spanii, 
vol. II, p. 80). Alți meşteri tăiau pietrele preţioase și 
chalchivis, „ce-s ca smaraldele“, iar alţii erau „foarte 
ricepuţi în lucrături cu pene“. Indiencele „ţeseau şi 
al cu dibăcie atitea pinzeturi și stofe fine cu neîn- 
trecute lucrături de pene“ (p. 81). 

În Codul lui Hammurabi se menţionau între alte meserii 
olăritul și producerea de parfumuri. 


Capitolul 29 


142 Iată o descriere a pieţei de pe timpul lui Montezuma, 
văzută însă din perspectiva suitei lui Cortés: „Așa am 
ajuns în piaţa mare, care se cheamă Tlatelolco și cum nu 

mai văzuserăm vreodată aşa ceva, am rămas înmărmuriţi 
de forfota de oameni şi negoţuri ce erau acolo și buna 
rînduială în care se aflau [...] Să începem cu neguţători; 
de aur, de argint, de nestemate, pene, stofe, broderii, 
apoi cu sclavii, bărbaţi şi muieri, ce se găseau mulți de 
vinzare acolo [...] După aceștia veneau neguţătorii care 
vindeau pînză mai aspră şi bumbac și alte ţesături cu 
firul răsucit, și mai erau neguţătorii de cacao [...], iar 
cei care vindeau mantii, frînghii și cotaras, care sînt un 
soi de încălțări toate din henegudn, precum și rădăcinile 
acestei plante, care la fiert sînt dulci şi alte citele la fel, 
tot din ea scoase, îşi aveau locul lor, iar în altă parte se 
vindeau piei de tigri și lei, nutrii, șacali și căprioare, 
dihori şi pisici sălbatice, unele tăbăcite, altele nu. În altă 
parte a pieţei, se vindeau boabe de fasole, de chea și alte 
soiuri de legume și de ierburi. Să trecem alături, la negu- 
țătorii de găini, curcani, iepuri de casă, iepuri sălbatici, 
căprioare, rațe, cățeluși și alte asemenea făpturi. Să 
povestesc de prăvăliile cu fructe, de femeile ce ne îmbiau 
cu bucate gătite, tescuiri dulci, tocături, care aveau, tot 
aşa, locul lor. Urma olăria, făcută în toate chipurile, de 
la ulcioare uriașe pînă la blide foarte mici. Trecurăm de 
aici să ne uităm la vînzătorii de miere, alviţă şi alte zaha- 
ricale, ca nugaua și apoi la timplării, unde aveau lemnărie, 
scinduri, albii, grinzi şi bănci, urmate de vînzătorii de 
lemne pentru foc. Cu tot respectul cuvenit, trebuie să 
mai spun că vindeau pînă și canoe pline cu excremente - 
de om, pe care le ţineau la marginea canalelor care duceau 
în piaţă și le foloseau la fabricarea sării și tăbăcitul paila 
fără de care, ziceau ei, nu se muiau destul [...] Hirtia, 
care se cheamă acolo amal, și nişte tuburi mici din trestie 
parfumate cu liguidămbar şi pline cu tutun, şi uneori 
gălbui şi leacuri de acest fel erau vindute și ele separat. 
Pe sub arcadele din piață văzurăm şi cîrmiz, și mai erau 
prăvălioare cu ierburi şi alte ciudăţenii, urmate de niște 
case unde ședeau trei judecători şi un fel de algudeiles 
executori, care supravegheau mersul pieţei. Era cît -pe 
ce să uit de negoţul cu sare şi de meșterii ce făureau 
cuțite din obsidian și cum ciopleau ei chiar din piatră, 
Veneau apoi pescarii și alţii care vindeau ca niște piini- 
şoare făcute dintr-un fel de mătasea broaștei adunată 
de pe lac, ce se usucă și se stringe în formă de turtiţe, 
cu gust apropiat de cel al brinzei. Alături aveau topoare 
de aramă și bronz și cositor precum și căni și niște ulcioare 
mari din lemn, pictate [...] Am mai văzut alți indieni 
ce făceau negoţ cu aur în grăunțe, așa cum îl scoteau 
din mină, vîrît în niște tubuleţe străvezii meșterite din 
penele unor giște mari ce cresc pe acolo, ca să se vadă 
ce este înăuntru. Ei socoteau după lungimea și grosimea 
acestora cîte mantii preţuiau, sau cacao, ori sclavi, sau 
ce mai preschimbau ei între ei“ (BERNAL DÍAZ DEL 
CASTILLO, op. cit., pp. 84—86). 

Capitolul 30 


143 Să deducem din explicaţia lui Sahagiin că regele- 
zeu Quetzalcoatl era identificat, uneori, cu un corb? 
De ce? nu se știe. În absenţa explicaţiilor, să consemnăm 
totuși o corespondenţă stranie cu o veche legendă chi- 
neză: cînd sorii spre care zeul Yi își aruncă săgețile mor, 
din fiecare cade pe pămînt, străpunsă deo săgeată, o 
cioară de aur — duhul soarelui (cf. YUAN KE, Miturile 
Chinei antice, București, 1987, p.-. 198, nota 22). Să fi 
fost Quetzalcoatl, zeul care dispare în foc, simbolizat 
și printr-un „[...] corvus alb“? Sau cele două mitologii 
au un „etimon“ comun? Întrebări, din păcate, pur re- 
torice, care inaugurează, cel mult, orizontul metaforic 
al unei mitologii secrete și utopice, totodată. Un cores- 
pondent posibil: „ești bun de trimis după moarte“. 

144 Acest proverb amintește de învăţătura spaniolă, cu- 
noscută, probabil, de Sahagún, „coles sque no has de comer 
dejalos cocer“, care s-ar putea traduce prin „nu-ți băga 
nasul unde nu-ţi fierbe oala“, sau de o alta, nu mai 
puţin renumită, „aramos, dijo la mosca, y estaba en el 
cuerno del buey“, adică, în cheie românească, „de n-ar 
fi musca pe resteu, ar rămîne pămîntul nearat“. 

145 Un corespondent latin: „Dum, spiro, spero“, „cit 
trăiesc, sper“ (PLINIU CEL BĂTRÎN, Priapea, 80, 9). 
Tălmăcind proverbul, Sahagún își amintea, poate, de 
„el hombre vive de esperanza“ sau „el que puede esperar, 
todo lo vine a alcanzar“. În transpunere românească: 
„Omul trăiește cu speranța“ sau: „Cu nădejdea omul 
nu moare“. 

146 Credem că expresia aparține perioadei postconchistei, 
întrucît Merlin (Myrddhin, celtică) este numele unui per- 
sonaj legendar galic, vrăjitor și profet, care ar fi fost 
stătuitorul regelui Arthur, în lupta sa împotriva saxonilor. 
Numele lui apare în poeziile celtice, începînd din secolul 
al VI-lea și pînă în secolul al X-lea. 

147 Proverbul are un corespondent aproape perfect în 
spaniolă: „El mundo es a manera de escola, que uno sube 
y otro baja“, adică: „Aşa e roata lumii, unii suie, alții 
coboară“. Metafora „roții“ o regăsim şi în spațiul indian: 
„Pe unii îi golește, pe alţii îi umple; pe unii îi înalță, 
pe alţii îi coboară [...] destinul face ca roata de la fìn- 
tînă: el se joacă cu noi, amintindu-ne că lumea aceasta 
nu-i decît o reunire de contraste“ (Cudraka, Mrechakatika, 
178, Bohtl., Ind. Spr., 3892). 

148 Tezocoll, plantă din al cărei fruct se fac dulceţuri. 
149 Proverbul urmează, de fapt, formula binecunoscută 
în spaţiul iberic de tipul: „Dejo el asno al mulo“ sau: 
„Dejo la corneja al cuervo“ (spune asinul măgarului sau 
cioara corbului etc.). La noi, ironia este mult mai acidă: 
„Nu ride de alţii, uită-te la tine“; „Zi-mi cioară să nu-ţi 
zic cîr“; „Ride dracul de porumbe negre și pe sine nu 
se vede“; „Ride ciob de oală spartă“ ete. În cultura 

aztecă accentul cade însă pe „generozitate“, pe deschi- 
derea aproape „romantică“ înspre zonele „impure“ ale 
umanităţii. Nuanţa creştină, introdusă de Sahagún, poate 
inconștient, este însă repede reperabilă şi așază un ușor 
semn de îndoială pe „obiectivitatea“ relatării. 

150 Proverb cu arie largă de răspindire în multe culturi: 
„Guta cavat lapidem non vi sed saepe cadendo“ (lat.); 
„Continua gotera horada la piedra“ (sp.), „Dando y dando- 
la gatera va horadando“ (sp.); „A goccia a goccia si in- 
cava la pietra“ (it.); „Cit de mică picătura și tot găurește 
piatra“; „Picăturile îndesate găuresc și piatra“. 

151 În arie iberică: „EL lobo muere lobo“, formula se 
repetă cu variaţiuni: „Muda el lobo la lanallos dientes, 
mas no la mañajlas mientes“; „Lupu-şi schimbă părul 
dar năravul ba“ (rom.). 

152 Un posibil corespondent românesc „trebuie să fie 
vreun drac la mijloc“. 

153 Sahagún cunoștea, fără îndoială, proverbul „El que 
ve la mota en el ojo ajeno, vea la viga en el suyo“; „Vezi 
mai bine bîrna din ochiul tău, decit paiul din ochiul al- 
tuia“ (rom.) (vezi și nota 149 supra). 

154 În zona culturală românească aflăm modele pare- 
miologice de tipul: „De multe ori unii mănîncă și alţii 
seceră“ sau: „Ține capra și-l împunge, iar altul stă și 
o mulge“ sau: „Seceră unde n-a semănat și adună unde 
n-a secerat“. 

155 Expresie aflată și în limba română (vezi şi notele 
149, 153). 

156 Nerecunoștința este un motiv frecvent în „cartea 
înţelepciunii“ românești: „Pe cine nu lași să moară nu 
te lasă să trăieşti“; „Eu umblu cu piine după el și dinsul 
dă cu ciomagul în mine“; „Mai curind mortul va grăi, 
decît nerecunoscătorul îţi va mulţumi“ ; „Tot binele se uită 
mai lesne ca răul“. 

157 Spaniolul spune: „Quiere uno enseñar el que sabe 
más que él“, iar românul: „Să nu vinzi apă la sacagii“ 
sau „Nu vinde castraveți grădinarului“ sau „Învață oul 
pe găină“. 

158 Proverbul face, de fapt, parte din familia paremio- 
logică a lui: „Wo es tan fiero el león como lo pintan“, al 
cărui corespondent românesc: „Nu-i așa de negru dracul 
cum îl zugrăvesc oamenii“ indică aceeași cenzurare iro- 
nică a exagerării. 

159 În cultura latină sintagma: „Abyssos/asinus abys- 
sumlasinum invocat“ are corespondenți în majoritatea 
zonelor etno-culturale europene: „Un malheur amène son 
frère“; „Oll covet, oll lose“; „Cine lăcomește nu se pricop- 
seşte“; „Cine nu e mulţumit cu puţin, nicide mult nu 
are parte“; „Un rău niciodată nu vine singur“ etc. 


Capitolul 31 


160 În folclorul românesc regăsim sema „boltă“: „o căl- 
dare înfocată, peste lume aruncată“; sau: „Am un ceaun 

umflat, peste lume răsturnat“; ca şi elementele „întin- 
dere“ și „strălucire“: „Am o piele de taur/Țintuită cu 
ținte de aur“. 

161 Un corespondent metaforic în spaţiul românesc: „Ce 
neo mereu la vale/ Și-și lasă maţele-n cale?“ 

162 Imagine existentă și într-o cimilitură de la noi: 
„Drot încîrligat/În carne băgat“. 

168 Ghicitoarea românească reliefează elementul dinamic, 
„modul de folosire“: „Am o grebăluţă cu cinci dinţişori,/ 
Pe zi îmi trebuie de-o mie de ori“. 

164 Dacă aztecul surprinde latura „igienică“, românul 
privește personajul cu umor și indulgență: „Peste-un 
tălerel/Trece-un uncheșel“. Raportul „unghie“ — „insectă“ 
este consemnat în ghicitorarea autohtonă într-un mod 
similar celei mezoamericane. Dar personajul este de astă 
dată „puricele“: „.. .Cinci frați îl aleargă/Și doi îl prind,/ 
Și după ce îl prind îl duc la cetatea de fildeș“. 

165 Cimilitura noastră cuprinde o descriere grotesc-hi- 
perbolică a vieţuitoarei: „Cu coarne ca boul, /Cu șa ca 
un cal, /Se urcă pe copaci ca un șarpe“. Comparaţia 
„urma ca scriere“ stă atenuată în: „Merg încet, dar 
chibzuit:/Pe-unde merg las drum albit“. 

166 În antologiile românești, „porumbul“ apare numai 
sub aspectul lui economic sau umoristic, drept păpușoi, 
cucuruz sau știulete. „Smocul“ e văzut la noi în două 
ipostaze: „Cînd mustaţa-i albă/Zici că-i tinerel, /Dar 
cînd s-a-nnegrit/ Ştii c-a-mbătrinit“. 

167 Corespondentul românesc se cristalizează pe sema 
minus-vizualitate, în jurul elementului „ochi“, ca dife- 
rență esenţială față de alte animale: „De trăit trăieşte,/ 
Dar fără ochi se hrănește“. 

168 Și în cimiliturile românești regăsim consemnate co- 
notaţiile „luminos“ și „reflectant“ ale ochiului: „am doi 
bulgărași de aur“, „două bobileie de argint“, „doi lu- 
ceferi“ etc. Iar „ochii și sprincenele“ sînt „două lacuri 
sclipicioase, / şi locuiesc între oase“ sau: „Sub două păduri 
întinse — /Două ape — aprinse“. 

169 Elementele „definitorii“ sînt surprinse și la noi: „Sub 
cel deal îngropilat / Fierbe-o oală cu pisat“. 

170 Masticaţia devine în ghicitoarea noastră „... Am 
o rișnicioară / toată ziua rișnește/și noaptea se oprește“ 
sau, cu un adaos cromatic: „albișorii treieră / Roșioara 
mătură“, sau: „într-o casă — o spuză de cai albi, / Şi 
numai o iapă-i roșie“. 

171 Metafora „moară — femeie bătrină“ există şi în spa- 
ţiul românesc: „Baba Rada stă-n piriu / Scutundată 
pîn'la briu / Şi mănîncă saci cu grîu“. La noi moara 
mai este comparată cu „vaca“, „oaia“, „gisca“, „rața“, 
„găina“ și... „ursoaica“, probabil datorită fie dimensi- 
unilor, fie modalităţilor de masticare-măcinare a hranei, 
legată și ea în speţă de bobul de porumb. 

172 Ghicitoarea autohtonă reţine numai „toba“ fără anexe: 
„Bălaie, hurdubaie,/ Bună de bătaie“. 

178 Elementul „piatră“ nu îl găsim, în schimb, culoarea 
„verde“ şi „pana“ sînt consemnate în cimilitura noastră: 
„Am o găină verde, / Cu ou-n pămînt“. 

174 Conotaţia „bătrineţe“ („păr alb“) a fost înregistrată 
şi la noi: „Am o babă bătrină, / Cu musteţile-n pămînt / 
Și cu pletele afară“. 

175 Coincidenţa cu ghicitoarea românească este frapan- 
tă: „Am o cămară cu patru uși: /Pe una intri, /Pe trei 
ieşi, /Şi cînd te crezi afară, /Eşti tot înăuntru“. 

176 Elementul anatomic („coaste“, „piele“, „scătirlie“) 
constituie nucleul semantic al ghicitoarei în cele două 
arii culturale: „Cind o bat în scăfirlie, /Haz şi bucurie“. 
(cobza). Elementul sonor este surprins de alte versuri: 
„Am o fată: / Cind o iau în braţe, ţipă...“ (vioara). Deși 
este vorba de instrumente muzicale depărtate, efectul 
este același și se bazează pe modalitatea de manipulare 
a lor. Vezi, de asemenea, „definiția“ cimpoiului: „Ce 
piele jupuită ţipă?“ etc. 

177 La noi „securea“ este o „fată mare, /Cu capul de 
fier, / Cu coada de lemn. / Intră în vilcele / Scoate la 
nuiele“. 

178 Inexistenţa savanelor în peisajul românesc reduce 
similitudinea la elementul „foc“, care apare fie ca „bou 
roşu/ce mănîncă orice“, fie ca „armăsar nebun“. 

179 În cimilitura noastră, „stilpii porţii“ sint „doi boi 
tăvăluci, / Nu-i dai nici pe mere, nici pe nuci“. 

180 Ghicitoarea românească împletește trei elemente de- 
finitorii ale insectei: mărimea, culoarea și mișcarea: „Ce-i 
mic ca şi-un fir de mac, / Și sare-n sus ca și-un ţap?* 
Altădată, puricele este comparat cu bivolul, calul, vaca 
sau cu „puiul de drac“, niciodată cu „piatra“, imagine 
statică prin excelenţă. 


Capitolul 32 


181 Montezuma — notează cronicarul — avea dansatorii 
săi, care erau „așa de mulţi că umpleau un cartier; unii 
jonglau cu un băț, dar nu cu mîinile, ci cu picioarele; 
alţii săreau atit de sus încît păreau că zboară, și în sfîrșit, 
mai erau şi un fel de butoni care îl veseleau“. (BERNAL 
DÍAZ DEL CASTILLO, op. cit., vol. II, p. 81). În Me- 
zoamerica, „danțul“ are aceleași conotații simbolice pre- 
cum sîngele, seva, sperma sau ploaia. Tămiia, copalul, 
numită „rășina cerului“ (Chilam-Balam), dăruită omu- 
lui de către o divinitate chtoniană (v. Popol Vuh), ne- 
lipsită din recuzita „danțului“, era considerată drept 
emanație a spiritului divin. Legată de ritualurile fecun- 
dației, ale fertilității și aducerii ploii, tămiia este supusă 
regimului ciclic lunar. De altfel, rădăcina uh desemnează 
atit copalul, cit și luna. Pe tablele secrete, zeii ploii 
erau reprezentaţi de hierofanţi prin semnul copalului 
sau prin vase sacre cu „apă neîncepută“. În India, ima- 
ginea arhetipală a dansului o constituie dansul cosmic 

tandava) al lui Shiva-natarâja, simbol al creaţiei şi 
istrugerii universului. Ca şi la azteci, tămiia (dhâpa) 
este prezentă în ritulaul hinduist şi întruchipează per- 
cepţia, conștiința. 

n China, dansul (re)stabilește armonia Cer-Pămînt. 

În Japonia, dansul Uzumei o face să apară pe Amaterasu, 
zeitate solară. 

La indienii siux, legătura cu astrele este la fel de vizibilă. 
În Extremul Orient, anumite dansuri sint considerate 
ca aducătoare de ploaie: dansul dragonului, al licornei 
şi leului, leng-trot-ul (Cambodgia). De comparat cu ritualul 
românesc al „paparudelor“ și „caloianului“. 


Capitolul, 33 


182 Despre jocurile practicate de azteci, vezi și GONZALO 
FERNÁNDEZ DE OVIEDO, Histria General y Natural 
de las Indias Occidentales, Madrid, 1851—1855, vol. IX, 
p. 165; D. DURÁN, História de las Indias de Nueva 
España, Mexico, 1867—1880, vol. II, E; 101; G. VAIL- 
LANT, Civilizaţia aztecă, trad. rom., Buc., 1964, p. 168 


sqq. 

Dgi Burckhardt afirma că „das Agonale“ („agonalul“) 
este o „Triebkrait, die kein anderer Volk kennt“ („0 
forță motrice instinctivă, pe care nu o cunoaşte nici un 
alt popor“ — Griechische Kulturgeschichte, ed. R. Marx, 
III, p. 68), V. Ehrenberg consideră „agonalul“ drept 
„eine allgemeine menschliche Eigenschaft“ („o însușire 
general umană“ — Ost und West. Studien zur geschichtlichen 
Problematik der Antike in Schriften der Phil. Fak. d. 
deutschen Univ. Prag., 1935, vol. 15, pp. 65—219), fapt 
demonstrat, de altfel, atit de Sahagún, cit și de Oviedo 
sau Durân (v. supra). 

La greci, ca și la azteci, competiţia ca funcţie culturală 
nu se poate desprinde de contextul joc-sărbătoare-ritual, 
„jocul fiind luptă, iar lupta fiind joc“ (J. HUIZINGA, 
Homo ludens. Încercare de determinare a. elementului ludic 
al culturii, Buc., Ed. Univers, 1977, p. 88). „Spectacolul 
sacru“ și „competiţia festivă“ sînt, prin urmare, două forme 
axiotropice, care revin pretutindeni şi în care cultura se 
dezvoltă ca joc şi în(tru) joc (Ibidem, p. 98). 
Omenirea joacă — afirmă Leo Frobenius — ordinea na- 
turii, după scenariile, cristalizate de-a lungul timpului în 
conștiință (Kulturgeschichte Afrikas, Prolegomena zu einer 
historischen Gestalilehre, Phaidon Verlag, 1933; v. şi trad. 
rom. ; IDEM, Schicksalkunde im Sinne des Kulturwerdens, 
Leipzig, 1932), der Spieltrieb („instinctul jocului“ — Kul- 
turgeschichte. .. pp. 23, 122) şi die Festlichkeit („sărbă- 
torescul“) constituind două din meridianele fundamentale 
ale conștiinței umane întemeindu-se întru istorie, două 
modalităţi de conectare la ritmurile cosmice (K. KERENYI, 
Vom Wesen des Festes, Paideuma, Mitteilungen zur Kul- 

turkunde, I, Heft, 2, dec. 1938, pp. 59—74; IDEM, La 
Religione antica nelle sue linee fondamentali, Bologna, 
1940, cap. II: Il senso di festivitá; PAUL P. DROGEANU, 
Practica fericirii, Buc., 1985, pp. 164—188, 307—312). 
Idei nu chiar atît de noi cum s-ar crede, întrucit în Legile 
sale, Platon scria că: „Trebuie să trăim jucînd anumite 
jocuri, jertfind, cîntînd și dansînd, pentru a cîştiga bună- 
voința zeilor și pentru a ne putea feri de dușmani și a 
izbîndi în luptă“. (Leges, VII, 796); v. pentru o per- 
spectivă mai nuanțată asupra spaţiului ludic la azteci 
supra. Sentimentul că omul face parte din mega cosmos 
îşi găsește, așadar, prima sa expresie, „cea mai înaltă“, 
în forma și în funcția jocului, care dobîndeşte treptat semni- 
ficaţia unui act sacru (J. HUIZINGA, op. cit., p. 56). 
183 Printre cele mai vechi mărturii ale „jocului cu mingea“ 
se numără, pe lingă „mingea“ găsită în mormîntul unui 
faraon, menţionarea unor asemenea practici ludice în 
regulamentul militar al Chinei antice (C. KIRIȚESCU, 
Palestrica. O istorie universală a culturii fizice, Buc., 
1964, p. 183), precum și jocurile desfăşurate în palestre 
sub numele de sphaecristica, în care vechii greci aveau 
o deosebită îndeminare (HOMER, Zliada, cartea XXIII; 
Odiseea, cartea VIII). În evul mediu se cunoşteau mai 
multe categorii de mingi, clasificate după mărime, ma- 
terialul folosit la contecționare sau după tehnica jocului: 
paume, eteuf, balle, pelote, bonde, boule. În 1555, Antonio 
Scaino scrie un Trattato dell gioco della palla; la Paris, 
cîțiva ani mai tirziu (1596), funcționau 520 săli de „jeu 
de paume“ (v. pentru comparaţie: juego de pelota, sp. 
şi giuco di racheta sau del pallone, it.). 

184 La azteci, existau şi jocuri de noroc. Într-unul din 
acestea, numit patolli, se folosea o tăbliță în formă de 
cruce, cu spaţii liniare la capetele braţelor. Zeul tuturor 
jocurilor, Macuixochitl (Cinci flori), era deseori repre- 
zentat în legătură cu jucătorii de patolli. De altfel și 
la indieni lumea era gindită ca un joc de noroc, pe care 
îl joacă Shiva cu soţia lui (Mahābhārata, 13, 2368, 2381): 
„Mahābhārata — scrie Marcel Mauss — este povestea unui 
gigantic potlateh“. (Essai sur le don. Forme archaïque 
de l'échange in L'année sociologique, serie nouă, I, 1923— 
1927, p. 143); v. şi P.P DROGEANU, op. cit., pp. 
191—206). 

O altă distracție, numită de specialişti „volador“ („zbu- 
rător“), consta din ridicarea unui stilp înalt, prevăzut 
la extremitatea superioară cu o platformă ce se putea 
învirti. Bărbaţii, costumaţi în zei sau păsări, se prindeau 
cu fringhiile întășurate în jurul platformei și se aruncau 
în gol. Pe măsură ce coborau, îringhiile destășurindu-se 
impuneau platformei și implicit executanţilor o mișcare 
de rotaţie care crea impresia de zbor. La fiecare rotire 
ce-i apropia de pămînt, oamenii-păsări, schimbindu-și 
centrul de echilibru prin manevrarea aripilor, trebuiau 

să dea iluzia unei păsări ce se ridică și coboară. Asemenea 
spectacole se mai pot vedea și astăzi în unele regiuni 
ale Mexicului (cf. şi G. VAILLANT, op. cit., p. 200). 


Capitolul 36 


185 Conchista — s-ar putea spune — începe: de fapt la 
12 octombrie 1492, cînd Columb descoperă „India“ ce se 
va dovedi apoi a fi un nou continent: Noile Indii, Noua 
Spanie, America. Generaţia glorioasă a exploratorilor, din 
care, alături de Cristofor Columb, mai făceau parte Cabot, 
Vicente Pinzon, Diaz de Solis, Ovampo, Ponce de Loen, 
Nuñez de Balboa, Juan de la Cosa, Alonso de Ojeda, 
Americo Vespucci, avea în curind să fie înlocuită de gene- 
raţia conchistadorilor, dominată de „cei patru cezari“ ai 
Noii Lumi: Cortes, Pizarro, Valvidia, Quesada, care vor 
conduce peste ocean o armada puţin obișnuită, formată 
din marinari, caballeros, aristocrați, hidalgos, segundones, 
gente de toga și călugări — conştiincioși autori de doctrinas, 
confesionarios, vocabularios, gramaticos, histórias etc. Ve- 
lăzquez, conchistador și primul guvernator al Cubei, 
îl va însărcina pe Cortés să cucerească Mexicul. Conquista 
„începută“ în 1519 se va „încheia“ la 13 august 1521, 
cind Cuauhtemoc, ultimul împărat aztec, este nevoit să 
i se predea lui Cortes după o rezistenţă de peste un an. 
Dar cucerirea teritorială, politică, economică este dublată 
de una spirituală (R. RICARD! La conquête spirituelle 
du Meziques, Paris, Institut d'ethnologie, 1933). Cape- 
lanul lui Cortés, Bartolomeu de Olmedo, va fi urmat de 
mai mulți misionari, printre care și cei 12 călugări apar- 
ținìnd ordinului fraților minori ai observanței, așa-numiții 
„12 apostoli“, debarcați la Ulloa pe 13 sau 14 mai 1524. 
Nouă ani mai tîrziu, mai vin 12 dominicani — dintre 
care 5 mor în cîteva luni, iar 4 se reîntore în Spania — 
şi 7 franciscani. Acesta este nucleul în jurul căruia se 
vor aduna alți misionari porniţi din Spania sau formați 
e pămînturile mexicane. 

epere contemporane lui Sahagún: prima hartă a Noii 
Lumi, desenată de Juan de la Cosa, datează din 1500, 
anul în care Columb își încheia cea de a treia călătorie. 
Între 1508—1511, Juan Ponce de Leon cucereşte Puerto 
Rico, iar Diego Velàzquez de Cuéllar Cuba (1509). Prima 
călătorie a lui Cabot în slujba Spaniei (1517), urmat de 
Juan de Grijalba, Anton de Alaminos ș.a., se va constitui, 
poate, într-un argument hotărîtor în favoarea „declan- 
șării“ uneia dintre cele mai incredibile aventuri din epoca 
modernă: expediţia lui Hernan Cortés: 18 noiembrie 
1518. Citeva luni mài tirziu, la 4 martie 1519, conchista- 
dorul întemeia cel dintii oraș din America: Vera Cruz. 
Era anul, cînd la Sevilla se tipărea Suma Geográfica — 

rima geografie a Americii, realizată de exploratorul 
Martin Fernández de Enciso —, iar Magellan și Sebastian 
Elcano încercau, tot pentru prima oară, să facă încon- 

jurul lumii. Petrus Apianus publică o hartă a Americii 
(1520). În 1521, Juan Ponce cucereşte Florida. Gil 
Gonzáles Dávila începe cucerirea Nicaraguăi (1523), 
ce va fi dusă mai departe de Hernando de Cordoba (1524). 
Cu prilejul celei de a doua expediţii a lui Pizarro în Peru 
(1526), Bartolomé Ruiz descoperă Chimborazo, iar Fr. de 
Montijo cucereşte Yucatanul. În 1528 se înființează a 
doua „Audiencia“ din Mexic. Grijalva şi Vezerva (1529) 
descoperă Golful Californiei. După cucerirea Perului, în 
cea de a treia expediţie, Pizarro întemeiază orașul Lima 
(1535). Între timp, Sebastian Belalcâzar cucerește Quito 
(1533—1536), iar Pedro Alvarado pătrunde în Ecuador 
(1534). Nueva Granada este anexată Spaniei prin eforturile 
lui Gonzalo Ximenes de Quesada (1536—1538). Marcos 
de Niza descoperă Nuevo Mejico și Arizona (1539). Se 
explorează canionul Colorado și Mississipi (1540). Rodrigo 
Cabrilo (1542) şi Bartolomeo Ferrelo înaintează pînă la 
44° latitudine nordică. Sint fundate universităţile din 
Lima (1551) și Mexico (1553). Inchiziția îşi face apariţia 
„binefăcătoare“ în America (1569). Este întemeiat orașul 
Buenos Aires (1580) (cf. G. W. HEGEL, Prelegeri de 
filosofie a istoriei, Buc., 1968, pp. 81—85; SIR J. ERIC 
S. THOMPSON, The Rise and Fall of Maya Civilization, 
Londra, 1956; MIGUEL LEON PORTILLA, The Broken 
Spears, Aztec Acounis of the Conquest, Londra, 1962; 
G. BAUDOT, Utopie et histoire au Mexique. Les premiers 
chroniqueurs de la civilisation mezicaine, Toulouse, Privot, 
1977; J. SOUSTELLE, L'univers des Aztecs, Paris, 1980; 
J. M. ROBERTS, History of the world, The Pelican, 1981, 
Pp; 610—611 ete.). 

186 BERNAL DÍAZ DEL CASTILLO vobeşte despre 
„viteazul şi destoinicul Hernando Cortés“, hidalgo cunoscut 
din „patru stirpe nobile“: prin tatăl său Martín Cortés, 
prin familiile Pizarro, Monroy și Altamirano. Cortés — 
spune cronicarul — a fost tot atit de iubit și respectat 
în Spania și în toate Indiile precum Alexandru în Mace- 
donia, Cezar, Pompei și Scipio în Imperiul Roman, Hanibal 
în Cartagina sau Gonzalo Hernândez, „Marele Căpitan“, 
în Castilia (op. cit., vol. I, p. 81). 

187 Un portret al lui Montezuma, demn de pana lui 
Plutarch sau Suetoniu, necesar pentru completarea in- 
formațiilor lui Sahagún ni-l pune la dispoziţie același 
Bernal Diaz del Castillo: „Marele Montezuma era în 
vîrstă de pînă în patruzeci de ani, destul de înalt și zvelt, 
poate cam slab și nu era prea negricios, ci smead cum 
sînt indienii, părul nu îl purta prea lung, doar cit să-i 
acopere urechile; barba o avea destul de rară, neagră și 
frumos tăiată, chipul oval şi zimbitor, privirea demnă 
și arăta de obicei bunăvoință, sau gravitate, după împre- 
Jurări. Era foarte curat și îngrijit; se îmbăia o dată pe zi, 
după-amiaza. Avea multe ţiitoare, fiice de căpetenii și 
două soţii legitime, care erau și ele mari caciques [...] 
Garda lui se compunea din vreo două sute de căpetenii, 
care stăteau în niște încăperi de lîngă el [...] Cînd alţi 

seniori de seamă veneau din depărtări pentru judecăţi 
sau ja vreun negoț, înainte de a intra în palatul 


lui Montezuma trebuiau să se descalţe și să îmbrace mantii 
de săraci şi nu puteau pătrunde de-a dreptul, ci numai 
ocolind palatul pe o parte, căci altminteri ar fi comis o 
mare necuviință. Cind şedea la masă, bucătarii îi înfă- 
țișau peste treizeci de feluri de mîncare pregătite special 
pentru gustul lui... Am auzit vorbindu-se că îi găteau 
uneori carne de prunci“ (Ibidem, vol. II, pp. 73—74). 
188 În cărţile sacre ale aztecilor este scris că regele lor 
Quetzalcoatl se va întoarce sub semnul lui Ce Acatl. Or, 
1519, cînd Cortés debarcă în Mexic, se întîmpla să fie 
tocmai un an 7 acail. Identificat mai întii cu Juan de 
Grijalva, apoi cu Hernan Cortes, Quetzalcoatl vine să-și 
recapete drepturile (v. MOTOLINIA, Historia de los 
Indios, Tratado I, cap. 12, Mexico, 1956, p. 63; MIGUEL 
LEEN PORTILLA, The Broken Spears, Aztec Acounis 
of the Conquest, Londra, 1962). Cuvintele lui Moctezuma, 
înștiințat de venirea conchistadorilor, sînt revelatoare în 
acest sens: „que verdaderamente debe de ser cierto que 
somos los que sus antepasados muchos tiempos antes habian 
dicho, que vendrian hombras de hacia donde sale el sol 
a señorear aquestos tierras, y que debemos de ser nosotros“ 
(„Încredinţat că noi sintem aceia pe care strămoșii i-au 
vestit demult cum că veni-vor oameni dinspre soare-răsare 
și vor lua în stăpinire pămînturile, şi așa trebuie să fie“) 
(BERNAL DIAZ DEL CASTILLO, Verdadera História.. ., 
cap. LXXXIX). Sahagún, la rîndul său, relatează în 
cartea a XII-a a Istoriei sosirea spaniolilor în Mexic, acre- 
ditînd ideea că Moctezuma l-a luat pe Cortés drept Quet- 
zalcoatl; „Era como si pensara que el recien llegado era 
nuestro principe Quetzalcoalt“ („Ca și cum nu mai încăpea 
vreo îndoială că bărbatul care abia păşiseera aievea 
principele nostru Quetzalcoatl“) (História General. .., Me- 
xico, 1956, vol. IV, cartea 12, cap. III, p. 86). La fel ca 
Motolinia, Sahagún vorbeşte despre semnele care au pre- 
cedat sosirea spaniolilor: „de la señales y pronosticas que 
aparecieron ante que los españoles viniesen a esta tierra“ 
(„despre semnele şi profeţiile care apăruseră cu mult înainte 
de venirea spaniolilor pe aceste pămiînturi)“ (cartea a 
XII-a, Que trata de la Conquista de Mexico, cap. I). Sint 
enumerate opt semne, printre care fulgere, furtuni, mon- 
ştri, comete — gama completă a minunilor recunoscute 
oficial în epocă (cf. R LAS CASAS, Apologética histó- 
ria. .., ch. CXXII, în B.A.E., t. CV. p. 425, a). 

189 Bernal Diáz del Castillo vorbeşte despre „las cosas 
de encantamiento qué cuentan en el libro de Amadis“ („multe 
şi minunate lucruri de te cuprinde mirarea, ce nu le în- 
tilnești decit în cartea lui Amadis“), „ver cosas nunca 
oidas, ni aun sofiadas, como veiamos“ „lucruri nicicînd 
auzite, nici îndeajuns de cunoscute și mult lăudate, pre- 
cum văzut-am pe acolo“) (História verdadera de la Con- 
quista de la Nueva España, Editorial Porúa, 1955, c. I, 
p. 260). 

190 Pedro de Alvarado  (1485?—1541), soldat spaniol, 
născut în Badajos; pleacă în Hispaniola (1510); în 1518, 
se află cu Juan de Grijalva în Yucatan; între 1519 și 
1521, îl ajută pe Cortes la cucerirea Mexicului; își asumă 
conducerea 'Tenochtitlanului, cînd Cortés se va ocupa 
cu capturarea lui Panfilo de Narvaez; între 1523—1527 
cucereşte Guatemala; fondează orașul Guatemala de 
Vieja și stabileşte Puerto de la Posesion pe coastele Pa- 
cificului. Primit în Spania cu deosebite onoruri de Carlos 
al V-lea, se va întoarce în Guatemala ca guvernator. În 
1534 porneşte o expediție împotriva localității Quito. 
Moare la 29 iunie 1541, la Mexico, victima unui accident. 
191 Pamfilo de Narvaez, soldat spaniol, născut la Valla- 
dolid (1470), mort pe mare (1528); unul din primii con- 
chistadori; deţine funcţii importante în vremea lui 
Diego Velázquez (1465?—1524) în administrarea Cubei. 
n 1520, este trimis de Velázquez în expediţia punitivă 
„dedicată“ lui Cortes, în urma căreia va îi întrint şi făcut 
prizonier (LOWERX, WOODBURY, Spanish Settle- 
ments Within the Present Limits of the U.S. 1513—1561, 
New York, 1901; JOHN B. BREBNER, Ezplorers of 
North America, 1492—1806, New York, 1933). 
192 Victoria Conchistei, datorată unei înlănţuiri greu ima- 
ginabile de hazarduri, chiar dacă explicabilă psiho-moral 
prin voinţa, îndrăzneala, fanatismul conchistadorilor sau 
social prin decăderea economico-politică a imperiului 
aztec, rămîne, alături de înfringerea Invincibilei Armada 
și de multe alte evenimente sau fapte, unul din misterele 
istoriei, a cărei logică se lasă uneori tulburată de „ira- 
ționalul“ Marii Naturi sau al micii naturi omeneşti. 
Privirea retrospectivă a cronicarului-conchistador este 
încă numai uimire şi admiraţie: faptele omului dinlăuntrul 
istoriei, fapte făcătoare de istorie, sînt considerate o 
meraviglia şi privite cu stupore. Barocul se înstăpînește 
şi în istoriografie: „Să cugete iarăși curioșii mei cititori 
la marile fapte ce le-am împlinit atunci; cum ne-am scu- 
fundat corăbiile, cum am cutezat să pătrundem într-o 
cetate atit de puternică în ciuda sfaturilor primite şi 
să-l prindem apoi pe marele Montezuma, rege peste acele 
tărimuri, în propriul său palat, înconjurat de numeroși 
războinici ce-i avea în gardă și cum i-am ars în faţa lui 
căpeteniile, ținindu-l tot timpul acesta în fiare. De multe 
ori, acum că sînt bătrin, stau și mă gindesc la vitejiile 
făptuite în anii aceia, care îmi trec iar prin faţa ochilor 
şi zic că toate au fost menite de Cel de sus. Căci ce alți 
oșteni din lumea asta, patru sute cîţi eram noi și nici 
măcar atiţia, s-ar fi încumetat să intre într-o cetate, 
puternică aşa cum era Mexicul, mai mare ca Veneţia, 
fiind noi la peste o mie cinci sute de leghe depărtare 
de Castilia noastră, să ia ostatec un mare împărat și 
să-i judece căpeteniile dinaintea lui?“ (BERNAL DÍAZ 


DEL CASTILLO, Adevărata istorie. . ., vol. II, pp. 106-107). 

Relevantă pentru înţelegerea mai nuanțată a situaţiei 
psiho-sociale, istorice a poporului aztec în perioada Con- 
chistei ni se pare ipoteza lui Remo Guidieri, cu aplica- 
bilitate plurivalentă și generoasă deschidere în orizont 
etno-istoric: „Albul — spune cercetătorul — este fiinţa 
omenească definită printr-o singularitate înainte de toate 
tehnică, producător de obiecte noi și redutabile — in- 
strumente dătătoare de moarte. Indiferent dacă dumnezeul 
albului este după chipul aroganţei sale, iar curiozitatea 
proporţională cu aviditatea, că visele sînt imperative, 
dar confuze, imaginea albului în conștiința sălbaticului 
este gata făcută. Această diferență va hotărî pentru tot- 
deauna asupra raporturilor pe care occidentalul le va 
stabili în toate ţinuturile lumii primitive. De remarcat 
două atitudini opuse în faţa soba in: una activă 
şi cuceritoare, stimulată de un delir al grandorii; cealaltă 
reactivă şi neîncrezătoare, întreţinută de dorinţa naivă 
de a poseda o tehnică inedită“ (Les sociétes primitives 
aujourd'hui in Philosoper. Les interrogations contempo- 
raines sub dir. Christian Delacampagne și Robert Maggiori, 
Paris, Fayard, 1980, p. 54). 

193 v. prefața p. 19 sqq. 

Bernardino de Sahagún, contemporanul lui Michelangelo și 
Erasmus, Copernic și Palestrina, Guicciardini și Neagoe Basa- 
rab, Holbein și Honterus, Rabelais și Olahus își întemeiază 
propriul său saeculum, departe de Europa, într-un Mexic răvă- 
şit de conchistadori și coloni, încercînd să salveze, printr-o 
Carte, un mileniu de istorie aztecă, un timp fără de care ființa 
umană n-ar fi reușit, poate, să se înțeleagă și să se cuprindă 
deplin. „Conchista“ lui Sahagún, acest Tit Liviu al Noii Spanii, 
avea să fie în cele din urmă, după sute de ani, recuperată 
şi reintegrată de cultura europeană, care adeverea astfel, prin 
acest act de justiție postumă, că o capodoperă — História ge- 
neral de las cosas de Nueva España — poate înnobila isto- 
ria, înălțînd-o la demnitatea destinului exemplar, pecetluind, 
printr-o veșnic pilduitoare întru spirit imagine a Omului, con- 
diția acestuia de adevăr, semnificație și valoare. 

